
Cuvânt înainte 


Calea indicată de modul de gândire al lui Nicolaus 
Cusanus a fost parcursă de către Heinrich Cornelius Agrippa 
de Nettesheim (1487-1535) şi Philippus Theophrastus 
Paracelsus (1493-1541). Ei s-au adâncit în studiul naturii 
şi, pe cât le-a fost posibil, au căutat să-i cerceteze legile cu 
toate mijloacele pe care epoca lor le putea oferi. În acest 
proces de cunoaştere a naturii, ei văd, în acelaşi timp, 
piatra de temelie pentru o cunoaştere superioară; ei caută 
să o dezvolte pe cea din urmă dincolo de ştiinţa naturală, 
făcând ştiinţa să renască în spirit. 

Paracelsus s-a născut în 1493, într-un sat în apropiere 
de Zurichi. Primele noțiuni de chirurgie şi medicină le-a 
primit de la tatăl său; a continuat luând lecţii de la că- 
lugării mănăstirii Sfântul Andrei din valea Savonului. La 
vârsta de şaisprezece ani a fost trimis să studieze la 
Universitatea din Basel. A fost instruit apoi de celebrul 
Johannes Trithemius, abatele mănăstirii Sfântul Jacob din 
Wurzburg (1461-1516), unul dintre cei mai renumiţi maeş- 
tri în magie, alchimie şi astrologie, şi, sub îndrumarea 
acestui profesor, i-au fost cultivate îndeosebi înclinațiile 
sale pentru ştiinţele şi practicile oculte. Îşi continuă lucrul 
în laboratorul bogătaşului Sigismund Fugger, la Schwatz, 
în Tyrol. 

Mai târziu, Paracelsus a călătorit foarte mult. A vizitat 
Germania, Italia, Franţa, Țările de Jos, Danemarca, Suedia 
şi Rusia; se spune că a ajuns şi în India. Într-una din 
aceste expediţii, a fost luat prizonier de către tătari şi dus 
la Han, al cărui fiu l-a însoţit după aceea la Constan- 
tinopol. În perioada cât a stat captiv la tătari, Paracelsus 
a fost inițiat în învăţăturile secrete ale Orientului, căci 


! Sursa elementelor biografice referitoare la Paracelsus o constituie 
Franz Hartmann, Paracelsus (Viața şi opera), trad. Ilie Iliescu, Editura 
Herald, Bucureşti, 2004. 





asemănările celor două sisteme de gândire sunt izbitoare. 
În plus, datele lui Paracelsus privind cele şapte principii 
ale omului, proprietățile corpului astral şi elementarii 
pământului erau total necunoscute pe vremea aceea în 
Occident. 

Câţiva ani mai târziu îl găsim în Italia, unde s-a în- 
rolat în calitate de chirurg în armata imperială, partici- 
pând astfel la multe expediții de război din acele timpuri. 
Cu aceste ocazii, a cules foarte multe date utile, nu numai 
de la medici, chirurgi şi alchimişti, dar şi din contactele 
pe care le-a avut cu călăii, bărbierii, țiganii, moaşele şi 
ghicitoarele. 

În 1525, la Basel, Paracelsus este numit profesor de 
medicină şi chirurgie, primind un salariu foarte mare. 
Prelegerile sale nu constituiau, ca cele ale colegilor lui, 
doar repetarea ideilor lui Galen, Hipocrat şi Avicenna, 
lucru obişnuit în medicina din acele timpuri. Concepţiile 
de la baza cursurilor sale erau strict personale, predându-le 
independent de opiniile celorlalți, culegând aplauzele stu- 
denților şi şocându-i pe colegii săi ortodocşi prin neres- 
pectarea regulii de a preda doar ceea ce fusese acceptat ca 
valabil de vechile autorități în materie, indiferent dacă 
învățătura era compatibilă cu rațiunea şi adevărul. 

Fiind destituit în urma intrigilor adversarilor săi, 
Paracelsus şi-a reluat viața de pribeag, cu mici opriri în 
oraşele Colmar, Esslingen şi Nurenberg, Munchen, Ziirich; 
în cele din urmă, ajunge la Salzburg, unde fusese invitat 
de prințul palatin Ernst de Bavaria, un mare iubitor de 
ştiinţe oculte. Aici Paracelsus a cules roadele îndelunga- 
telor sale eforturi şi faima lui a început să fie cunoscută 
în tot mai multe locuri. Dar nu i-a fost dat să se bucure 
prea mult timp de odihna meritată, căci la 24 septembrie 
1541 a murit în chip misterios, după o scurtă suferință, 
la vârsta de patruzeci şi opt de ani, într-o cămăruță a 
hanului „Calul Alb”, iar trupul i-a fost îngropat în cimi- 
tirul Sfântul Sebastian. 

Deasupra mormântului, în mijlocul unei piramide 
din marmură albă, se poate observa un desen care îl re- 

prezintă, iar deasupra acestuia, următoare 


a inscripție în 


latină: 
Philippi Theophrasti Paracelsi deea 
qui tantam orbisfamam ex auro chymico est effigies 
et ossa donec rursus circumdabitur pelle sua. 


Paracelsus a lăsat o modestă avere la moartea sa, dar 
uit-o numărul mare de-scrieri. Trata- 


moştenirea a constit i ' T 
i isti i ales prin maniera concis 
o lui Paracelsus se disting maia era i ; 
Vi deile. Din 


şi totodată cuprinzătoare în care sunt expuse idei Sue 

acest punct de vedere, ele pot fi comparate cu vecin i 
i i Hi . Dup 

Tales, Heraclit, Pitagora, Anaxagora şi Hipocrat pă 


cum spune un discipol al său: 


„[În tratatele lui Paracelsus] nu există nici o Pa 
ritate şi dacă vom urma căile pe care ni le-a arata 
avansând în acelaşi timp în domeniul ştiinţei fizice, 
vom descoperi cele mai însemnate comori îngropate 


în locurile pe care ni le-a indicat cu ajutorul baghetei 


sale magice”. 


Paracelsus a fost un creştin în adevăratul en a 
cuvântului şi a căutat întotdeauna să-şi susțină concepțiile 
cu ajutorul citatelor din Biblie. El se întreba: 


Ce este o filosofie care nu se sprijină pe ia 
i x ii = i a 3 A, y 
spirituală? Omul de ştiinţă, spre deosebire de teolog, 
în simturi, ci doar în experiențele sale, 


nu se încrede i 
fenomene şi nu de 


deoarece știința fizică se ocupă de 
ință. 
ERE este o stea luminoasă ce îl ajută pe Tae 
tător să dezlege misterele naturii. Trebuie șă cauran 
centrul vostru de greutate în Dumnezeu şi să vă 
bazați încrederea pe O credință divină, sincera, oa 
şi puternică, şi să-i rămâneți credinciosi CA toa 
inima, cu tot sufletul, cu toată simţirea şi cu tot E 
getul. Dacă veți avea o asemenea credință, biet 
(Înţelepciunea) nu vă va ascunde adevărul see 
va dezvălui operele sale într-un mod credibil, vizibi 
ic tor. l i 
pe întâmplă (pe lume) se produce din voința 
Conştiinţa este facultatea pe care am 
şi în care trebuie să vedem 


lui Dumnezeu. 
primit-o de la Dumnezeu, 





propriul nostru chip. De aceea se cuvine să facem 

doar ce ne învaţă conştiinţa, nimic altceva” 

Dap. ` ` Ea ~ + A s . 

Paracelsus a fost acuzat de vanitate şi lăudăroşenie, şi 
adevărul este că era mândru de calităţile şi realizările sale, 
cu observația că el nu-şi ridica în slăvi propria persoană, 
ci duhul care-i înflăcăra sufletul. 


„Eu ştiu că domnia (minţii) îmi va aparţine, că a mea 
va fi onoarea. Nu eu mă laud, ci Natura mă laudă 
pe nDe căci m-am născut din sânul Naturii şi o 
urmez”. (Libr.Paramirum, prefață) 


Ca medic, el era superior colegilor săi de breaslă, ob- 
tinând Vindecări miraculoase cu pacienți ce fuseseră 
declarați incurabili de doctori renumiţi — fapt dovedit de 
Erasmus din Rotterdam. Printre asemenea pacienţi s-au 
numărat nu mai puțin de optsprezece prinți, cărora cei 
mai vestiți medici le-au aplicat tratamente rămase fără 
rezultat. 

Acuzaţii de tot felul i-au fost aduse în legătură cu 
stilul scrierilor sale, care nu întotdeauna era socotit şlefuit 
şi cuviincios. Ar trebui însă amintit că un asemenea stil în 
vorbire sau în scris era frecvent folosit în acele timpuri, şi 
că expresiile mai dure abundau chiar şi la scriitorii consa- 
crați. Nu făcea excepție nici Luther, marele reformator. 


„Sunt diferit, să nu vă supere acest lucru.” 


Aşa începe Crezul lui Paracelsus în care el rezumă 
munca sa de o viață, explicând scopul studiilor sale, celor 
ce doreau să înveţe de la el, şi criticându-i pe aceia care 
doreau să-l vadă eşuând în această încercare. Deşi s-a bu- 
curat de sprijin suficient de-a lungul întregii sale cariere, 
mulți l-au socotit un şarlatan, un vrăjitor şi un impostor. 
După cum afirma prof. Joy Ristuben: 


„Din perspectivă modernă, suntem înclinați să-l con- 
siderăm pe Paracelsus, fie ca pe un vraci ambulant, ce 
călătorea dintr-un oraş în altul împărțind medica- 
mente, indicând ciudate tratamente miraculoase. și 
propovăduind misticismul medieval, fie ca pe un 


gânditor progresist, un susținător al empirismului, 

sau chiar ca pe unul din marii părinţi ai ştiinţei 

moderne”. 

Cu toate că este posibil să-l privim pe Paracelsus în 
lumina oricărei perspective, singura cale de a înțelege 
corect omul şi strădania sa este aceea de a evita tendința 
de a ignora caracterul mistic în favoarea celui rațional, pe 
scurt, de a accepta dualitatea naturii sale. Că el a fost un 
magician, este un fapt de netăgăduit; a scris foarte mult 
despre tainele Cabalei şi secretele alchimiei şi magiei 
naturale. Pe de altă parte, a fost un susținător fidel al cer- 
cetării experimentale, criticându-i vehement şi cdăstant pe 
cei ce refuzau să scruteze problemele la originile lor şi care 
acceptau cu ochii închişi autoritatea celor din vechime: 

„Cititul nu te poate face niciodată medic. Medicina 

este o artă şi ea necesită practică. Am început să-mi 

desăvârşesc arta imaginându-mi că nu există nici un 

profesor în toată lumea capabil să mă învețe, şi că a 

trebuit să capăt eu însumi cunoştinţele în acest scop. 

Singura carte pe care am studiat-o a fost cartea 

Naturii scrisă de degetul lui Dumnezeu”. 


Dacă nu cercetăm partea principală a operei sale ca 
pe un sistem unitar, va fi greu să reconciliem aspectul său 
mistic cu cel ştiinţific; de multe ori, un pasaj scos din 
context poate fi folosit pentru a ni-l prezenta ca pe un 
impostor, un geniu, un nebun sau ca pe un fanatic reli- 
gios. Deşi Paracelsus ar fi putut fi oricare dintre aceştia, 
este cert că reconcilierea naturii sale e esenţială, indiferent 
de dificultatea acestui lucru, deoarece ea ne va da cheia 
înțelegerii depline a acestui adevărat impact complex al 
omului asupra metodologiei de cercetare a timpului său. 

De exemplu, Aurora Filosofilor ne apare la prima ve- 
dere ca o lucrare voit obscură, plină de misticism medie- 
val, ritualuri ezoterice, şi procese chimice misterioase. Dar 
dacă opera aceasta e studiată cu atenție, în contextul vieții 
zbuciumate a lui Paracelsus şi al epocii sale, descoperim 
că lucrarea reprezintă o fuziune de procese ale gândirii 
medievale cu unele idei noi ale Renaşterii şi Reformei. 





Paracelsus foloseşte conceptul renascentist al perfec- 
tibilității omului, ca bază pentru explicarea problemei 
Pietrei Filosofale. El susține, de asemenea, reîntoarcerea la 
vremurile trecute, în vederea atingerii purității, sugerând 
că adevărurile simple au existat înainte ca omul să le 
denatureze din ignoranță sau din interes, mergând până 
la deformarea Scripturii, o idee la modă la care se adaugă 
altele noi, mai radicale, ale Reformei. Deşi scrierile din 
domeniul medical, pentru care este cel mai admirat, se 
bazează pe aceleaşi principii ontologice ca şi scrierile sale 
hermetice, în Aurora se găsesc reprezentate teoriile cele 
mai importante ale lui Paracelsus, oferind astfel un model 
în miniatură al întregului său sistem filosofic. Aurora, deşi 
plină de referiri obscure şi de rețete misterioase, constituie 
o introducere în care se află inserate diferite elemente ale 
corpului principal de idei ale lui Paracelsus, demonstrân- 
du-ne cum funcționează ele împreună ca un sistem unitar 
şi coerent. 


Piatra Filosofală 


Unul din conceptele esenţiale ale lui Paracelsus este 


Piatra Filosofală, unul dintre cele mai obscure secrete ale . 


omenirii, cercetată cu foarte multă atenție şi păzită straşnic 
de cei ce practicau alchimia medievală. Pentru mulți, Piatra 
era mijlocul prin care metalele de bază, cum ar fi plumbul 
sau cuprul, puteau fi transformate în aur, substanţa 
considerată cea mai perfectă dintre toate metalele. 

Circulau numeroase zvonuri că Paracelsus purta 
Piatra Filosofală în mânerul unei spade mari, de care nu 
se despărțea niciodată, şi că o căpătase cu ocazia unei 
călătorii în Persia. Este fără îndoială un mit, deoarece 
Paracelsus nu aduce nicăieri vreo dovadă cu privire la 
posesia Pietrei, deşi el prezintă mai multe rețete (formule) 
pentru fabricarea ei. 

El admite că Piatra a fost descoperită mai întâi în 
vechiul Egipt sau în Persia, dar admite şi posibilitatea 
ca egiptenii s-o fi obținut de la chaldeeni, care, la rândul 
lor, ar fi căpătat-o dintr-o sursă necunoscută. Cu toate că 

Paracelsus dă de înțeles că ar cunoaşte ceva în legătură cu 
istoria, compoziţia şi diferitele procese prin care poate fi 
fabricată Piatra, până la urmă, se pare că pune mai puțin 
preț pe proprietatea ei de a transforma metalele de bază 
în aur, fiind preocupat mai mult de implicațiile filosofice 
ale acesteia. În multe din lucrările sale, îi sfătuieşte chiar şi 
pe alchimişti să abandoneze cercetările zadarnice privind 
realizarea Pietrei, în favoarea investigațiilor practice, con- 
crete, cum ar fi descoperirea unor formulë chimice şi a 
unor remedii care să ducă la vindecarea bolilor omeneşti. 
În acelaşi timp însă, Paracelsus a continuat să se întrebe şi 
să filosofeze despre Piatră, căutând întotdeauna să desci- 
freze şi să înțeleagă originea sa divină: 

„Materia Pietrei Filosofale nu este altceva decât Mer- 

curul arzător şi perfect, extras de Natură şi Artă, care 

este adevăratul Adam hermafrodit şi microcosmos 

preparat cu cea mai mare iscusință .” 


Această definiţie a Pietrei Filosofale conține majori- 
tatea concepțiilor filosofiei lui Paracelsus, o nouă teorie 
despre elementali, teoria Signaturilor şi a Chintesenţei, 
Lumina Naturii, precum şi propria-i versiune a teoriei 
neoplatonice a Macrocosmului şi Microcosmului. 


Cele trei elemente alchimice 


Referitor la compoziţia fizică a Pietrei Filosofale, 
Paracelsus respinge conceptul aristotelian al celor patru 
elemente, care a reprezentat până atunci explicaţia fun- 
damentală pentru compoziția întregii materii. În loc 
de pământ, foc, aer şi apă, Paracelsus susține că: 


- „Toate lucrurile create de Natură constau din trei 
elemente primordiale, respectiv: Mercurul natural, 
Sulful, şi [încă un element] ce este întreținut cu 
pilitură de cupru sau de electrum... Ei presupun că 
un anumit animal va produce, prin simpla digestie a 
stomacului său, transmutaţia dorită [din cupru sau 
electrum în aur]. La sfârşit, ardeau animalul până ce 
devenea un praf de culoare roşie, despre care gândeau 
că ar fi aur; dar s-au înşelat”. 

În sistemul paracelsian, cele trei elemente nu sunt de 
natura unor substanțe propriu-zise, ci reprezintă calitățile 
esențiale ale unei substanțe. Mercurul este caracteristica 
spirituală, reprezentând fluiditatea sau volatilitatea ma- 
teriei. Sulful e acea virtute dintr-o substanță legată de 
combustibilitate. Sarea este considerată de Paracelsus o 
virtute corporală, calitatea intrinsecă dintr-o substanţă în 
legătură cu stabilitatea şi cu existenţa sa fizică. Cele trei 
principii formează ceea ce s-a numit şi Tria Prima. Siste- 
mul paracelsian nu diferă semnificativ, ca structură, de 
sistemul medieval al celor patru elemente, deoarece, în fi- 
ecare sistem, proprietățile materiei sunt explicate printr-o 
conexiune mistică cu forțele nevăzute, respectiv cu pă- 
mântul, focul, aerul şi apa, pe de o parte, şi cu Mercurul, 
Sulful şi Sarea pe de altă parte. 

Este totuşi important faptul că teoria celor trei prin- 
cipii a lui Paracelsus e primul sistem nou formulat de la 
sistemul aristotelian, pe care Galen şi-a bazat teoria celor 
patru umori. Deşi departe de a fi singura provocare a lui 
Paracelsus față de vechea autoritate, ea este deosebit de 
semnificativă prin aceea că facilitează o cale cu totul nouă 
de a privi lumea naturală. 

Alchimiştii medievali ce foloseau teoria aristoteliană 
a celor patru elemente considerau substanţele naturale în 
raport cu caracteristicile ce pot fi percepute. Se presupu- 
nea că fiecare substanță a fost influențată de o combinaţie 
de elemente şi caracteristici fizice. Metoda aristoteliană de 
analizare a unei substanțe consta în observarea caracte- 
risticilor ei exterioare, în determinarea elementului ei in- 
fluent, şi în utilizarea rezultatelor într-o manieră alopată. 
De pildă, o boală caracterizată a fi fierbinte şi uscată, 
influențată de elementul Foc, urmează să fie tratată cu aju- 
torul unui medicament compus din elementele rece şi umed, 
influențat de elementul Apă. În acest exemplu, o tulbu- 
rare e tratată cu ajutorul unei forțe opuse, rece pentru 
excesul de căldură şi umedă pentru excesul de uscăciune. 

Paracelsus consideră eronat sistemul menționat mai 
sus, sugerând că a aplica o teorie ipotetică naturii în- 
seamnă a proceda contrar logicii. El îşi bazează teoria pe 

observația directă, adaptându-şi teoria ori de câte ori 
observaţia directă intra în conflict cu sistemul alchimic, 
sau ori de câte ori descoperea intuitiv diferite explicații 
pentru un fenomen observat sau pentru o substanță. 
Raționamentul lui Paracelsus nu era, în mod strict, bazat 
pe logică, ci adaptat sistemului neoplatonic pentru a-l 
aplica nevoilor sale, folosind adesea elemente ale siste- 
mului pentru a explica cum lucrau lumea şi natura, dar 
fără a adera sistematic la un set de precepte rigide ce 
aparţin oricărui alt sistem filosofic. Ca urmare, Tria Prima 
a lui Paracelsus e mai puţin structurată decât metoda pur 
logică a lui Aristotel, fiind în schimb mult mai adaptabilă 
şi mai dinamică. 

Dincolo de aceste diferențe structurale şi metodolo- 
gice, cea mai semnificativă deosebire între sistemul aris- 
totelian şi cel paracelsian constă in repartizarea influen- 
telor prime -— la exterior, respectiv la interior. În sistemul 
aristotelian, calitățile perceptibile ale unui obiect dezvă- 
luie influența elementului său. În sistemul paracelsian, 
proprietăţile fizice ale unui obiect, cum ar fi răceala, 
uscăciunea, umiditatea şi căldura nu au nimic de-a face şi 
nu dezvăluie virtutea intrinsecă a unui obiect, pe care o 
numeşte Chintesenţă a acestuia. Paracelsus sugerează că 
în interiorul oricărui obiect există o calitate esenţială şi 
divină ce poate fi distinsă prin contemplația mistică a 
obiectului în sine. 


Chintesenta, Signaturile şi Simpatiile 


Într-un pasaj din Aurora, Paracelsus ne sugerează că 
Dumnezeu a creat fiecare lucru pe pământ pentru a fi 
folosit într-un mod specific de către om: 


„Magia este, într-adevăr, o artă şi o capacitate prin 
care pot fi înțelese substanţele elementare, roadele 
lor, proprietăţile, virtuțile şi operațiile lor tainice. Insă 
Cabala, printr-o înțelegere subtilă a Scripturilor, pare 
să fi descoperit pentru oameni calea spre Dumnezeu, 
cu scopul de a le arăta cum ar putea acționa față de El 
şi a face profeții de la EI”. 





Prin urmare, Chintesenţa unui lucru este scopul lui 
Dumnezeu pentru lucrul respectiv, şi este datoria specială 
a alchimistului să înțeleagă acest scop şi să aducă virtutea 
fiecărei substanţe la o stare de perfecțiune, pentru ca 
însuşirile acesteia să poată fi cât mai folositoare omenirii. 
Calitatea intrinsecă, Chintesenţa unui lucru, susține 
Paracelsus, poate fi distilată: 


„Prin purificări şi purgaţii o substanţă ar putea atinge 
un asemenea grad înalt de subtilitate, o asemenea 
natură divină şi o asemenea însuşire ocultă încât să 
opereze rezultate minunate”. 


În timpuri imemoriale, când Adam trăia în Rai, el se 
bucura de plenitudinea substanțelor din Grădină ce nu 
fuseseră încă corupte, iar calitățile lor nu slăbiseră, aşa 
cum le găsim acum, după trecerea timpului. 

Aşa cum a devenit necesar ca omul să purifice Chin- 
tesența substanţelor, deoarece calitățile inerente creațiilor 
divine s-au deteriorat, slăbind în intensitate, tot astfel 
cunoaşterea pură a lui Adam s-a diluat şi s-a degradat o 
dată cu trecerea timpului. Numai prin izolarea Chintesen- 
tei unei substanțe poate alchimistul să obțină, printr-un 
proces chimic foarte riguros, o substanţă la fel de pură şi de 
puternică ca aceea ce a existat în mod natural la început 
când Dumnezeu a creat lumea şi tot ce se află în ea. 

Paracelsus afirmă că extragerea Chintesenţei unui 
obiect e posibilă prin intermediul Naturii şi Artei. El mai 
spune că omul a fost creat perfect din punct de vedere 
fizic de către Dumnezeu, şi numai după ce a fost alungat 
din Rai i-a fost necesară Arta, abilitatea de a gândi şi în 
felul acesta de a înţelege cum au fost realizate creațiile lui 
Dumnezeu în folosul lui. Înainte de Cădere, Arta nu era 
necesară pentru supraviețuire, deoarece Adam „poseda 
cunoaşterea tuturor lucrurilor”, iar puterea substanţelor 
ce îl înconjurau în Rai nu se diluase cu trecerea timpului. 
Lumina Naturii, potrivit lui Paracelsus, permite omului să 
cerceteze lucrurile de pe pământ, iar prin Signaturi (de la 
latinescul signum=semn, caracter, pecete) să ajungă să 
intuiască virtutea (calitatea) ascunsă a fiecărei substanțe. 

Paracelsus arată că această cunoaştere a Signaturilor : 


„constă în cunoaşterea constituţiei interioare a tuturor 
creaturilor, a corpurilor cereşti ca şi a celor pămân- 
teşti; ceea ce se află latent în ele; ce sunt virtuțile lor 
oculte; pentru ce au fost ele desemnate inițial şi cu ce 
proprietăți sunt înzestrate” (Aurora filosofilor). 


O signatură (o amprentă) a proprietăţilor de vinde- 
care a unei plante stă „scrisă”, de pildă, în culoarea sau în 
forma ei.! O plantă roşie poate fi benefică pentru sânge, o 
plantă cu sămânță rotunjită este bună pentru ochi. Acest 
sistem de a folosi virtuți spirituale ce au fost identificate 
prin Signaturi în scopul de a obține rezultate pământeşti, 
reprezintă baza magiei simpatetice, fiind sursa de inspi- 
ratie a multor remedii chimice sau pe bază de plante ale 
lui Paracelsus. El ne sugerează că Lumina Naturii e cea 
care permite alchimistului să-şi exercite Arta, să desco- 
pere puterile ascunse ale unei substanţe pentru a-i extrage 
Chintesenţa, o puternică distilare a virtuții divine sau 
spiritului substanţei?, pentru a recâştiga puterea pe care 
substanța a posedat-o la începutul timpului, şi a folosi 
această putere pentru îndreptarea omenirii, aşa cum a 
plănuit Dumnezeu. 

Cu acest concept Paracelsus îşi propune încă o dată 
să deplaseze înțelesul alchimiei, sugerând ca preocuparea 
pentru transmutație, specifică Evului Mediu, să fie înlo- 
cuită cu o nouă preocupare — aceea de a cerceta şi des- 
coperi totul despre proprietățile oculte ale substanțelor 
naturale, înspre folosul omenirii. Altfel spus: 





1 Paracelsus credea că atunci când se lucrează cu vitriol, dacă 
operatorul a fost destul de neîndemânatic şi i-a pierdut culoarea 
verde intensă, toate proprietățile lui oculte se vor pierde. 

Este interesant de observat că termenul „spirt” (de la spirit) 
continuă să fie folosit în chimie şi farmacie şi în zilele noastre, adică 
„spirt de camfor”, „spirt de terebentină”, vorbindu-se de o soluție 
alcoolică sau esenţială, dar, în afară de asta, este sigur că acest 
concept al lui Paracelsus despre un spirit chimic era mistic în 
natura lui şi se referea la calitățile substanței distribuite de puterea 
dumnezeiască. 

„cunoaşterea naturii urma să fie atinsă nu numai... 

prin ochi şi mâini — prin experienţă şi observație, aşa 

cum înțelegem studiul naturii - ci printr-o şi mai 

mare pătrundere mistică a proprietăților ascunse ale 
lucrurilor”. 

Chiar dacă descoperirea virtuților ascunse ale lucru- 
rilor, mai degrabă decât atribuirea de virtuți pe baza unei 
teorii nur intelectuale reprezintă o schimbare radicală şi 
inovatoare în gândire, metoda, sugerează Paracelsus, e 
îmbibată cu un nivel de misticism considerat impropriu 
pentru investigația ştiinţifică, potrivit medicilor galenişti 
din acele timpuri. 

Acest gen de abordare e caracteristic lui Paracelsus 
care, înțelege să genereze o idee inovatoare şi stimula- 
toare numai pentru a o pune în practică cu un sistem 
medieval de credinţă. 

Deşi procesul de identificare a calităților substanțelor 
şi a distilării Chintesenţei lor nu rezultă pe baza noilor 
metode de descoperire a lor în chimie, ideile noi ale lui 
Paracelsus, împletite cu magia şi teologia medievală, au 
inspirat o întreagă generație de chimişti să cerceteze asi- 
duu mineralele, flora şi fauna, pentru a descoperi în ce 
măsură proprietăţile lor chimice ar putea fi folositoare 
medicinei, în loc de a prepara la nesfârşit aceleaşi inefi- 
ciente remedii galenice. 


Perfectibilitatea Omului 


Cercetarea filosofică a Pietrei a sădit în Paracelsus cre- 
dinţa că omul reprezintă adevărata Chintesenţă. El spune: 


„După ce Dumnezeu a creat toate elementele, stelele 
şi orice alt lucru şi le-a stabilit locul lor după voia Sa, 
El a trecut, în cele din urmă, la crearea omului. A 
extras esența din cele patru elemente într-o singură 
substanță. A extras, de asemenea, esența înțelepciu- 
nii, a artei şi a rațiunii din astre, iar această dublă 
esență a comprimat-o într-o unică substanță”. 


Din această substanţă a fost făcut omul, cea mai 
înaltă dintre creațiile lui Dumnezeu. Se poate distinge în 

această viziune o importantă idee a Renaşterii: bunătatea 
esenţială şi natura perfectibilă a Omului. Paracelsus se 
îndepărtează, în mod clar, de concepția medievală, po- 
trivit căreia natura omului era socotită ca fiind inerent 
păcătoasă. Deşi Adam a fost alungat din Rai, Paracelsus 
ne dă de înţeles că acesta a intrat în lume perfect şi că 
menirea omului ar fi aceea de a se întoarce cât mai repede 
cu putinţă la starea de cunoaştere perfectă şi de puritate a 
lui Adam. i 
Ideea lui Paracelsus că Adam trebuie să fie recreat 
(creat artificial) are la bază concepția că omul s-a degradat 
o dată cu trecerea timpului, aşa cum se întâmplă cu toate 
substanţele naturale. Potrivit lui Paracelsus, adevărata 
Chintesenţă este Adam, omul perfect şi din moment ce 
toată materia a devenit coruptă, singura cale de a-l aduce 
pe omul perfect în existența noastră este aceea de a-l 
recrea cu ajutorul Artei şi Luminii Naturii, oferite omului 
de Dumnezeu. Paracelsus nu se exprimă clar în privința 
procesului prin care Adam urma să fie creat cu scopul de 
a genera Piatra Filosofală, dar e puțin probabil că ar urma 
o reţetă pentru homuncul, cum este cea prezentată deta- 
liat în cartea sa, Despre Natura Lucrurilor, unde Paracelsus 
spune: 
„Să lăsăm sperma unui bărbat să putrezească de la 
sine într-o retortă sigilată, împreună cu un venitar 
equinus [pântecele unui cal] ajuns într-o stare foarte 
avansată de putrefacție, timp de patruzeci de zile, sau 
până când [o formă] începe, în cele din urmă, să 
prindă viaţă, să se mişte, şi să se agite, aşa cum se 
poate vedea foarte uşor. După trecerea acestui inter- 
yal de timp, această ființă va semăna, într-o oarecare 
măsură, cu o ființă umană, dar, cu toate acestea, va fi 
transparentă şi fără trup. Dacă acum, după toate 
acestea, va fi hrănită în fiecare zi cu grijă şi prudență 
cu Arcanum de sânge omenesc, şi va fi menținută 
patruzeci de săptămâni la căldura neîncetată şi egală 
dată de venter equinus, din acel moment va deveni un 
adevărat copil viu, care posedă toate membrele unui 
copil născut dintr-o femeie, dar fiind mult mai mic”. 

După Paracelsus, natura hermafrodită a lui Adam 
recreat (artificial) este esențială purității şi capacității sale 
generative. S-ar putea compara crearea lui Adam artificial 
cu creația „pură“, adică fără sex, a primului Adam de 
către Dumnezeu, chiar dacă acest punct este mai degrabă 
ambiguu în Aurora. Este clar, totuşi, că facultăţile gene- 
rative ale Pietrei Filosofale îşi au originea în natura ei 
hermafrodită, din moment ce Paracelsus explică: 


„Bărbatul sau femeia, fără sămânţa amândurora, nu 
pot genera; tot aşa, bărbatul, Soarele şi soția lui, Luna, 
nu pot procrea sau face ceva asemănător fără să- 
mânța şi sperma celor doi. De aici filosofii au tras 
concluzia că era necesar un al treilea lucru, şi anume 
sămânţa vie a celor doi, a bărbatului şi a femeii, fără 
de care, socoteau ei, întreaga lor lucrare era zadar- 
nică, neproductivă. O asemenea spermă este Mercur, 
care, prin conjuncţia celor două corpuri, Soarele şi 
Luna, primeşte în el natura acestora. Numai după 
aceea lucrarea este potrivită pentru asemenea adu- 
nare, pătrundere şi generare, prin puterea şi virtutea 
masculină şi feminină”. 


Aşadar, Piatra trebuie să conțină ambele semințe, atât 
masculină cât şi feminină, pentru a putea genera (a 
transmuta metalele inferioare în aur). Toate aceste aspecte 
fantastice ale teoriei sale, precum şi faptul că Paracelsus 
consideră Piatra Filosofală ca fiind Chintesenţa funda- 
mentală, Adamul chintesenţial, sursa a tot ce e bun, expri- 
mă dorința lui Paracelsus de a se întoarce la începuturile 
timpului, în căutarea perfecțiunii, întocmai cum mai mulți 
reformatori protestanți radicali doreau să înlăture fastul 
catolic al ritualului, ceremonialul şi credința, pentru a se 
întoarce la biserica pură, aşa cum este descrisă în învă- 
țăturile lui Christos din Noul Testament. Aşa cum mulți 
reformatori religioşi radicali s-au dispensat de Bibliile lor 
în schimbul revelaţiei directe, tot astfel şi Paracelsus a 
renunţat la lucrările lui Galen şi Avicenna, căutând să se 
întoarcă la creația omului, unde gândea că trebuie să existe 
toate adevărurile universale. 

Macrocosmul şi Microcosmul. Natura umană. 


În cercetările sale Paracelsus îmbrățişează conceptele 
de macrocosm şi microcosm, familiare gândirii neopla- 
tonice, folosindu-le drept elemente de bază pentru cea 
mai mare parte din filosofia sa. El se referă la om ca la un 
microcosm, ca la o lume în miniatură, ca la un trup care e 
influențat şi guvernat, în mare, de aceleaşi legi şi carac- 
teristici ca cele ale universului sau macrocosmului, ceea ce 
vrea să însemne că: 


„Lumea mică repetă lumea mare, trăsătură cu tră- 
sătură”. 


El sugerează că trupul, mintea şi spiritul omului pot 
fi înțelese în lumina forțelor universale invizibile, care îl 
influenţează permanent. Comparând trăsăturile particu- 
lare ale microcosmului (omul) cu legile universale ale 
macrocosmului (universul), Lumina Naturii îi dezvăluie 
alchimistului legăturile dintre cele două sisteme astfel ca 
el să poată folosi aceste cunoştinţe pentru a trata bolile 
oamenilor şi a influenţa în mod benefic viețile lor. 

Pentru Paracelsus, legătura strânsă dintre om şi uni- 
vers, dintre microcosmos şi macrocosmos, stă ascunsă, ca 
o tesătură de fire invizibile, în temeiul natural şi comun al 
existenței, astfel că sesizarea şi sondarea acestei legături 
organice e barată, ocultată şi pusă în umbră la început de 
prezenţa activității conştiente [discriminatorii] a spiritului 
[individual, separat]. Pentru noi, oamenii, spiritul, care ne 
înalţă la înțelegerea înaltă comunicându-ne cunoaştere şi 
făcând ca această cunoaştere să renască la un nivel mai 
înalt, prezintă, mai întâi, un efect de eclipsare, ce nu 
permite sesizarea lăuntrică, intimă, organică şi directă a 
legăturii noastre cu universul. Pentru Paracelsus natura 
umană se împarte în trei părți: a) natura senzorial-corpo- 
rală (organismul nostru), ce ne apare ca o ființă naturală 
printre alte ființe naturale, şi care este asemănătoare 
celorlalte fiinţe naturale; b) natura ascunsă, ce apare ca o 
verigă în lanţul totalității lumii, şi care, în felul acesta, nu 
e cuprinsă înăuntrul organismului nostru, dar care trimite 

şi primeşte influenţe de la întregul univers; c) natura cea 
mai înaltă, spiritul nostru, care îşi trăieşte viața numai 
într-un mod spiritual. 

Prima parte a naturii umane Paracelsus o numeşte 
corp elementar; pe a doua corp astral sau celest-eteric, iar a 
treia parte o numeşte suflet. 

În fenomenele „astrale“ Paracelsus vede astfel un 
nivel intermediar între fenomenele corporale pure şi 
adevăratele fenomene ale sufletului. Acestea pot deveni 
vizibile atunci când spiritul individual, care ascunde te- 
meiul natural al existenţei noastre, îşi va înceta activitatea. 
Noi putem vedea manifestările cele mai simple în acest 
domeniu în lumea viselor. Imaginile ce se perindă prin 
visele noastre, cu legătura lor particulară şi semnificativă 
cu evenimentele din mediul nostru şi cu stările noastre 
interioare, sunt produsele temeiului nostru natural, fiind 
umbrite şi făcute imperceptibile, insesizabile şi inconşti- 
ente de lumina mai strălucitoare a sufletului. În timpul 
visului apar manifestări naturale pline de înțeles şi sem- 
nificație ce ne dezvăluie o viață aflată între funcţiile pur 
organice şi procesele gândirii, ce se situează în conştiinţa 
strălucitoare a spiritului. 

În acest domeniu intră toate fenomenele ce țin de 
zona hipnozei şi sugestiei. În cazul sugestiei putem vedea 
o acțiune a unui om asupra altuia, ce indică o anumită 
interacțiune între ființele din natură, relație umbrită de 
activitatea conştientă superioară a spiritului. Astfel, putem 
înțelege ceea ce Paracelsus consideră a fi un „corp astral”. 
Este suma influențelor naturale prin care suntem expuşi, 
sau putem fi expuşi, în anumite situații, influențe ce 
emană din noi, fără ca sufletul nostru să fie implicat, şi 
care, cu toate acestea, nu intră în sfera fenomenelor pur 
fizice. Faptul că Paracelsus enumără fapte de care ne în- 
doim azi, nu are importanţă atunci când ele sunt analizate 
din punctul de vedere exprimat mai sus. 

* Pe baza unei astfel de viziuni asupra naturii umane, 
Paracelsus o împarte pe ultima în şapte părți. Ele cores- 
pund învățăturilor vechilor egipteni, neoplatoniceni, şi 


Cabalei. Omul este, în primul rând, o ființă fizic-corporală, 

fiind supus aceloraşi legi cărora li se supune oricare corp. 
În acest sens, el este un corp pur elementar. Legile fizico- 
corporale pure se combină în cadrul unui proces organic 
de viață. Paracelsus denumeşte legile organice „Archaeus” 
sau „Spiritus vitae”; organicul se ridică la nivelul mani- 
festărilor asemănătoare spiritului, dar care nu sunt încă 
spirit. Acestea sunt manifestări astrale. 

Din procesele „astrale” ies la iveală funcțiile spiritului 
animal. Omul este o ființă simțitoare. El combină impre- 
siile sale senzoriale într-o manieră rațională cu ajutorul 
rațiunii. Astfel, sufletul rațional se deşteaptă în el. El se 
adânceşte apoi în propriile produse spirituale şi învață să 
recunoască spiritul ca spirit. Cu aceasta s-a înălțat la 
nivelul sufletului spiritual. În cele din urmă, înțelege că în 

acest suflet spiritual el poate experimenta cel mai adânc 
strat, stratul ultim al existenței universale; sufletul spi- 
ritual încetează să mai fie un spirit individual, separat. 
Intuiţia, revelația îşi fac loc, exprimând ceea ce Eckhart 
spunea atunci când a simţit că nu mai era el însuşi cel care 
vorbea în el, ci esența primordială. Acum predomină 
starea în care spiritul universal se priveşte pe sine în om. 
Paracelsus a exprimat simțământul trezit de această nouă 
condiție în aceste cuvinte simple: 


„Şi aceasta de care trebuie să ţii seama este ceva 
mare: nu există nimic în Ceruri şi pe pământ care să 
nu existe şi în om. Şi Dumnezeu, care este în Ceruri, 
este în om”. 


Prin cele şapte părți fundamentale ale naturii umane, 
Paracelsus doreşte în fond să exprime aspectele experi- 
enței exterioare şi interioare. Că ceea ce, din punctul de 
vedere al experienței umane, ține de pluralitatea celor 
şapte părți, fiind în sfera realității superioare o unitate, nu 
mai încape discuție. Cunoaşterea superioară există tocmai 
pentru a ne dezvălui unitatea în orice lucru, care în 
experiența imediată îi apare omului ca o pluralitate 
datorită organizării sale materiale şi mentale. 

La nivelul cunoaşterii superioare, Paracelsus se stră- 
duieşte să contopească esența primordială a lumii cu 
spiritul său. El consideră că omul poate cunoaşte natura 
în spiritualitatea sa numai dacă intră în legătură directă, 
nemijlocită cu aceasta. Omul nu poate înțelege natura 
prin intermediul unor entități presupuse arbitrar a fi spi- 
rituale, ci numai acceptând-o şi evaluând-o aşa cum este 
ea ca natură. De aceea, Paracelsus nu caută pe Dumnezeu 
sau spiritul în natură; pentru el, natura aşa cum se 
înfăţişează ochilor lui, este nemijlocit, spontan divină. 
Oare este necesar ca cineva să atribuie, mai întâi, plantei 
un suflet asemănător sufletului omenesc, pentru a găsi 

„spiritualul? 

Prin urmare, Paracelsus explică dezvoltarea lucruri- 
lor — în măsura în care acest lucru este posibil cu ajutorul 
mijloacelor de cercetare ştiinţifice ale timpului său — ca pe 

un proces senzorial al naturii. El lasă ca totul să se ivească 
din materia primordială, din apa primordială (Yliaster), 
considerând separarea materiei primordiale (numită de el 
şi marele limbus) în cele patru elemente apă, pământ, foc 
şi aer un proces ulterior al naturii. Când spune că „Verbul 
divin” a chemat pluralitatea făpturilor din materia pri- 
mordială, acest lucru trebuie înțeles în acelaşi fel în care 
este înțeleasă relația dintre forță şi materie de către știința 
naturală modernă. Un „spirit” în sensul adevărat nu 
apare încă la acest nivel. Acest „spirit“ nu este o cauză 
efectivă a proceselor naturale, ci un rezultat efectiv al 
acestor procese. Spiritul nu creează natura, ci se dezvoltă 
din ea. Multe cuvinte spuse de Paracelsus ar putea fi in- 
terpretate într-un sens opus: 


„Nu există nimic corporal care să nu poarte un spirit 
viu ascuns în el. Şi nu numai acela are viață care se 
agită şi se mişcă, cum sunt oamenii, animalele, viermii 
din pământ, păsările din cer şi peştii din apă, ci şi 
toate lucrurile materiale şi esenţiale”. 


Dar cu asemenea afirmaţii, Paracelsus doreşte să 
atragă atenţia asupra concepției superficiale despre na- 
tură, potrivit căreia natura unui lucru ar putea fi epuizată 
cu ajutorul unor concepte „comprimate“ (ca să folosim 
expresia potrivită a lui Goethe). El nu doreşte să insufle în 
lucruri ideea unei naturi inventate, ci mai curând, să pună 
toate facultățile omului în mişcare pentru a scoate la 
iveală ceea ce există cu adevărat în lucru. 

E important să nu ne lăsăm duşi în eroare de faptul 
că Paracelsus se exprimă în spiritul timpului în care a 
trăit, ci să încercăm, mai curând a-nţelege la ce se gân- 
deşte el atunci când, cercetând natura, îşi expune ideile în 
limbajul specific timpului său. De exemplu, atribuie omu- 
lui o carne dublă, adică o constituție dublă. 


„Carnea trebuie, aşadar, să fie înţeleasă ca fiind de 
două feluri, şi anume: carnea a cărei origine este în 
Adam, şi carnea care nu provine de la Adam. Carnea 
de la Adam e o carne de calitate inferioară, căci este 
pământească, nefiind nimic altceva decât carne, şi 
trebuind să fie considerată şi tratată ca orice lemn sau 

piatră. Cealaltă carne nu provine de la Adam: ea este 
o carne mai subtilă care nu poate fi tratată ca un lemn 
sau ca o piatră, fiindcă nu este creată din pământ”. 


Ce este carnea care îşi are originea în Adam? Ea este 
ceea ce s-a transmis omului prin dezvoltarea sa naturală, 
pe care astfel a moştenit-o. La aceasta se adaugă tot ceea ce 
omul a dobândit pentru el însuşi în decursul timpului din 
interacțiunile cu mediul înconjurător. Conceptele ştiinți- 
fice moderne despre caracteristicile moştenite şi despre 
cele dobândite prin adaptare ies astfel la iveală din concepția 
lui Paracelsus. „Carnea mai subtilă”, care îl face pe om apt 
pentru activități spirituale, nu a existat în om de la în- 
ceput. El a fost „carne inferioară” ca şi animalele, o carne 
care „trebuie considerată şi tratată ca orice lemn sau 
piatră”. Din perspectivă ştiinţifică, sufletul este, aşadar, 
tot o caracteristică dobândită a „cărnii inferioare”. Ceea ce 
gândeşte omul de ştiinţă din secolul al XIX-lea când vor- 
beşte despre moştenirea pe care ne-o lasă lumea animală, 
e în analogie cu concepția „cărnii ce îşi are originea în 
Adam” a lui Paracelsus. 

Aceste observaţii nu urmăresc, desigur, să şteargă 
deosebirea care există între un savant din domeniul ştiin- 
telor naturale, din secolul al XVI-lea şi unul din secolul al 
XIX-lea. În fond, doar ultimul secol a reuşit să vadă, în 
sens riguros ştiinţific, formele organismelor vii într-o ase- 
menea relaţie, încât legătura lor materială şi descendența 
lor reală până la om a devenit evidentă. Ştiinţa vede doar 
un proces natural în ceea ce, în secolul al XVIII-lea, Linné 
vedea încă un proces spiritual, pe care îl caracteriza astfel: 

„Există tot atât de multe specii de organisme vii pe 

cât erau, în principiu, formele care fuseseră create”. 


În timp ce Linné transfera spiritul în lumea spațială, 

şi îi atribuia rolul de a produce în mod spiritual, de a 

peace forme de viaţă, ştiinţele naturii din secolul al 

“XIX-lea au dat naturii te este al naturii şi spiritului ce este 

al spiritului. Natura însăşi are sarcina de a ne explica 

creaţiile ei, iar spiritul se poate adânci în el însuşi, acolo 
unde el singur este de găsit, în interiorul omului. 

Dacă, într-un anume sens, Paracelsus gândeşte total 
în spiritul timpului său, în ceea ce priveşte ideea de 
dezvoltare, de devenire, el a înțeles profund relaţia dintre 
om şi natură. În esența primordială a lumii el nu a văzut 
ceva , într-un anume fel, finalizat, ci a văzut divinul în 
devenirea lui. Astfel, el a putut atribui omului o activitate 
auto-creatoare. Dacă esența primordială divină există, 
atunci o creaţie totală efectuată de om iese, definitiv din 
discuţie. Prin urmare, nu omul, care trăieşte în timp, 
creează, ci Dumnezeu, Care este etern. Pentru El nu există 
decât o devenire eternă, iar omul este o verigă în această 
devenire perpetuă. Ceea ce omul concepe nu a mai existat 
înainte în nici un fel. Ceea ce omul creează, aşa cum 
creează, este o creaţie originală. Dacă e să fie numită 
divină, acest lucru este posibil doar în sensul în care 
acesta există ca o creație umană. Aşadar, în procesul de 
făurire a universului, Paracelsus poate atribui omului un 
rol ce îl face co-autor la acest proces. Esenţa primordială 
divină fără om nu este ceea ce este cu om. 


„Fiindcă natura nu aduce nimic la lumina zilei, care 
să fie complet în sine; mai degrabă omul trebuie să 
completeze acest lucru”. 


Această activitate auto-creatoare a omului, în pro- 
cesul de construcţie a universului, Paracelsus o numeşte 
alchimie. i 


Punerea la îndoială a autorității 


Nu este dificil să se adopte perspectiva pozitivistă a 
istoriei şi să se caute elementele moderne ale operei lui 
Paracelsus, cu scopul de a evalua contribuţia sa la ştiinţa 
modernă. 

Este tentant a porni în căutarea de eroi ai istoriei, a-l 
înfătişa pe Paracelsus ca pe un erou al medicinei, ca pe un 
părinte al chimiei moderne. Desigur, realizările lui medi- 
cale au fost însemnate. El a scris unsprezece tratate despre 
diferite boli, ca hidropizia, tuberculoza, colicii, apoplexia, 
viermii; un număr de lucrări despre gută, precum şi alte 

tratate despre materia medica şi izvoarele minerale. A ți- 
nut prelegeri, câtă vreme a practicat medicina în Basel, 
Elveţia, pe o arie largă de subiecte cum ar fi astmul, febra, 
durerile de cap, tulburările pântecelui, durerile de dinți şi 
bolile de ochi şi urechi. 

Se poate chiar sublinia importanţa lui în domeniul 
medicinei, privind numeroasele sale tratamente, cure şi 
terapii încununate de succes, ca reprezentând o adevărată 
contribuție pentru profesia medicală. Însă a-l încununa pe 
Paracelsus numai cu laurii realizărilor medicale, şi a igno- 
ra restul lucrărilor sale, presupune o strădanie incompletă 
şi o nedreptate ce se face bogatelor şi variatelor sale lucrări 
filosofice. 

Dintre metodele şi ideile noi formulate de Paracelsus, 
accentul pus pe importanța cercetării experimentale 
constituie poate cea mai importantă contribuţie pentru 
gândirea ştiinţifică a timpului său. El a creat o teorie nouă, 
fundamentală, sufocată însă de misticism medieval, fă- 
când-o astfel dezagreabilă multor învățați care, altfel, poate 
că ar fi folosit-o. 

El a pledat pentru examinarea directă a naturii ca 
fiind singura cale pentru a căpăta cunoştinţe despre lume, 
dar a făcut ca revelaţia divină să aibă un rol decisiv în 
cercetările sale naturale. 

El i-a îndemnat pe alchimiştii de pretutindeni să aban- 
doneze cercetările lor zadarnice privind Piatra Filosofală, 
şi să adopte noul său sistem pentru a căuta remedii chi- 
mice în procesul de tratare a bolilor şi suferințelor oame- 
nilor. Paracelsus doreşte să fie un alchimist în domeniul 
lui, ca medic: 


„De aceea aş putea tot atât de bine să scriu atât de 
mult aici despre alchimie, pentru ca voi s-o cunoaşteţi 
bine şi să învăţaţi ce este, şi cum poate ea fi înțeleasă, 
şi să nu fiți supăraţi că ea nu vă va aduce nici aur şi 
nici argint. Mai bine să vedeți că secretele (remediile) 
vă sunt dezvăluite... Cel de-al treilea stâlp al medici- 
nei este alchimia, fiindcă prepararea medicamentelor 
nu poate fi făcută fără alchimie, deoarece natura nu 
poate fi folosită fără artă”. 


Punând neîncetat accentul pe practică, el nu a făcut 
însă nici o descoperire semnificativă în domeniul chimiei 
teoretice. Şi aceasta deoarece ştiinţa lui era prea me- 
dievală pentru a produce o revoluţie în cercetare şi fiindcă 
adesea fervoarea sa religioasă şi predilecția pentru 
misticism l-au împiedicat să facă descoperiri epocale. Cu 
toate acestea, influența avută asupra gândirii ştiinţifice a 
timpului său nu poate fi pusă la îndoială dintr-un singur 
motiv: Paracelsus a sfidat în permanență orice autori- 
tate, cu excepţia autorității propriului său intelect şi a 
simțurilor sale. El nu doar că i-a respins pe Aristotel, 
Galen, Avicenna, şi alte autorități recunoscute în acest 
domeniu, dar i-a criticat şi ridiculizat aspru pe ceilalți 
pentru încăpățânarea cu care se conformau metodelor 
tradiționale. Lipsa lui de respect față de autorități era 
cunoscută: 7 

„În loc de acceptarea pasivă a tradiţiilor şi vechilor 

autorități, [ca rezultat al îndemnurilor lui Paracelsus] 

s-a declanşat o luptă pentru progres, prin realizarea 

diferitelor experimente, iar interpretarea lor, deşi 

neştiinţifică şi ilogică la început, a pus bazele gândirii 

şi inițiativei independente din care urma să se dez- 

volte spiritul ştiinţific”!. 


Lupta tenace pe care a dus-o pentru valorificarea 
experienţei este cea care i-a făcut pe medici să-l considere 
părinte al domeniilor lor de specialitate. Dacă învățații 
Renaşterii ar fi rămas apărători devotați ai vechilor 
autorități şi nici unul nu s-ar fi alăturat cruciadei lui 
Paracelsus pentru empirism, atunci este cert că revoluția 
ştiinţifică s-ar fi produs ceva mai târziu în istorie. În 
versul de început al Crezului său, Paracelsus a dat dovadă 
de un incredibil simţ de auto-cunoaştere; faptul de a fi 
diferit a fost poate cea mai importantă fațetă a operei 
vieții sale. Într-una din rarele scrieri autobiografice, păre- 
rea sa despre experienţă este elocventă şi de necontestat, 
căci spune: 





! John Maxson Stillman, Paracelsus, 114. 





„În ceea ce priveşte natura, pentru aceasta, eu voi 
aduce mărturie: acela care îi cercetează căile, trebuie 
să-i străbată cărțile cu propriile picioare. Ceea ce este 
scris este cercetat prin literele sale, dar natura ni se 
descoperă de la un loc la altul, câte locuri atâtea foi. 
Aşa e Codexul Naturii, aşa trebuie date paginile sale”. 


Numai după ce a „citit cartea naturii”, Paracelsus a 


crezut într-adevăr că Lumina urma să fie descoperită, 
acea forța mistică ce luminează toate tainele Naturii. 





Catehism alchimic 


SCURTĂ INTRODUCERE Îi 








IARTA SPAGYRICĂ 








[Notiţă introductivă. Prima confirmare a existenței acestui 
tratat ne este oferită de Eliphas Levi, care, în Ritual de la Haute 
Magie, cap. XIX, afirmă că în arhivele Vaticanului ar exista un 
manuscris intitulat „Căile Alchimiei sau Îndreptarul Alchimic” 
purtând semnătura lui Paracelsus. Se spune că Sendivogius ar 
fi transcris acest tratat, punându-l astfel în circulație; aşa se 
explică includerea lui ulterioară în diferite antologii dedicate 
alchimiei. Tratatul a figurat la loc de cinste în cartea baronului 
Choudy, L'Etoile Flamboyant ou la Société des Franc-Magons 
considere sous tous les aspects, apărută în anul 1766; versiunea 
aceasta a fost utilizată drept sursă de către Arthur E. Waite când 
a tradus în engleză Hermetic and Alchemical Writings of Paracelsus.] 





Întrebare: Care este studiul cel mai important al 
unui filosof? 

Răspuns: Este cercetarea operațiilor Naturii. 

Î: Care este sfârşitul Naturii? 

R.: Dumnezeu; şi tot El e şi începutul ei. 

Î.: De unde derivă toate lucrurile? 

R.: Din unica şi indivizibila Natură. 
În câte regiuni e împărțită Natura? 
În patru regiuni superioare. 
Care sunt acestea? 
s R.: Uscatul, umedul, caldul şi recele — care sunt 
cele patru calități elementare de unde îşi trag originea 
toate lucrurile. 

Î.: Cum este diferențiată Natura? 


Î.: 
R.: 
Î.: 








R.: În parte masculină şi parte feminină. 

Î.: Cu ce putem compara Natura? 

R.: Cu Mercur. 

Î.: Care ar fi definiția concisă a Naturii? 

R.: Natura nu este vizibilă, deşi operează în mod 
vizibil, căci ea este pur şi simplu un spirit volatil ce 
îşi îndeplineşte funcţia în trupuri, fiind însuflețită de 
spiritul universal-suflarea divină, focul central şi uni- 
versal, care dă viaţă tuturor lucrurilor ce există. 

Î.: Ce calități ar trebui să aibă cei care cercetează 
Natura? 

R.: [Însuşirile lor] ar trebui să fie ca ale Naturii 
însăşi. Adică, ar trebui să fie sinceri, simpli, răbdători 
şi perseverenți. 

Î.: Ce probleme ar trebui să le atragă atenția după 
aceea? 

R.: Filosofii ar trebui să stabilească cu foarte mare 
grijă dacă scopurile lor se află în armonie cu Natura 
şi dacă este cu putință a le realiza; dacă vor îndeplini 
prin propriile puteri ceea ce, în mod obişnuit, este 
realizat de puterea Naturii, atunci ei trebuie s-o imite 
în fiecare detaliu. 

Î: Ce metodă trebuie urmată pentru a produce 
ceva ce va fi dezvoltat la un nivel superior astfel ca 
Natura însăşi să îl dezvolte ? 

R.: Trebuie studiat modul de îmbunătăţire al 
acestuia, iar acest lucru trebuie făcut cu ajutorul unei 
naturi asemănătoare. De exemplu, dacă se doreşte 
dezvoltarea virtuții intrinseci a unui metal dincolo de 
condiția sa naturală, atunci chimistul trebuie să se 
folosească el însuşi de natura metalică însăşi şi să fie 
capabil de a face deosebirea între caracterul masculin 
şi cel feminin al metalului. 

Î.: Unde îşi depozitează natura metalică semin- 
tele ei? 

R.: În cele patru elemente. 

Î.: Cu ce materiale poate filosoful să îndeplineas- 
că ceva? 

R.: Cu germenele unei materii date; acesta este 
elixirul sau chintesența lui, de departe mai prețios şi 
mai util artistului decât Natura însăşi. Înainte ca filo- 
soful să fi extras sămânţa, sau germenele, Natura va 
fi gata să-şi îndeplinească rolul în folosul lui. 

Î.: Ce este germenele sau sămânţa uhei substanţe? 

R.: Este cea mai fină şi perfectă decocție şi digestie 
a substanţei, sau, mai degrabă, este Balsamul Sulfu- 
lui, care e identic cu Umiditatea Radicală a metalelor. 

Î.: De către ce este această sămânță (sau germene) 
generată? 

R.: De către cele patru elemente, supuse voinţei 
Fiinţei Supreme, şi prin intervenția directă a imagi- 
nației Naturii. 

Î.: În ce mod operează cele patru elemente? 

R.: Printr-o mişcare continuă şi uniformă, fiecare, 
potrivit calității sale, depunându-şi sămânţa în centrul 
pământului, unde este supusă acțiunii acestuia şi 
digerării; după care este eliminată în afară potrivit 
legilor mişcării. 

Î.: Ce înţeleg filosofii prin centrul pământului? 

R.: Un anumit loc gol unde nimic nu poate ră- 
mâne şi a cărui existenţă este presupusă. 

Î: Atunci, unde îşi elimină şi depozitează cele 
patru elemente semințele? 

R.: În ex-centrul sau în marginea şi circumferința 
centrului, care, după ce şi-a însuşit o parte, elimină 
surplusul într-o zonă a reziduurilor, a zgurii, a focu- 
lui şi a haosului fără formă. 

Î.: Această învățătură poate fi ilustrată printr-un 
exemplu? 

R.: Luaţi orice masă orizontală şi puneti în centrul 
ei un vas umplut cu apă; înconjurați vasul cu lucruri 
de diferite culori, apoi cu sare, mai ales, având grijă 

33 





ca între ele să existe o distanță potrivită. Apoi vărsați 
apa din vas şi aceasta va curge în şuvoaie în toate 
părțile; unul dintre acestea va întâlni o substanţă de 
culoare roşie şi va căpăta o nuanță roşie, altul va 
trece peste sare şi va căpăta gustul sărat; fiindcă e un 
lucru sigur că apa nu modifică locurile pe care le 
traversează, ci diferitele caracteristici ale locurilor 
schimbă natura apei. 

În acelaşi fel, sămânța depozitată de cele patru 
elemente în centrul pământului este supusă la o serie 
de modificări prin locurile prin care trece, astfel încât 
fiecare substanță existentă este produsă după ca- 
racteristica fiecărui canal al ei, iar când o sămânță, 
ajungând la un anumit punct, întâlneşte pământ pur 
şi apă pură, va rezulta o substanță pură, şi contrariul 
într-un caz opus. 

Î: În ce mod procreează elementele această 
sămânță? 

R.: Pentru deplina clarificare a acestui punct, 
trebuie să observăm că există două elemente mari şi 
grele şi două care au un caracter volatil, schimbător. 
În acelaşi fel, două sunt uscate, şi două umede, unul 
din cele patru fiind excesiv de uscat şi celălalt excesiv 
de umed. Ele sunt, de asemenea, masculine şi femi- 
nine. Fiecare din ele are tendința majoră de a-şi 
reproduce propriile specii în interiorul propriei sfere. 
De altfel, ele nu se află niciodată în repaus, ci interac- 
ționează în permanenţă, şi fiecare dintre ele separă 
din sine însăşi cea mai subtilă parte pe care o are. 
Locul lor general de întâlnire se află în centru, chiar 
în centrul lui Archeus, acest servitor al Naturii unde, 
venind să-şi amestece multele lor seminţe, ele se agită 
şi, în cele din urmă, sunt eliminate în afară. 

Î.: Care este adevărata şi prima materie a tuturor 
metalelor? 


34 


R.: Prima materie, numită corect aşa, este duală 
în esenţa ei, fiind în sine de natură dublă; totuşi, nu 
se poate crea un metal fără concursul celuilalt. Prima 
şi cea mai însemnată esenţă este o umiditate atmos- 
ferică, combinată cu aerul cald sub forma unei ape 
uleioase, care aderă la absolut toate substanţele, fie 
acestea pure sau impure. 

Î.: Cum a fost numită această umiditate de către 
filosofi? 

R.: Mercur. 

Î.: De cine este guvernat? 

R.: De razele Soarelui şi ale Lunii. 

Î.: Care este cea de-a doua materie? 

R.: Căldura pământului - acea căldură numită 
Sulf de către filosofi. 

Î.: Poate fi convertit în sămânță întregul corp ma- 
terial? 

R.: Numai a opta suta parte din el — adică ceea ce 
este secretat în centrul corpului respectiv, şi poate fi 
văzut, de exemplu, într-un bob de grâu. | 

Î.: Care este folosul întregii cantități de materie 
în raport cu sămânța ei? 

R.: Este de folos întrucât ea constituie un mod de 
protecţie [pentru sămânță] împotriva excesului de 
căldură, de frig, de umiditate sau de uscăciune, acțio- 
nând, în general, ca un înveliş protector împotriva 
tuturor elementelor dăunătoare. j 

Î: Ar putea acei artişti, ce pretind că reduc în- 
treaga materie a oricărui trup într-o sămânță, să ob- 
țină vreun avantaj din acest proces, presupunând că 
ar fi posibil să facă acest lucru? 

R.: Nici unul; dimpotrivă, munca lor ar fi cu to- 
tul zadarnică, fiindcă nimic din ce este bun nu poate 
fi înfăptuit printr-o abatere de la metodele naturale. 

Î.: Aşadar, ce ar trebui făcut? 


35 





R.: Materia trebuie separată pe de-a-ntregul de 
impuritățile ei, deoarece nu există vreun metal, oricât 
de pur, care să fie cu totul lipsit de imperfecţiune, 
deşi gradele lor de imperfecţiune sunt diferite. Tot ce-i 
de prisos, învelişul, zgura, trebuie curățat şi eliminat 
din materie, pentru a-i descoperi sămânța. 

l.: Ce ar trebui să se bucure de cea mai mare 
atenție din partea filosofului? 

R: Cu siguranță, scopul final al Naturii, însă 
acesta nu trebuie căutat nicidecum în metalele obiş- 
nuite, căci acestea, ieşind din mâinile celui care le-a 
făurit, nu mai pot fi găsite acolo. 

Î.: Mai exact, din ce cauză? 

R.: Deoarece metalele obişnuite, şi în primul 
rând aurul obişnuit, sunt absolut moarte, în timp ce 
ale noastre, dimpotrivă, sunt absolut vii şi au un 
suflet. 

Î.: Ce este viața metalelor? 

R.: Nu este altă substanță decât focul, atunci 
când ele se află încă încrustate în minele pământului. 

I.: Ce este moartea lor? 

R.:Viaţa şi moartea lor sunt în realitate un singur 
principiu, căci ele mor la fel cum trăiesc, prin foc, iar 
moartea lor are loc printr-un foc de fuziune. 

l.: În ce mod sunt concepute metalele în pânte- 
cele pământului.? 

R.: Atunci când cele patru elemente şi-au dez- 
voltat puterea sau virtutea în centrul pământului şi 
şi-au depus seminţele, Archeus-ul Naturii, prin pro- 
cesul de distilare, le sublimă la exterior prin căldura 
şi energia mişcării perpetue. 

Î.: În ce se dizolvă vântul însuşi când e distilat 
prin porii pământului? 

R.: El se dizolvă în apă, de unde izvorăsc toate 
lucrurile; în această stare nu e decât un abur umed 

din care evoluează, apoi, principiul întemeietor al 
tuturor substanţelor, ce serveşte, de asemenea, drept 
materie primă a filosofilor. 

Î.: Care este atunci principiul întemeietor , folosit 
drept materie primă de către Fiii Cunoaşterii în reali- 
zarea lor filosofică? 

R.: Tocmai această materie identică, care, în mo- 
mentul conceperii sale, capătă o formă fixă, perma- 
nentă şi neschimbătoare. 

Î.: Saturn, Jupiter, Marte, Venus, Soarele, Luna 
etc. sunt înzestrate în mod separat cu sămânță indi- 
viduală? 

R.: UNUL e lucrul comun lor, tuturor; diferențele 
dintre ele provin în funcție de locul şi de poziţia lor, 
fără a mai vorbi de faptul că Natura îşi împlineşte 
opera cu o rapiditate mult mai mare în procrearea 
argintului decât în cea a aurului, şi tot aşa în cazul 
altor metale, după măsura proprie a fiecăruia. 

Î: Cum este format aurul în pântecele pămân- 
tului? 

R.: Când acest abur umed, despre care am vorbit 
înainte, e sublimat în centrul pământului şi când a 
trecut prin locuri calde şi pure, unde o anume un- 
soare sulfuroasă umple aceste orificii sau canale, 
atunci acest abur, pe care filosofii l-au numit Mer- 
curul lor, se combină şi se uneşte cu această unsoare 
sulfuroasă, pe care o sublimează împreună cu el 
însuşi; dintr-o asemenea amalgamare ia naştere o 
anumită masă onctuosă, care, după ce şi-a abandonat 
forma vaporoasă, capătă o formă unsuroasă, fiind 
sublimată în alte locuri, ce au fost curățate de acest 
abur anterior, pământul fiind făcut, prin urmare, mai 
subtil, mai pur şi mai umed; acest amestec sublimat 
umple porii pământului, se întrepătrunde cu ei, şi 
astfel ia naştere aurul. 

Î.: Cum este generat Saturn? 

R.: El apare atunci când aşa-numita onctuozitate 
sau unsoare trece prin locuri care sunt total impure 
şi reci. . 

Î.: Cum s-a format Venus? 

R.: S-a născut în locurile unde pământul este pur, 
dar amestecat cu sulf impur. 

Î.: Ce putere are aburul mai sus amintit, ce stă în 
centrul pământului? 

R.: Prin continua sa dezvoltare, are puterea de a 
rarefia permanent tot ce este brut şi impur, şi de a 
atrage treptat în jurul său tot ce este pur. 

I.: Care este sămânța materiei prime a tuturor 
lucrurilor? 

R.: Materia primă a tuturor lucrurilor, ca să 
spunem aşa, materia principiilor întemeietoare este 
creată de Natură, fără ajutorul altei semințe; cu alte 
cuvinte, Natura primeşte materia de la elemente de 
unde, apoi, zămisleşte singură sămânța, 

I: Vorbind la modul absolut, ce este sămânţa 
lucrurilor? 

R.: Sămânţa dintr-un corp nu este altceva decât 
un aer congelat sau un abur umed, care nu e de folos, 
decât dacă va fi dizolvat de către un abur cald. 

L: Cum e cuprinsă generarea sămânţei în sfera 
metalelor? 

R.: Prin arta lui Archeus, cele patru elemente — în 
cea dintâi generare a Naturii - distilează vaporii con- 
densați de apă în centrul pământului; aceasta este să- 
mânța metalelor care e denumită Mercur, nu datorită 
esenței sale, ci datorită fluidităţii sale şi a uşurinţei cu 
care va adera la orice fel de metal. 

Î.: De ce acest abur este comparat cu sulful? 

R.: Din cauza căldurii sale interioare. 

L: Din ce fel de Mercur putem spune că sunt 
compuse metalele? 

R.: Aici este vorba de Mercurul Filosofilor, în nici 
un caz de substanţa obişnuită, comună, care nu poate 
deveni sămânță, fiindcă asemeni altor metale, conține 
deja propria sămânță. 

Î.: Aşadar, ce trebuie să acceptăm ca subiect al 
materiei noastre? 

R.: Numai sămânţa sau grăuntele ştabil, iar nu 
întregul trup care este împărțit în Sulf (sau mascul viu) 
şi Mercur (sau femelă vie). 

Î.: Ce operaţie trebuie întreprinsă după aceea? 

R.: Acestea trebuie aduse laolaltă pentru a forma 
un germene, după care vor produce un fruct ce co- 
respunde naturii lor. 

Î.: Care este rolul artistului în această operaţie? 

R.: Artistul nu trebuie decât să despartă ceea ce e 
subtil de ceea ce e grosier. 

Î: Aşadar, la ce se reduce întreaga combinaţie 
filosofică? 

R.: Dezvoltarea lui unu la doi şi reducerea lui doi 
la unu — nimic altceva. 

Î: Unde trebuie să căutăm sămânța şi viaţa ali- 
mentelor şi mineralelor? 

R.: Sămânţa mineralelor este propriu-zis apa care 
se află în centru. Şi inima mineralelor. 

Î.: Cum acționează Natura cu ajutorul Artei? 

R.: Fiecare sămânță, oricare i-ar fi natura, nu este 
de nici un folos dacă nu este plantată de către Natură 
sau- Meşteşug într-o matrice potrivită, de unde îşi 
primeşte viața prin coacerea germenului şi prin con- 
gelarea particulei pure sau a grăuntelui fixat. 

Î.: Cum este hrănită şi conservată sămânța după 
aceea? 

R.: Prin căldura corpului ei. 

Î.: Ce este, aşadar, realizat de către meşteşugar în 
regnul mineral? 

R.: El termină ceea ce nu poate fi terminat de 
Natură din cauza caracterului brut al aerului, ce a 
pătruns porii tuturor trupurilor prin violența sa, însă 
numai la suprafață, nu şi în măruntaiele pământului. 

Î.: Ce corespondenţă au metalele între ele? 

R.: Pentru o înțelegere corectă a naturii acestor 
relații e necesar să ținem seama de poziția planetelor 
şi să ne îndreptăm atenția spre Saturn, care e cea mai 
înaltă dintre toate, urmată apoi de Jupiter, de Marte, 
de Soare, de Venus, de Mercur şi, în cele din urmă, 
de Lună. E de observat faptul că virtuțile influente 
ale planetelor nu se înalță, ci coboară, iar experiența 
ne arată că Marte poate fi transformat cu uşurinţă 
în Venus, iar nu Venus, care e o sferă inferioară, în 
Marte. De asemenea, Jupiter poate fi transformat cu 
uşurinţă în Mercur, fiindcă Jupiter e superior lui 
Mercur, unul fiind al doilea după firmament, iar 
celălalt al doilea deasupra pământului, în timp ce 
Saturn e cel mai sus dintre toate, iar Luna e cea mai 
jos. Soarele intră în toate, dar nu este influențat 
niciodată de cele inferioare lui. Este limpede că există 
o corespondență puternică între Saturn şi Lună, în 
mijlocul cărora se află Soarele; oricum, pentru toate 
aceste schimbări, filosoful trebuie să se străduiască să 
stăpânească Soarele. 

Î.: Când filosofii vorbesc de aur şi argint, din care 
ei îşi extrag materia, să credem că se referă la aurul şi 
la argintul vulgar? 

R.: Nicidecum; aurul şi argintul obişnuit sunt 
moarte, în timp ce metalele filosofilor sunt pline de 
viaţă. 

Î.: Care este obiectul cercetării printre filosofi? 

R.: Priceperea în arta perfecționării a ceea ce Na- 
tura a lăsat imperfect în regnul mineral şi realizarea 
neprețuitei Pietrei Filosofale. 

Î.: Ce este această Piatră? 

R.: Piatra nu este altceva decât umiditatea radi- 
cală a elementelor, perfect purificată şi adusă la 
starea de fixitate, de imobilitate supremă, care îi per- 
mite să realizeze atâtea lucruri importante pentru 
sănătate, viața rezidând în mod exclusiv în radicalul 
umed. 

Î.: În ce constă secretul realizării acestei admira- 
bile lucrări? pey 

R.: [Acest secret constă] în a şti cum să treci din 
potenţialitate în activitate căldura inerentă sau focul 
Naturii, care este închis în centrul umidității radicale. 

Î.: Ce măsuri de precauţie trebuie luate împotriva 
eşecului în această lucrare? PDA 

A.: Mari eforturi trebuie depuse pentru a elimina 
reziduurile din materie şi a păstra doar miezul ce 
conţine întreaga virtute a compoziției. 

î: De ce acest medicament vindecă orice fel de 
boală? sr 

R.: Acest lucru nu e datorat varietății calităților 
lui, ci faptului că întăreşte căldura naturală pe care o 
stimulează cu finete, în timp ce alte medicamente o 
irită printr-o acțiune prea violentă. À 
Î.: Cum îmi puteți demonstra adevărul în arta 
preparării tincturii? ! A 

R: În primul rând, adevărul ei se bazează pe 
faptul că pulberea fizică, fiind compusă din aceeaşi 
substanță ca şi metalele — adică din argint viu — are 
proprietatea de a se combina cu acestea în procesul 
de fuziune, o natură îmbrățişând cu uşurinţă o alta 
asemănătoare ei. În al doilea rând, văzând că imper- 
fecțiunea metalelor inferioare se datorează doar ca- 
racterului brut al mercurului lor, pulberea fizică, care 
e un mercur matur şi copt, şi, în sine, un foc pur, le 
poate comunica cu uşurinţă propria maturitate şi le 
poate transmuta în propria lui natură, după ce le-a 
atras umiditatea brută, adică, argintul lor viu, care 

este singura substanţă ce le transmută, restul nefiind 
altceva decât zgură şi resturi ce sunt eliminate în 
proiecție. 

Î: Ce drum ar trebui să urmeze filosoful ca să 
poată dobândi cunoaşterea şi să efectueze lucrarea 
fizică? 

R.: Exact acela pe care l-a urmat şi Marele Arhi- 
tect al Universului în procesul de creare a lumii, ob- 
servând cum a evoluat haosul. 

L.: Ce era materia haosului? 

R.: Nimic altceva decât un vapor umed, fiindcă 
numai apa intră în toate substanţele create, care toate 
fiind duse până la o limită neobişnuită, aceasta con- 
stituie un mediu potrivit pentru imprimarea tuturor 
formelor. 

Î.: Dă-mi un exemplu pentru a ilustra ceea ce ai 
afirmat acum. 

R.: Un exemplu poate fi găsit în producerile spe- 
ciale de substanțe compuse, ale căror semințe încep 
invariabil prin a se dizolva într-un fel de umoare, 
care este haosul materiei particulare, de unde apare, 
printr-un fel de iradiere, forma completă a plantei. În 
plus, ar trebui să observăm că Sfânta Scriptură nu 
face referire decât la apă ca mediu material asupra 
căruia s-a reflectat Duhul lui Dumnezeu, şi care nu 
este nimic altceva decât lumina ca formă universală a 
lucrurilor. 

Î.: Ce folos ar putea să tragă filosoful din aceste 
considerații şi ce ar putea observa în legătură cu 
metoda creației urmată de Fiinţa Supremă? 

R.: In primul rând, el ar trebui să observe ma- 
teria din care a fost creată lumea; va vedea că din 
această masă confuză, Artistul Suprem a început prin 
a extrage lumina, că această lumină, chiar din clipa 
aceea a împrăştiat întunericul ce acoperea fața pămân- 
tului, şi că această lumină a servit ca formă uni- 

versală a materiei. Apoi va percepe cu uşurinţă că în 
procesul de generare a tuturor substanțelor compuse 
are loc o formă de iradiere şi o separare a luminii de 
întuneric, şi că Natura nu este decât un imitator fidel 
al Creatorului ei. Filosoful va înțelege în egală mă- 
sură, după ce metodă, prin acțiunea acestei lumini, 
empireul sau firmamentul cerului, ce separă apele 
superioare de cele inferioare, a fost creat pe urmă; 
cum a fost înstelat cerul cu corpuri luminoase; şi cum 
a apărut necesitatea Lunii, ce s-a datorat spațiului 
care există între lucrurile de sus şi cele de jos, fiindcă 
Luna este o torţă intermediară între lumile supe- 
rioare şi cele inferioare, primind influențele cereşti 
şi comunicându-le pământului. În cele din urmă, el 
va înțelege cum Creatorul, prin strângerea apelor, a 
creat uscatul. 

Î.: Câte ceruri se pot enumăra? 

R.: Propriu zis, nu există decât unul, care este fir- 
mamentul ce desparte apele de ape. Cu toate acestea, 
trei sunt admise, dintre care primul este spațiul de 
deasupra norilor. În acest cer apele sunt rarefiate şi 
cad peste stelele fixe, şi tot în acest spațiu planetele 
şi stelele călătoare îşi îndeplinesc mişcările de revo- 
luţie. Cel de-al doilea cer este firmamentul stelelor 
fixe, imobile, iar cel de-al treilea este sălaşul apelor 
supracereşti. 

Î.: De ce rarefierea apelor este limitată la primul 
dintre ceruri? 

R.: Fiindcă stă în natura substanțelor rarefiate să 
se înalțe şi fiindcă Dumnezeu, în legile Sale eterne, a 
atribuit fiecărui lucru sfera sa corespunzătoare. 

Î.: De ce fiecare corp ceresc se roteşte invariabil 
în jurul unei axe? 

R.: Acest lucru se petrece aşa datorită impulsului 
primordial primit şi în virtutea aceleiaşi legi care va 
face ca orice substanţă grea suspendată de un fir să 

se rotească, având aceeaşi viteză, dacă forța care de- 
termină mişcarea ei este întotdeauna egală. 

Î.: De ce apele superioare nu coboară niciodată? 

R.: Din cauza rarefierii lor extreme. Din această 
cauză, un chimist bun poate să tragă mai multe 
foloase din studiul rarefierii, decât din oricare altă 
ştiinţă. 

|. Din ce este alcătuită materia firmamentului? 

R.: Ea este propriu-zis aer, care e mai potrivit 
decât apa ca mediu al luminii. 

Î.: După despărţirea apelor de uscat, ce a făcut 
Creatorul pentru a produce generarea? 

R.: A creat o anume lumină destinată acestui 
scop; El a plasat-o în focul central şi a domolit acest 
foc cu ajutorul umidității apei şi răcelii pământului, 
astfel încât să stăpânească energia acestuia şi să o 
adapteze scopului Său. 

Î.: Cum acţionează acest foc central? 

R.: El operează neîncetat asupra celei mai apro- 
piate materii umede, pe care o transformă în vapori; 
aceşti vapori constituie mercurul Naturii şi prima 
materie a celor trei regnuri. 

Î.: Cum este format, după aceea, sulful Naturii? 

R.: Prin interacţiunea focului central cu vaporii 
de mercur. 

Î.: Cum se produce sarea de mare? 

R.: Prin acțiunea aceluiaşi foc asupra umidității 
apei, atunci când umiditatea aerului conținut în ea a 
fost eliminată. 

Î.: Ce ar trebui să facă un filosof cu adevărat în- 
țelept o dată ce a ajuns să stăpânească temelia şi 
ordinea procedeului Marelui Arhitect al Universului 
în construirea a tot ce există în Natură? 

R.: El ar trebui, pe cât posibil, să devină un imita- 
tor fidel al Creatorului său. În haosul fizic, el ar trebui 
să-şi facă haosul aşa cum era în realitate haosul ini- 

tial; ar trebui să separe lumina de întuneric; ar trebui 
să-şi creeze un firmament pentru a separa apele de 
deasupra de apele de dedesubt, şi ar trebui să reali- 
zeze, pe rând, punct cu punct, întreaga succesiune a 
lucrurilor corespunzătoare actului creator. 

Î.: Cu ce anume este realizată această grandioasă 
şi sublimă lucrare? 

R.: Cu un singur corpuscul, sau corp minuscul, 
care, ca să spunem aşa, nu conține nimic altceva 
decât sedimente, murdărie şi resturi, dar din care se 
poate extrage o oarecare materie umedă şi întune- 
cată, asemănătoare mercurului, care conține în ea tot 
ce este necesar filosofului fiindcă, de fapt, el nu caută 
altceva decât adevăratul Mercur. 

Î.: Ce fel de mercur, trebuie, aşadar, să folosească 
pentru realizarea lucrării ? 

R.: Un mercur care nu se găseşte ca atare pe 
pământ, ci este extras din corpuri; totuşi nu din mer- 
curul obişnuit, aşa cum s-a spus în mod greşit. 

Î.: De ce ultimul nu este potrivit pentru nevoile 
lucrărilor noastre? 

R.: Deoarece un artist înțelept trebuie să ştie că 
mercurul obişnuit are o cantitate insuficientă de sulf 
şi, în consecință, el ar trebui să acționeze asupra unui 
corp creat de Natură, în care Natura însăşi a unit 
sulful cu mercurul, iar lucrarea artistului constă în 
separarea lor. 

Î.: Ce trebuie să facă el după aceea? 

„R.: El trebuie să le purifice şi să le unească din 
nou într-o formă nouă. 

Î.: Cum numeşti corpul despre care am vorbit? 

R.: PIATRA BRUTĂ, sau Haos, sau llyaster, sau 
Hyle — acea masă confuză care este cunoscută, dar 
universal disprețuită. 

Î.: Întrucât ai spus că Mercurul este singurul 
lucru pe care filosoful trebuie să-l înțeleagă în mod 

absolut, poți să-mi faci o descriere amănunțită a 
lui, ca să evităm orice înțelegere greşită în această 
privință? 

R.: Din punct de vedere al naturii sale, Mercurul 
nostru este dual — fix şi volatil; în ceea ce priveşte 
mişcarea lui, [Mercurul] este de asemenea dual, fiindcă 
are o mişcare ascendentă şi una descendentă. Dato- 
rită mişcării descendente, prin influența plantelor, el 
stimulează focul mocnit al Naturii, şi aceasta este 
prima lui acțiune premergătoare congelării. Prin 
mişcarea lui ascendentă, el se înalță, căutând să fie 
purificat, şi deoarece acest lucru are loc după con- 
gelare, se consideră că el este umiditatea radicală a 
substanţelor, care, dedesubtul zgurilor nefolositoare, 
îşi mai păstrează noblețea originii lui primordiale. 

Î.: Cât feluri de umiditate presupui că există în 
fiecare lucru compus? 

R.: Există trei specii: Elementară, care reprezintă 
propriu-zis vasul celorlalte elemente; Radicală, care 
este uleiul sau balsamul în care rezidă întreaga vir- 
tute a respectivului lucru; ultima, Alimentară, adevă- 
ratul dizolvant natural, care ațâță focul interior mocnit, 
cauzând degradare şi întuneric prin umiditatea sa, şi 
care întreține şi susține lucrul respectiv. 

Î.: Câte specii de Mercur sunt cunoscute de către 
filosofi? 

R.: Mercurul Filosofilor poate fi privit prin patru 
aspecte: primul este intitulat Mercurul Corpurilor, 
care este într-adevăr sămânța lor ascunsă; cel de-al 
doilea este Mercurul Naturii care reprezintă Baia sau 
Vasul Filosofilor, altfel spus umiditatea radicală; celui 
de-al treilea i s-a dat numele de Mercur al Filosofilor, 
deoarece se afla în laboratoarele şi printre mineralele 
lor. El este sfera lui Saturn; este Diana Chintesenţei; 
este adevărata sare a metalelor, după achiziția căreia 
se poate spune într-adevăr că lucrarea filosofică a 
46 





început. În cel de-al patrulea aspect al său, el este 
numit Mercur Obişnuit, care nu este încă cel comun, 
ci mai degrabă adevăratul aer al filosofilor, adevărata 
substanță de mijloc a apei, adevăratul foc secret şi 
ascuns, numit de asemenea foc comun, deoarece el 
este comun tuturor mineralelor, fiindcă este substan- 
ţa metalelor, şi de acolo derivă cantitatea şi calitatea 
lor. 

Î.: Câte operații cuprinde opera noastră? 

R.: Există numai una singură ce poate fi di- 
zolvată prin sublimare, iar sublimarea, potrivit lui 
Geber, nu este altceva decât înălțarea materiei uscate 
prin mijlocirea focului, cu aderenţă la propriul său 
vas. 

Î.: Ce precauțţii trebuie luate atunci când luăm 
cunoştinţă de scrierile filosofilor hermetici? 

R.: Mai presus de toate, trebuie să acordăm mare 
atenție asupra acestui punct, ca nu cumva ceea ce 
spun ei despre subiect să fie interpretat cuvânt cu 
cuvânt, în acord doar cu sunetul vorbelor: căci litera 
ucide, dar spiritul dă viață. 

Î.: Ce cărţi ar trebui să citim pentru a afla mai 
multe despre ştiinţa noastră? 

R.: Dintre cele din vechime, ar trebui studiate 
mai ales lucrările lui Hermes; ar mai fi apoi o carte 
intitulată Trecerea prin Marea Roşie, şi o alta, Intrarea în 
Țara Făgăduinței. Paracelsus ar trebui, de asemenea, 
citit înaintea tuturor scriitorilor mai vechi, iar printre 
alte tratate, Calea Chimiei, sau Manualul lui Paracelsus, 
ce conţine toate tainele fizicii şi cea mai misterioasă 
Cabală. Acest manuscris rar şi unic se află numai în 
Biblioteca de la Vatican, dar Sendivogius a avut no- 
rocul să facă o copie a lui; această lucrare le-a fost de 
mare ajutor înțelepților ordinului nostru, contribu- 
ind, în mare măsură, la iluminarea lor. In al doilea 
rând, Raymon Lully trebuie citit şi, în special, opera 

sa Vade Mecum, apoi dialogul intitulat Pomul Vieţii, 
testamentul şi codicilul său. Trebuie totuşi să avem 
oarecare rezervă în legătură cu ultimele două scrieri, 
deoarece, la fel cu ale lui Geber şi cu cele ale lui 
Arnold de Villanova, abundă în reţete false şi ficțiuni 
lipsite de sens, ce pare că au fost introduse cu scopul 
de a ascunde mai bine adevărul de ignoranti. În al 
treilea rând, Turba Philosophorum, care este o colecţie 
de autori vechi, conţine foarte multe lucruri bune, 
deşi acolo există, de asemenea, şi multe lucruri lipsite 
de valoare. 

Printre scriitorii medievali Zaharia, Trevisan, 
Roger Bacon, şi un autor anonim, a cărui carte este 
intitulată Filosofii, ar trebui să fie apreciați în mod 
special de către studenţi. Printre moderni, cei mai 
demni de a fi cinstiți sunt John Fabricius, Francois de 
Nation, precum şi Jean D'Espagent, care a scris Fizica 
Restaurată, deşi, ca să spunem adevărul, el a introdus 
în tratatul său unele precepte false şi păreri greşite. 

Î.: Când poate filosoful să se încumete să-şi asume 
o asemenea lucrare? 

R.: Atunci când, teoretic, va fi în stare să extragă, 
cu ajutorul unui spirit brut, un spirit digerat dintr-un 
corp aflat în descompunere, spirit digerat pe care el 
trebuie să-l unească din nou cu uleiul vital. 

Î.: Explică-mi această teorie mai clar. 

R.: Ea poate fi demonstrată mai amănunțit 
printr-un proces real; marele experiment poate fi 
efectuat atunci când filosoful, prin intermediul unui 
dizolvant vegetal, unit cu un dizolvant mineral, 
poate să dizolve un al treilea dizolvant esenţial, [şi 
apoi unind aceşti trei] dizolvanţi la un loc, [filosoful] 
trebuie să spele pământul şi apoi să-l înalțe la nivelul 
chintesenţei cereşti, pentru a crea fulgerul sulfuros, 
ce pătrunde instantaneu substanţele şi le distruge re- 
ziduurile. 

A 


l.: Persoanele care pretind că folosesc drept să- 
mânţă aurul obişnuit şi ca dizolvant mercurul obiş- 
nuit, sau pământul în care trebuie să fie semănat, au 
o relație corespunzătoare cu Natura? 

R.: Cu siguranță, nu, fiindcă nici unul dintre aces- 
te metale nu posedă agentul extern — aurul pentru că 
a fost lipsit de el prin decocție, iar mercurul fiindcă 
nu l-a avut niciodată. 

Î: În căutarea acestei semințe aurifere în altă 
parte decât în aurul însuşi, nu există pericolul pro- 
ducerii unor specii de monştri din moment ce pare a 
exista o îndepărtare de Natură? 

R.: Fără îndoială, este adevărat că în nişte con- 
diții speciale, în aur este conținută sămânța auriferă 
în mai mare măsură decât în orice alt corp, dar acest 
lucru nu trebuie să ne facă să folosim aurul obişnuit, 
fiindcă o asemenea sămânță poate fi găsită, în aceeaşi 
măsură, în fiecare din celelalte metale şi nu este 
altceva decât acel grăunte fixat pe care Natura l-a in- 
fuzat în prima congelare a mercurului, toate metalele 
având o singură origine şi o substanță comună; 
aceasta va fi dezvăluită, în cele din urmă, acelora 
care vor fi demni să o primească printr-o cercetare 
asiduă şi o experiență susținută. 

Î.: Ce rezultă din această doctrină? 

R.: Rezultă că, deşi sămânţa este mult mai per- 
fectă în aur, ea poate fi extrasă mai uşor din alte 
corpuri decât din aur, alte corpuri fiind mai deschise, 
ca să spunem aşa, mai puţin digerate şi mai puţin 
restrânse în umiditatea lor. 

Î.: Dă-mi un exemplu luat din Natură. 

R.: Aurul obişnuit poate fi asemănat cu un fruct, 
care, ajungând la maturitate deplină, este cules din 
pomul lui şi, deşi el conţine o sămânță perfectă şi bine 
asimilată, cu toate acestea, dacă cineva o va pune în 
pământ cu scopul înmulțirii ei, va fi nevoie de mult 

timp, atenţie şi îngrijire în vederea dezvoltării facul- 
tăților ei vegetale. Pe de altă parte, dacă un butaş sau 
o rădăcină va fi luată din acelaşi pom, şi plantată în 
aceleaşi condiţii, în scurt timp şi fără nici o dificul- 
tate, aceasta va răsări şi va face multe fructe. 

Î.: Este nevoie ca un amator în această ştiinţă să 
înțeleagă formarea metalelor în măruntaiele pămân- 
tului dacă doreşte să-şi completeze lucrarea? 

R.: Este atât de indispensabilă o asemenea cu- 
noaştere, încât dacă cineva dă greş, înaintea oricăror 
altor cercetări, în a se concentra asupra atingerii 
acesteia şi a imita Natura punct cu punct în această 
privinţă, acesta nu va reuşi să realizeze decât ceva 
lipsit de valoare. 

Î: Atunci cum adună Natura metalele în mă- 
runtaiele pământului şi din ce le compune? 

R.: Natura le prelucrează pe toate din sulf şi mer- 
cur şi le formează prin aburul lor dublu. 

Î.: Ce înţelegi prin acest abur dublu, cum pot fi 
formate metalele din acesta? 

R.: Pentru înțelegerea completă a acestei pro- 
bleme, trebuie mai întâi să afirmăm că aburul mercu- 
rial este unit cu aburul sulfuros într-un loc cavernos, 
ce conţine apă sărată şi care le serveşte drept matrice. 
În acest fel s-a format, mai întâi, Vitriolul Naturii; în 
al doilea rând, prin agitarea elementelor, din acest 
Vitriol al Naturii se degajă un abur nou care nu este 
nici mercurial şi nici sulfuros, deşi este înrudit cu 
ambele naturi, şi acesta, trecând prin locuri la care 
aderă grăsimea sulfului, se uneşte cu aceasta, iar din 
unirea lor se produce o substanță cleioasă, altfel 
spus, o masă lipsită de formă, care este străbătută de 
aburii ce umplu aceste locuri cavernoase. Prin inter- 
mediul acestui abur, acționând prin sulful pe care îl 
conţine, sunt produse metalele perfecte, cu condiția 
ca aburul şi locul să fie pure. Dacă locul şi aburul 

sunt impure, se produc metale impure. Termenii 
perfecțiune şi imperfecţiune se referă la diferitele 
grade de preparare. 

Î.: Ce se află în acest abur? 

R.: Un spirit al luminii şi un spirit al focului 
având natura corpurilor cereşti, care ar trebui să fie 
considerate, pe bună dreptate, formă a universului. 

Î.: Ce reprezintă acest abur? 

R.: Acest abur, astfel pătruns de spiritul univer- 
sal, reprezintă, într-un mod îndeajuns de complet, 
Haosul de la origine, care conţinea tot ce era necesar 
pentru creaţia inițială, adică, materia universală şi 
forma universală. 

Î.: Şi totuşi nu poate cineva să folosească mercur 
obişnuit în acest proces? 

R.: Nu, fiindcă mercurul obişnuit, deşi purificat, 
este lipsit de agentul extern. 

Î.: De unde rezultă că mercurul comun este lipsit 
de agentul extern? 

R.: Din cauză că în procesul de intensificare a 
aburului dublu, agitația elementelor este atât de mare 
şi de puternică, încât spiritul sau agentul se evaporă, 
aşa cum, în mod asemănător, se întâmplă în procesul 
de topire a metalelor. Rezultatul este acela că numai 
partea de mercur este lipsită de agentul ei masculin 
sau sulfuros, şi, în consecinţă, nu poate fi niciodată 
transmutat în aur de către Natură. 

Î.: Câte feluri de aur sunt recunoscute de filosofi? 

R.: Trei feluri: aur astral, aur elemental şi aur 
obişnuit. 

Î.: Ce este aurul astral? 

R.: Aurul astral îşi are centrul în Soare, care îl 
transmite prin razele sale tuturor ființelor inferioare. 
El este o substanță vulcanică, substanță care primeşte 
o emanatie continuă de corpusculi solari ce pătrund 
prin toate ființele, vegetalele şi mineralele. 

Î.: La ce te referi când vorbeşti despre aurul ele- 
mental? 

R.: Acesta este cea mai pură şi subtilă parte a 
elementelor, şi a tot ce se compune din ele. Toate 
fiinţele sublunare incluse în cele trei regnuri conțin, 
în centrul lor lăuntric, un grăunte prețios din acest 
aur elementar. 

Î.: Fă-mi o descriere a aurului obişnuit. 

R.: El este cel mai frumos metal, după ştiinţa 
noastră, cel mai bun metal pe care Natura îl poate 
produce, la fel de perfect pe cât este de nealterabil în 
el însuşi. 

Î.: Din ce specie de aur face parte Piatra Filosofală? 

R.: Ea face parte din cea de-a doua categorie, 
fiind cea mai pură parte din toate elementele metalice, 
după purificarea ei, atunci când capătă denumirea de 
aur filosofic viu. Un echilibru perfect şi o echivalență 
a celor patru elemente se regăseşte în Piatra Fizică, 
şi patru lucruri sunt indispensabile pentru realizarea 
lucrării, şi anume: compunerea, localizarea, mixarea 
şi unirea, care, odată realizate potrivit regulilor artei, 
vor face să apară adevăratul Fiu al Soarelui şi Phoe- 
nixul ce reînvie permanent din propria-i cenuşă. 

Î.: Ce este de fapt aurul viu al filosofilor? 

R.: Este exclusiv focul lui Mercur, sau acea virtute 
arzătoare, vulcanică conținută în umiditatea radicală, 
căreia i s-a transmis deja stabilitatea şi natura sul- 
fului, de unde a emanat caracterul mercurial al între- 
gii substanţe a sulfului filosofic permițându-i să fie 
numit, în mod alternativ, mercur. 

Î.: Ce alt nume mai dau filosofii aurului viu? 

R.: Îl mai numesc sulful lor viu şi focul lor ade- 
vărat; ei recunosc existența lui în toate copurile, şi nu 
există nimic care să poată trăi fără el. 

Î.: Unde trebuie să ne căutăm aurul viu, sulful 
nostru viu şi focul nostru adevărat? 

R.: În casa lui Mercur. 

Î.: Cu ce este întreținut acest foc? 

R.: Cu aer. 

Î.: Dă-mi un exemplu comparativ a puterii aces- 
tui foc. 

R.: Pentru a ilustra puterea de atracție a acestui 
foc interior, nu poate exista o comparație mai bună 
decât aceea care derivă de la trăsnet, care la origine e 
o simplă exhalare terestră uscată, unită cu un abur 
umed. Prin intensificare şi prin asumarea naturii vul- 
canice, acționează asupra umidității ce îi este ine- 
rentă; pe aceasta o atrage către sine, o transmută în 
propria sa natură şi apoi se precipită cu repeziciune 
către pământ, unde este atras de o natură stabilă foarte 
asemănătoare cu a sa. 

Î.: Ce ar trebui să facă filosoful după ce şi-a ex- 
tras mercurul? 

R.: El ar trebui să-l treacă de la potențialitate la 
activitate. 

Î: Nu poate Natura să realizeze singură acest 
lucru ? 

R.: Nu, fiindcă ea se opreşte brusc după prima 
sublimare şi din materia astfel organizată iau naştere 
metalele. 

Î.: Ce înţeleg filosofii prin aurul şi argintul lor? 

R.: Filosofii denumesc sulful lor Aur iar mercu- 
rului lor îi dau numele de Argint. 

Î.: De unde se trag ele? 

R.: Am afirmat deja că ele derivă dintr-un corp 
omogen în care ele se găsesc din belşug şi pe care 
filosofii ştiu, de asemenea, cum să le extragă pe 
amândouă printr-un proces admirabil şi întru totul 
filosofic. 

Î: Când această operaţie a fost efectuată la timpul 
potrivit, către ce alt punct al experienței ar trebui ei să 
se îndrepte? 

R.: Spre producerea amalgamului filosofic, care 
trebuie preparat cu multă grijă şi care poate fi realizat 
numai după prepararea şi sublimarea Mercurului. 

Î: Când ar trebui combinată materia cu aurul 
viu? 

R.: În perioada amalgamării, adică, Sulful este 
introdus în ea cu ajutorul amalgamării, şi, din acel 
moment, există o singură substanță; procesul este 
scurtat prin adăugarea de Sulf, în timp ce tinctura 
este adăugată în acelaşi timp. 

Î.: Ce se află în centrul umidității radicale? 

R.: Acesta conține şi ascunde Sulful, care este 
acoperit cu o crustă solidă. 

Î.: Ce trebuie făcut ca să-l aplicăm Marii Opere? 

R.: El trebuie tras din legăturile lui cu o îndemâ- 
nare perfectă şi prin metoda putrefacției. 

Î.: Posedă Natura, în activitatea ei din mină, un 
dizolvant potrivit pentru disoluția şi eliberarea aces- 
tui Sulf? 

R.: Nu, fiindcă nu există o mişcare locală. Dacă 
Natura ar putea, în lipsa oricărui ajutor, să dizolve, 
să provoace procesul de- putrefacție şi să purifice 
corpurile metalice, ea însăşi ne-ar înzestra cu Piatra 
Fizică, adică Sulf exaltat, cu însuşiri sporite. 

Î.: Ai putea să clarifici această doctrină cu un 
exemplu? 

R.: Da, prin extinderea comparaţiei anterioare cu 
un fruct, sau cu o sămânță. Aceasta trebuie mai întâi 
pusă în pământ pentru a se descompune, după care 
urmează înmulțirea ei. Apoi filosoful, care ştie să dis- 
cearnă care este sămânța bună, o extrage din centrul 
ei, o încredințează pământului potrivit, după ce a 
fost bine dezvoltată şi pregătită, şi acolo ea se rare- 
fiază, în aşa măsură încât virtuțile ei prolifice sunt 
accentuate şi multiplicate la nesfârşit. 

Î.: În ce constă întregul secret al seminței? 

R.: În adevărata cunoaştere a pământului potrivit. 

Î.: Ce se înțelege prin sămânță în opera filoso- 
filor? 

R.: Se înţelege căldura interioară (sau spiritul 
specific) care este închisă în radicalul umed; cu alte 
cuvinte, este substanța centrală a argintului viu, 
sperma adecvată a metalelor ce conține propria ei 
sămânță. 

Î.: Cum este eliberat sulful din legăturile lui? 

R.: Prin putrefacție. 

Î.: Ce este pământul mineralelor? 

R.: Este propriul lor dizolvant. 

Î.: Ce efort trebuie să depună filosoful pentru a 
extrage partea de care are nevoie? 

R.: El trebuie să depună eforturi mari pentru a 
elimina vaporii urât mirositori şi sulful impur, după 
care trebuie introdusă sămânţa. 

Î.: Ce anume îl face pe Artist să fie sigur că se 
află pe drumul cel bun la începutul lucrării sale? 

R.: Atunci când constată că dizolvantul şi sub- 
stanta dizolvată sunt convertite într-o singură formă 
şi o singură materie în timpul disoluțţiei. 

Î.: Câte soluții consideri că există în Opera Filo- 
sofică? 

R.: Trei. Prima soluţie este aceea care reduce 
corpul brut şi metalic la elementele sale de sult şi 
argint viu; cea de-a doua este aceea a corpului fizic, 
iar cea de-a treia este soluția pământului mineral. 

Î.: Cum este redus corpul metalic de către prima 
soluţie, în mercur, şi apoi în sulf? 

R.: Prin focul secret artificial, care este Steaua 
Arzătoare. 

Î.: Cum se efectuează această operație? 

R.: În primul rând, prin extragerea din corpul 
metalic a mercurului (sau aburul elementelor), şi, 

după purificare, folosindu-l pentru a elibera sulful din 
legăturile sale, prin descompunere, a cărei prezență 
este pusă în evidenţă de culoarea neagă. 

L.: Cum se obține cea de a doua soluţie? 

R.: Atunci când corpul fizic este descompus în 
cele două substanțe menţionate anterior şi când ca- 
pătă natura cerească. 

Î.: Care este numele dat de filosofi Materiei în 
această perioadă? 

R.: Ea este numită Haos Fizic, şi este, de fapt, 
adevărata Materie Primă, un nume care abia dacă 
poate fi aplicat înaintea unirii masculinului — care 
este sulful, cu femininul — care este argintul. 

Î.: La ce se referă cea de-a treia soluție? 

R.: Ea se referă la umezirea pământului mineral, 
şi este strâns legată de înmulțire. 

Î.: Ce foc trebuie să folosim în lucrarea noastră? 

R.: Acelaşi foc pe care îl foloseşte Natura. 

Î.: Care este puterea acestui foc? 

R.: El dizolvă orice lucru din lume, deoarece este 
principiul însuşi al disoluției şi degradării. 

Î.: De ce mai este numit şi Mercur? 

R.: Fiindcă este de natură aeriană şi vaporoasă în 
cel mai înalt grad, făcând parte în acelaşi timp din 
sulf, de la care s-a contaminat într-o oarecare măsură. 

Î.: Unde este ascuns acest foc? 

R.: Este ascuns în subiectul artei. 

Î.: Cine este familiarizat cu el şi cine poate pro- 
duce acest foc? 

R.: El este cunoscut de către înțelept, care poate 
să-l producă şi să-l purifice. 

Î.: Care este puterea esenţială şi însuşirea acestui 
foc? 

R.: El este excesiv de uscat şi se află într-o conti- 
nuă mişcare; el caută doar să dezintegreze şi să treacă 
lucrurile din starea lor de potentialitate la cea de 

actualitate; într-un cuvânt, el este cel care apare în 
locurile solide din mine, circulă sub formă de vapori 
peste materie, şi o dizolvă. 

Î.: Cum poate fi deosebit cel mai uşor acest foc? 

R.: După reziduurile sulfuroase în care este învă- 
luit şi după mediul salin în care este înveşmântat. 

Î.: Ce trebuie să adăugăm acestui foc pentru a-i 
accentua capacitatea de incinerare asupra speciilor 
feminine? 

R.: Datorită extremei sale uscăciuni, trebuie să fie 
umezit. 

Î.: Câte focuri filosofice poți să enumeri? 

R.: Există trei la număr: focul natural, focul nena- 
tural, şi focul contra-natural. 

Î.: Poţi să-mi explici aceste categorii de foc? 

R.: Focul natural este focul masculin sau agentul 
fundamental. Focul nenatural este feminin, este 
dizolvantul Naturii, întreţinând un fum alb şi luând 
acea formă; acest fum se risipeşte foarte repede dacă 
nu avem grijă de el şi este aproape incombustibil, 
deşi prin sublimare filosofică el devine corporal şi 
strălucitor. Focul contra-natural este acela care de- 
zintegrează substanțele compuse şi are puterea de 
a desface ceea ce a fost legat foarte strâns de către 
Natură. 

Î.: Unde poate fi găsită materia noastră? 

R.: Ea se găseşte pretutindeni, dar trebuie cău- 
tată mai ales în natura metalică, unde este mai uşor 
disponibilă decât în altă parte. 

Î.: Care fel ar trebui preferat înaintea altora? 

R.: Cel mai matur, cel mai potrivit şi cel mai 
uşor; dar trebuie să ținem seama, înaintea tuturor 
lucrurilor, de faptul că esența metalică va fi prezentă 
nu doar ca potenţialitate ci şi ca actualitate, existând, 
de altfel, o splendoare metalică. 

Î.: Toate lucrurile sunt conţinute în această ma- 
terie? 

R.: Da; însă Natura, la un moment dat, trebuie 
sprijinită astfel încât lucrarea să fie perfecționată şi 
precipitată, şi aceasta cu mijloace corespunzătoare 
celor mai înalte grade ale experimentului. 

Î.: Este această materie extrem de valoroasă? 

R.: Ea este lipsită de valoare şi la origine nu are 
noblețe înnăscută; dacă cineva ar spune că ea este 
rezonabilă, atunci acela s-ar referi la specii, dar, în 
principiu, ea nu are valoare, fiind folositoare doar 
lucrării noastre. 

Î.: Ce conţine Materia noastră? 

R.: Ea conţine Sare, Sulf şi Mercur. 

Î.: Care este cea mai importantă operaţie pe care 
o putem face? 

R.: Extragerea pe rând a Sării, a Sulfului şi a 
Mercurului. 

Î.: Cum se face acest lucru? 

R.: Printr-o singură şi perfectă sublimare. 

Î.: Ce este extras în primul rând? 

R.: Mercurul, sub forma unui fum alb. 

Î.: Ce urmează? 

R.: Apa arzătoare sau Sulful. 

Î.: Apoi ce urmează? 

R.: Disoluţia cu sare purificată, volatilizând în 
primul rând ceea ce este fixat, iar după aceea fixând 
ceea ce este volatil într-un pământ prețios, care este 
Vasul Filosofilor, şi care este pe de-a întregul perfect. 

Î.: Când trebuie filosoful să-şi înceapă acțiunea? 

R.: Atunci când se ivesc zorii zilei, căci energia sa 
nu trebuie risipită nici o clipă. 

Î.: Când poate el să se odihnească? 

R.: Doar atunci când lucrarea se apropie de per- 
fecțiune. 

Î.: La ce oră ia sfârşit lucrarea? 

R.: În plină amiază, când Soarele se află în cul- 
mea puterii sale, iar Fiul Luceafărului de Dimineaţă 
[se află] în cea mai strălucitoare splendoare. 

Î.: Care este cuvântul secret al Magneziei? 

R.: Tu ştii dacă aş putea sau ar trebui să răspund: 
Îmi rețin cuvintele. 

Î.: Transmite-mi salutul filosofilor. 

R.: Începe; îţi voi răspunde 

Î.: Eşti un filosof ucenic? 

R.: Prietenii mei şi înțelepții mă cunosc. 

Î.: Care este vârsta unui filosof? 

R.: Din clipa în care şi-a început cercetările până 
în clipa descoperirilor sale, filosoful nu îmbătrâneşte. 

Comoara comorilor 
pentru alchimişti 


UNDE ESTE DESCRIS PROCEDEUL PRIN CARE 
POATE FI OBȚINUTĂ TINCTURA UNIVERSALĂ 

[Notiţă introductivă. Nu se cunoaşte cu precizie data la care 
Paracelsus a redactat acest tratat şi nici cu ce ocazie. De 
remarcat însă că este una din scrierile lui tradusă foarte repede 
în alte limbi, în franceză şi apoi în engleză, către 1659, sub 
denumirea de Treasure of the Treasures for Alchemists. As also The 
Water-Stone of The Wise Men; Describing the matter of, and manner 
how to attain the universal Tincture. Faithfully Englished. And 
Published by J.H. Oxon. London, Printed for Giles Calvert, and 
are to be sold at the Black Spred Eagle, at the West end of Pauls.] 





Natura zămisleşte un mineral în măruntaiele 
pământului. Există două tipuri ale acestuia, care pot 
fi găsite în multe regiuni din Europa. Cel mai bun 
care mi-a fost oferit, şi care a fost găsit a fi autentic în 
experimente, are în exterior înfăţişarea lumii mai 
mari, şi se află în partea estică a sferei Soarelui. 
Celălalt, [aflat în] în Steaua Sudului, se află acum la 
prima lui eflorescență. Măruntaiele pământului îl 
împing în afară, către suprafață. În prima lui coa- 
gulare, el apare colorat în roşu şi în el se ascund toate 
florile şi culorile mineralelor. Filosofii au scris mult 
despre acesta, fiindcă are o natură rece şi umedă şi 
corespunde elementului apă. 

Cât priveşte cunoaşterea acestuia şi experimen- 
tele făcute cu el, toți filosofii de dinaintea mea, deşi 
au țintit asupra sa, au lovit însă departe de țintă. Ei 
credeau că Mercurul şi Sulful erau mama tuturor 
metalelor, fără a le treace prin gând să amintească şi 
o a treia substanță; şi totuşi, atunci când apa este 
separată de acesta prin Arta Spagyrică, adevărul este 
revelat în mod clar, chiar dacă [acest adevăr] nu îi era 
cunoscut lui Galen sau lui Avicenna. Şi dacă, din 
considerație pentru excelenții noştri medici, ar trebui 
să-i descriu doar numele, compoziția, disoluția şi 
coagularea — întocmai cum la începutul lumii Natura 
procedează cu toate lucrurile supuse creşterii — abia 
dacă mi-ar ajunge un an întreg, iar pentru a explica 
aceste lucruri [în scris] nici măcar pieile a numeroase 
vaci nu mi-ar fi de ajuns. 

Acum, susțin că în acest mineral, se găsesc trei 
principii; care sunt Mercurul, Sulful şi Apa Minerală, 
care a servit la procesul de coagulare naturală a 
acestuia. Ştiinţa spagyrică este în măsură să o extragă 
pe ultima din sucul propriu, când ea nu a ajuns cu 
totul la maturitate, în mijlocul toamnei, la fel ca o 
pară dintr-un păr. Părul conţine, în potenţialitate, 
para. Dacă Stelele cereşti şi Natura se află în acord, 
pomul, mai întâi de toate, înverzeşte în luna martie; 
apoi înmugureşte, mugurii se deschid, şi apar florile, 
şi tot aşa, în ordinea cuvenită, până toamna, se coc şi 
fructele. 

La fel stau lucrurile şi cu mineralele, deoarece 
acestea se nasc tot în măruntaiele pământului. Al- 
chimiştii care sunt în căutarea Comorii Comorilor să 
rețină bine acest lucru. Eu le voi arăta calea, înce- 
putul, mijlocul şi sfârşitul ei. În tratatul care urmează 
voi descrie Apa potrivită, Sulful potrivit şi Balsamul 
potrivit din ea. Prin intermediul celor trei, tăria şi 
compoziţia sunt coagulate într-un singur tot. 

DESPRE SULFUL DE CINABRU 


Luaţi Cinabru mineral şi preparați-l în felul urmă- 
tor. Fierbeţi-l în apă de ploaie, într-un vas de piatră, 
timp de trei ore. Apoi curățați-l cu grijă şi dizolvați-l 
în Apă Regală, care este compusă din părți egale de 
vitriol, azot de potasiu şi clorură de amoniu. O altă 
formulă [de compunere] este vitriol, sălpetru, alaun 
şi sare obişnuită. 

Distilaţi toate acestea într-un alambic. Turnaţi 
din nou şi separați, astfel, cu grijă partea curată de 
partea impură. Lăsaţi să putrezească timp de o lună 
în balegă de cal, după care separați elementele în 
felul următor. Dacă îşi arată semnul!, începeți dis- 
tilarea într-un alambic, cu un foc de primă treaptă. 
Apa şi aerul se vor ridica, iar focul şi pământul vor 
rămâne la fund. După aceea puneți-le din nou 
împreună şi tratați-le treptat cu cenuşă. Astfel, apa şi 
aerul se vor înălța din nou primele; după aceea şi 
elementul de foc, pe care îl recunosc artiştii experți. 
Pământul va rămâne la fundul vasului. Acesta se va 
depune acolo. El este ceea ce mulți caută şi puțini 
găsesc. - 

Acest pământ mort din cuptorul cu reverberaţie 
îl veți prepara conform regulilor artei şi apoi veți 
adăuga foc de primă treaptă timp de cinci zile şi 
nopți. După ce s-a scurs acest timp trebuie să se 
aplice a doua treaptă pentru acelaşi număr de zile şi 
nopți şi să se continue cu materialul existent conform 
regulilor Artei. În cele din urmă, veţi găsi o sare 
volatilă, ca un alcaliu subţire, ce conține Astrum-ul 





1 Semnul nu este altceva decât ceea ce rămâne după o operație. Casa 
construită de arhitect este urma, amprenta îndemânării lui, prin 
care este pus în evidenţă talentul şi arta acestuia. Aşadar, urma, 
amprenta, este realizarea însăşi (De Colica). 

focului şi pământului.! Amestecaţi [această sare] cu 
cele două elemente care au fost păstrate, apa şi 
pământul. Aşezaţi din nou mixtura în cenuşă timp 
de opt zile şi opt nopți şi veți descoperi ceea ce a fost 
neglijat de mulți Artişti. Separați-l după experiența 
voastră şi conform regulilor Artei Spagyrice veți 
obține un pământ alb din care a fost extrasă culoarea. 
Adăugaţi elementele foc şi sare peste pământul 
alcalinizat. Digeraţi-l într-un pelican pentru a extrage 
esența. Apoi un nou pământ se va depune, ce va fi dat 
deoparte. 


DESPRE LEUL ROŞU 


După aceea, luaţi leul din pelican, care este de 
asemenea găsit la început, când îi vedeţi tinctura, 
adică elementul focului ce stă deasupra apei, aerul şi 
pământul. Separaţi-l de depunerile lui prin fărâmiţare. 
În acest fel, veţi obţine veritabilul aurum potabile? 


1 Pământul are şi el Astrum-ul său, calea şi ordinea sa, ca şi 
Firmamentul, dar specific elementului. De asemenea, există un 
Astrum şi în apă, ca şi în pământ, şi tot aşa în ceea ce priveşte aerul 
şi focul. În consecință, Astrum-ul superior are Astrum-urile 
elementelor corespunzătoare mediului lor şi acționează prin ele cu 
o putere de atracție irezistibilă. Prin această activitate a Astrum- 
urilor superioare şi inferioare, toate lucrurile sunt fecundate şi 
dirijate spre ținta lor (Explicatio Totius Astronomiae). 

În lipsa Astrum-urilor, elementele nu pot înflori ... În Astrum-ul 
pământului, toate acțiunile cereşti se desfăşoară rapid. Astrum-ul 
însuşi este ascuns, dar corpurile sunt manifeste... Mişcarea pă- 
mântului este determinată de Astrum-ul pământului ... Există 
patru Astrum-uri în om (corespunzător celor aflate în cele patru 
elemente) pentru că el este lumea mică (De Caducis, par. I). 

2 Aurum Potabile, adică, Aurul Potabil, Uleiul Aurului şi Chinte- 
sență a Aurului sunt distincte între ele. Aurum Potabile este aur 
făcut potabil prin amestecul cu alte substanțe şi cu lichide. Uleiul 
Aurului este un ulei extras din metalul prețios, fără să i se 
mai adauge ceva. Chintesența Aurului este roşeața aurului extrasă 

Îndulciţi-l cu alcool preparat din vin pe care îl tur- 
nați peste el, după care distilați-l într-un alambic, 
până când nu veți mai simți nici urmă de aciditate 
în Apa Regală. pi 

Acest Ulei al Soarelui, închis într-o retortă sigi- 
lată ermetic, trebuie păstrat în vederea îmbunătățirii 
calităţilor lui, care să atingă un nivel dublu al para- 
metrilor săi. După aceea, puneţi vasul “(încă închis 
ermetic) într-un loc rece. În felul acesta, uleiul nu se 
va dizolva, ci se va coagula. Plasaţi-l din nou pentru 
îmbunătățirea calităților şi pentru coagulare. Repetați 
această operaţie de trei ori. Astfel vom obține Tinctura 
Soarelui, la gradul ei perfect de calitate. Păstrați-o la 
locul ei. 


DESPRE LEUL VERDE 


Luaţi vitriolul lui Venus!, preparat cu grijă după 
regulile Artei Spagyrice, şi adăugaţi elementele apei 
şi ale aerului, pe care le-aţi pus deoparte. Fărâmițați 
şi lăsaţi să se descompună timp de o lună, potrivit 
instrucțiunilor. Când procesul de putrefacție s-a 
încheiat, veţi vedea semnele elementelor. Separaţi şi 
veti vedea de îndată două culori, şi anume, alb şi 
roşu. Roşul este deasupra albului. Tinctura roşie a 
Vitriolului este atât de puternică încât înroşeşte toate 
corpurile albe, şi le albeşte pe toate cele roşii, ceea ce 
este minunat. 

O PUE T A SD a oa 


de acolo şi separată de corpul metalului (De Membris Contractis. 
Tract II, c. 2). 
l Dacă arama ar fi fărâmițată şi descompusă fără ajutorul unui 
corosiv, ați obține Vitriol. Din acesta se poate prepara chintesenţă, 
ulei şi licoare (De Morbis Tartareis). Vitriolul cupric este vitriol copt 
cu cupru (De Morbis Vermium, Par. 6). Chalcanthum este prezent în 
Venus, iar Venus poate fi redus, prin separare, la Chalcanthum 
(Chirurgia Magna, Par. UL. Lib. IV). i 





Acţionaţi asupra acestei tincturi cu ajutorul unei 
retorte şi veți observa că se iveşte o negreală. 
Acţionaţi din nou asupra conținutului cu ajutorul 
retortei, repetând operația, până când acesta devine 
albicios. Continuaţi şi nu vă pierdeţi nădejdea. 
Rectificați până când veți găsi adevăratul, limpedele 
Leu Verde. Veţi vedea că este greu şi mare. Veţi ve- 
dea că acesta este mare şi greu. Aceasta este Tinctura, 
aur transparent. Veţi vedea semne minunate ale 
acestui Leu Verde, aşa cum nu pot fi cumpărate cu 
nici una dintre comorile Leului Roman. Fericit va fi 
acela care a învățat să-l găsească şi să-l folosească 
pentru tinctură! 

Acesta este adevăratul şi originalul Balsam!, Bal- 
samul Stelelor Cereşti, care împiedică descompune- 
rea oricărui corp, şi nici nu permite leprei, gutei sau 
hidropiziei să prindă rădăcini. Acesta este adminis- 
trat în doze de mărimea unui grăunte, dacă a fost 
fermentat împreună cu Sulfura de Aur. 

Ah, Carol germanule, unde este comoara ta? 
Unde sunt filosofii tăi? Unde sunt doctorii tăi? Unde 
sunt decoctarii pădurii, care cel puțin curăță şi uşu- 
rează? Ți s-a dat cumva cerul peste cap? Stelele tale 
s-au rătăcit, mergând pe alte căi, şi s-au îndepărtat de 
orbitele lor fireşti, dincolo de orice limite, de când 
ochii tăi, loviți de orbire, ca şi cum ar fi atinşi de 
carbuncul şi alte lucruri ce nu te fac să vezi decât 
paradă şi fast? Dacă artiştii voştri ar şti că prințul lor 
Galen - singurul numit astfel — zace în iad, de unde 
mi-a trimis scrisori, şi-ar face semnul crucii cu o coadă 
de vulpe. Tot aşa, Avicenna al vostru stă dinaintea 
porţii infernului; şi am avut dispute cu el în legătură 
cu aurum-ul său potabil, cu a lui Tinctură a Filo- 
sofilor, Chintesenţă, Piatră Filosofală, Mithridatic şi 
Theriac şi multe altele. 

O, voi ipocriților, care disprețuiți adevărurile ce 
v-au fost predate de un adevărat medic, care, la rân- 





l Există, într-adevăr, un Balsam creat de Dumnezeu răspândit prin 
toate lucrurile, fără de care putrefacția ar surveni imediat. Altfel, la 
cadavrele unse cu Balsam, vedem că degradarea acestora este 
oprită şi astfel, presupunem că în corpul fizic există un anumit 
Balsam natural cu care ne naştem şi, în absenţa căruia, omul viu şi 
întreg nu ar fi ferit de putrefacție. Numai moartea îndepărtează 
Balsamul. Dar acest gen de Balsam se deosebeşte de ceea ce, în 
mod obişnuit, poartă denumirea de Balsam, prin aceea că unul îi 
conservă pe cei vii, iar celălalt pe cei morți (Chirurgia Magna, Pt. I., 
Tract II, c. 3). Prepararea Balsamului necesită cunoştinţe speciale de 
chimie, şi a fost descoperit prima dată de Alchimişti (Ibid., Pt. 1., 
tract II., c. 4). 

69 





dul său, a învăţat de la Natură şi este un fiu al lui 
Dumnezeu! Veniti, atunci şi ascultați, impostori care 
vă fuduliți cu autoritatea înaltelor voastre poziții! 
După moartea mea, discipolii mei vor începe să vă 
atragă spre lumină, şi vor demasca leacurile voastre 
murdare cu care, până în aceste vremuri, ați pus la 
cale moartea prinților şi a celor mai brave persona- 
lități ale lumii creştine. Vai de capetele voastre în 
ziua judecății ! Ştiu că monarhia va fi a mea. A mea 
va fi, de asemenea, onoarea şi gloria. Nu eu mă voi 
preamări, ci Natura mă va preamări. Din ea m-am 
născut, pe ea o urmez. Ea mă cunoaşte, şi eu o cu- 
nosc. Lumina din ea, eu am văzut-o în ea; şi afară am 
dovedit acelaşi lucru în imaginea microcosmului şi 
am găsit-o în acel univers. 

Dar eu trebuie să merg mai departe cu planul 
meu pentru a împlini în cel mai înalt grad dorința 
discipolilor mei. Fac acest lucru pentru ei de bună 
voie, şi dacă sunt competenți şi au experiență în 
privinţa luminii Naturii, dacă au o practică deplină 
în problemele astrale, devin adepți ai filosofiei, situ- 
aţie ce le-ar permite să cunoască natura oricărui fel 
de apă. 

Luaţi, atunci, din acest lichid al mineralelor pe 
care le-am descris, patru părți după greutate; din Pă- 
mântul Soarelui roşu, două părți, din Sulful Soarelui, 
o parte. Puneţi-le pe acestea toate la un loc, într-un 
pelican, congelaţi şi dizolvaţi-le de trei ori. În acest 
fel veți obține Tinctura Alchimiştilor. Nu am vorbit 
aici despre greutatea ei, dar despre aceasta găsim 
datele necesare în Cartea Transmutaţiilor!. 


! Este dificil să identificăm tratatul pomenit aici. Se pare că nu este 
vorba de cea de-a şaptea carte care se referă la Natura Lucrurilor şi 
nici la următorul tratat despre Lianţi. Problema generală privind 

Astfel, acela care acum are una la mie de uncii 
de Astrum Solis, va da , de asemenea, propriului 
său corp nuanța Soarelui. Dacă aveți Astrum-ul lui 
Mercur, veţi da, în acelaşi fel, întregului corp nuanța 
Mercurului obişnuit. Dacă aveţi Astrum-ul lui Venus, 
veţi da, la fel, întregului corp, nuanţa lui Venus, şi îl 
veți preschimba în cel mai bun metal: Toate aceste 
lucruri au fost verificate. 

În acelaşi fel trebuie înțeles Astrum-ul altor 
planete, ca Saturn, Jupiter, Marte, Luna şi restul, căci 
tincturile sunt preparate şi din acestea. Asupra lor nu 
vom face nici o mențiune aici, fiindcă ne-am ocupat 
deja de mult de ele în cartea Natura Lucrurilor şi în 
Arhidoxii. De asemenea, prima entitate a metalelor şi 
a mineralelor terestre a devenit destul de clară pen- 
tru alchimişti pentru a le permite să obțină Tinctura 
Alchimiştilor. 

Această lucrare, Tinctura alchimiştilor, nu este 
necesar să fie una de nouă luni, ci prin intermediul 
Artei Spagyrice a alchimiştilor şi în intervalul a 
patruzeci de zile, puteți fixa această substanţă alchi- 
mică, puteţi s-o intensificați, s-o supuneți procesului 
de putrefacție, s-o fermentați, s-o coagulați într-o piatră 
şi să obţineţi Phoenix-ul Alchimic!. 

Ar trebui să observăm că Sulful de Cinabru 
devine Vulturul Zburător, ale cărui aripi zboară până 
departe fără vânt şi duce cu sine trupul Phoenix-ului 
la cuibul părintelui său, unde este hrănit cu elemen- 


greutatea naturală şi artificială este prezentă în Aurora Filosofilor. 
Nici o lucrare separată despre Transmutaţii nu a ajuns până la noi. 

! Să ştiţi că Phoenix-ul este sufletul Ilyaster-ului, adică primul haos 
al materiei tuturor lucrurilor... Este, de asemenea, sufletul yliastic 
din om (Liber Azoth, S.V., Practica Lineae Vitae). 

tul foc, iar puii îi scot ochii: iar acolo, [din el] se iveşte 
o albeaţă, divizată în sfera ei, într-o sferă şi viață ivită 
din propria-i inimă, prin balsamul părților sale inte- 
rioare, potrivit concepției cabaliştilor. 

Tinctura Filosofilor 


CARTE SCRISĂ ÎMPOTRIVA ACELOR SOFIŞTI 
NĂSCUȚI DE LA POTOP ÎNCOACE, ÎN EPOCA 
DOMNULUI NOSTRU ISUS CHRISTOS, 
FIUL LUI DUMNEZEU 


Pe, 


> 
ie eft cur MaNi 
t dare 








[Notă introductivă. Aşa cum ne lasă să înțelegem chiar din 
titlul extins al tratatului, Paracelsus l-a scris „împotriva acelor 
sofişti născuţi după Potop, în vremea Domnului nostru Isus 
Christos, fiul lui Dumnezeu”. Franz Strunz este de părere că 
lucrarea poate fi datată 1533, iar în 1660 avem deja o primă 
traducere în limba engleză intitulată; Paracelsus his Archidoxis: 
Comprised in Ten Books, Disclosing the Genuine way of making 
Quintessences, Arcanums, Magisteries, Elixirs, &c. Together with 
his Books Of Renovation & Restauration. Of the Tincture of the 
Philosophers. Of the Manual of the Philosophical Medicinal Stone. Of 
the Virtues of the Members. Of the Three Principles. And Finally his 
Seven Books, Of the Degrees and Compositions of Receipts, and 
Natural Things. Faithfully and plainly Englished, and Published by, 
J.H. Oxon. London, Printed for W.S. and are to be sold by Thomas 
Brewster at the Three Bibles in Pauls Church-yard. 1660. 
Aici spiritul polemic al lui Paracelsus îşi dă adevărata măsură.] 





Precuvântare 


Întrucât tu, sofistule, mă ponegreşti pretutindeni 
cu tot felul de vorbe insultătoare, pe temeiul faptului 
că, provenind din necivilizata Elveţie, eu nu pot 
înțelege şi cunoaşte nimic; şi, deşi sunt un medic 
autorizat, continui să rătăcesc dintr-un loc în altul. 
De aceea mi-am propus ca prin acest tratat să dez- 
vălui celor care nu cunosc unele lucruri şi celor lipsiți 
de experiență ce arte minunate au existat în prima 

epocă, în ce măsură arta mea îți este de folos, şi în ce 
măsură arta ta îmi este de folos; ce ar trebui să se 
considere despre fiecare, şi cum posteritatea acestei 
epoci mă va urma. Priveşte la Hermes, Archelanus şi 
la alții din prima epocă, şi vezi ce spagyriți şi filosofi 
existau atunci. Ei stau astfel mărturie că duşmanii 
lor, care vă sunt stăpâni, sofistule, nu sunt acum 
decât forme şi idoli pustii. Deşi acest lucru nu va fi 
confirmat de cei care sunt pe nedrept considerați 
părinții şi sfinții voştri adevărați, totuşi vechea 
Tablă de Smarald ne demonstrează mai multă pri- 
cepere şi experienţă în filosofie, alchimie, magie, ca 
şi în alte domenii asemănătoare decât ar putea fi 
predat vreodată de tine, sofistule, şi de mulțimea 
urmaşilor tăi. 

Dacă nu înţelegi încă, din cele de mai sus, ce 
comori şi cât de mari sunt ele, spune-mi pentru ce 
nici un prinţ sau rege n-a fost vreodată în stare să-i 
supună pe egipteni. Şi apoi spune-mi de ce împăratul 
Dioclețian a poruncit ca toate cărțile spagyrice să fie 
arse (în măsura în care putea să pună mâna pe ele). 
Dacă nu ar fi cunoscut conținutul acestor cărți, ar fi 
fost obligați să poarte jugul de nesuportat — un jug, 
sofistule, care, într-o bună zi, va fi pus de gâtul tău şi 
al colegilor tăi. 

De la mijlocul acestei epoci Monarhia tuturor 
Artelor mi-a fost, în cele din urmă, conferită mie, 
Theofrastus Paracelsus, Prinţ al filosofiei şi al medi- 
cinei. În acest scop, am fost ales de Dumnezeu ca să 
îndepărtez şi să distrug toate neadevărurile din 
falsele lor lucrări, să elimin toate cuvintele insolente, 
fie ele ale lui Aristotel, Galen, Avicenna, Mesva sau 
dogmele oricărora dintre urmaşii lor. Teoria mea, 
care se trage din lumina Naturii, prin consistenţa ei, 
nu va putea fi nicicând înlăturată sau schimbată, iar 

în cel de-al cincizeci şi optulea an şi jumătate după 
mileniul ei, va începe să înflorească. În acelaşi timp, 
punerea în practică a teoriei va arăta, prin minu- 
natele şi incredibilele ei rezultate, că este tot atât de 
accesibilă experților cât şi oamenilor obişnuiţi, şi că ei 
vor înțelege pe deplin cât de tainică şi de nezdrun- 
cinat este această Artă paracelsiană față de nimicurile 
sofiştilor, cu toate că, între timp, acea ştiinţă sofistă 
absurdă a fost susținută şi întărită prin privilegii 
papale şi imperiale. Prin aceasta am fost considerat 
de voi un cerşetor şi un sofist vagabond; la aceste 
acuzații vor răspunde Dunărea şi Rinul, cu toate că 
eu îmi țin gura. Aceste calomnii ale voastre, născo- 
cite împotriva mea, au displăcut multor curți şi 
prinți, multor oraşe imperiale, ordinului cavalerilor 
şi nobilimii. 

Eu am o comoară ascunsă într-un oraş numit 
Weinden, aparținând Forumului Julli, la un han -— o 
comoară pe care nici tu, Leon al Romei, şi nici tu, 
Carol al Germaniei, nu o puteți cumpăra cu toate 
averile voastre. Chiar dacă steaua însemnată a fost 
pusă pe arcana numelor voastre, ea nu este cunos- 
cută de nimeni, în afara de fiii divinei Arte Spagy- 
rice. Astfel deci, tu sofist viermănos şi jalnic, întrucât 
îl consideri pe Monarhul arcanei doar un şarlatan 
ignorant, inutil, şi risipitor, sunt hotărât să dezvălui, 
în această epocă medie, în tratatul de față, procesul 
corect, virtuțile şi prepararea celebrei Tincturi a 
Filosofilor, pentru folosul şi cinstea tuturor celor care 
iubesc adevărul şi pentru ca cei care desconsideră 
adevăratele arte să poată fi reduşi la tăcere. 

Prin acest arcan, ultima eră va fi iluminată în 
chip limpede şi compensată pentru toate pierderile ei 
prin darul graţiei şi răsplata adevărului, încât să nu 
se fi auzit vreodată de o germinare similară a inte- 

ligenţei şi înțelepciunii la începutul lumii. Între timp, 
viciul nu va putea birui binele, iar resursele acelor 
persoane vicioase, oricât de numeroase ar fi ele, nu 
vor putea împiedica această dezvoltare. 


Capitolul I 
DESPRE ÎNDEMNUL LA CERCETAREA 
SPAGYRICĂ 


Eu, Philippus Teophrastus Paracelsus Bombast, 
declar că, prin îndurarea Divină, multe căi au fost 
căutate în vederea obținerii Tincturii Filosofilor, care, 
în cele din urmă, toate au ajuns la acelaşi scop şi au 
fost finalizate. Hermes Trismegistul, egipteanul, s-a 
apropiat de acest scop cu ajutorul unei metode pro- 
prii. Orus, grecul, a folosit acelaşi proces. Hali, arabul, 
a rămas ferm în ordinul său. Albertus Magnus, ger- 
manul, a urmat, de asemenea, un proces de lungă 
durată. Fiecare a avansat în funcţie de metoda 
proprie, ajungând în cele din urmă cu toții la acelaşi 
rezultat: o viaţă lungă, atât de dorită de filosofi, ca şi 
la acele onorabile mijloace de existență şi posibilități 
de a păstra acea viață în această Vale a Suferinţei. 

Acum, eu, Theophrastus Paracelsus Bombast, 
Monarh al arcanelor, sunt înzestrat de Dumnezeu cu 
daruri deosebite pentru acest scop, încât fiecare cău- 
tător al acestei lucrări filosofice supreme să fie nevoit 
să mă imite şi să mă urmeze, fie el italian, polonez, 
francez, german sau orice ar fi el. 

Urmaţi-mă cu toții, voi filosofi, astronomi, spa- 
gyriți sau de orice specialitate ați fi, căci eu vă voi 
arăta şi deschide drumul regenerării corporale vouă, 
alchimiştilor şi doctorilor, pe care vă înnobilez cu 
cele mai desăvârşite lucrări. Vă voi vorbi despre cum 

să obţineţi tinctura, arcanul!, chintesența [unei sub- 
stante], vă voi arăta unde stau ascunse temeiurile 
tuturor misterelor şi ale tuturor lucrărilor, pentru că 
fiecare poate şi trebuie să creadă doar în acele lucruri 
pe care le-a trecut prin proba focului. 

Dacă cineva ar aduce ceva opus acestei metode 
de experimentare în Arta Spagyrică sau în medicină, 
să nu aveţi nici un temei să credeți în acea persoană, 
deoarece, în chip experimental, prin intermediul 
focului, adevărul este separat de minciună. Lumina 
Naturii este într-adevăr astfel creată încât, prin mijlo- 
cirea acesteia, să poată apărea dovada oricărui lucru, 
dar numai celor care merg în această lumină. 

Cu ajutorul acestei lumini vom arăta, prin cele 
mai bune metode de demonstrare, că toți cei care, 
înaintea mea, s-au apropiat de acest domeniu dificil 
cu propriile închipuiri şi speculaţii, au atras, spre 
paguba lor, pericolul nesăbuinţei lor. Din această 
cauză, din punctul meu de vedere, mulți țărani au 
fost înnobilați; în schimb, prin arta speculativă şi 
teoretică a acestora, mulți nobili s-au transformat în 
măscărici şi, de atunci, poartă în capetele lor munți 
de aur, înainte de a-şi fi pus mâna în foc. 

Mai întâi de toate, trebuie învăţate digestiile, 
distilările, sublimările, reverberaţiile, extracțiile, so- 
luţiile, coagulările, fermentațiile, fixările, întrucât ori- 
ce instrument necesar pentru această lucrare trebuie 
stăpânit pe baza unei experiențe îndelungate; este 


! Arcanul unei substanțe nu este virtutea (virtus), ci esența (vir) şi 
potenta (potencia) ei, fiind mai puternică decât virtutea; cu toate 
acestea, o veche eroare a doctorilor a dat numele de virtuţi esen- 
telor potenţiale (Paramirum, Lib. IV). Multe lucruri în legătură cu 
Chintesenţa sunt expuse în altă parte, dar ceea ce este prezentat 
aici, reprezintă în realitate o separare sau o extracție a purului din 
impur, nefiind o chintesență adevărată, ci, mai bine zis, un arcan 
(Explicatio Totius Astronomiae). 

vorba de vase de sticlă, retorte, circulatoare, vasele 
lui Hermes, vase de pământ, băi, cuptoare înalte, 
cuptoare cu reverberatie şi instrumente de acest gen, 
de asemenea, marmură, cărbuni şi cleşti. Astfel, în 
cele din urmă, veți putea scoate foloase din alchimie 
şi medicină. Dar atât timp cât vă veţi baza pe închi- 
puiri şi păreri şi veți rămâne credincioşi cărților voas- 
tre mincinoase, nu sunteți pregătiți şi potriviți pentru 
a lucra cu un asemenea instrumentar. 


Capitolul II 
DESPRE DEFINIREA SUBIECTULUI ŞI MATERIEI 
TINCTURII FILOSOFILOR 


Înainte de a ajunge la descrierea procedeului în 
vederea obținerii Tincturii, este necesar să vă fac 
cunoscut subiectul despre care voi vorbi, căci, până 
în prezent, acesta a fost întrucâtva ascuns de către 
iubitorii de adevăr. Astfel, materia pentru Tinctură 
(dacă mă înţelegeți în sens spagyric) este un anumit 
lucru care, prin arta lui Vulcani, trece din trei esențe 


! Rolul lui Vulcan este acela de a despărți binele de rău. Astfel Arta 
lui Vulcan, care este alchimia, se asemănă morții, grație căreia 
eternul şi vremelnicul se despart unul de celălalt. De asemenea, 
această artă ar putea fi numită moartea lucrurilor (De morbis Me- 
tallicis. Lib. Tract. II., c. 1). Vulcan este un creator astral, nu unul 
corporal (De Caduco Matricis. Par. VI). Artistul, care prelucrează 
metalele şi alte minerale le dă alte culori, şi procedând în acest fel, 
lucrarea lui se aseamănă cu a cerului însuşi. După cum artistul 
coace cu ajutorul lui Vulcan sau elementul de foc, tot aşa cerul 
efectuează lucrarea de cocțiune prin Soare. Aşadar, Soarele este 
Vulcanul cerului, care realizează cocțiunea pe pământ (De Icteritiis). 
Vulcan este creatorul şi arhitectul tuturor lucrurilor, şi locul unde 
se află nu este doar în cer, adică pe firmament, ci el se află, 
totodată, şi în toate celelalte elemente (Lib. Meteorum, c. 4). Acolo 
unde cele trei principii fundamentale lipsesc, lipseşte şi esența 
vulcanică. Vulcanul aprins nu este altceva decât Sulf, Sare Nitrum 
şi Mercur (Ibid. c. 5). 

în una singură sau poate rămâne la fel. Dar, pentru 
a-i da un nume potrivit, după obiceiul celor din 
vechime, deşi e numit de mulţi Leul Roşu, acest fapt 
este cunoscut numai de câțiva. Materia Tincturii, 
cu ajutorul Naturii şi talentului Artistului, poate fi 
transformată în Vulturul Alb, astfel încât din una 
sunt produse două. Dincolo de aceasta, strălucirea 
aurului nu luceşte aşa de tare pentru spagyrit aşa 
cum lucesc acestea două, păstrate într-una. Dacă nu-i 
înțelegeți pe cabalişti şi pe vechii astronomi, în- 
seamnă că nu sunteți creați de Dumnezeu pentru 
Arta Spagyrică, nici aleşi de Natură pentru lucrarea 
lui Vulcan, nici îndreptăţiți să vorbiți despre artele 
alchimice. 

Aşadar, Materia Tincturii este o perlă foarte mare, 
cea mai prețioasă comoară şi cel mai nobil lucru, 
după manifestarea Celui Preaînalt, pe care oamenii 
ar trebui să-l preţuiască. Aceasta este Crinul alchi- 
miei şi al medicinei, pe care filosofii l-au căutat cu 
atâta ardoare, dar din cauza falsei lor cunoaşteri şi a 
preparării defectuoase, ei nu au făcut progrese în 
obținerea unui rezultat perfect. Din cercetările şi 
experiențele lor în procesul de creare a Tincturii, ne-a 
fost dezvăluită doar faza inițială. Dar adevăratul 
fundament, pe care colegii mei sunt nevoiți să îl imite, 
mi-a fost încredințat mie, astfel încât nimeni să nu-şi 
amestece umbrele necunoaşterii cu bunele noastre 
intenţii. 

Eu, datorită îndelungatei mele experiențe, îi 
corectez pe spagyriți şi despart ceea ce este fals sau 
greşit de ceea ce e adevărat, deoarece, cu ajutorul 
unei lungi investigaţii, am descoperit cauzele pentru 
care aş fi în stare, pe drept, să critic şi să schimb 
diferite lucruri. Dacă într-adevăr aş fi constatat că 
experienţele celor din vechime sunt mai bune decât 

ale mele, aş fi depus tocmai asemenea eforturi pentru 
utilitatea şi ajutorul bunilor alchimişti, şi aş face acest 
lucru cu dragă inimă. Apoi, fiindcă problema Tinc- 
turii a fost discutată îndeajuns, voi aborda acum 
prepararea ei, şi după ce am înfățişat experiențele 
primei epoci, doresc să adaug propriile mele soluții, 
pe care, în cele din urmă, Epoca de Graţie le va accepta 
curând, oricare ar fi patriarhii, o, Sofistule, tu care 
între timp vei fi făcut conducători. 


Capitolul III 
DESPRE CREAREA TINCTURII FILOSOFICE 
DE CĂTRE CEI VECHI, ŞI O METODĂ 
MAI SIMPLĂ A LUI PARACELSUS 


Vechii spagyriți descompuneau Crinul timp de 
o lună filosofică, şi apoi distilau de acolo alcoolul 
umed, până când, în cele din urmă, se degaja alcoolul 
uscat. Ei impregnau din nou caput mortuum cu spirite 
umede şi le extrăgeau frecvent din acesta prin dis- 
tilare până când spiritele uscate erau toate degajate. 
După aceea unificau umiditatea ce se degajase şi 
spiritele uscate, cu ajutorul unui pelican, de trei sau 
patru ori, până când Crinul rămânea uscat la fund. 

Deşi experiența iniţială folosea acest procedeu 
înaintea fixării, străbunii noştri atingeau totuşi, prin 
această metodă, realizarea perfectă a dorințelor lor. 
Ei ar fi putut avea însă o cale mai scurtă pentru a 
ajunge la comoara Leului Roşu, dacă ar fi ştiut de 
legătura dintre alchimie şi astronomie, aşa cum am 
demonstrat în Apocalipsa lui Hermes.! Dar, din mo- 





1 Cartea revelației lui Hermes, interpretată de Theofrastus Paracelsus, cu 
privire la Secretul Suprem al Lumii, pare să fi fost adusă la lumină, 
mai întâi, de Benedictus Tigulus, şi a apărut ca o piesă de rezistenţă 
în „Caseta aurită şi binecuvântată a Minunilor Naturii”, James 

ment ce fiecare zi (aşa cum le spune Christos credin- 
cioşilor, spre a-i mângâia) are propria ei purtare de 

Elliot şi Co., Londra, 1893. Printre nenumăratele scrieri care au fost 
atribuite, în mod fabulos, lui Hermes, se pare că nu există vreo 
înregistrare a vreunei Apocalipse, şi este imposibil să putem spune 
ce document contrafăcut ar fi putut construi subiectul interpretării 
lui Paracelsus. Textul Reoelaţiei lui Hermes este redat la sfârşitul 
prezentului volum. 

grijă, efortul spagyriţilor, înaintea timpurilor mele, a 
fost mai dificil şi de mai lungă durată; dar acest lucru, 
cu ajutorul Duhului Sfânt care se revarsă asupra 
noastră, va fi, în această perioadă din urmă, adusă la 
lumină graţie teoriei şi practicii mele, puse în folosul 
celor care perseverează cu răbdare în munca lor. Eu 
am verificat proprietățile Naturii, esențele şi condi- 
tiile ei, şi cunosc conjuncția şi tăria acesteia, care 
constituie cel mai important şi mai prețios dar pentru 
un filosof, dar care rămâne de neînțeles pentru sofiştii 
de azi. 

Aşadar, când epoca cea mai veche ne-a arătat 
prima experienţă referitoare la Tinctură, spagyriții 
reuşeau să creeze două lucruri dintr-unul singur. 
Dar, când în Evul Mediu, această metodă a dispărut, 
succesorii lor, printr-o cercetare atentă şi susținută, 
au dat peste două nume şi le-au numit cu un singur 
cuvânt, Crin, ca fiind subiectul Tincturii. În cele din 
urmă, imitatorii Naturii descompuneau această ma- 
terie la timpul potrivit, la fel cum se-ntâmplă cu 
sămânţa în pământ, deoarece, în lipsa acestei des- 
compuneri, nu se putea naşte nimic din ea, şi nici 
un arcan nu se putea ivi. Apoi extrăgeau din mate- 
rie spiritele umede, până când, în cele din urmă, 
ajutaţi de violenţa focului, spiritele uscate erau la 
rându-le sublimate -— întocmai cum face țăranul la 
vremea potrivită din an, pentru ca sămânța să poată 
ajunge treptat la maturitate, să răsară şi apoi să se 
ofilească. 

La urmă, aidoma cum după primăvară vine vara, 
ei strângeau la un loc acele roade şi acele spirite uscate, 
şi aduceau magisteriul Tincturii într-un asemenea 
punct, încât să ajungă până la rodire şi să se desăvâr- 
şească de la sine. 

Capitolul IV 
DESPRE PROCESUL DE A OBTINE TINCTURA 
FILOSOFILOR, AŞA CUM ESTE REZUMAT DE 
PARACELSUS 


Vechii spagyriți nu ar fi avut nevoie de un efort 
atât de prelungit şi de o reluare atât de obositoare, 
dacă ar fi ştiut şi practicat metodele de lucru ale 
şcolii mele. Ei şi-ar fi realizat dorințele la fel de bine, 
însă cu mai puţină cheltuială, şi cu un efort mai mic. 
Dar în acest timp, când Theofrastus Paracelsus a 
ajuns Monarh al Arcanelor, oportunitatea stă la înde- 
mâna oricui pentru a descoperi acele lucruri rămase 
oculte pentru toți spagyriții dinaintea mea. De aceea, 
vă spun să luați doar sângele de culoare roză de la 
Leu şi glutenul de la Vultur. 

După ce le-aţi amestecat, coagulați-le, potrivit ve- 
chiului procedeu, şi veți obține Tinctura Filosofilor, 
pe care au căutat-o un număr mare de cercetători, 
dar pe care doar câțiva au găsit-o. Fie că acceptați ori 
nu, acest magisteriu se găseşte chiar în Natură, fiind 
un lucru minunat al lui Dumnezeu de dincolo de 
Natură, şi cea mai prețioasă comoară din această 
Vale a Plângerii. Dacă îl priveşti din afară, pare a fi 
un lucru prea neînsemnat pentru a putea transforma 
un alt lucru în ceva cu mult mai nobil decât era 
înainte. 

Cu toate acestea, va trebui să faceți posibil acest 
lucru şi să mărturisiți că este un miracol produs de 
un spagyrit, care, prin arta pregătirii sale, descom- 
pune un corp vizibil care este extrem de decăzut, fă- 
când să se ivească din el o esență cu mult mai nobilă 
şi mai prețioasă. Dacă voi, într-o manieră asemănă- 
toare, ați învăţat ceva din lumina lui Aristotel, sau de 
la noi, sau din regulile lui Serapio, mergeţi mai de- 

parte şi scoateţi această cunoaştere la lumină pe cale 
experimentală. Voi păstraţi titlul de doctor pe care 
vi l-au dat şcolile doar pentru că sunteți iubitori de 
onoruri. Dar dacă nu ştiţi nimic şi nu puteți face 
nimic, pentru ce mă disprețuiți ca şi cum aş fi o vacă 
elvețiană fără minte şi protestați vehement împotriva 
mea ca împotriva unui vagabond rătăcitor? 

Arta este o a doua Natură şi un univers propriu, 
aşa cum o dovedeşte experienţa şi o demonstrează 
împotriva voastră şi a idolilor voştri. Prin urmare, 
alchimistul combină uneori unele substanțe simple 
pe care le descompune după aceea, potrivit nevoilor 
sale, şi prepară din ele o altă substanţă. Fiindcă, 
adesea, din mai multe lucruri se realizează unul, care 
face mai mult decât poate face Natura însăşi, aşa cum 
din Gastaynum este foarte bine cunoscut faptul că 
Venus este creat din Saturn; în Carintia, Luna [este 
creată] din Venus; şi în Ungaria, Soarele din Lună, ca 
să nu mai vorbim deocamdată de transmutațiile 
efectuate asupra altor obiecte naturale, bine cunos- 
cute magilor, şi mult mai bine relatate decât o face 
Ovidiu în Metamorfozele lui, şi pe care aceştia le scot 
la lumină. 

Pentru ca voi să mă înțelegeți corect, căutați Leul 
la Răsărit, şi Vulturul la Sud, pentru această lucrare 
a noastră, pe care am întreprins-o. Nu veți găsi in- 
strumente mai bune decât cele produse în Ungaria şi 
în Istria. Dar dacă veţi dori să treceţi de la unitate, 
prin dualitate, la trinitate, prin permutarea fiecăreia 
în egală măsură, atunci ar trebui să vă orientați 
călătoria spre Sud; astfel, în Cipru, veți obţine tot ce 
doriți, dorință care nu trebuie să depăşească mai 
mult decât ceea ce am urmărit până acum. 

Există un mare număr de asemenea arcane ce 
descoperă transmutații, deşi ele sunt cunoscute doar 
de câţiva. Şi cu toate că acestea pot fi arătate oricui cu 

limpezime de către Domnul Dumnezeu, totuşi vestea 
despre această Artă nu apare imediat după dezvă- 
luirea ei, căci Atotputernicul ne dă, odată cu aceasta, 
înțelepciunea de a tăinui aceste arte, ca şi altele, chiar 
şi venirea lui Elias Artistul, perioadă în care nu va fi 
nimic atât de ocult încât să nu fie dezvăluit. Puteţi 
vedea cu ochii voştri (cu toate că nu e necesar să 
vorbim despre aceste lucruri, care pot fi luate în 
derâdere de către unii) că în focul Sulfului se află o 
puternică tinctură a gemelor (a pietrelor prețioase), 
care, într-adevăr, le ridică la un grad mai înalt decât 
o poate face însăşi Natura. 

Însă această ierarhie a metalelor şi a pietrelor 
prețioase va fi omisă de mine aici, deoarece, despre 
acest subiect, am scris suficient în Taina Tainelor, în 
cartea mea despre Persecuțiile Alchimiştilor, şi din bel- 
şug în altă parte. Întrucât am început metoda strămo- 
şilor cu Tinctura Filosofilor, o voi încheia acum în 
mod perfect. 


Capitolul V 
DESPRE CONCLUZIILE ASUPRA METODELOR 
FOLOSITE DE CEI DIN VECHIME, ANALIZATE DE 
PARACELSUS 


În cele din urmă, după ce vechii spagyriți au pus 
Crin într-un pelican şi l-au uscat, l-au fixat cu aju- 
torul unei intensificări regulate a focului, până când 
culoarea neagră a substanţei s-a schimbat, trecând 
prin toate culorile, şi devenind roşie ca sângele, de 
aici asumând condiția unei salamandre. Într-adevăr, 
ei procedau corect într-o asemenea lucrare şi este 
corect şi potrivit ca cel care începe să caute această 
perlă să procedeze în acelaşi mod. 

Îmi va fi foarte greu să vă fac acest lucru mai 
clar, dacă nu veți fi învăţat la şcoala alchimiştilor să 

respectaţi treptele de reglare ale focului, şi, de aseme- 
nea, să vă schimbaţi vasele. 

După aceea, la urmă, veți vedea că imediat ce 
Crinul vostru se va încălzi în Oul Filosofic, el va 
deveni, cu apariții minunate, mai negru decât corbul, 
iar apoi, treptat, mai alb decât o lebădă. În cele din 
urmă, trecând printr-o culoare galbenă, el va căpăta 
o culoare mai roşie decât orice sânge. Căutaţi, cău- 
taţi, spune primul spagyrit, şi veți găsi; bateți şi vi se 
va deschide. Ar fi lipsit de cuviință şi de evlavie să 
pui mâncare în gura unei păsări perfide. Las-o mai 
degrabă pe ea să zboare spre aceasta, întocmai ca 
mine, şi ca alții dinaintea mea, constrânşi să facem 
acest lucru. Dar urmaţi adevărata Artă, căci ea vă va 
îndruma paşii spre cunoaşterea ei perfectă. Nu este 
posibil ca ceva să fie stabilit aici mai pe deplin şi mai 
clar decât am arătat mai înainte. Să vă învețe şcolile 
voastre fariseice ceea ce doresc din cunoştinţele lor 
atât de alunecoase şi de nesigure, ce nu îşi ating 
scopul. Când veți fi învățat, în cele din urmă, cu toată 
atenția posibilă, arta alchimiei, nimic din natura 
lucrurilor nu vă va apărea într-atât de dificil încât să 
nu vă fie cunoscut vouă, cu ajutorul acestei arte. 

Într-adevăr, Natura însăşi nu scoate la lumină 
ceea ce atinge perfecțiunea, aşa cum se poate vedea 
în acest loc de la unitate sau de la unirea dualității 
noastre. Dar un om, prin pregătirea spagyrică, s-ar 
cuveni să dirijeze acest lucru acolo unde a fost rânduit 
de Natură. Am spus destul în legătură cu procedeele 
celor din vechime şi corecţiile aduse de mine Tinc- 
turii Filosofilor în privința preparării ei. 

În plus, din moment ce deținem acea comoară a 
egiptenilor, nu ne rămâne decât s-o folosim, iar aceas- 
tă posibilitate ne este oferită de Panaceul spagyric, în 
două feluri. 

Potrivit primei modalități, [comoara aceasta] poate 
fi folosită pentru reînnoirea corpului; potrivit celei 
de-a doua, trebuie folosită pentru transmutația meta- 
lelor. Intrucât eu, Theophrastus Paracelsus, le-am 
experimentat pe fiecare dintre ele, în diferite feluri, 
sunt bucuros să vi le dezvălui şi să vi le descriu 
potrivit semnelor lucrării, deoarece prin experienţă şi 
testare ele mi s-au părut mai bune, mai apropiate de 
perfecțiune. 


Capitolul VI 
DESPRE TRANSMUTATŢIA METALELOR PRIN 
PERFECȚIONAREA REMEDIULUI 


Dacă tinctura Filosofilor urmează să fie folosită 
pentru transmutatie, o livră din ea trebuie pusă peste 
o mie de livre de Soare topit. Apoi, în cele din urmă, 
va rezulta un Medicament pentru transmutarea umi- 
dității leproase a metalelor. Această operaţie este una 
minunată în lumina Naturii, anume că prin Magister 
sau prin lucrarea spagyritului, un metal, care mai 
înainte exista, va pieri şi va fi produs un altul. Acest 
fapt a făcut ca filosofia bolnăvicioasă a aceluiaşi 
Aristotel să fie lipsită de temei. 

Într-adevăr, când ţăranii din Ungaria aruncă fier, 
la o vreme anumită, într-o anumită fântână, nu- 
mită de obicei Zifferbrunnen, acesta este atacat de 
rugină, şi când acesta este lichefiat cu ajutorul unui 
foc puternic, apare imediat ca un Venus pur, şi nu 
mai redevine fier. În chip asemănător, în muntele 
numit Kuttenberg, ei obțin o leşie din marcasit, î 
care fierul este preschimbat imediat într-un Venus ka 
cel mai înalt grad, şi mai maleabil decât unul produs 
de Natură. 

Aceste lucruri şi mai multe asemenea lor sunt 
cunoscute de oamenii simpli mai degrabă decât de 
sofişti, şi anume acei care schimbă înfăţişarea unui 
metal în cea a altui metal. Şi lucrurile acestea, din 
cauza disprețului afişat de ignoranti, şi parțial, 
din cauza invidiei drepte a meşteşugarilor, rămân 
aproape ascunse. Dar chiar eu însumi, în Istria, l-am 
adus adesea pe Venus la mai mult de douăzeci şi 
patru de grade (al. 38), astfel încât culoarea Soarelui 
(constând din antimoniu sau quartal) nu putea urca 
mai sus; de altfel, am folosit Venus şi în multe alte 
moduri. 

Dar, deşi vechii artişti erau foarte dornici să ob- 
țină acest arcan şi îl căutau cu atâta ardoare, totuşi 
foarte puţini au putut să-l obțină, graţie unei pre- 
parări perfecte dusă la bun sfârşit. Transmutaţia unui 
metal inferior într-unul superior e însoțită de multe 
dificultăți şi obstacole, ca schimbarea lui love în 
Lună, sau a lui Venus în Soare. Poate că, din cauza 
păcatelor lor, Dumnezeu a voit ca măreţiile Naturii 
să fie ascunse de ochii multor oameni. Uneori, când 
această Tinctură a fost preparată de artişti, şi aceştia 
nu au fost în stare să-şi reducă proiecția pentru a pu- 
tea să-i controleze efectele, s-a întâmplat ca datorită 
neglijenței şi a unei supravegheri neatente, aceasta a 
fost înghițită de păsări, ale căror pene au căzut; după 
aceea, după cum chiar eu însumi am văzut, aceste 
pene au crescut din nou. 

În felul acesta, transmutația, din cauza neatenţiei 
artiştilor, a ajuns medicină şi alchimie. Atunci când ei 
nu au fost în stare să folosească Tinctura, potrivit 
dorințelor lor, au preschimbat-o pentru revigorarea 
oamenilor, aşa cum veţi afla mai pe larg în capitolul 
următor. 

Capitolul VII 
DESPRE REVIGORAREA OAMENILOR 


Unii dintre primii filosofi ai Egiptului au trăit, 
datorită acestei Tincturi, o sută cincizeci de ani. De 
asemenea, viața multora dintre ei a fost prelungită 
până la mai multe sute de ani, aşa cum reiese foarte 
clar din diferite scrisori istorice, deşi, pentru multi 
acest lucru e greu de crezut. Puterea ei este atât de 
mare încât prelungește viața trupului dincolo de 
ceea ce stă în puterea naturii sale congenitale, şi îl 
menține ferm în această condiție, pentru ca să poată 
trăi lipsit de orice boli sau infirmități. Şi cu toate că, 
într-adevăr, corpul, în cele din urmă, îmbătrâneşte, 
el ne apare ca şi cum ar fi încă la prima tinerețe. 

Aşadar, Tinctura Filosofilor este un remediu uni- 
versal, care vindecă toate bolile, oricare ar fi ele 
alungându-le ca un foc nevăzut. Doza ei este foarte 
mică, dar efectele sunt remarcabile. Cu ajutorul ei am 
vindecat lepra, bolile venerice, hidropizia, epilepsia, 
colica, scabia şi alte afecțiuni similare; de asemenea 
lupusul, cancerul, fistule, şi toate bolile interne, cu 
mult mai eficient decât s-ar putea crede. Despre toate 
acestea Germania, Franţa, Italia, Polonia, Boemia etc. 
pot oferi dovezile cele mai sigure. 

Şi acum, sofistule, priveşte-l pe Theophrastus 
Paracelsus. Cum pot Apollo, Machaon și Hipocrat să 
mi se împotrivească? Aceasta este Catholicumul 
filosofilor, datorită căruia toți aceşti filosofi au ajuns 
la Vârste înaintate, grație rezistenţei pe care au avut-o 
fată de boli, ajungând să-şi împlinească scopul pe 
care şi l-au propus într-un mod cât mai eficace cu 
putință, şi astfel, după propria judecată, au numit-o 
Tinctura Filosofilor. Căci ce poate fi mai mare, în 
intregul domeniu al medicinei, decât o asemenea pu- 

rificare a trupului cu mijloace prin care tot ce este de 
prisos este îndepărtat pe de-a-ntregul şi transmutat? 
Căci atunci când sămânţa este însănătoşită, toate ce- 
lelalte calități se îmbunătățesc. La ce foloseşte purifi- 
carea nefondată a sofiştilor, dacă nu îndepărtează ce 
ar trebui eliminat? Aşadar, pe această bază se sprijină 
adevăratul medic, pe regenerarea naturii şi pe resta- 
urarea tinereții. Apoi, chiar noua esenţă îndepărtează 
tot ce i se împotriveşte. Pentru a reuşi ca această 
regenerare să se împlinească, a fost necesar să fie 
descoperite virtuțile miraculoase ale Tincturii Filoso- 
filor, care, până acum, au fost folosite în secret şi 
tăinuite de adevărații spagyriți. 





Cerul Filosofilor 


j DESPRE ŞTIINŢA ŞI NATURA ALCHIMIEI 
ŞI CE OPINII S-AR DESPRINDE DIN EA CONEORM CELOR 
ŞAPTE REGULI SAU CANOANE FUNDAMENTALE ALE 
CELOR ŞAPTE METALE CUNOSCUTE 

[Notită introductivă:. Conceput ca un îndemn la găsirea unor 
noi procedee de a separa sămânța metalelor, diferite de cele ale 
predecesorilor, tratatul Coelum Philosophorum depăşeşte cu 
mult concepția vremii sale: „Ce poate fi mai important pentru 
alchimist decât să izoleze sămânţa aurului şi să o cultive? Tot ce 
este cunoscut vine dintr-o sămânță. Sămânța este explicația 
emergenței a ceva din nimic”. Această scriere nu figurează în 
ediția publicată de Arnold Byrkmann în Colonia-în 1672, însă 
Hieronymus Feierabend, în urma unei selecții riguroase a 
cărților şi însemnărilor puse în circulație şi atribuite lui 
Paracelsus, o include în ediția din Frankfurt din 1680. În 
antologia engleză a lui Arthur Edward White din 1894, cartea fi- 
gurează printre scrierile alchimice şi mistice ale lui Paracelsus.] 





Prefaţa lui Theophrastus Paracelsus 
pentru toți alchimiştii şi cititorii acestei cărți 


Voi, care sunteți pricepuţi în ale alchimiei, care, 
precum mulți alții, doriți bogății însemnate, şi care 
urmăriți să fabricați aur şi argint, aşa cum alchimia 
făgăduieşte în fel şi chip şi vă învaţă în acest scop; 
voi, care, în egală măsură, îndurați cu bucurie munca 
istovitoare şi persecuțiile şi nu doriți să scăpaţi de ele 
până când nu veți căpăta răsplata aşteptată, ca şi 
împlinirea făgăduielii făcută vouă, — practica ne arată 
zi de zi că, dintre miile de oameni asemeni vouă, nici 

măcar unul nu şi-a putut îndeplini dorinţele. Să fie 
oare ceva în neregulă în Natură sau în Artă? Eu vă 
răspund că nu; este mai degrabă vina sorții sau a 
nepriceperii celui care operează această Artă. 

Prin urmare, întrucât caracterele semnelor stele- 
lor şi planetelor cerului, laolaltă cu alte denumiri, 
cuvinte enigmatice, rețete, materiale şi instrumente, 
sunt bine cunoscute celor familiarizați cu această artă, 
ar fi cu totul de prisos să revenim la aceleaşi subiecte 
în această carte, deşi utilizarea unor asemenea sem- 
ne, nume şi caractere, la timpul potrivit, nu ar fi, în 
nici un caz, dezavantajoasă. 

În cele de faţă, vom indica o altă cale de a trata 
alchimia, diferită de metoda precedentă şi care e 
dedusă de cele Şapte Canoane din seriile înşeptite ale 
metalelor. Aceasta, într-adevăr, nu va da amploare 
unei parade fastuoase de cuvinte, ci, ținând seama 
de acele Canoane, orice lucru care ar fi separat de 
alchimie va fi tratat amănunțit, multe secrete ale altor 
lumi fiind, totodată, conţinute aici. De aici, de aseme- 
nea, apar tot felul de speculații valoroase şi de 
metode noi de lucru, ce se deosebesc în mod frecvent 
de scrierile şi concepțiile operatorilor din vechime şi 
ale filosofilor naturii, ele fiind descoperite şi confir- 
mate prin verificări şi experiențe competente. 

De altfel, în această Artă, nimic nu este mai ade- 
vărat decât aceasta, deşi ea este puţin cunoscută şi nu 
se bucură de prea mare încredere. Orice greşeală şi 
cauză a dificultăților întâmpinate în alchimie, prin 
care foarte mulți oameni ajung în pragul sărăciei, iar 
alții lucrează în zadar, se datorează în întregime 
lipsei de îndemânare a operatorului şi insuficientei 
sau excesului de materie, atât din punct de vedere 
cantitativ cât şi calitativ, de unde rezultă că, în cursul 
operației, materialele sunt irosite sau reduse, până 

când nu mai rămâne nimic. Dacă ar fi fost desco- 
perită metoda de lucru corectă, substanţa însăşi s-ar 
fi apropiat, în timpul transmutării, tot mai mult de 
perfecțiune. Drumul drept este uşor, dar foarte puţini 
îl găsesc. 

Uneori se poate întâmpla ca un artist mai spe- 
culativ să inițieze, datorită propriei excentricități, 
vreun nou procedeu în alchimie, indiferent care ar fi 
rezultatul. El nu trebuie să facă nimic pentru a 
reduce ceva la nimic, şi pentru a readuce înapoi ceva 
din nimic. Această zicală a neîncrezătorului nu e 
întru totul falsă. Prin distrugere se perfectează ceea 
ce este bun; ceea ce este bun nu poate să apară din 
cauza a ceea ce îl ascunde. Ceea ce este bun este cel 
mai puţin bun cât timp este astfel ascuns. Ascun- 
derea trebuie îndepărtată pentru ca ceea ce este bun 
să poată apărea liber în toată splendoarea lui. De 
exemplu, muntele, nisipul, pământul sau piatra, în 
care s-a dezvoltat un metal, constituie o asemenea 
tăinuire. Oricare dintre metalele vizibile constituie o 
tăinuire a celorlalte şase metale. 

Prin intermediul elementului foc, tot ce este 
imperfect e distrus şi îndepărtat, ca, de exemplu cele 
cinci metale: Mercur, Jupiter, Marte, Venus şi 
Saturn!?. Pe de altă parte, metalele perfecte — adică, 


! Cele trei prime substanțe au fost încercate numai la foc, care ni le 
prezintă pure, curate, limpezi şi simple. În absența oricărei 
încercări prin foc nu este posibilă testarea vreunei substanțe. Focul 
testează orice lucru şi când materia impură este separată, ne sunt 
înfăţişate cele trei substanțe pure (De Origine Morborum ex Tribus 
Primis Substanstiis — Paramirum, Lib. |, c. 1). Focul separă tot ce este 
constant sau fix de tot ce este nestatornic şi volatil (De Morbis 
Mettalicis, Lib. II Tract I). Focul este tatăl sau principiu activ 
s separării (Fragmenta Medica, cap. „Al Treilea Fragment despre 
artru”). 

Soarele şi Luna — nu sunt descompuse de acelaşi foc. 
Ele nu sunt distruse de foc, ci rămân în el; în acelaşi 
timp, din cele imperfecte, care sunt distruse, ele îşi 
însuşesc propriul corp şi devin invizibile ochilor. 
Cum de se întâmplă acest lucru putem afla din cele 
Şapte Canoane. De aici putem învăţa care este natura 
şi proprietățile fiecărui metal, cum se comportă în 
prezența altor metale, şi care sunt puterile de care 
dispune în amestec cu celelalte. 

Dar, în primul rând, trebuie să observăm că 
aceste Şapte Canoane nu pot fi înțelese perfect de 
orice cititor superficial, la prima vedere sau la o 
singură lectură. O inteligență inferioară nu percepe 
cu uşurinţă subiecte oculte şi profunde. Fiecare din 
aceste Canoane trebuie bine aprofundat. Multe per- 
soane orgolioase îşi imaginează că pot înțelege cu 
uşurinţă tot ce cuprinde această carte. Astfel, ei lasă 
la o parte conținutul ei ca fiind inutil, gândindu-se că 
posedă cunoştinţe superioare celor aflate în această 
carte , încât socotesc că pot disprețui conținutul ei. 

Partea I 
CELE ŞAPTE CANOANE ALE METALELOR 


Primul Canon 
DESPRE NATURA ŞI PROPRIETĂȚILE 
MERCURULUI 


Toate lucrurile sunt ascunse în toate. Unul dintre 
ele [adică, Mercurul!] e tăinuitorul celorlalte, [este] 
vasul lor corporal, extern, vizibil şi mobil. Toate li- 
chefierile se petrec în acest vas fiindcă vasul este un 
spirit viu şi corporal, şi astfel toate coagulările sau 
congelările substanțelor închise în el, în absența 
oricăror scurgeri sau revărsări, pot avea loc. Nu 
poate fi găsit nici un nume pentru această lichefiere, 
prin care ea să poată fi desemnată sau să i se poată 
afla originea. Şi din moment ce nici o căldură nu e 


! Prin mijlocirea lui Vulcan sau a focului, orice metal poate fi 
obţinut din Mercur. În acelaşi timp, Mercurul este imperfect ca 
metal, el este semi-generat şi necorespunzător în procesul de 
coagulare, care constituie scopul tuturor metalelor. Până la 
jumătatea punctului de generare a lor, toate metalele sunt Mercur. 
Aurul, de exemplu, este Mercur; el îşi pierde însă natura de Mercur 
prin coagulare şi, deşi proprietățile Mercurului sunt prezente în el, 
ele sunt moarte, căci vitalitatea lor este distrusă prin coagulare (De 
Morbis Mettallicis, Lib. III., Tract, H., c. 2). Esenţele şi arcanele care 
sunt latente în toate cele şase metale urmează să fie găsite în 
substanța Mercurului (Ibid., c. 3), Există două categorii de Mercur: 
Mercurul fix al pământului şi cealaltă categorie, care coboară din 
constelația zilnică (Ibid., Lib. I. Tract IL, c. 4). După cum există şi un 
Sulf roşu şi alb de marcasit, un Sulf roşu, negru şi galben de talc, 
un Sulf mov şi negru de cachimiae, un Sulf de cinabru, şi, în acelaşi 
fel, de marmură, ametist etc., tot astfel există şi un Mercur special 
de cupru, de plombagină, de zinc, de arsenic etc. (Ibid). Mercurul 
nu este Argint viu, căci Mercurul este mort, în timp ce Argintul viu 
este viu (De Hidropisi). 


99 





atât de puternică încât să poată fi la fel de intensă cu 
aceasta, ea poate fi asemuită cu focul Gheenei. O 
lichefiere de acest gen nu are defel legătură cu acelea 
efectuate la căldura focului natural, sau congelate 
sau coagulate printr-o răcire naturală. Aceste con- 
gelări, din cauza slăbiciunii lor, nu pot fi realizate în 
Mercur, şi, prin urmare, din această cauză, el le dis- 
prețuieşte cu desăvârşire. 

De aici se poate concluziona că puterile elemen- 
tale, în procesele de descompunere, nu pot scădea şi 
nu pot adăuga nimic puterilor cereşti (care sunt 
numite Chintesenţă), şi nici nu posedă capacitatea de 
a opera. Puterile cereşti şi cele infernale nu se supun 
celor patru elemente, fie că acestea ar fi uscate, umede, 
calde sau reci. Nici unul din ele nu are capacitatea de 
a acționa asupra Chintesenţei, dar fiecare conţine în 
interiorul său propriile puteri şi mijloace de operare. 


Al Doilea Canon 
DESPRE NATURA ŞI PROPRIETĂȚILE 
LUI JUPITER 


În cel care este manifestat (cu alte cuvinte, în 
corpul lui Jupiter) celelalte şase metale corporale 
sunt ascunse din punct de vedere spiritual, unul mai 
profund şi mai tenace decât celălalt. Jupiter nu are 
nimic din Chintesenţă în compoziţia lui, dar este de 
natura celor patru elementare. Din această cauză, 
lichefierea lui se produce prin aplicarea unui foc mo- 
derat şi, în mod asemănător, este coagulat printr-un 





1 Nimic cu adevărat valoros nu este conținut în corpul unei 


substanțe, ci în virtutea ei. Acesta este principiul Chintesenţei, care 
reduce, să zicem, 20 de livre într-o singură uncie (28, 3 gr.), şi face 
ca această uncie să depăşească în putere toate cele 20 de livre. 
Aşadar, cu cât rămâne mai puţin din corp, cu atât mai accentuată 
este însuşirea (De Origine Marborum Invisibilium, Lib. IV). 

frig moderat. El are afinitate cu lichefierea tuturor 
celorlalte metale. Cu cât este mai asemănător cu 
natura altuia, cu atât mai uşor se uneşte cu acesta, 
prin conjuncție, fiindcă lucrarea efectuată asupra 
celor aproape unite este mai uşoară şi mai naturală 
decât asupra acelora îndepărtate. Corpul aflat la 
îndepărtare nu apasă asupra celuilalt. În acelaşi timp, 
nu este temut, deşi el poate fi foarte puternic. De 
aceea se întâmplă ca oamenii să nu aspire la gradele 
superioare de creație, deoarece aceştia sunt foarte 
departe de ele şi nu pot vedea strălucirea şi gloria 
lor. În mod asemănător, ei nu se mai tem aşa de mult 
de aceia care se află pe o treaptă inferioară lor, 
deoarece sunt departe, nu cunosc condiţia lor şi nici 
nu îndură suferința pedepsei lor. Din această cauză, 
un spirit infernal este considerat ca fiind nimic. 

Obiectele aflate la o distanță mai mare nu sunt 
luate în seamă şi ocupă o treaptă inferioară, din mo- 
ment ce, potrivit proprietății propriei lor poziţii, fie- 
care obiect se preschimbă într-unul mai valoros, sau 
este transmutat. Acest lucru poate fi demonstrat prin 
diverse exemple. 

Astfel, cu cât Jupiter e mai îndepărtat de Marte şi 
Venus, şi mai apropiat de Soare şi Lună, cu atât mai 
multă „aurire” sau „argintire” — dacă mă pot expri- 
ma astfel — conține corpul lui, şi cu atât mai puternic, 
mai mare, mai vizibil, mai tangibil, mai amiabil, mai 
acceptabil, mai distins şi mai adevărat se distinge a fi 
decât un corp îndepărtat. Iarăşi, cu cât un lucru e mai 
îndepărtat, cu atât mai puţin este luat în seamă în 
privința atributelor enumerate mai sus, ceea ce e 
prezent fiind întotdeauna preferat față de ceea ce e 
absent. Proportional, ceea ce este mai apropiat, ne 
apare cu mai mare claritate decât ceea ce este mai 
îndepărtat, care este ocult. 

Acesta, aşadar, este un punct pe care voi, ca 
alchimişti, trebuie să-l analizaţi singuri foarte serios, 
şi anume, cum puteţi să-l plasati pe Jupiter în locul 
atât de îndepărtat şi întunecat precum cel ocupat de 
Soare şi Lună, şi cum, în schimb, puteți aduce Soarele 
şi Luna, din locurile lor îndepărtate, într-un loc mai 
apropiat unde este plasat Jupiter, la nivel corporal; 
astfel încât, în acelaşi fel, Soarele şi Luna să se 
găsească într-adevăr înaintea ochilor voştri. Pentru 
transmutația metalelor de la starea imperfectă la cea 
perfectă, există mai multe reţete practice. Amestecați 
[metalele] unele cu altele. Apoi, din nou, separați-l 
pe cel pur de celelalte. Acesta nu este altceva decât 
procesul de permutare, pus la punct de o prelucrare 
alchimică perfectă. Reţineţi că Jupiter are mult aur 
şi nu puţin argint. Lăsaţi ca Saturn şi Luna să se 
impună asupra lui şi, în rest, Luna va creşte. 


Al Treilea Canon 
DESPRE MARTE ŞI PROPRIETĂȚILE LUI 


Cele şase metale oculte l-au eliminat pe cel de-al 
şaptelea dintre ele şi l-au făcut corporal, lipsindu-l de 
putere , şi dându-i soliditate şi greutate. Acesta fiind 
cazul, ele s-au debarasat de toată puterea lor de 
coagulare şi de soliditate, pe care acum le manifestă 
în acest alt corp. Dimpotrivă, şi-au reținut culoarea şi 
lichefierea, împreună cu noblețea. Este foarte greu şi 
istovitor ca un prinţ sau un rege să fie făcut dintr-un 
om obişnuit sau nepotrivit. Dar Marte ajunge să 





! Cositorul sau Jupiter este Mercur pur coagulat cu o cantitate 
redusă de Sare, dar combinat în proporție mare cu Sulf alb. El îşi 
capătă culorile alb, galben sau roşu din Mercurul său. Sublimarea 
sa se datorează, de asemenea, lui Mercur, iar descompunerea se 
datorează Sării; el este sublimat şi descompus de acestea (De 
elemento Aquae, Tract. HI c. 6). 

domine în mod hotărât cu mână forte, şi ocupă 
poziția unui rege. El ar trebui, totuşi, să fie atent 
să nu cadă în vreo cursă, ca nu cumva să devină 
pe neaşteptate captiv. Trebuie, de asemenea, să fie 
analizată metoda prin care Marte poate fi în stare să 
ia locul unui rege, iar Soarele şi Luna, împreună cu 
Saturn, să ţină locul lui Martel. 


Al Patrulea Canon 
DESPRE VENUS ŞI PROPRIETĂȚILE EI 


Celelalte şase metale i-au dat lui Venus un corp 
exterior, cu ajutorul tuturor culorilor lor şi a metodei 
de lichefiere. Pentru a înțelege acest lucru, e poate 
necesar să arătăm, cu ajutorul unor exemple, cum un 
lucru clar, vizibil, poate deveni ocult şi cum ceva ocult 
poate deveni vizibil, material, cu ajutorul focului. Orice 
lucru combustibil poate fi transmutat, în mod natural, 
cu ajutorul focului dintr-o formă într-alta şi anume, în 
var, în funingine, în cenuşă, în sticlă, în vopsea, în 
pietre şi în pământ. Acesta din urmă poate fi redus, 
din nou, la mai multe corpuri metalice noi. Dacă un 
metal este oxidat sau mâncat de rugină, el îşi poate 
recăpăta maleabilitatea dacă este trecut prin foc?. 





! În generarea fierului există o mai mare proporţie de Sare şi 
Mercur, în timp ce Sulful roşu, din care provine cuprul, este 
prezent într-o cantitate mai redusă. El conţine de asemenea o sare 
de cupru, dar nu în aceeaşi proporție ca Mercur. Componenți lui 
sunt propriul său corp, care are o greutate mai mare, apoi urmează 
Sarea, după aceea Mercurul, şi, la urmă Sulful. Când există mai 
multă sare decât este necesar pentru compoziția Sulfului, metalul 
nu poate fi produs în nici un chip, căci el depinde de aceeaşi 
cantitate pentru fiecare component. Fuzibilitatea îşi are originea în 
Mercur, iar coagularea în Soare. În consecință, dacă există prea 
multă sare, el devine prea dur (De Elemento Aquae, Lib. L, IM, c.4). 

* Venus este primul metal produs de Archeus-ul Naturii din cele 
trei principii prime după ce marcasitul şi cachimia au fost separate 

Al Cincilea Canon 
DESPRE NATURA ŞI PROPRIETĂȚILE 
LUI SATURN 


Despre natura sa, Saturn ne vorbeşte astfel: Ce- 
lelalte şase m-au alungat ca pe examinatorul lor. 
M-au îndepărtat de ele şi de un loc spiritual. Ele 
mi-au adăugat, de asemenea, un corp alterabil drept 
locuinţă, pentru a nu fi nici ceea ce sunt ele, nici ceea 
ce doresc eu să devin. Cei şase frați ai mei sunt de 
natură spirituală şi de aici rezultă că ori de câte ori 
sunt pus la foc, ei pătrund în corpul meu, şi, 
împreună cu mine, pier în foc, cu excepţia Lunii şi a 
Soarelui. Acestea sunt purificate şi înnobilate în apa 
mea. Spiritul meu este o apă care slăbeşte corpurile 
rigide şi congelate ale fraților mei. Totuşi, corpul 
meu tinde către pământ. Orice este primit de mine 
devine asemeni mie, şi, prin intermediul meu este 
transformat într-un corp. Ar fi de prea puțin folos 
pentru omenire dacă ar afla, sau, cel putin, ar crede 
ce zace ascuns în mine şi ce sunt în stare să fac. Ar fi 
mult mai folositor ca [oamenii] să ştie ce sunt în stare 
să fac cu mine însumi. Abandonând toate metodele 
alchimiştilor, [oamenii] s-ar folosi numai de ce este 
în mine şi ce poate fi făcut de mine. Piatra frigului 
se află în mine. Aceasta este o apă cu ajutorul căreia 
eu fac ca alcoolul celor şase metale să se închege în 
esența celui de-al şaptelea, şi aceasta pentru a ajuta 
Soarele şi Lunal. 





din acestea. El este format dintr-o soluție de culoarea roşu-închis, 
care este purificată din Sulful primar al roşului deschis expulzat, în 
acelaşi mod, din Mercur, şi al galbenului intens separat în procesul 
de purificare a primei Sări, de către acelaşi Archeus (Jbid., c. 3). 

! Plumbul este negreala primelor trei principii, care, totuşi, nu este 
o superfluitate, ci o natură metalică specifică ce există în ele, fiindcă 
toate metalele sunt latente în Mercur, şi toate fiind la rândul lor 

Există două feluri de antimoniu: unul obişnuit, 
de culoare neagră, cu ajutorul căruia Soarele se puri- 
fică atunci când e lichefiat laolaltă cu acesta, şi care 
are cea mai puternică afinitate cu Saturn. Celălalt 
antimoniu este alb şi se numeşte, de asemenea, oxid 
de magneziu şi bismut. El prezintă o mare afinitate 
cu Jupiter, şi dacă e amestecat cu primul antimoniu 
el sporeşte Luna. i 


Al Şaselea Canon > 
DESPRE LUNĂ ŞI DESPRE PROPRIETATILE EI 


Strădania de a crea pe Saturn sau pe Marte din 
Lună nu implică un efort mai mare decât acela de a 
crea Luna din Mercur, Jupiter, Marte, Venus sau 
Saturn — ceea ce e mai avantajos. Nu e de nici un 
folos a transmuta ceea ce e perfect în ceea ce este 
imperfect, ci invers, pe ultimul în primul. Cu toate 
acestea, e bine să ştim care este materialul Lunii, sau 
de unde provine el. Cel care nu e în stare să cerceteze 
sau să descopere aceasta, nu va fi în stare niciodată 
să creeze Luna. El va fi întrebat: ce este Luna? Ea este 
printre cele şapte metale, care sunt ascunse, din 
punct de vedere spiritual, ea însăşi fiind cel de-al 
şaptelea metal, exterior, din punct de vedere corporal 
şi material. Fiindcă cel de-al şaptea [metal] totdeauna 
le ține ascunse pe celelalte şase metale în mod spiri- 








Mercur. Aceeaşi concluzie trebuie să o avem şi în ceea ce priveşte 
Sarea şi Sulful. Astfel, aşa cum cuprul este culoarea roşie intensă a 
acestor principii, tot aşa Plumbul este culoarea neagră a acestora, 
dar, în acelaşi timp, există patru culori ascunse acolo: negreala, 
extrasă din cele trei principii; roşeaţa, ce conține un precipitat din 
Mercur; albeața, din calcinarea Mercurului şi o anumită gălbe- 
neala, derivată din Mercur. Astfel, densitatea şi culorile sunt la fel 
datorită Mercurului, iar Plumbul este, de fapt, un Mercur negru 
(Ibid., c. 5). 

tual. Şi cele şase metale spirituale nu există fără un 
metal material exterior. De asemenea, nici un metal 
corporal nu poate să-şi aibă loc sau esenţă, fără cele 
şase metale spirituale. 

Cele şapte metale corporale se pot amesteca uşor 
cu ajutorul lichefierii, dar amestecul acesta nu este 
potrivit pentru a face Soarele sau Luna, căci în acest 
amestec fiecare metal îşi păstrează natura proprie, fie 
rămâne fixat în foc, fie fuge de el. De exemplu, 
amestecați după dorinţă Mercur, Jupiter; Saturn, 
Marte, Venus, Soare şi Lună. Nu va rezulta de aici că 
Soarele şi Luna le va schimba pe celelalte cinci, astfel 
încât, prin intermediul Soarelui şi Lunii, acestea să 
devină Soare şi Lună. Deşi toate se lichefiază, for- 
mând o singură masă, totuşi fiecare îşi păstrează 
natura proprie, oricare ar fi ea. Acesta este raționamen- 
tul pe care trebuie să îl facem asupra amestecului 
corporal. Dar în ceea ce priveşte mixtura spirituală şi 
comuniunea metalelor, ar trebui să se ştie că nici o 
separare (sau mortificare) nu este spirituală, deoa- 
rece asemenea spirite nu pot exista vreodată fără 
corp. Deşi corpul ar putea fi îndepărtat de ele şi 
mortificat de sute de ori într-o oră, totuşi ele ar 
dobândi un altul mult mai nobil decât primul. 
Aceasta este trecerea metalelor de la o moarte la alta, 
cu alte cuvinte, de la o treaptă mai mică la alta mai 
mare şi mai înaltă, şi anume în Lună, şi de la mai bună 
la cea mai bună cu putință, în Soare, metalul stră- 
lucitor şi întru totul regal. Este, prin urmare, foarte 
adevărat, aşa cum adeseori s-a spus mai înainte, că 
cele şase metale creează totdeauna un al şaptelea, 
sau îl generează din ele, limpede în acel esse al său. 

S-ar putea pune întrebarea: Dacă ar fi adevărat 
că Luna, ca şi orice metal, îşi are originea şi este 
creată din celelalte şase, care sunt atunci proprietățile 
şi natura sa? Răspunsul nostru este acesta: din 

Saturn, Mercur, Jupiter, Marte, Venus şi Soare nimic 
altceva şi nici un alt metal nu ar putea fi făcut în afa- 
ră de Lună. Cauza este aceea că fiecare metal posedă 
câte două calități pozitive de la fiecare din celelalte 
şase, ajungând în total la un număr de douăsprezece 
asemenea virtuți. Acestea alcătuiesc spiritul Lunii, 
care poate fi făcut cunoscut în câteva cuvinte. Luna 
este alcătuită din cele şase metale spirituale şi din 
virtuțile lor. 

Aşadar, ținând seama că de la fiecare metal pri- 
meşte câte două calități, în total vor fi douăsprezece 
caracteristici existente într-un metal corporal, care 
sunt comparate cu cele şapte planete şi douăsprezece 
semene cereşti. Luna capătă de la planeta Mercur şi 
de la Vărsător şi Peşti lichiditate şi culoarea albă 
strălucitoare. Luna primeşte de la Jupiter şi de la 
Săgetător şi Taur, culoarea albă şi tăria focului. De la 
Marte, împreună cu Racul şi Berbecul, Luna capătă 
soliditatea şi sonoritatea clară. De la Venus, împre- 
ună cu Gemenii şi Balanța, Luna primeşte măsura 
coagulării. De la Saturn, împreună cu Fecioara şi 
Scorpionul, capătă corpul omogen şi greutatea. De la 
Soare, împreună cu Leul şi Fecioara, primeşte puri- 
tatea nepătată şi statornicia împotriva puterii focului. 
Astfel este cunoaşterea exaltării naturale şi a cursu- 
lui spiritului şi a corpului Lunii, luate împreună, 
precum şi a naturii ei compuse şi a înțelepciunii ei, 
prezentate pe scurt. 

În plus, ar trebui să stabilim ce fel de corp capătă 
asemenea spirite metalice în generarea lor primor- 
dială cu ajutorul influxului ceresc. Minerul, atunci 
când sparge minereul, oricât de vrednic de dispreț ar 
fi la prima vedere, îl lichefiază, îl descompune şi 
până la urmă, îl mortifică cu ajutorul focului. Atunci, 
acest spirit metalic, supus unui asemenea proces de 
mortificare, primeşte un corp mai bun şi mai nobil, 

care nu e friabil, ci maleabil. Vine apoi alchimistul 
care, din nou, îl descompune, îl mortifică şi pregă- 
teşte pe cale artificială un astfel de corp metalic. 
Astfel, acest spirit al metalului îşi însuşeşte încă o 
dată un corp mai nobil şi mai de preț, punându-se 
astfel mai clar în lumină, doar dacă nu este Soare 
sau Lună. În cele din urmă, spiritul metalic şi corpul 
se unesc în mod perfect, fiind ferite de descompu- 
nerea dată de focul elementar, şi devenind astfel 
incoruptibile!. 


Al Şaptelea Canon 
DESPRE NATURA SOARELUI ŞI 
PROPRIETĂȚILE LUI 


Cel de-al şaptelea, după cele şase metale spiri- 
tuale, este Soarele corporal, care, în sine, nu este alt- 
ceva decât foc pur. Ce anume, în aparenţa exterioară, 
este cel mai frumos, mai strălucitor, mai clar şi mai 
perceptibil, mai greu, mai rece, sau mai omogen corp 
ce poate fi văzut? Şi este uşor de perceput cauza 





! Când cele trei principii prime au fost purificate de prisosurile lor, 
iar din sus-numitele prisosuri au fost create metale imperfecte, 
acolo nu mai rămâne nimic dens sau brut, fie ca substanță sau 
culoare, ci doar o natură foarte subtilă, cu o nuanţă de culoare albă 
şi purpurie. Aceasta este cea mai pură calitate a lui Mercur, a Sării 
şi a Sulfului, cea mai clară şi excelentă ca formă, substanță, esență 
şi culoare. Aceste două esențe — şi anume, cea albă şi purpurie — 
sunt separate de Archeus, şi din prima, fixată şi coagulată, se 
formează argintul, în timp ce din purpură este creat aurul, care este 
cel mai nobil Sulf, Sare şi Mercur, separate din toate celelalte culori, 
şi alcătuit doar din purpură. Aparenţa lor argiloasă sau galbenă 
este pusă pe seama clarității şi fineții metalului, deoarece toate 
culorile spălăcite sunt îndepărtate. În argint, cele mai răspândite 
culori sunt verdele şi albastrul, care derivă din Mercur şi respectiv 
Sare, Sulful neavând nici o contribuţie în privința culorilor. Pe de 
altă parte, în aur, culoarea purpurie este derivată din Sare, roşeața 
străvezie din Sulf şi galbenul din Mercur (Ibid, c. 8). 


108 





acestui lucru — el conține congelările celor şase me- 
tale din care este făcut în exterior ca un corp foarte 
compact. Lichefierea lui provine de la focul elemen- 
tar, sau este provocată de lichefierile lui Mercur, 
împreună cu Peştii şi Vărsătorul, tăinuite spiritual în 
el. Cea mai evidentă dovadă în acest sens o constituie 
faptul că Mercur se amestecă uşor, corporal, cu 
Soarele, ca într-o îmbrățişare. Dar pentru'Soare, când 
căldura este extrasă şi survine frigul după lichefiere, 
sunt necesare, pentru a coagula şi a deveni tare şi 
solid, celelalte cinci metale, a căror natură o cuprinde 
în el= Jupiter, Saturn, Marte, Venus şi Luna. 

In cele cinci metale găsim, în special, frigul, care 
persistă împreună cu regimurile lor. De aceea se 
întâmplă ca Soarele să se lichefieze greu fără căldura 
focului, din cauza frigului despre care am vorbit mai 
sus, căci Mercur nu poate fi de ajutor cu căldura lui 
naturală sau lichefierea, sau nu se poate apăra de 
frigul celor cinci metale, deoarece căldura lui Mercur 
nu este suficientă pentru a reține Soarele în regim de 
lichefiere. : 

Prin urmare, Soarele trebuie mai degrabă să se 
supună celor cinci metale, decât lui Mercur singur. 
Mercur nu are nici o altă lucrare, în afară de aceea de 
a curge în permanenţă. De aici, poate apărea situația 
în care, în procesele de coagulare ale altor metale, el 
să nu poată face nimic, deoarece natura sa nu-i per- 
mite să facă ceva tare, solid, ci ceva lichid. Fluiditatea 
unui lucru ține de natura căldurii şi vieții, în timp ce 
frigul posedă natura tăriei, a consolidării şi a imo- 
bilității, fiind comparat cu moartea. De exemplu, cele 
şase metale reci: Jupiter, Saturn, Marte, Venus, Luna, 
dacă urmează să fie lichefiate, trebuie aduse la acea 
condiție cu ajutorul căldurii focului. Zăpada sau 
gheața, care sunt reci, nu pot produce acest efect, ci 
mai degrabă vor întări. 

109 




















De îndată ce metalul lichefiat prin foc este în- 
depărtat de acolo, frigul ce îl cuprinde îl întăreşte, îl 
congelează şi îl face imobil. Dar pentru ca mercurul 
să rămână fluid şi viu tot timpul, spune, te rog, e 
nevoie ca acesta să fi afectat de căldură sau frig? 
Oricine răspunde că această stare este provocată de o 
natură rece şi umedă, şi că îşi capătă viaţa de la frig — 
cei ce au exprimat o astfel de părere, neavând nici o 
cunoştinţă despre Natură, şi neputând fi decât oa- 
meni obişnuiţi, căci oamenii obişnuiţi judecă greşit şi 
rămân neclintiţi în susținerea erorilor lor. Să-i lăsăm, 
aşadar, pe aceştia, iar cei care iubesc adevărul să se 
îndepărteze de ei. De fapt, Mercur nu primeşte deloc 
viață de la frig, ci de la o natură caldă şi incandes- 
centă. Orice trăieşte este foc, deoarece căldura e 
viață, iar frigul e cauză a morții. Focul Soarelui 
este pur prin natura lui, dar, într-adevăr, nu viu, 
ci puternic, şi prezintă întrucâtva culoarea sulfului, 
în care galbenul şi roşul sunt amestecate în proporții 
corespunzătoare. 

Cele cinci metale reci sunt: Jupiter, Marte, Saturn, 
Venus şi Luna, care cedează Soarelui însuşirile lor; 
corpul corespunzând frigului; culoarea corespun- 
zând focului; soliditatea corespunzând uscăciunii; 
greutatea corespunzând umidității şi sunetul cores- 
punzând strălucirii. Dar acel aur nu este ars în ele- 
mentul de foc terestru, şi nici nu este descompus, ci 
este realizat datorită tăriei Soarelui, căci un foc nu 
poate arde un altul, şi nici stinge, ci, mai degrabă, 
dacă un foc este adăugat altuia, acesta creşte şi 
devine mai puternic în operaţiile în care e folosit. 
Focul ceresc, care se revarsă peste noi, pe pământ, 
din partea Soarelui nu este ca cel din cer, şi nici ca cel 
ce există pe pământ, ci acel foc ceresc este rece şi 
congelat, fiind corpul Soarelui. De aceea, Soarele nu 
poate fi învins de focul nostru. Aceasta se întâmplă 

doar dacă este lichefiat, ca zăpada sau gheaţa, de 
către acelaşi Soare ceresc. 

Aşadar, focul nu are puterea de a arde focul, 
fiindcă Soarele este focul, care, descompus în cer, 
este coagulat. 

















1). Ceresc | 
Aurul în Esenţa sa 2) Elementar Lavova și Nud | 
întreită: $ A en | 
| 3) Metalic Corporal | 
Partea II 


UNELE TRATATE ANEXE ȘI 
APENDICE PRIVITOARE LA CELE ŞAPTE 
CANOANE 


DUMNEZEU ŞI NATURA NU FAC NIMIC 
IN ZADAR 


Poziţia eternă a tuturor lucrurilor, independent 
de timp, fără de-nceput sau sfârşit, operează pre- 
tutindeni. Lucrează în esență acolo unde altfel nu 
există nici o speranță. Ea îndeplineşte ceea ce este 
considerat a fi cu neputinţă de făcut. Tot ce apare 
dincolo de credință sau speranţă iese la lumină în 
chip minunat. 


NOTĂ DESPRE MERCURIUS VIVUS 


Orice este colorat în alb posedă natura vieții, 
precum şi însuşirile şi puterea luminii, care gene- 
rează viața. Pe de altă parte, orice e colorat în negru, 
sau creează culoarea neagră, are ceva în comun cu 

moartea, cu proprietățile întunericului şi cu forțele 
generatoare de moarte. Pământul cu frigul lui repre- 
zintă coagularea şi solidificarea acestui fel de duritate. 
Casa este totdeauna moartă, dar cel care o locuieşte 
este viu. Dacă poți descoperi forța acestei ilustrări, ai 
biruit. 

Pudră lichefiabilă verificată. 


Arde verbina grasă.! 
Reletă: Azotat de potasiu, patru uncii; o parte de sulf; tartru, o 
uncie. Amestecaţi şi lichefiați. 


CE TREBUIE SĂ ŞTIM DESPRE CONGELAREA 
MERCURULUI 


A mortifica sau congela Mercurul, şi apoi a 
căuta să-l transformi în Lună şi a-l sublima cu mari 
eforturi, înseamnă a lucra în zadar, din moment ce 
presupune o disipare a Soarelui şi a Lunii ce se află 
în acesta. Există o altă metodă, mult diferită, şi mult 
mai concisă, prin care, cu puţină risipă de Mercur şi 
cu mai puține eforturi, acesta e transmutat în Lună, 
fără congelare. Oricine poate, atunci când doreşte, să 
învețe Arta Alchimiei, deoarece e atât de simplu şi de 
uşor, încât în scurt timp va putea produce orice 
cantitate de argint şi de aur. Este obositor să citeşti 
descrieri lungi; fiecare doreşte să fie informat prin 
cuvinte simple, directe. Procedează după cum ur- 
mează şi vei avea Soare şi Lună, ajungând astfel un 
om foarte bogat. Ai un pic de răbdare, te rog, căci 
acest procedeu îţi va fi descris în câteva cuvinte, iar 
cuvintele acestea să fie bine înțelese, pentru ca din 
Saturn, Mercur şi Jupiter să poți crea Soare şi Lună. 
Nu există şi nici nu va exista vreo artă mai simplă şi 
mai eficace de pus în practică. Metoda de a crea 
Soare şi Lună este atât de rapidă, încât nu e nevoie 





1 Verbenas adoles pingues, et mascula tura — Virg. Ecl. VIII, 65. 

de cărți sau de instrucțiuni complicate, cum ar fi 
dacă cineva ar dori să scrie despre zăpada din anul 
trecut. 


DESPRE REŢETELE ALCHIMIEI 


Ce să spunem despre retetele Alchimiei şi despre 
diversitatea vaselor şi instrumentelor sale? Acestea 
sunt: furnale, sticle, borcane, ape, uleiuri, var, sulf, 
sare, salpetru, alaun, vitriol, crisocol, atrament, auri- 
pigmenți, fel vitri, ceruză, pământ roşu, thucia, ceară, 
lutium sapientiae, sticlă pisată, cocleală, funingine, 
coji de ouă, şofran de Marte, săpun, cristal, cretă, 
arsenic, antimoniu, minium de plumb, elixir, lazurit, 
foiţă de aur, azotat de potasiu, clorură de amoniu, 
piatră de calamină, magneziu, bolus armenus şi multe 
alte lucruri. De altfel, despre pregătiri, putrefacții, di- 
gestii, încercări, soluții, cimentări, filtrări, reverberații, 
calcinări, gradări, purificări, amalgamări, purgații 
etc. există destule cărți de alchimie. Apoi există [alte 
cărți] despre ierburi, rădăcini, semințe, lemne, pietre, 
animale, viermi, prafuri de oase, cochilii de melc, alte 
cochilii şi gudron. 

Acestea şi altele asemănătoare, dintre care unele 
sunt nefolositoare în Alchimie, stânjenesc lucrul, căci 
chiar dacă Soarele şi Luna ar trebui create cu ajutorul 
lor, ele ar întârzia şi ar stânjeni, în loc să uşureze 
realizarea scopului avut în vedere. Dar, ca să spunem 
adevărul, nu din acestea trebuie să învăţăm Arta de a 
crea Soarele şi Luna. Toate aceste lucruri ar trebui 
neglijate, deoarece nu au nici un efect asupra celor 
cinci metale, în măsura în care vorbim despre [pro- 
ducerea] Soarelui şi Lunii. Cineva ar putea întreba: 
Atunci care este calea scurtă şi uşoară, ce nu implică 
greutăți şi prin care ar putea fi create Soarele şi 
Luna? Răspunsul nostru este că problema aceasta a 

fost pe deplin şi deschis explicată în cele Şapte 
Canoane. Ar fi o muncă irosită în zadar să căutăm a 
instrui pe cineva care nu înțelege aceste lucruri. Ar fi 
cu neputinţă să convingem o asemenea persoană că 
aceste lucruri ar putea fi înțelese mai uşor în sens 
ocult decât într-unul deschis, vizibil. 

ACEASTA ESTE ARTA: După ce ai făcut ca cerul 
(sau sfera lui Saturn) să se întindă deasupra Pămân- 
tului, plasează în el toate planetele, sau dacă doreşti 
doar una sau câteva, astfel încât porțiunea de Lună 
să fie cea mai mică. Lasă ca totul să se desfăşoare 
normal, până când cerul (sau Saturn) dispare cu totul. 
Apoi, toate acele planete vor muri impreună cu 
vechile lor corpuri degradabile, obținând, între timp, 
altele noi, perfecte şi care nu se degradează. 

Acel corp este spiritul cerului. Din el, aceste pla- 
nete primesc iarăşi un corp şi viață, şi trăiesc ca mai 
înainte. Scoateți acest corp din viață şi din pământ. 
Păstrațti-l. Este Soare şi Lună. Aici aveți Arta pe 
de-a-ntregul, în toată claritatea ei. Dacă nu întelegeti 
încă aceste lucruri, sau nu le-aţi pus în practică, este 
bine. Este mai bine să o ţineţi ascunsă şi să nu o faceți 
publică. 


CUM SĂ SE CONJURE CRISTALUL 
ASTFEL ÎNCÂT TOATE LUCRURILE SĂ POATĂ 
FI VĂZUTE ÎN EL 


A conjura nu înseamnă altceva decât a observa 
orice lucru în mod corect, a cunoaşte şi a înțelege ce e 
acel lucru. Cristalul este un simbol al aerului. Tot ce 
apare în aer, mobil sau imobil, apare, de asemenea, 
în oglindă sau în cristal ca o undă. Fiindcă aerul, apa, 
şi cristalul, în ceea ce priveşte vederea, sunt un 
singur lucru, asemenea unei oglinzi în care se vede 
copia inversată a unui obiect. 

DESPRE CĂLDURA MERCURULUI 


Cei ce cred că Mercurul, prin natura lui, este 
umed şi rece, fac o mare greşeală, fiindcă el este 
umed şi cald, din care cauză se menține într-o stare 
constantă de fluiditate. Dacă ar fi fost umed şi rece, 
ne-ar fi apărut ca o apă îngheţată, ca un corp solid şi 
tare, care, pentru a fi lichefiat, ar fi nevoie de căldura 
unui foc, ca în cazul altor metale. Dar, [în privința 
mercurului] nu este nevoie de aşa ceva, fiindcă, prin 
natura lui, este lichid şi poate curge datorită căldurii 
din el, care îl menţine într-o perpetuă stare de flui- 
ditate şi îl face „viu”, astfel încât să nu poată nici 
muri, şi nici să fie coagulat sau congelat. Şi merită să 
reținem faptul că spiritele celor şapte metale, de 
îndată ce au fost puse la foc, se întrec între ele, mai 
ales Mercurul, în aşa fel încât fiecare să-şi poată 
scoate în evidenţă puterile şi proprietățile, în stră- 
dania lor de a obține stăpânirea în cursul lichefierii şi 
transmutaţiei. Unul se face stăpân pe calitățile, viața 
şi forma altuia, atribuindu-i acestuia o altă formă şi 
natură. Apoi spiritele, sau vaporii metalelor, sunt 
agitate de căldură pentru a acționa una asupra alteia 
şi a transmuta o însuşire în alta, până când este 
atinsă perfecțiunea şi puritatea. 

Dar, pe lângă aceasta, ce trebuie să-i facem Mer- 
curului pentru ca umiditatea şi căldura lui să fie 
îndepărtate şi în locul lor să fie introdus un frig atât 
de intens încât să congeleze, să întărească şi să morti- 
fice complet Mercurul? Faceți după cum urmează: 
luaţi Mercur pur, închis ermetic într-o cuvă de argint. 
Umpleţi un recipient cu fragmente de plumb, în 
mijlocul cărora plasați cuva. Lăsaţi-o la topit timp de 
douăzeci şi patru de ore, cu alte cuvinte o zi naturală. 
Acest lucru îndepărtează din Mercur căldura lui 
ocultă, adaugă o căldură exterioară şi contribuie la 

procesul de răcire interioară a lui Saturn şi a Lunii 
(care sunt planete cu natură rece), de unde şi prin 
care Mercurul este constrâns să se închege, să se 
întărească şi să se solidifice. 

Retineti de asemenea că frigul (de care are nevoie 
mercurul în procesul său de solidificare şi mortifi- 
care) nu este perceptibil de către simţurile exterioare, 
aşa cum simţim răceala ghetii şi a zăpezii, Cl, mal 
degrabă, în exterior există o anumită cantitate de căl- 
dură aparentă. Exact în acelaşi fel se petrec lucrurile 
cu căldura Mercurului, care îi asigură fluiditatea. Ea 
nu este o căldură exterioară, perceptibilă în acelaşi fel 
ca una din calitățile noastre. Nu, în exterior se per- 
cepe un soi de răceală. De aici, sofiştii (o categorie de 
oameni care iubesc mai mult vorbăria decât adevă- 
rata înțelepciune) afirmă, în mod greşit, că Mercurul 
este rece şi umed, astfel încât ei continuă să ne 
sfătuiască să-l coagulăm cu ajutorul căldurii, pe când 
doar căldura îl face mai fluid. 

Adevărata alchimie, care, doar ea singură, dato- 
rită Artei sale unice, ne învaţă cum să fabricăm Soare 
şi Lună din cinci metale imperfecte, ne îndeamnă să 
nu acceptăm nici o altă rețetă în afară de aceasta, ce 
ne prezintă următorul adevăr: Numai din metale, în 
metale, prin metale şi cu metale sunt făcute metale 
perfecte, fiindcă în unele lucruri este Lună, iar în alte 
metale este Soare. 


CE MATERIALE ŞI INSTRUMENTE 
SUNT NECESARE IN ALCHIMIE 


Este nevoie doar de o turnătorie, de foale, de 
cleşti, de ciocane, de cazane, de recipiente şi de creu- 
zete confecționate din cenuşă de fag. După aceea, 
puneti Saturn, Jupiter, Marte, Soare, Venus şi Lună. 
Lăsaţi-le să opereze în cele din urmă până la Saturn. 


116 


RR 


METODA DE A CĂUTA MINEREURI 


Speranţa de a găsi aceste lucruri în pământ şi în 
pietre este cât se poate de nesigură, iar munca e 
istovitoare. Totuşi, acesta fiind primul mod de a le 
descoperi, în nici un caz nu trebuie nesocotit, ci luat 
în seamă cât mai serios. O asemenea dorință sau 
poftă s-ar cuveni să nu fie înțeleasă -asemenea por- 
nirii legitime a tinerilor, a acelora în floarea vieții, de 
a se căsători. Aşa cum albinele duc dorul tranda- 
firilor şi altor flori, în scopul de a face miere şi ceară, 
tot astfel şi oamenii — exceptând zgârcenia sau propria 
mărire — ar trebui să caute să extragă minereurile din 
pământ. Cel ce nu le caută este puțin probabil să le 
găsească. 

Dumnezeu îi înzestrează pe oameni nu doar cu 
aur şi argint, dar şi cu sărăcie, mizerie şi suferință. 
Unora le-a dat cunoaşterea unică a metalelor şi 
mineralelor, prin care au descoperit o metodă mai 
uşoară şi mai rapidă de a fabrica aur şi argint, fără a 
săpa după ele, cum erau obişnuiţi, pe vremea când le 
extrăgeau din corpurile primitive corespunzătoare 
lor. Acesta nu este numai cazul substanțelor aflate în 
subteranele pământului, căci prin anumite arte şi 
cunoştinţe ei le-au extras din cinci metale (cu alte 
cuvinte, din metale extrase din minerale, care sunt 
imperfecte şi sunt numite metale), şi anume din 
Mercur, Jupiter, Saturn, Marte şi Venus, iar din toate 
laolaltă şi din fiecare separat, putând fi create Soarele 
şi Luna, din unul mai uşor decât din altul. 

Rețineți faptul că Soarele şi Luna pot fi fabricate 
cu uşurinţă din Mercur, Saturn şi Jupiter şi doar cu 
multă greutate din Marte şi din Venus. Este totuşi po- 
sibil să le creăm, adăugând Soare şi Lună. Luna pro- 
vine din Magneziu şi Saturn, iar Soarele pur provine 
din Jupiter şi Cinabru. Artistul talentat, totuşi (cât de 

bine îmi amintesc!), va fi în stare, printr-o concen- 
trare asiduă, să prepare metalele, astfel încât, condus 
de o adevărată metodă rațională, să poată perfec- 
ționa procesul de accelerare al transformării mai 
mult decât o face mersul celor douăsprezece semne şi 
al celor şapte planete. În asemenea situaţie, este de 
prisos să mai urmărim aceste deplasări, ca şi aspec- 
tele, zilele sau orele, bune sau rele, caracteristicile 
benefice sau malefice ale unei planete sau ale alteia, 
fiindcă aceste probleme nu pot face nimic bun, şi mult 
mai puțin pot acestea să intervină în arta Alchimiei 
naturale. 

Dacă, în schimb, cunoaşteţi o altă metodă rea- 
lizabilă, folosiţi-o când doriți. Dar dacă există ceva 
care vă lipseşte sau de care ar avea nevoie metoda de 
lucru, ori puterea voastră de înțelegere, planetele şi 
stelele din cer vor eşua în lucrarea voastră. 

Dacă metalele rămân îngropate în pământ mult 
timp, nu numai că ele vor fi mâncate de rugină, dar, 
prin lunga lor şedere în pământ se vor transforma 
chiar în pietre naturale, care există în număr destul 
de mare, dar de existența cărora foarte puțini oameni 
ştiu. În pământ se găsesc vechi monede de piatră ale 
păgânilor de altădată pe care sunt imprimate diferite 
figuri. Aceste monede au fost, la origine, metalice, 
dar prin procesul de transformare pe care l-a efectuat 
Natura, ele au devenit pietre. 


CE ESTE ALCHIMIA 


Alchimia nu e altceva decât scopul, intenţia şi 
strădania subtilă de a transmuta natura metalelor, 
din una în alta!. Potrivit cu aceasta, fiecare persoană, 


! Alchimia este, ca să spunem aşa, un fel de cer inferior, prin care 
soarele este separat de lună, ziua de noapte, remediul de otravă, 
ceea ce este folositor de ceea ce nu este de nici un folos (De colica). 

prin propria-i putere de pătrundere mentală, poate 
alege o cale şi o Artă mai bună, descoperind astfel 
adevărul, deoarece omul care se concentrează mai 
intens asupra unui lucru va descoperi adevărul. Este 
absolut necesar să avem înțelegerea corectă a stelelor 
Şi a pietrelor, fiindcă steaua este spiritul in-formator 
al tuturor pietrelor. Căci Soarele şi Luna tuturor 





astrelor cereşti nu sunt nimic altceva decât pietre în 


ele însele, iar piatra pământească a provenit din 
piatra cerească; prin acelaşi foc, cărbuni, cenuşă, ace- 
leaşi expulzări şi repurificări, la fel ca acelea ale 
pietrei cereşti, [piatra pământească] a fost separată şi 


Ia le 
Aşadar, învățați Alchimia, care mai este numită şi Spagyria 
Aceasta vă învaţă să deosebiți ceea ce este adevărat de ceea ce este 
fals. Ea este o asemenea Lumină a Naturii încât reprezintă un mod 
de Mcercare a tuturor lucrurilor, şi merge în lumină. Despre 
această lumină a naturii s-ar cuveni să ştim şi să vorbim, nu doar 
din fantezie, de unde nimic nu este creat, cu excepția a patit Tas 
ŞI a caracteristicilor lor, creşterea, stagnarea. şi descreşterea îm- 
preună cu alte fleacuri de acest fel. Ele îşi au originea, nu mamn 
intelect limpede, acel tezaur la unui om valoros, ci mai degrabă se 
bazează pe un fundament nesigur şi fictiv (Paramirum Lib. I, c. 3). l 

adusă, limpede şi pură, la strălucirea ei. Întregul glob 
pământesc este doar ceva expulzat, concret, ames- 
tecat, stricat, pământ, şi, din nou, coagulat, lichefiat 
treptat într-o singură masă, într-o lucrare pietroasă 
ce-şi are locul şi odihna în mijlocul sferei cereşti. 

Mai departe, se poate observa că acele pietre pre- 
țioase, aşezate [în straturile pământului], sunt apro- 
piate de cele cereşti sau siderale mai ales în privința 
perfecțiunii, purității, frumuseții, strălucirii, virtuţii, 
puterii focului trainic şi incoruptibilităţii; ele au fost 
bine fixate în pământ împreună cu alte pietrei. 

De aceea, ele au o maximă afinitate cu pietrele 
cereşti şi cu stelele, întrucât natura lor derivă din 
acestea. Ele au fost descoperite de oameni în condiții 
foarte dificile, iar oamenii de rând (obişnuiţi să vadă 
lucrurile în mod greşit) cred că acestea au fost 
produse exact în aceleaşi locuri în care au fost 
descoperite, după care au fost lustruite, purtate peste 
tot , vândute şi estimate a fi foarte scumpe, din cauza 
culorii, frumuseții şi a altor calități. lată o scurtă des- 
criere a lor. 


Smaraldul. Este o piatră verde transparentă. Este 
benefică pentru ochi şi memorie. Ea apără 
castitatea, şi dacă această castitate nu e respectată 
de cel care poartă piatra, aceasta nu va mai ră- 
mâne perfectă.? 


Adamantul. Este un cristal negru numit Diamant, 
sau, altfel, Evax, datorită bucuriei pe care o 
provoacă celor care îl poartă. Piatra pare a fi o 


1 Distribuitorul ocult al Naturii din principiile primare — adică, 
puterea numită Ares — a dat naştere genului de pietre brute, şi, 
după aceea, nemairămânând nici o densitate, va rămâne doar 
substanţa subtilă diafană, din care Archeus-ul naturii naşte pietrele 
prețioase (De Elemente Aque, Lib. IV, Tract. IV, c. 10). 

2 Corpul Smaraldului derivă dintr-un fel de Mercur. El primeşte de 
la acelaşi culoarea lui, coagulat cu spirit de Sare (Ibid., c. 12). 

negreală întunecoasă şi transparentă, de culoa- 
rea fierului. Este cea mai dură dintre toate 
pietrele, dar poate fi dizolvat în sânge de capră. 
Cea mai mare dimensiune a sa nu depăşeşte pe 
cea a unei alunel. 


Magnetul este o piatră de fier, şi din acest motiv 
ea atrage fierul. za 


„Perla nu este o piatră, fiindcă se formează în 
scoicile de mare. Are culoarea albă. Deoarece 
creşte în ființe însufleţite, în oameni sau în peşti, 
ea nu este chiar o piatră, fiindcă are o natură 
alterată, adică o natură transmutată, apărută în 
urma unei lucrări perfecte.? 


Hiacintul este o piatră galbenă, transparentă. 
Există o floare care poartă acest nume, şi care, 
potrivit unei legende a poeților, se spune că ar fi 
fost om. 


Safirul este o piatră de culoarea bolţii cereşti şi 
de natură cerească. 





! Cea mai concentrată duritate dintre toate pietrele, stă la baza 
producerii adamantului. Adamantul alb îşi capătă corpul de la 
Mercur, iar coagularea o obţine prin spiritul Sării (Ibid., c. 12). 

2 Intărit de experienţă, care este stăpâna tuturor lucrurilor, şi de o 
teorie matură, afirm că Magnetul este o piatră care nu numai că 
atrage incontestabil fierul şi oţelul, dar posedă aceleaşi puteri 
asupra tuturor bolilor organismului uman (De Corallis). Vezi şi 
Herbarius Theophrasti. 

3 Perla este un grăunte de umezeală. Ea face să apară, la femei, 
lapte din belşug atunci când acestea nu au îndeajuns (De Aridura). 

+ Hiacintul este o piatră prețioasă de acelaşi gen cu Carbunculul, 
dar este inferior acestuia, prin natura lui (De Elemento Aquae, 
Lib.IV, Tract. IV, c. 11). 

`> Safirul a căpătat materia corpului şi culoarea de la Mercur 
(principiul prim). El este format, pe lângă Sulful alb şi Sare albă, 
dintr-un Mercur palid. Aşadar, safirele albe apar în mod frecvent 
fiindcă un Mercur alb contribuie la formarea lui. În acelaşi fel, un 

Rubinul. Este o piatră ce străluceşte într-o culoa- 
re roşu-intensl. 


Carbunculul. Este o piatră solară care, potrivit 
naturii sale, străluceşte ca soarele?. 


Coralul. Este o piatră albă sau roşie, netranspa- 
rentă. Creşte în mare, potrivit naturii sale de apă 
şi aer, având forma unei păduri, sau a unui 
arbust. El se întăreşte în aer şi nu poate fi distrus 


în foc?. 


Calcedonia. Este o piatră de diferite culori, ocu- 
pând locul dintre obscuritate şi transparenţă, 
amestecat de asemenea şi cu încețoşarea, şi având 
culoarea ficatului. Este cea mai puțin prețioasă 
dintre toate pietrele rare?. 


Topazul. E o piatră ce străluceşte noaptea. Poate 
fi găsită printre stânci’. 





Mercur de culoarea masticului dă uneori naştere unei culori ase- 
mănătoare argilei (Ibid., c. 15). 

t Rubinul şi pietrele prețioase similare care au o nuanţă roșcată iau 
naştere din roşul Sulfului, iar corpul lor îşi are originea în Mercur, 
căci Mercurul este corpul fiecărei pietre prețioase (Ibid., c. 13). 

? Carbunculul este format din materia cea mai transparentă, care 
este conservată în cele trei principii. Mercurul este corpul, iar 
Sulful colorantul, cu minimum de spirit de Sare, datorită coagu- 
lării. Întreaga lumină abundă aici, deoarece Sulful conţine o lumină 
foarte clară, aşa cum ne-a demonstrat arta transmutaţiei (Ibid., c. 11). 

° Există două specii de coral roşu: unul roşu-spălăcit, care variază 
între sub-purpuriu şi semi-negru, celălalt este de culoare roşie 
strălucitoare. Aşa cum culorile lor diferă, tot aşa diferă şi calitățile 
lor. Există de asemenea o specie albicioasă, care este lipsită de 
eficacitate. Într-un cuvânt, pe măsură ce Coralului îi slăbeşte 
nuanța de roşu, tot aşa îi slăbesc şi calitățile (Herbarius Theophrasti; 
De Corallis). 

1 Piatra prețioasă Calcedonia este extrasă din Sare (Chirurgia 
Magna; De Tumoribus etc. Morbi Gallici, Lib. II, c. 6). 

5 Topazul este un extract din minereul lui Marte; el este un Fier 
transplantat (Ibid.). 

Ametistul. Este o Piatră de culoarea sângelui, sau 
de culoare purpurie.! 


Cr isoprasus. Este o piatră care seamănă cu focul 
pe timp de noapte şi cu aurul în timpul zilei. 


Cristalul este o piatră albă, transparentă, care 


seamănă cu gheaţa. E o piatră sublimată extrasă şi 
alcătuită din alte pietre, 


Drept mărturie a bazei temeinice a acestei pro- 
bleme, luaţi aminte la următoarea concluzie. Dacă 
cineva va avea grijă, cu inteligență şi rațiune, să 
experimenteze el însuşi ceea ce a învătat despre 
metale, ce sunt ele şi unde pot fi găsite, atunci va afla 
că metalele noastre nu sunt altceva decât cea mai bună 
parte şi spiritul pietrelor obişnuite, adică, gudron 
grăsime, ulei şi piatră. Dar acesta este cel mai putin 
pur, cel mai puțin necontaminat şi perfect, atât timp 
cât rămâne ascuns sau amestecat cu pietrele. Ar tre- 
bui, aşadar, să fie căutat şi găsit în pietre, ar trebui să 
de an la acm d e ta mer 

a mai fi o piatră, ci un metal 
prelucrat perfect, comparabil cu stelele cerului, care 
după cum se spune, sunt ele însele pietre separate 
de cele ale pământului. 

Aşadar, cine studiază mineralele şi metalele tre- 
buie să fie înzestrat cu destulă rațiune şi inteligență 
pentru a avea în vedere nu doar acele metale obis- 
nuite şi cunoscute ce se găsesc doar în adâncul 
munților. Există şi metale ce se află chiar la suprafața 
Pământului şi pe care nu le găsim alături de cele din 


— ei a. 

e Ametistul este un extract al Sării, în timp ce Marmura și 
Calcedonia sunt extrase din acelaşi principiu prin Ametist (Ibid ) i 
ă Originea cristalelor ține de apă. Ele conțin în interiorul lor un 
spirit al coagulării, prin care sunt coagulate, ca apa prin înghețare 
şi stelele glaciale (Lib. Meteorum, c. 7), iu 

adâncuri, nefiind la fel de bune ca ele. Şi astfel, 
fiecare piatră pe care o descoperim, fie ea mare sau 
mică, cremene sau piatră obişnuită, trebuie cercetată 
cu atenţie şi măsurată cu un cântar adevărat, cores- 
punzător naturii şi proprietăților fiecăreia. Foarte 
des, o piatră obişnuită, neluată în seamă şi aruncată, 
valorează mai mult decât o vacă. Privirea nu trebuie 
ațintită doar asupra locului în care săpăm, şi din care 
piatra apare la lumină, întrucât aici prevalează in- 
fluenţa cerului. Peste tot ne întâmpină pământ, praf, 
ori nisip, ce conţin adesea mult aur sau argint; şi de 
acest lucru trebuie să ținem seama. 

Arhidoxiile Magiei 


DESPRE MERCURUL FILOSOFILOR ŞI TINCTURILE 


PREPARATE DIN SOARE ŞI LUNĂ 

[Notiţă introductivă. Archidoxes Magicae a fost publicată în 
ediția Husein, în Colonia la 1589 şi Strassbourg la 1603; a fost 
tradusă în engleză de Robert Turner în 1656, iar a doua ediție a 
fost realizată de Samuel Weiser, la 1975. În introducerea ediției 
Weiser, se spune: „Teoria medicală a lui Paracelsus... era strâns 
legată de filosofia naturală, de experiență şi de observaţie. 
Sistemul lui Paracelsus era bazat pe filosofia neoplatonică, în 
care ni se spune că viața omului este considerată a fi inse- 
parabilă de cea a universului. Pentru el, scripturarul limus terrae, 
din care este creat trupul omului, este în realitate un extras 
al tuturor ființelor create anterior.” Deşi a fost clasificată 
inițial printre lucrările de magie din cauza numelui, ea şi-a re- 
căpătat ulterior locul cuvenit în sistemul alchimic paracelsian.] 





Prologul lui Paracelsus 


Invocând întâi de toate Numele Domnului Isus 
Christos, Mântuitorul nostru, vom începe această 
Lucrare. Nu vom arăta doar cum se transformă un 
metal inferior într-unul superior (ca fierul în cupru, 
cuprul în argint şi argintul în aur), sau cum să se 
trateze toate infirmitățile a căror vindecare, potrivit 
Doctorilor încăpățânați şi încrezuți, este socotită im- 
posibilă. Ci vom arăta ceea ce e mai important, şi 
anume cum putem să-i păstrăm pe oamenii muritori 
într-o îndelungată stare de sănătate, până la vârste 

înaintate. Această artă a fost, ca să spunem aşa, gravată 
în timpul Creaţiei de Domnul Dumnezeul nostru, 
Creatorul Suprem, ca într-o carte în corpul metalelor, 
pentru ca noi să învăţăm din acestea cu sârguință. 
Astfel, când cineva doreşte să o înveţe, în profunzime 
şi pe de-a-ntregul, chiar de la adevărata ei sursă, va 
fi necesar ca acela să înveţe despre toate acestea 
de la Stăpânul acestora, adică de la Dumnezeu, căci 
Dumnezeu a creat toate lucrurile şi El este singurul 
care cunoaşte natura şi însuşirile pe care le-a plasat 
în fiecare lucru creat. Astfel, El este în stare să învețe 
pe oricine, în mod sigur şi perfect. De la El putem 
învăţa la modul absolut, aşa cum a spus: „De la Mine 
veți învăța toate lucrurile”. 
Nu se află în Cer şi nici pe Pământ ceva atât de 
secret, ale cărui proprietăți să nu le poată percepe. 
Mai precis, El cunoaşte şi vede cel mai bine, deoarece 
El este Cel care a creat toate lucrurile. Aşadar, El va fi 
Învățătorul, Creatorul şi Îndrumătorul nostru în 
însuşirea adevăratei arte. Aşadar, Îl vom imita doar 
pe El, şi prin El vom învăţa şi vom atinge cunoaş- 
terea acelei Naturi pe care El însuşi, Cu degetul Său, 
a întipărit-o şi a înscris-o în corpurile acestor metale. 
În felul acesta se va ajunge ca Cel Preaînalt, Domnul 
Dumnezeu, să binecuvânteze toate creaturile prin 
noi, şi ne va sfinţi toate căile. Numai atunci vom 
putea, în această lucrare, duce la bun sfârşit ceea ce 
am început. Urmarea va fi aceea că în inimile noastre 
se va instala bucuria şi iubirea. 

Dacă însă cineva va ține seama doar de propria-i 
opinie, nu numai el va încerca o mare decepție, ci 
şi toți aceia care îi împărtăşesc ideile şi i se alătură. 
El le va crea tuturor acelora foarte mari necazuri, 
căci neîndoielnic omenirea este născută în ignoranță, 
deoarece ea nu poate cunoaşte şi înțelege ceva 
prin ea însăşi, ci numai prin ceea ce primeşte de la 

Dumnezeu şi înțelege de la Natură. Cel care nu învață 
Ara din toate acestea, seamănă cu maeştrii şi filo- 
i ona pi, pe calea subtilităților şi abili- 
t ) scociri şi idei, fie că aceştia se 
numesc Aristotel, Hipocrat, Avicenna ori Gala Ei 
şi-au bazat întreaga Artă doar pe părerile lor a 
sonale. Dacă vreodată aceştia au învățat ceva de la 
Natură, au distrus apoi totul cu fanteziilt visele sau 
închipuirile lor, şi asta mai înainte ca ei să ducă totul 
la bun Sfârşit. Astfel, conform lor şi discipolilor lor 
nu există nimic perfect care să fie descoperit. j 
Această stare de lucruri ne-a îndemnat să scriem 
o carte unică de alchimie, ce nu se bazează pe [pă- 
rerile] oamenilor, ci pe Natură. Pe acele a si 
puteri pe care Dumnezeu, cu propriul Său deget le-a 
imprimat în metale. Această imprimare, Mereiipius 
Trismegistus a imitat-o, chiar dacă pe nedrept nu e 
numit „Tatăl tuturor oamenilor înţelepţi”. Însă el este 
tatăl tuturor celor care îi urmează arta cu dragoste i 
cu dorința sinceră de a demonstra, şi a ne învăţa că 
numai Dumnezeu singur este unicul autor, cauza şi 
originea primordială a tuturor creaturilor acestei arte 
Dar el nu atribuie puterea şi virtutea lui Dumnezeu 
creaturilor, sau lucrurilor vizibile aşa cum făc Dă 
gânul şi cei asemeni lui. si e 
Acum, fiindcă întreaga artă s-ar cuveni învățată 
de la Treime, adică de la Dumnezeu-Tatăl, de la 
Dumnezeu-Fiul lui Dumnezeu, Mântuitorul nostru 
lisus Christos, şi de la Dumnezeu-Sfântul Duh, trei 
entități distincte într-un singur Dumnezeu, noi von 
împărți această lucrare alchimică în trei părţi sa 
tratate. pană 
In prima parte vom stabili ce conţine arta în sine 


i ; E : 
Ş care este proprietatea inerentă şi natura fiecărui 
metal în parte; 

În partea a doua, vom vorbi despre mijloacele 
folosite pentru a face să lucreze puterile şi forța din 
metale; l r 

În partea a treia, vom arăta ce Tincturi urmează 
să producem din Soare şi Lună. 


TRATATUL NUMĂRUL UNU 


Capitolul I 
Despre Focul Simplu 


În primul rând ne vom strădui să arătăm ce se 
înțelege prin această artă, care îi este scopul şi dome- 
niul ei de manifestare. 

Primul şi cel mai important element ce ține de 
această artă îl constituie focul, care întotdeauna 
trăieşte prin intermediul aceleiaşi calități şi operații, 
neputând să primească viață de la altceva. El posedă 
capacitatea şi puterea de a da viață; aşa au toate 
focurile ascunse în lucrurile secrete. Din acelaşi 
motiv, Soarele dat de Dumnezeu încălzeşte toate 
lucrurile din lume, fie ele secrete, aparente sau 
evidente. Sferele lui Marte, Saturn, Venus, Jupiter şi 
Luna nu pot emite altă Lumină decât aceea pe care o 
împrumută de la Soare, pentru că, din acest punct de 
vedere, ele sunt moarte în sine. Totuşi când sunt 
aprinse, aşa cum am arătat mai sus, ele se manifestă 
şi lucrează potrivit proprietăților lor. 

Soarele nu îşi primeşte lumina decât direct de la 
Dumnezeu însuşi, care îl stăpâneşte într-atât încât 
arde şi străluceşte în el. Lucrurile nu stau altfel cu 
această artă. Focul din cuptor se aseamănă cu Soarele, 
acesta încălzind cuptorul şi vasele, întocmai cum 
procedează Soarele cu întreaga lume. Aşa cum nimic 
nu poate să apară în lume fără Soare, tot astfel, şi în 

această artă, nimic nu se poate face fără el. Aceasta 
este el mai mare secret al acestei arte. El cuprinde 
toate lucrurile de pe acest pământ. Nu poate fi înțeles 
printr-un alt lucru, căci sălăşluieşte în sine însuşi şi 
nu-i lipseşte nimic. Dar celelalte lucruri, cărora acesta 
le lipseşte, se bucură de el şi capătă viaţă de la el. De 
aceea ne-am propus, în primul rând, să afirmăm 
acest lucru. 


Capitolul II 
Despre Multiplicitatea Focului 
din care se ivesc o mulțime de metale 


Mai întâi, am scris despre Focul simplu, care 
trăieşte şi subzistă în el însuşi. Acum vom vorbi 
despre un spirit multiplu sau foc care este cauza 
varietăţii şi diversităţii creaturilor, astfel încât nu 
putem găsi nicăieri una asemenea alteia. Acest lucru 
poate fi observat la metale, unde nu întâlnim nici 
unul care să fie asemenea altuia. Soarele produce 
aurul său, Luna creează un alt metal foarte diferit, 
adică argintul, Marte produce un altul, adică fierul, 
Jupiter creează un alt fel de metal, cositorul, Venus, 
un altul, care este cuprul, iar Saturn, un alt fel de 
metal, care este plumbul. Ele toate nu se aseamănă 
între ele, ci fiecare metal se deosebeşte de celelalte. 
Acelaşi lucru îl observăm, într-adevăr, şi la oameni, 
ca şi la alte creaturi. Cauza acestor neasemănări o 
constituie multiplicitatea focului. În chip asemănător, 
generarea lor, care începe cu descompunerea, poate 
fi efectuată în diferite moduri; una printr-un foc 
moderat, alta prin spălare în mare, alta prin cenuşă, 
alta prin nisip; alta prin flacăra focului, alta prin căr- 
buni şi aşa mai departe. 

Diversitatea creaturilor nu este produsă de 
primul Foc Simplu, ci de mulțimea elementelor care 

variază. Nu de Soare, ci de mersul celor şapte pla- 
nete. Acesta este şi motivul pentru care în lume nu 
există indivizi identici, căci întocmai cum căldura se 
modifică în fiecare oră şi minut, tot astfel toate 
celelalte lucruri suferă schimbări. Transmutaţia focu- 
lui se face în elemente, în corpul cărora este impri- 
mată de acest foc. Acolo unde nu există un amestec 
prea mare de elemente, creează Soarele. Acolo unde 
amestecul este puțin mai numeros, Luna este cea care 
creează şi acolo unde amestecul este mai gros, creează 
Venus. Aşadar, în funcţie de diversitatea mixturilor, 
apare o diversitate de metale. Nici un metal nu apare 
într-o mină în care să fie asemănător altuia dintr-o 
altă mină. 

Este cunoscut faptul că diversitatea metalelor e 
cauzată de amestecul elementelor, deoarece spiritele 
sunt întotdeauna diferite şi fără asemănare. Dacă ele 
ar fi produse prin Focul Simplu, ar fi fost atât de 
asemănătoare, încât nu le-am fi putut deosebi unele 
de altele. Însă metalele prezintă o mare varietate de 
forme. Aceeaşi multiplicitate trebuie luată în consi- 
derare şi la alte creaturi. De aici se va înțelege cu 
uşurinţă de ce se găsesc atât de multe şi variate for- 
me ale metalelor, şi de ce nu seamănă unele cu altele. 


Capitolul INI 
Despre Spiritul (sau Tinctura) Soarelui 


Ajungem acum la spiritele Planetelor sau meta- 
lelor. Spiritul (sau tinctura) Soarelui îşi are originea 
într-un foc pur, perfect, subtil. În virtutea acestui 
lucru, acesta depăşeşte cu mult alte spirite şi tincturi 
ale metalelor. El rămâne fixat neîncetat, când este 
pus în foc, din care nu fuge. Nici nu este consumat 
de către foc, nici nu e ars, ci apare mai clar, mai 
frumos şi mai pur. De asemenea, nici căldura şi nici 

frigul nu-l pot deteriora, şi nici vreun accident. Nu 
aşa stau lucrurile cu alte spirite sau tincturi ale 
metalelor. Şi iată de ce. Corpul ce îl ia asupra sa, se 
apără de orice accident sau boală, în aşa fel încât să 
poată fi în stare să reziste focului, fără să sufere 
vreun neajuns. Acest corp nu are această putere şi 
însuşire în el însuşi, ci o capătă de la spiritul Soarelui 
din el. Se ştie că Soarele este corpul lui Mercur şi că 
acest corp nu poate să reziste focului sau să-l suporte, 
ci se îndepărtează de el. Cu toate acestea, el nu fuge 
de foc atunci când se află în Soare, ci rămâne constant 
şi stabil în el. 

Această situație îngăduie o judecată temeinică, 
legată de faptul că acesta capătă o statornicie de la 
acest spirit sau tinctură a Soarelui. Dacă acest spirit 
poate să acționeze asupra lui Mercur, oricine poate 
gândi că el poate să acţioneze în chip asemănător 
asupra corpurilor omeneşti, atunci când este primit 
în ele. Am vorbit destul de mult, în tratatul nostru 
Magna Chiurgia despre tinctura Soarelui, în sensul că 
ea va acționa asupra bolilor pentru a le înlătura; şi nu 
numai pentru aceasta, ci şi pentru a menţine o stare 
de sănătate bună şi a asigura o viață lungă. În acelaşi 
fel, tăria şi calităţile tuturor celorlalte metale urmează 
să fie cunoscute din experiențe autentice, şi nu din 
înțelepciunea oamenilor lumii care se împotrivesc lui 
Dumnezeu şi adevărului Său. Toţi cei care se sprijină 
pe această înțelepciune şi îşi pun speranţele în ea, vor 
fi crunt dezamăgiți. 


Capitolul IV 
Despre Spiritul (sau Tinctura) Lunii 


După ce am vorbit despre tinctura Soarelui, nu 
ne rămâne decât să vorbim despre tinctura Lunii, 
tinctura albă. Ea este creată dintr-un spirit perfect, 

dar mai puţin perfect decât spiritul Soarelui. Cu toate 
acestea, ea depăşeşte tincturile celorlalte metalele 
atât în puritate, cât şi în subtilitate. 

Acest lucru e binecunoscut celor ce se ocupă de 
studierea Lunii. Tinctura Lunii nu se oxidează şi nici 
nu e distrusă prin foc, aşa cum se întâmplă cu toate 
celelalte metale. Saturn fuge de foc, dar Luna nu. De 
aici putem trage concluzia că această tinctură e 
superioară celor care urmează. În foc, ea îşi păstrează 
statornic corpul căpătat, fără să sufere vreun accident 
sau vreo deteriorare. În plus, dacă Mercurul este 
făcut astfel de către Tinctura Lunii, care va fi efectul 
acţiunii acestui Spirit sau Tincturi dacă este extrasă 
din sine însuşi şi pusă în alt corp? Oare nu va salva şi 
va apăra de boli şi de accidente în acelaşi fel? Da, cu 
siguranță. Dacă produce acest Mercur în propriul 
său corp, atunci va face la fel şi cu trupul oamenilor. 
Şi nu numai că se păstrează starea de sănătate, dar 
prelungeşte durata de viață şi vindecă bolile şi 
infirmitățile chiar şi în aceia care îşi trăiesc viața 
dincolo de cursul normal al naturii. Cu cât medicina 
este mai subtilă, mai evoluată şi desăvârşită, cu atât 
mai bine va vindeca. 

Există medici ignoranti, care îşi practică profesia 
numai cu ajutorul plantelor, ierburilor şi a unor 
lucruri asemănătoare. Prin aceste lucruri, care se 
alterează uşor, ei se străduiesc să provoace acele 
operații care sunt deja ferme şi stabile. Toate aceste 
operații sunt zadarnice, este ca şi cum visele lor ar fi 
umplute cu aer, Dar de ce ar trebui să vorbim atât de 
mult despre ei? Ei nu au învăţat niciodată lucruri mai 
bune în universităţile lor. Deoarece au fost constrânşi 
să înveţe şi să studieze toate acestea încă de la 
început, ei socotesc că e ruşinos să procedeze altfel în 
viitor. Astfel s-a ajuns ca ei să continue a se complace 
în vechea lor ignoranță. 

Capitolul V 
Despre Spiritele lui Venus 


Ne-am ocupat până acum de un spirit alb sau 
tinctură de un alb strălucitor. Acum vom vorbi des- 
pre un Spirit Roşu, care se obține dintr-o mixtură 
elementară brută [de metale] superioare,.cu care, de 
asemenea, este unit. El este o substanță mult mai 
pură decât alcoolul şi tincturile celorlalte metale care 
urmează. Este cunoscut faptul că el suportă focul mai 
mult timp, şi nu se topeşte, şi nici nu se dizolvă atât 
de repede ca alt spirit ce urmează. De asemenea, 
aerul şi umiditatea focului nu îi sunt atât de nocive, 
cât îi sunt lui Marte, de exemplu. 

Această putere şi proprietate a corpului lui Venus 
provine de la spiritul care îi este insuflat. Acelaşi 
efect care se manifestă în propriul său corp se mani- 
festă de asemenea în corpul oamenilor, în măsura în 
care natura a permis acest lucru. El ne apără de răni 
şi ne fereşte de accidente. Are grijă deopotrivă ca nici 
apa şi nici aerul să nu ne facă vreun rău. Elimină 
toate bolile ce țin de nivelul său. Acest spirit sparge 
corpul metalelor, încât ele nu vor mai suporta cio- 
canul. De asemenea, în trupurile oamenilor, atunci 
când este luat laolaltă cu ceva cu care nu e compati- 
bil, el produce golirea intestinelor. E absolut necesar 
ca medicul, care doreşte să folosească acest spirit, să 
fie bine documentat în problema metalelor. 

Aşadar, este mult mai bine să folosim spiritul cel 
mai pur, care să poată fi folosit fără nici o teamă şi 
care nu prezintă nici un pericol. Cu toate acestea, 
constatând că spiritul Soarelui şi al Lunii sunt pre- 
țioase şi costisitoare, astfel încât nu oricine are posi- 
bilitatea să le procure pentru vindecări, fiecare va 
trebui să ia, potrivit abilității sale, ceea ce este în stare 
să obțină. De asemenea, nimeni nu este atât de bogat 

încât să poată prepara aceste medicamente, astfel 
încât este nevoit să ia doar ceea ce poate avea. 
Oricine poate, cu uşurinţă, să tragă concluzia că me- 
dicamentele obţinute din metale le depăşesc cu mult 
atât pe cele vegetale cât şi pe cele animale prin tăria 
şi puterea lor de vindecare. Dar, de ajuns cu spiritul 
lui Venus. 


Capitolul VI 
Despre Spiritul lui Marte 


Acum vom vorbi despre spiritul lui Marte, care e 
o mixtură de elemente; este mai consistentă decât 
celelalte spirite, despre care am vorbit înainte. Spi- 
ritul lui Marte este înzestrat cu o tărie mai puternică 
decât a altor metale, din care cauză acesta nu se 
topeşte şi nici nu se dizolvă atât de uşor în foc, 
precum metalele următoare. Însă suferă mult din 
cauza apei şi a aerului, astfel încât el este descompus 
de către acestea, şi ars în foc, aşa cum se poate vedea 
în cursul operațiunii la care este supus. 

Cu toate că spiritul lui Marte este mai puţin 
perfect decât al altora superioare, el depăşeşte în 
tărie şi uscăciune toate celelalte metale, atât pe cele 
superioare cât şi pe cele inferioare. El nu doar că 
reține o substanță perfectă şi rezistă loviturilor de 
ciocan, ca Soarele şi Luna, dar şi celor aflate în in- 
teriorul său, adică Jupiter şi Saturn. El acționează în 
felul acesta asupra metalelor şi produce aceleaşi 
efecte asupra corpului omenesc; de exemplu, el cre- 
ează o stare neplăcută mai ales când este luat pentru 
golirea intestinelor, producând şi dureri în membre. 
Cu toate acestea, dacă este aplicat pe răni fără să 
se depăşească o anumită măsură, el le curăță şi le 
sterilizează etc. Astfel, acest spirit nu este cu mult 
inferior, din punct de vedere al puterii şi virtuţii, 

celorlalte superioare lui, în acele lucruri pentru care a 
fost creat de Dumnezeu şi de Natură. 


Capitolul VII 
Despre Spiritul lui Jupiter 


Despre spiritul lui Jupiter ştim că este derivat 
din substanţa albă şi pală a focului; fatura lui e 
fragilă şi sfărâmicioasă şi nu suportă loviturile de 
ciocan ca în cazul lui Marte. Un caz care scoate în 
evidenţă natura lui, îl constatăm atunci când este 
amestecat cu Luna, care de abia poate fi adusă la 
prima ei maleabilitate, fără un efort prea mare. Ace- 
laşi efect îl are în toate celelalte metale, cu excepția 
lui Saturn. Şi acelaşi gen de operaţii, care sunt efec- 
tuate pentru corpurile metalelor, se aplică şi corpu- 
rilor umane. El arde şi corodează membrele, împie- 
dicându-le să-şi continue propriile lucrări perfecte, 
îngreunându-le astfel în a îndeplini lucrarea pe care 
natura le-o cere. Totuşi, acest spirit are în virtutea sa 
capacitatea de a îndepărta ulcerele canceroase şi 
de asemenea fistulele, mai ales atât timp cât nu se 
depăşeşte măsura naturii lui pe care Dumnezeu şi 
Natura i-au dat-o. 


Capitolul VIII 
Despre Spiritul lui Saturn 


Spiritul lui Saturn s-a format dintr-un amestec 
de elemente uscate, reci şi negre. Printre toate cele- 
lalte metale, el suportă cel mai puţin focul. În timp 
ce Soarele şi Luna sunt durabile, dacă li se adaugă 
Saturn, el le rafinează, chiar dacă tăria lor este di- 
minuată. Aceleaşi operații sunt efectuate şi asupra 
corpului uman, dar cu dureri şi multă suferință, aşa 
cum se întâmplă cu Jupiter şi Marte. Din cauza ames- 

tecului cu frigul, el nu poate acționa atât de uşor, de 
blând. În schimb, este foarte eficace în vindecarea 
fistulelor, a cancerului şi ulcerului, care corespund 
naturii curative a lui. El elimină bolile externe şi 
impuritățile exterioare ale Lunii. Cu toate acestea, 
dacă nu e aplicat cu grijă, poate face mai mult rău 
decât bine. Aşadar, cel care ar vrea să-l aplice corect, 
s-ar cuveni să cunoască neapărat natura lui, ca şi 
bolile pe care le vindecă, pentru a face acest lucru. 
Dacă se ține seama de această necesitate, nu va mai 
apărea nici un neajuns. 


Capitolul IX 
Despre Spiritul brut al lui Mercur 


Spiritul lui Mercur, care este supus altor spirite 
superioare, nu are o formă sau o substanță deter- 
minate. Adică el acceptă orice alt metal, la fel ca 
ceara pe care se pot imprima tot felul de sigilii. Acest 
spirit elementar este comparat cu alt spirit al 
metalelor, căci dacă primeşte în el spiritul Soarelui, 
din el va fi creat aurul, iar în cazul Lunii, va fi creat 
argintul. Acest spirit acționează în acelaşi fel asupra 
altor metale, pe care le acceptă şi ale căror proprietăți 
le primeşte în sine. Din această cauză, în funcție de 
corpul său, este potrivit celorlalte spirite menționate 
mai sus, precum masculinul față de feminin. Căci 
Soarele este corpul lui Mercur, în afară de faptul că 
Soarele grăbeşte şi fixează Mercurul; însă Mercurul 
comun este inconstant şi volatil. Cu toate acestea, el 
este supus tuturor spiritelor menționate anterior şi 
generează, din nou, nu numai tincturile şi spiritele 
asemănătoare metalelor, despre care am vorbit mai 
înainte, ci chiar metalul însuşi, prin care tincturile 
menționate mai sus acționează în operaţiile lor. Dar 

dacă, în acest proces, nu se menţine moderaţia, va fi 
imposibil să se aducă vreodată aceste tincturi la un 
grad înalt de perfecțiune, căci dacă focul este prea 
puternic pentru însufleţirea acestei tincturi, el o va 
distruge, şi atunci aceasta nu va mai putea acționa. 
Acelaşi efect se manifestă şi dacă focul e prea slab. 
De aceea, e necesar să ştim cum trebuie să procedăm 
în cadrul acestei arte, şi care sunt posibilităţile şi ca- 
racteristicile ei. De asemenea, [trebuie să cunoaştem] 
prin ce modalitate putem atinge perfecțiunea opera- 
tiei pe care o efectuăm pentru ca aceste calități să se 
facă simţite şi să se manifeste corespunzător. Astfel, 
pe scurt, vom încheia primul nostru tratat. 


TRATATUL NUMĂRUL DOI 
Despre Mercurul Filosofilor şi Medium 
al Tincturilor 


In primul tratat am scris despre spiritul şi tinc- 
turile metalelor, înfățişând toate proprietățile acestora 
şi natura lor, şi arătând la ce anume dă naştere 
fiecare metal. În următoarele capitole din cel de-al 
doilea tratat vom vorbi despre mediumul tincturilor, 
adică despre Mercurul Filosofilor. În acest mediu 
sunt produse tincturile şi fermentul metalelor. 


Capitolul I 
Din ce se prepară Tincturile şi Fermenții 


Oricine doreşte să obțină tinctura metalelor, ar 
trebui să ia Mercurul Filosofilor şi să-l arunce în 
propriul lui țel, adică în Argintul viu, de unde acesta 
provine. Astfel, Mercurul Filosofilor va fi dizolvat în 
Argintul viu şi va căpăta tăria lui. Apoi, Mercurul 
Filosofilor va ucide Argintul viu şi va face ca acesta 

să rămână fixat în foc. Între aceste două categorii de 
Mercur există o concordanță asemănătoare celei care 
există între masculin şi feminin, între soț şi soție. 
Ambele categorii îşi au originea în spiritul brut al 
metalelor, cu excepția corpului Soarelui care rămâne 
fixat şi stabil în foc, lucru pe care Argintul viu nu-l 
face. Cu toate acestea, ele pot fi destinate una alteia, 
aşa cum boabele de porumb sau seminţele în general 
sunt față de pământ. 

Voi demonstra acest lucru folosind un exemplu. 
Dacă cineva seamănă orz, va recolta tot orz. Dacă 
seamănă grâu sau secară, sau orice alte semințe, va 
recolta aceleaşi cereale; acelaşi lucru se întâmplă şi cu 
această artă. Dacă cineva seamănă aurul Soarelui, 
acelaşi aur va culege; sau în cazul Lunii, sau al altor 
metale, va obține metalele corespunzătoare de la care 
au plecat. Din această cauză, spunem că tincturile 
răsar din metal, adică din Mercurul Filosofilor şi nu 
din Argintul viu; însă acesta dă naştere seminței care 
zămisleşte prima. 


Capitolul II 
Despre conjuncția Masculinului cu Femininul, 
a bărbatului cu femeia 


În primul rând este necesar să ştim cât de mult 
Mercur al Filosofilor şi cât de mult Argint viu trebuie 
să fie legate şi unite strâns între ele. Se ia nici mai 
mult nici mai puţin decât în cantități egale, ca să 
nu stânjenească operația sau să compromită toată 
lucrarea. Sămânța e sufocată de exces, astfel încât ea 
nu poate trăi îndeajuns de mult pentru a se uni cu 
Mercurul Filosofilor şi a se fixa de el. lar dacă e vorba 
de o cantitate prea mică, încât materia să nu poată fi 
dizolvată într-un corp, atunci ea este distrusă, ne- 
putând produce vreun fruct. Din acest motiv, cel ce 

tace această lucrare, s-ar cuveni să cunoască precis ce 
cantități trebuie folosite pentru ca lucrarea să fie 
dusă la bun sfârşit. Referitor la cantităţi, reteta spună: 
la o parte la două, sau trei la patru, şi nu poti greşi, ci 
îți vei atinge scopul dorit. PATA 


Capitolul I 
Despre forma Instrumentelor de sticlă 


După ce materialele au fost corect şi corespun- 
zător preparate şi amestecate, trebuie să folosim vase 
de sticlă conform proporțiilor, naturii şi capacităților 
corespunzătoare; nici prea mari şi nici prea mici, căci 
dacă vasele sunt prea mari, femininul, adică sputa 
se imprăştie şi se pierde, încât sămânța nu va pri 
încolți. Dacă vasele sunt prea mici, creşterea este 
sufocată şi sămânța nu va rodi. Tot aşa se întâmplă 
când seminţele sunt semănate sub copaci, sau mă- 
răcini, căci atunci ele nu vor mai putea înmuguri 
pierind fără să rodească. De aceea, se pot produce 
erori destul de însemnate din cauza acestor vase 
nepotrivite, erori care, odată comise nu mai pot fi 
îndreptate în cadrul aceleiaşi operații. Lucrarea nu 
mai poate fi dusă la bun sfârşit. De aceea notati ur- 
mătoarele: luati trei uncii şi jumătate şi patru livre 
pentru ca lucrurile să meargă bine. Va trebui să 
protejați materia ca nu cumva să se împrăştie şi nici 
ca flegma sau generarea să fie stânjenite. E 


Capitolul IV 
Despre Proprietățile Focului 


După ce aţi pus materialul în vase corespunză- 
toare, aveți grijă să mentineti căldura naturală. Nu 
este îngăduit ca temperatura exterioară să depă- 
şească temperatura interioară. Dacă temperatura este 

prea ridicată, nu se poate produce nici o legătură, 
deoarece materialul va fi împrăştiat şi ars de căldura 
prea puternică. Nimic bun nu va putea ieşi de aigi, 

Regiunea de mijloc a aerului a fost rânduită de 
către natură între cer şi pământ, astfel încât Soarele şi 
stelele să nu ardă ființele de pe pământ, caz în care 
nimic nu s-ar mai produce. Tot aşa trebuie să pro- 
cedati şi voi. Puneti o distanţă de aer între materie şi 
foc. Procedaţi de o asemenea manieră încât căldura să 
nu vă stânjenească operaţia în nici un fel, iat materia 
să nu se împrăştie, şi să se ardă cât mai puțin. Dacă 
focul este îndeajuns de slab şi nu prea viu, atunci 
spiritul rămâne. Fără a interveni asupra umidității 
focului, el nu se va usca şi nici nu se va fixa, căci 
spiritele metalelor sunt moarte de unele singure. Ele 
nu se mişcă. Ele nu sunt în stare să acționeze prin ele 
însele dacă nu sunt stimulate de foc. 

Nu altfel se petrec lucrurile în această lume, 
unde sămânța pusă în pământ este moartă şi nu 
poate să încolțească, şi nici să se dezvolte prin ea 
însăşi. Ea trebuie stimulată de căldura Soarelui. Aşa- 
dar, este foarte necesar, în acest procedeu de lucru, 
să aprindem şi să reglăm focul cât mai corect posibil, 
proporțional cu natura substanțelor cu care lucrăm; 
[nu trebuie să fie] nici prea puternic şi nici prea slab, 
fiindcă în caz contrar, lucrarea va fi compromisă şi 
țelul nu va putea fi atins. 


Capitolul V 
Despre semnele apărute în timpul Conjuncţiei 


Focul fiind reglat să ardă moderat şi fiind men- 
tinut la aceeaşi intensitate, materia îşi va schimba în 
aceste condiţii, puţin câte puţin, culoarea spre negru. 
Apoi, când uscăciunea va începe să acţioneze asupra 
umidității, vor apărea în sticle flori de diferite culori, 

unele de forma cozii de Păun, cum nu au fost văzute 
până atunci. Uneori sticla apare ca şi cum ar fi fost 
aurită. Dacă apare aşa, înseamnă, cu siguranță, că 
sămânța masculină conduce şi acționează asupra 
seminței feminine, care devine fixă. Adică, acest 
Mercur este fixat şi acționează asupra Argintului viu, 
şi începe să se amestece cu el. Apoi, când umidita- 
tea a fost eliminată de către uscăciune; aceste culori 
se vor împrăştia, iar materialul, în cele din urmă, va 
deveni alb. Se va proceda astfel, în continuare, până 
când se va atinge culoarea albă de cea mai mare 
intensitate. 

Trebuie să avem grijă, în special, să nu grăbim 
lucrurile, căci această lucrare seamănă cu cea pe care 
o constatăm fie în cazul producerii porumbului, fie la 
oameni. Pentru unele ființe, nu numai pentru cele 
umane, durata [acestei lucrări] poate fi de nouă luni, 
de zece luni, sau de douăsprezece luni. Soarele şi 
Luna contribuie la maturizarea seminței, şi fac să se 
nască pruncul din pântecele mamei sale, şi respectiv 
grânele din măruntaiele pământului. Orice lucru fă- 
cut la repezeală, pripit, sau născut prematur, piere 
curând. Atât oamenii cât şi plantele ne oferă un exem- 
plu în acest sens. [Pruncii] care se nasc prea-devreme 
sau lucrurile făcute prea în grabă, au o viață foarte 
scurtă. Soarele şi Luna conduc natura oamenilor spre 
perfecțiune, şi astfel viața acestora se lungeşte; iar 
riscul de îmbolnăviri şi accidente este din ce în ce 
mai redus. 


Capitolul VI 
Despre cunoaşterea Tincturii Perfecte 


In capitolul anterior am arătat cum materia lu- 
crează în etape. În acest capitol, vom face cunoscut 
cum putem cunoaşte momentul în care s-a atins 

perfecțiunea. Luaţi piatra albă a Lunii din care apare 
albul şi separați o bucăţică din ea cu o foarfecă. 
Puneţi-o pe o placă de cupru şi încălziţi-o în foc până 
la incandescență. Dacă acea bucăţică scoate fum, 
înseamnă că piatra nu e perfectă. În acest caz, lăsaţi-o 
să stea mai mult timp în fiertură până când piatra îşi 
recapătă perfecțiunea. Dacă bucățica nu scoate fum, 
fiți siguri că este perfectă. Acest lucru este valabil şi 
pentru piatra Roşie a Soarelui, parcurgând aceleaşi 
etape ale operațiilor la care este supusă. 


Capitolul VII 
Cum să sporim sau să multiplicăm Tincturile 


Când veti dori să înmulțiți sau să creşteți canti- 
tatea de Tinctură pe care ați obținut-o, amestecați-o, 
din nou, cu Mercur obişnuit. Procedaţi în toate eta- 
pele ca la prima şi dublaţi o parte de o sută de ori 
mai mult decât era colorată înainte. Faceţi acest lucru 
în mod repetat, până când aveți cantitatea de produs 
pe care o doriți. Cu cât rămâne mai mult la foc, cu 
atât mai bune vor fi calitățile lui. 

Când s-a terminat, o parte din el va schimba o 
cantitate infinită de Argint viu în Lună sau Soare 
care au atins perfecțiunea. Acum cunoaştem desfăşu- 
rarea întregului proces de lucru, de la început până 
la sfârşit. Cu aceasta încheiem al doilea tratat şi îl 
începem pe cel de-al treilea. 


TRATATUL NUMĂRUL TREI 


Ce Tincturi urmează să fie produse din Soare şi Lună 


În cel de-al doilea tratat am arătat cum ar trebui 
obtinute Tincturile sau Fermenţii. In cel de-al treilea 
vom arăta şi expune amănunțit cum producem aceste 

Tincturi ale Soarelui şi Lunii. Şi, de asemenea, vom 
arăta cu ce instrumente sunt fabricate Soarele şi cele- 
lalte planete — anume, cuptorul şi focul. 


Capitolul I 
Despre construcţia Cuptorului şi despre Foc 


Mercurius Hermes Trismegistus spune că acela 
care ar voi să-şi perfecționeze arta, ar trebui, ca să 
spunem aşa, să construiască o Lume nouă. În acelaşi 
fel în care Dumnezeu a creat Cerul şi Pământul, tot 
aşa trebuie construit cuptorul şi controlat focul. Mai 
întâi se construieşte un cuptor cu înălțimea de şase 
palme. O palmă este distanţa de la vârful degetelor la 
degetul mare. Lăţimea cuptorului va fi de o mână. 
Rotunjiți-l şi neteziți-l în interior ca nu cumva căr- 
bunii să se împiedice în el. 

Fundul trebuie înclinat într-o parte şi să aibă 
locuri de trecere prin el, fiecare dintre acestea având 
o lățime de patru degete. Supliniţi fiecare din aceste 
găuri cu un cazan de cupru, pentru a reține apa. 
Luaţi cărbuni mari şi solizi. Spargeți-i în bucăţi de 
mărimea unei nuci. Umpleţi cu aceste bucăţi lungi 
cuptorul. Apoi astupați-l pentru a nu arde prea 
repede. Imediat după aceea puneţi câțiva cărbuni în 
găurile de dedesubt. Dacă focul este prea puternic 
puneţi o piatră înaintea lui; dacă este prea slab, răs- 
coliți cărbunii cu un vătrai de fier. În felul acesta i se 
va permite aerului să circule şi să accelereze arderea, 
pentru ca focul să dea mai multă căldură. Astfel, veți 
menține temperatura potrivit exigențelor Naturii. 
Pentru a îndeplini condițiile impuse de materialul 
asupra căruia se acționează, căldura nu trebuie să 
depăşească anumite limite, dar nici să fie prea slabă. 

Această situație poate fi comparată cu Firma- 
mentul. Există şi în cazul nostru un firmament cores- 

pondent; acesta este, bineînţeles, materia conținută în 
sticlă. Lucrarea va constitui forma lumii. Cuptorul 
corespunde Soarelui din lumea mare, care dă lumină, 
viaţă şi căldură în cuptorul universului, ca şi tuturor 
instrumentelor şi oricărui alt lucru de sub el. 


Capitolul II 
Despre legătura Masculinului cu Femininul 


După ce am vorbit despre foc şi cuptor, unde 
trebuie preparate Tincturile, vom dezvolta problema 
relației dintre un bărbat şi o femeie, şi modul în care 
se produce această legătură. Luaţi Mercurul Filoso- 
filor, preparat şi purificat în cel mai înalt grad. Faceți 
acelaşi lucru cu soția sa, Argintul viu. Aşa cum 
femeia îl acceptă pe bărbat şi bărbatul îi rămâne fidel 
femeii — fiindcă bărbatul îşi iubeşte soția şi femeia îşi 
iubeşte soţul — tot astfel se întâmplă cu Mercurul 
Filosofilor şi Argintul viu. Această situație ne de- 
monstrează marea dragoste pe care Natura o revarsă 
asupra noastră. 

Aşadar, şi un Mercur şi celălalt sunt într-o 
strânsă legătură reciprocă. Unirea unuia cu celălalt, a 
bărbatului cu femeia, corespunzător trupurilor lor, 
este de o aşa natură încât între ei nu mai există nici O 
diferenţă. Ei corespund, unul altuia, din punctul de 
vedere al intensității legăturii şi a proprietăților lor, 
cu excepția faptului că bărbatul este mai hotărât şi 
mai stabil în timp ce femeia este schimbătoare la foc. 
Din cauza aceasta femeia se uneşte cu bărbatul, 
pentru că, primindu-l pe bărbat, ea devine stabilă şi 
se armonizează pentru a asigura un echilibru în 
această legătură. Amândoi trebuie închişi ermetic, cu 
chit, încât femeia să nu se poată evapora, sau să nu 
poată respira. În caz contrar, întreaga lucrare nu va 
duce la nici un rezultat. 

Capitolul III 
Despre copulația Masculinului cu Femininul 


Când îi punem pe bărbat şi pe femeie în patul 
matrimonial, atunci el acționează asupra ei. Pentru 
ca ea să nască este necesar ca bărbatul să acționeze 
asupra femeii. În acest fel, sămânţa femeii poate fi 
coagulată şi unită cu sămânţa bărbatului, ca să for- 
meze o singură masă. Dacă acest lucru nu se întâm- 
plă, copulaţia va fi lipsită de roade. 


Capitolul IV 
Despre legătura filosofică dintre Bărbat şi Femeie 


După aceea, dacă observați că femeia este de 
culoare neagră, atunci puteţi fi siguri că a rămas 
gravidă. Când sămânţa femeii se uneşte cu sămânța 
bărbatului, acesta este primul semn şi cheia acestei 
arte. Aşadar, aveți grijă ca tot timpul să păstraţi căl- 
dura naturală. Va apărea negreala, care va fi împrăş- 
tiată şi consumată de căldura naturală, exact cum un 
vierme mănâncă şi devorează un alt vierme. Păstraţi 
acest regim de lucru până când nu va mai exista nici 
un fel de negreală. 


Capitolul V 
Despre culoarea neagră 


Când culoarea neagră predomină, atunci în- 
seamnă că femeia este însărcinată. Când începe să 
apară Coada de Păun, adică atunci când apar mai 
multe culori pe sticlă, Mercurul Filosofilor începe să 
acționeze asupra Mercurului obişnuit. Ea îşi întinde 
aripile până când ajunge să-l cuprindă. Aceste culori 
apar când uscăciunea acționează asupra umidității. 

Capitolul VI 
Despre mugurii care răsar şi apar în sticlă 


Când observați apariția acestor culori, va trebui 
să păstraţi acelaşi regim de lucru. Menţineți în con- 
tinuare focul la aceeaşi intensitate până când cu- 
loarea cozii de Păun dispare cu totul. Atunci va 
apărea materia Lunii, albă şi pură ca zăpada. Vasul a 
adus-o la acest grad precis al perfecțiunii ei. La urmă 
spargeți o bucăţică din material şi puneţi-o pe o placă 
de cupru, la foc. Dacă ea rămâne aceeaşi şi este solidă 
şi îşi păstrează Tinctura, atunci este cea mai perfectă 
substanţă a Lunii. Acest Rege are tărie şi putere, nu 
numai pentru a transmuta şi a preface toate metalele, 
dar, de asemenea, de a vindeca toate bolile şi infir- 
mităţile. Acest Rege este vrednic de laudă şi înzestrat 
cu multe virtuți. El are o putere atât de mare încât 
poate să transmute şi să prefacă pe Venus, Marte, 
Jupiter, Saturn şi Mercur în cea mai statornică Lună, 
o veritabilă piatră de încercare. De asemenea, el eli- 
berează şi scapă trupurile oamenilor de un număr 
nesfârşit de boli, ca de exemplu, febra, debilitatea, 
lepra şi sifilisul sau Morbus Gallicus. De asemenea 
ne scapă de un mare număr de infirmități şi boli pe 
care nici o plantă nu le poate vindeca sau îndepărta. 
Oricine foloseşte acest medicament zi de zi, poate avea 
o viață lungă şi sănătoasă. 


Capitolul VII 
Despre culoarea roşie 


După ce acest Rege a căpătat o culoare albă 
perfectă, focul trebuie menținut constant, până când 
culoarea albă se schimbă, începând să devină gal- 
benă. Cu cât căldura acționează timp mai îndelungat 
asupra materiei albe şi uscate, cu atât mai mult cu- 

loarea galbenă şi cea asemănătoare şofranului se 
modifică pentru a: deveni o culoare roşie perfectă. 
Prin aplicarea treptată a focului se ajunge la culoarea 
roşie; când se consideră că substanța de aur a fost 
creată. Aici se naşte un Rege oriental, care stă pe tron 
şi domneşte peste toți prinții lumii. 


Capitolul VIII 
Despre sporirea sau înmulţirea acesteia 


Multiplicarea acestei materii se face prin dizol- 
varea ei în propria ei umiditate. După aceea dați 
focul la aceeaşi intensitate ca prima dată. Acţiunea 
lui asupra umezelii va fi mai rapidă decât înainte. Ea 
se va preschimba în propria ei substanţă, trans- 
formând întreaga cantitate a materiei în substanța 
respectivă. Comorile de pe pământ nu se pot com- 
para cu aceasta, deoarece în lume nu există ceva atât 
de valoros. Martor este Augurellus. 


Concluzii 


Acest secret a fost păstrat de vechii părinți prin- 
tre tainele lor cele mai oculte şi mai bine ascunse. Ei 
au păstrat acest secret ca nu cumva să cadă în 
mâinile oamenilor răi, în mâinile unor nemernici ce 
ar fi putut să-şi ducă mai uşor la sfârşit planurile 
diabolice. De aceea, noi le cerem tuturor celor care 
vor căpăta acest dar de la Dumnezeu, să-i imite pe 
acei părinți, să-l folosească în taină şi să păstreze 
acest Mister divin. Dacă veți călca în picioare sau 
veți arunca aceste perle la porci, veţi fi supuşi de 
Dumnezeu unei aspre judecăți, căci El este marele 
Judecător şi Răzbunător pentru orice nedreptate. 

Această artă poate fi dezvăluită în întregime celor 
ce se bucură de grația cu totul specială a lui Dumnezeu, 

care le-a dat puterea de a se feri de vicii, lucru pe 
care alții nu reuşesc să-l facă. Mai multă înțelepciune 
poate fi găsită la un singur asemenea om decât la o 
mie de oameni obişnuiţi din lume. Acestora, arta 
aceasta nu le va fi dezvăluită nicicând. 

Oricine va descoperi acest secret şi va căpăta 
acest dar de la Dumnezeu, va trebui să se roage Prea- 
înaltului Dumnezeu, Tatălui, Fiului şi Sfântului Duh. 
Să se roage pentru iertarea lui Dumnezeu, atât timp 
cât poate folosi acest secret în cinstea Lui, şi pentru 
ajutorarea semenului său. Fie ca milostivul Dumnezeu 
să împlinească dorința voastră curată prin Isus 
Christos, singurul său Fiu, Stăpânul nostru. 


Amin. 

[Notiţă introductivă. Lucrarea ce poartă acest titlu este citată 
ocazional în alte lucrări ale lui Paracelsus, dar nu este inclusă în 
marele volum in folio publicat la Geneva în anul 1688. A apărut 
prima oară la Basel, în anul 1575, şi a fost însoțită de un mare 
număr de adnotaţii în limba latină ale editorului Gerhard 
Dorne. Acest personaj a fost un colecţionar perseverent al 
lucrărilor literare ale lui Paracelsus, dar nu este cu totul 
scutit de bănuiala de a fi prelucrat originalul. Aurora este 
considerată de unii ca un exemplu în această privință; totuşi 
nu există, în general, nici o îndoială asupra faptului că este o 
lucrare originală a înțeleptului din Hohenheim, cu toate că, 
din anumite puncte de vedere, pare că se apropie destul de 
mult de perspectiva clasică a şcolilor anterioare ale alchimiei.] 





Capitolul I 
DESPRE ORIGINEA PIETREI FILOSOFALE 


Adam a fost cel dintâi creator al artelor, fiindcă 
avea cunoştinţe despre toate lucrurile, tot atât de bine 
după Cădere, cât şi înainte de ea!. De acolo, el a pre- 


! Cel care l-a creat pe om a creat şi ştiinţa. Poate obține omul ceva 
fără muncă? Când a fost dată porunca: Cu sudoarea frunții tale să 
capeţi cele necesare traiului, a apărut, ca să spunem aşa, o nouă 
creație. Când Dumnezeu a rostit fiat-ul Său, lumea a fost creată. 
Totuşi Arta nu a fost creată atunci, şi nici lumina Naturii. Dar când 
Adam a fost alungat din Rai, Dumnezeu a creat pentru el lumina 
Naturii, atunci când El i-a poruncit să trăiască din rodul muncii 
mâinilor sale. În mod asemănător, El a creat pentru Eva lumina ei 

zis distrugerea lumii prin apă. Din această cauză s-a 
întâmplat ca urmaşii săi să înalțe două table de piatră 
pe care au gravat, cu caractere hieroglifice, toate 
artele naturale, pentru ca posteritatea să poată lua 
cunoştinţă de această prezicere, şi, în felul acesta, ea 
să afle ce urma să se întâmple, şi să-şi facă provizii 
pentru vremurile când nenorocirea se va abate asu- 
pra oamenilor. Ulterior, Noe a găsit una din aceste 
table sub muntele Ararat, după Potop. În aceste table 
erau. descrise traiectoriile firmamentului superior şi 
ale globului inferior, ca şi cele ale planetelor. 

În cele din urmă, această cunoaştere universală 
s-a divizat în mai multe părți, din care cauză a pier- 
dut din vigoare şi putere. Datorită acestei separări, 
unul a devenit astronom, altul magician, altul caba- 
list şi al patrulea, alchimist. Avraam, acel Tubalcain 
Vulcanic, un astrolog şi un matematician desăvârşit, 
a adus cu sine Arta din țara Canaanului în Egipt, 
după care egiptenii au ridicat-o la o aşa înălțime şi 
demnitate, încât această înțelepciune a fost adoptată 
şi împrumutată, de la ei, de alte popoare. Patriarhul 
lacob a vopsit, după cum se spune, oaia în diferite 
culori; acest lucru s-a făcut cu ajutorul magiei, căci în 
teologia chaldeenilor, a evreilor, a persanilor şi a 
egiptenilor, aceste arte erau considerate ca fiind cea 
mai înaltă filosofie, ce urma să fie învățată de către 


nobili şi de preoții lor. 





specială când i-a spus: În suferință şi dureri vei naşte copii. În acest 
fel, acolo, aceste ființe au fost făcute oameni şi pământeni, ființe, 
care, înainte, erau asemenea îngerilor... Aşadar, prin cuvânt au fost 
făcute aceste creaturi, şi prin acelaşi cuvânt a fost creată, de 
asemenea, lumina, care îi era necesară omului... Prin urmare, omul 
interior a urmat după cea de-a doua creație, după izgonirea lui din 
Rai ... Înainte de Cădere, cunoaşterea, care îi era necesară omului, 
nu începuse să se dezvolte în el. El a primit-o de la înger când a 
fost alungat din Rai... Omul a fost făcut desăvârşit în ordinea 
corpului, dar nu şi în ordinea artelor (De caducis, Par. 11). 

s Aşa stăteau lucrurile în vremea lui Moise, când 
atât preoții, cât şi medicii erau aleşi dintre Ma i- 
preoții pentru a judeca ceea ce ținea de sănătate sii 
ales în cunoaşterea leprei. Moise, la rândul său a fost 
instruit în şcolile egiptene, fiind sprijinit de fea Fara- 
onului, încât a ajuns să exceleze în filosofia şi învă- 
țătura acestui popor. La fel şi Daniel, care, în tine- 
rețea sa, şi-a însuşit toată învăţătura chaldeenilor 
devenind cabalist. Ne stau mărturie prezicerile sale 
plai ca şi cuvintele „Mene, Mene, Techel, Ufarism” 

ceste cuvinte pot fi î j i 
e ie pini i înțelese cu ajutorul Artei profe- 
Această Artă cabalistică a fost familiară şi a fost 
folosită de către Moise şi profeți. Profetul Ilie a prezis 
multe lucruri cu ajutorul numerelor cabalistice. Aşa 
procedau înțelepții din trecut, şi prin mijlocirea aces- 
tei Arte naturale şi mistice învățau să-L cunoască pe 
Dumnezeu cu adevărat. Ei rămâneau credincioşi le- 
gilor Lui, şi mergeau pe calea legilor Sale cât se poate 
de hotărâți. Se mai poate vedea şi în Cartea lui Samuel 
că bereliştii nu au urmat calea diavolului, ci au 
devenit prin voia divină părtaşi la viziuni şi apariții 
veritabile, despre care vom vorbi mai pe lar în 
Cartea Lucrurilor Supracereşti!. Acest dar a fost dat de 
Domnul Dumnezeu acelor preoți care merg pe calea 
învățăturilor divine. Era un obicei al persanilor de a 
nu accepta pe cineva ca rege dacă nu era un Om 
Ințelept, un om cu adevărat strălucit, atât ca fire cât şi 
ca nume. Acest lucru apărea clar din numele pe care-l 
purtau regii lor, căci erau numiți Oameni Înțtelepți. 

Aşa erau acei Oamenii Înţelepți şi Magi persani 

care au venit de la Răsărit să-l caute pe Domnul lisus, 


Nici 

i ei o lucrare care să corespundă exact acestui titlu nu se află 
printre ucrările lui Paracelsus. Subiectele la care se face referire 
sunt expuse în Philosophia Sagax. 

şi care erau numiți preoți naturali. Egiptenii, de ase- 
menea, după ce au primit această magie şi filoso- 
fie de la chaldeeni şi persani, doreau ca preoții lor 
să-şi însuşească aceeaşi înțelepciune. Această dorință 
s-a materializat din plin şi a fost încununată de un 
asemenea succes, încât a stârnit admirația țărilor ve- 
cine. Din această cauză, Hermes a fost numit, pe bună 
dreptate, Trismegistul. Căci era rege, preot, profet, 
magician şi sofist al lucrurilor naturale. Tot aşa au 


stat lucrurile cu Zoroastru. 


Capitolul II 
ÎN CARE SE ARATĂ CĂ GRECII AU LUAT O MARE 
PARTE DIN ÎNVĂȚĂTURA LOR DE LA EGIPTENI; 
ŞI CUM A AJUNS DE LA EI LA NOI. 


Pe vremea când un fiu al lui Noe stăpânea a 
treia parte a lumii, după Potop, această Artă a pă- 
truns în Chaldeea şi Persia şi, de acolo, s-a răspândit 
în Egipt. Arta, fiind descoperită de superstiţioşii şi 
idolatrii greci, unii dintre ei, fiind mai înţelepţi decât 
ceilalți, s-au îndreptat către chaldeeni şi egipteni, 
astfel încât şi-au însuşit înțelepciunea din şcolile lor. 
Din moment ce studiul teologic al legii lui Moise nu 
îi mai satisfăcea, ei şi-au pus încrederea în propriul 
lor geniu şi s-au îndepărtat de adevăratele baze ale 
acelor secrete arte naturale. Acest lucru apare cu 


limpezime din concepțiile lor mitice şi din erorile i 
în privința învăţăturii lui Moise. La egipteni era Obi 
ceiul de a pune în valoare tradiţiile acelei înțelep- 
ciuni uimitoare numai prin imagini enigmatice, prin 


povestiri neclare, şi termeni confuzi. 


Pe aceeaşi cale au mers, apoi, Homer, cu talentul 
său poetic minunat; şi Pitagora cunoştea aceste învă- 
tături, căci a inclus în scrierile sale multe lucruri 

extrase din legea lui Moise şi a Vechiului Testament. 
În mod asemănător, Hipocrat, Tales din Milet, Ana- 
xagora, Democrit şi alții n-au ezitat să-şi îndrepte 
atenția asupra aceluiaşi subiect. 

Cu toate acestea, nici unul dintre ei nu a prac- 
ticat cu adevărat astrologia, geometria, aritmetica sau 
medicina, deoarece orgoliul lor îi împiedica să facă 
acest lucru, din moment ce nu ar fi acceptat discipoli 
care să aparțină altor neamuri în afara neamului lor. 
Chiar şi atunci când au căpătat unele cunoştinţe din 
partea chaldeenilor şi egiptenilor, au devenit şi mai 
aroganți decât fuseseră mai înainte de la Natură, şi, 
fără nici o reținere, au expus subiectul într-adevăr, 
cu temeinicie, dar amestecat cu fantezii subtile şi 
neadevăruri; apoi au încercat să elaboreze un tip de 
filosofie care a coborât de la ei spre latini. Aceştia, la 
rândul lor, educați în acest spirit, o împodobeau cu 
propriile lor doctrine şi, prin intermediul acestora, 
filosofia a fost răspândită în Europa. Au fost în- 
temeiate nenumărate academii pentru propagarea 
dogmelor şi regulilor lor, astfel încât tineretul să 
poată fi instruit; acest sistem a înflorit la germani şi la 
alte națiuni, până în zilele noastre. 


Capitolul III 
CE S-A ÎNVĂȚAT ÎN ŞCOLILE EGIPTENE 


Chaldeenii, persanii şi egiptenii aveau, cu toții, 
aceleaşi cunoştinţe despre secretele Naturii, după 
cum aveau şi aceeaşi religie. Numai denumirile erau 
diferite. Chaldeenii şi persanii îşi numeau doctrinele 
Sofia şi Magie!, iar egiptenii, din cauza sacrificiilor, 











! Inaintea tuturor lucrurilor este necesar să avem o înțelegere 
corectă a naturii Magiei Cereşti. Ea se naşte din virtutea divină. 
Există acea magie pe care Moise a practicat-o, şi există şi magia 

denumeau înțelepciunea măiestrie preoțească. Magia 
persanilor şi teologia egiptenilor erau, ambele, pre- 
date în şcolile din vechime. Cu toate că existau multe 
şcoli şi oameni învățați în Arabia, Africa şi Grecia — 
precum Albumazar, Abenzagel, Geber, Rhasis şi 
Avicenna printre arabi, iar printre greci, Machoon, 
Padalirius, Pitagora, Anaxagora, Democrit, Platon, 
Aristotel şi Rohdianus — continuau să existe păreri 
diferite printre ei în ceea ce priveşte înțelepciunea 
egiptenilor. Din această cauză Pitagora nu putea fi 
considerat un om înțelept, fiindcă măiestria preo- 
țească şi înțelepciunea egipteană nu erau predate în 
chip desăvârşit, chiar dacă acesta a primit de acolo cu- 
noştinţe asupra multor mistere; faptul că şi Anaxagora 
primise multe cunoştinţe, reiese clar din scrierile 
despre Soare şi Piatră ale acestuia pe care ni le-a lăsat 
după moartea sa. În afară de aceasta, el s-a deosebit 
din multe puncte de vedere de egipteni. Grecii n-ar fi 
fost numiți înţelepţi sau Magi dar urmându-l pe 
Pitagora, şi-au însuşit numele filosofiei: cu toate aces- 
tea, ei au adunat doar câteva licăriri de lumină din 
magia persanilor şi a egiptenilor. 

Însă Moise, Avraam, Solomon, Adam şi oamenii 
care veneau de la Răsărit spre Christos erau magi, 
sofişti şi cabalişti divini adevăraţi. Despre această 
artă şi înțelepciune grecii cunoşteau prea puţin sau 
chiar deloc, şi de aceea trebuie să considerăm această 
înțelepciune filosofică a grecilor ca fiind mai degrabă 
o speculație cu totul deosebită şi separată de celelalte 
arte şi ştiinţe adevărate. 


malefică a vrăjitorilor. Există, apoi, diferite categorii de Magi. 
Există, de asemenea, ceea ce se numeşte Magie a Naturii; există 
Magul Ceresc; există Magul Credinței, adică cel a cărui credinţă îl 
face desăvârşit. Există, în sfârşit, Magul Pierzaniei (Philosofia Sagax, 
Lib. II., c. 6). 

Capitolul IV 
CE ERAU MAGII CHALDEENI, PERSANI 
ŞI EGIPTENI 


Mulţi oameni s-au străduit să cerceteze şi să 
folosească magia secretă a acestor înţelepţi, dar acest 
lucru nu a fost încă realizat. Chiar mulți din genera- 
ţia noastră îl proslăvesc pe Tritemius, alţii pe Bacon 
şi Agrippa, pentru cunoştinţele lor despre magie şi 
cabală! — două lucruri, după cât se pare destul de 
diferite s fără să ştie de ce aceştia procedau astfel. 

Magia este, într-adevăr, o artă și o facultate prin 
care pot fi înțelese substanțele elementare, roadele 
lor, proprietățile, virtuțile şi operațiile lor tainice 
Insă Cabala, printr-o înțelegere subtilă a Serial. 
pare să fi descoperit pentru oameni calea spre 
Dumnezeu, cu scopul de a le arăta cum ar putea 
acționa față de El şi a face profeții de la El, întrucât 
Cabala cuprinde o mulțime de mistere divine, aşa 
cum Magia cuprinde o mulțime de secrete natarale. 
Ea ne învață despre şi prezice natura lucrurilor 
viitoare ca şi a lucrurilor prezente, din moment ce 
lucrarea ei constă în cunoaşterea alcătuirii lăuntrice a 
tuturor creaturilor, atât a corpurilor cereşti cât şi a 
celor pământeşti; ce se află latent în ele; ce sunt 
virtuțile lor oculte; pentru ce au fost ele desemnate 
inițial şi cu ce proprietăți sunt înzestrate. Acestea, 


1 Învață, aşadar, Magia Astronomică, pe care, de altfel, eu o num 
cabalistică (De Pestilitate, Cartea I). Această artă, numi ANANA 
ENER a fost numită la început caballa, şi după aceea caballia. 
ste un fel de magie. De asemenea, a fost numită în mod it 
Gabanala, de cineva a cărui cunoaştere asupra acestui biti a 
profundă. Este de origine etnică necunoscută, şi a trecut după 
aceea la chaldeeni şi evrei, fiind deformată de aceştia (Filosofia 
Sagax, Lib. I., s.v. Probatio in Scientiam Nectromantricam). i 

precum şi alte subiecte asemănătoare, reprezintă legă- 
turile prin care lucrurile cereşti sunt unite cu lucru- 
rile pământului, aşa cum se poate vedea în operația 
lor chiar şi cu ochii trupului uneori. O asemenea con- 
juncţie a influențelor cereşti, prin care virtuțile cereşti 
acționează asupra corpurilor inferioare, Magii au 
numit-o pe vremuri Gamahea! sau căsătoria pute- 
rilor şi proprietăţilor cereşti cu corpurile elementare. 
Din care a urmat un amestec minunat al tuturor 
corpurilor, cereşti şi pământeşti, adică, cel al soarelui 
şi planetelor, ca şi cel din regnul mineral, vegetal şi 
animal. 

Diavolul a încercat din răsputeri să întunece 
această lumină. El nici nu a fost împiedicat cu totul în 
a-şi îndeplini speranţele, căci el a lipsit întreaga 
Grecie de această lumină, iar în locul ei a strecurat 
printre acei oameni îndoiala şi hula împotriva lui 
Dumnezeu şi a Fiului Său. Magia, într-adevăr, îşi 
trăgea originea din Ternarul Divin şi s-a născut din 
Treimea lui Dumnezeu, căci Dumnezeu a însemnat 
toate creaturile Sale cu acest Ternar şi şi-a gravat 
hieroglifa asupra lor cu propriul Său deget. Nimic 
din natura lucrurilor nu poate fi stabilit sau făcut 
dacă îi lipseşte acest magister al Ternarului Divin 
care nu a fost încă dovedit la modul vizibil. 





! Obiectul care a primit influența şi şi-a manifestat după aceea 
semnul, pare a fi denumit Gamahau, Gamahey etc. Dar numele a 
fost atribuit, în principal, unor pietre pe care au fost descoperite 
diferite imagini minunate şi figuri de oameni şi animale, pictate în 
mod natural, nefiind opera oamenilor, ci rezultatul providenței şi a 
îndemnului lui Dumnezeu (De Imaginibus, c. 7 şi c. 13). Este posibil 
ca, prin magie, un om să-şi picteze influența asupra acestor pietre 
şi asupra altor substanţe (Ibid., c. 13). Dar acestea posedă şi propria 
lor virtute înnăscută, pusă în evidenţă prin forma şi natura specială 
a imprimării (Ibid., c. 7). A existat, de asemenea, un Gamahaus 
artificial inventat şi pregătit de Magi, şi acesta pare să fi fost mai 
puternic (De Carduo Angelico). 

Creatura ne învață să-L înțelegem şi să-L vedem 
pe Creatorul însuşi, aşa cum mărturiseşte Sf. Pavel 
romanilor. Acest legământ cu Ternarul Divin, răs- 
pândit în întreaga substanţă a lucrurilor, este indes- 
tructibil. Pe această cale ajungem, de asemenea, să 
cunoaştem secretele întregii Naturi din cele patru 
elemente. Căci Ternarul, împreună cu Cuaternarul 
magic, produc un Septenar perfect, înzestrat cu multe 
taine şi demonstrat de lucrurile care sunt cunoscute. 
Când Cuaternarul se află în Ternar, atunci, la 
orizontul eternității, apare Lumina Lumii şi datorită 
sprijinului lui Dumnezeu, putem stabili o legătură 
deplină cu ea. Aici este vorba de virtuțile şi acţiunile 
tuturor ființelor, ca şi de folosul lor, întrucât ele sunt 
întipărite cu tainele, semnele, caracterele şi figurile 
lor, astfel încât să rămână în ele tocmai punctul ocult 
cel mai mic, care nu se dezvăluie fiind supus exami- 
nării. Atunci când Cuaternarul şi Ternarul se ridică 
spre Decadă are loc retrogresiunea sau reducerea la 
unitate. 

Aici este cuprinsă toată înțelepciunea lucrurilor 
pe care Dumnezeu le-a făcut cunoscute omului în 
chip limpede, ambele prin cuvântul Său şi prin crea- 
tiile mâinilor Sale, astfel încât oamenii să aibă o cu- 
noaştere adevărată a lor. Acest subiect îl vom clarifica 
în altă parte. 


Capitolul V 
DESPRE SUPREMA ESENȚĂ A LUCRURILOR 


Magii, în înțelepciunea lor, au afirmat că toate 
creaturile pot fi reduse la o singură substanţă uni- 
ficată, substanță care, spuneau ei, prin purificări şi 
purgații o substanță ar putea atinge un asemenea 
grad înalt de subtilitate, o asemenea natură divină şi 

o asemenea însuşire ocultă încât să opereze rezultate 
minunate. Ei considerau că, prin întoarcerea la pă- 
mânt şi printr-o supremă separare magică, ar apărea 
n cele din urmă, 


o anumită substanță perfectă, care, 1 
prin multe apariții susținute şi îndelungate, este 
exaltată şi înălțată deasupra regnului substanţelor 
vegetale, în regnul mineral, apoi deasupra celui mi- 
neral, în cel metalic, şi deasupra celui al substanţelor 
metalice perfecte, într-o perpetuă şi divină Chinte- 
senţă, | ce ar cuprinde în sine însăşi esența tuturor 
creaturilor cereşti şi pământeşti. Arabii şi grecii, cu 
ajutorul caracterelor oculte şi al descrierilor hierogli- 
fice ale persanilor şi egiptenilor, au ajuns la misterele 
cele mai profunde şi mai oculte. Când acestea au fost 
descoperite şi înțelese parţial, ei au văzut cu ochii lor, 
în cursul experienţelor efectuate, nenumărate efecte 
miraculoase şi stranii. Dar, din moment ce activităţile 
supraceleste sunt mult mai ascunse decât erau în 
stare înțeleagă, ei nu au mai denumit aceste feno- 
mene ca fiind taine supraceleste, potrivit concepțiilor 


PC et ZE IEEE 


ı Omul era considerat de Paracelsus ca fiind într-un anumit fel, 
adevărata Chintesenţă. După ce Dumnezeu a creat toate elemen- 
tele, stelele, şi celelalte lucruri, şi le-a rânduit la locurile lor, potrivit 
voinţei Sale, a trecut în cele din urmă la crearea omului. A extras 
din cele patru elemente esența, formând o singură masă; a extras, 
de asemenea, esența înțelepciunii, artei şi rațiunii din stele, şi 
această esenţă dublă a format-o într-o masă, masă pe care Scriptura 
a numit-o mâlul pământului. Din această masă au fost create două 
corpuri: corpul sideral şi cel elemental. Acesta, potrivit luminii 
Naturii, sunt numite quintum esse. Masa a fost extrasă, iar din ea au 
fost condensate firmamentul şi elementele. Ceea ce a fost extras din 
cele patru elemente, după această metodă, a constituit cel de-al 
cincilea element. Chintesenţa este nucleul şi locul esențelor şi 
proprietăților tuturor lucrurilor din univers. Întreaga natură se află 
în mâna lui Dumnezeu: întreaga putere, toate calitățile, întreaga 
esenţă a globului superior şi inferior. Toate acestea Dumnezeu 
le-a strâns în mâna Sa, şi din ele, a creat omul, după chipul Său 
(Philosofia Sagax, Lib. 1., c. 2). 

Magilor, ci tainele Pietrei Filosofale, potrivit sfaturi- 
sa şi învățăturilor lui Pitagora. Oricine obținea această 
Piatră o adumbrea cu diferite figuri i ice 
AER g cu diferite figuri enigmatice, cu 
asemănări înșelătoare, cu asemuiri şi cu denumiri 
e a & . x a A si ; 
pentru ca natura ei să rămână ocultă. Din această 
cauză nu s-a putut dobândi vreo cunoaştere legată 
de această problemă. 


Capitolul VI 
DESPRE DIFERITE ERORI CU PRIVIRE LA 
DESCOPERIREA ŞI CUNOAŞTEREA EI 


Filosofii au asociat la început foarte multe nume 
oculte acestei materii a Pietrei, bazate doar pe simili- 
tudini. pA 

Arnold, observând acest lucru, spune, în opera sa 
Rosarium, că cea mai mare dificultate o reprezintă 
descoperirea materialului acestei Pietre, căci letan 
denumit vegetal, animal şi mineral dar nu conform 
sensului literal, care este bine cunoscut acelor oameni 
înţelepţi, familiarizați cu secretele divine şi mira- 
colele atribuite aceleiaşi Pietre. De exemplu poate f 
ciata lucrarea Lunaria a lui Raymond Lit. Aceasta 
înfăţişează admirabilele virtuţi atât de Aer aa 
filosofilor; dar nu a fost intenția acestor filosofi m a 
să gândiţi că ei aveau în vedere vreo preocupare cu 
privire la metale sau că s-ar face anumite pregătiri în 
acest sens, căci gândirea ocultă a filosofilor tintea 
către altceva. í i 

Intr-o manieră asemănătoare, ei numeau această 
materie a lor Martagon, pe care o supuneau uae 
operaţii alchimice oculte, când, în ciuda acestui nume 
el nu însemna nimic mai mult decât o asemdnare 
ascunsă. De altfel, nu s-a produs nici cea mai mică 

eroare în ceea ce priveşte lichidul vegetalelor, cu 
ajutorul căruia unii dintre ei au căutat să coaguleze 
Mercurul!, şi după aceea să-l prefacă cu ape fixatoare 
în Lună, deoarece ei presupuneau că acela care ar 
putea, în acest fel, să-l coaguleze fără ajutorul meta- 
lelor, ar reuşi să devină un mare maestru. 

Acum, deşi lichidele unor vegetale produc acest 
efect, cu toate acestea rezultatul este datorat mai 
degrabă răşinii, grăsimii şi sulfului brut care există 
din belşug. Acesta atrage la el umiditatea Mer- 
curului, care se ridică, împreună cu substanţa, în 
procesul de coagulare, fără ca să rezulte de aici vreun 
avantaj. 

Eu sunt foarte sigur că nici un Sulf dens şi exte- 
rior din vegetale nu este potrivit pentru o adaptare 
perfectă în Alchimie, aşa cum au descoperit unii pe 
cheltuiala lor. Unele persoane, este adevărat, au coa- 
gulat Mercurul cu ajutorul unui suc alb-lăptos de 
titinal, prin căldura intensă ce există acolo, şi au 
numit acest lichid „Lac Verginis”, cu toate că se 
sprijină pe o bază falsă. Acelaşi lucru poate fi afir- 
mat despre sucul de rostopască, deşi culoarea lui 
este de culoarea aurului. În felul acesta oamenii şi-au 
format o concepție lipsită de conținut. La o dată 
stabilită, ei au smuls din rădăcini această plantă, în 
care ei au căutat sufletul sau chintesența din care 
puteau obține o tinctură coagulantă ce putea fi trans- 
mutată. Dar de aici nu a apărut nimic, în afară de o 
eroare prostească. 





1 Toate lucrurile create se trag din masa coagulată, şi după 
coagulare trebuie să se ajungă la disociere. Din această disociere se 
trag toate lucrurile procreate (De Tartaro-fragment). Toate corpurile 
mineralelor sunt coagulate de către sare (De Naturalibus Aquia, Lib. 
HI. Tract. 2). 

Capitolul VII 
DESPRE ERORILE CELOR CARE CAUTĂ 
PIATRA IN PLANTE 


Unii alchimişti au scos, prin presare, un suc de 
rostopască, l-au fiert până la obţinerea unei mase 
compacte, şi au expus-o la soare, până când această 
masă s-a coagulat şi mai bine, şi care, pisată până 
când devenea un praf negru, trebuia să prefacă Mer- 
curul, prin proiecție, în Soare. Au constatat că totul 
era în zadar. Alţii amestecau Clorura de Amoniu cu 
acest praf; alții amestecau Colcotarul Vitriolului, 
presupunând că vor ajunge la rezultatul dorit. Ei îl 
aduceau apoi în starea de lichid galben, încât Clorura 
de Amoniu să permită pătrunderea tincturii în sub- 
stanța Mercurului. Cu toate acestea, nu s-a obținut 
nimic. 

Sunt iarăşi unii, care, în locul substanțelor mai 
sus amintite, iau sucurile de persicaria, bufonaria, 
atracunculus, frunzele de salcie, catapultia, flammula 
şi altele asemănătoare şi le închid într-un vas de 
sticlă cu Mercur câteva zile, ținându-le în cenuşă. 
Aşa s-a întâmplat ca Mercurul să se prefacă în 
cenuşă, dar numai în aparenţă şi fără nici un rezultat. 
Aceşti oameni au fost induşi în eroare de zvonurile 
eronate ale vulgului, care răspândea vestea, aşa cum 
am mai spus, că cel care va fi în stare să coaguleze 
Mercurul fără metale va poseda întreaga măiestrie. 

De asemenea, mulți au extras săruri, uleiuri şi 
sulfuri din vegetale, dar totul în zadar. Din asemenea 
săruri, uleiuri şi sulfuri nu se poate realiza vreo 
coagulare a Mercurului, vreo proiecţie perfectă sau 
tinctură. Dar atunci când filosofii compară materia 
lor cu un anumit copac de aur cu şapte ramuri, ei 
înțeleg că asemenea materie conţine în sămânţa ei 
toate cele şapte metale şi că acestea stau ascunse în 

ea. Pe această bază ei au numit materia, materie 
vegetală, deoarece, ca şi în cazul copacilor, face di- 
ferite flori la timpul ei. De asemenea, materialul din 
care este alcătuită Piatra prezintă cele mai frumoase 
culori în florile pe care le produce. Comparaţia este 
potrivită deoarece din pământul filosofic răsare o 
anumită materie, ca şi cum ar fi un hățiş de ramuri şi 
mlădițe, asemeni unui burete ce creşte în pământ. De 
aceea, ei spun că fructul copacului lor aspiră la cer. 
Astfel, ei au afirmat că întregul proces depinde de 
plantele naturale, deşi nu ca materie a acestuia, 
deoarece piatra lor conține în ea însăşi un trup, un 
suflet şi un spirit, ca şi plantele. 


Capitolul VIII 
DESPRE ACEIA CARE AU CĂUTAT 
PIATRA ÎN ANIMALE 


Ei au mai denumit această materie, doar pe baza 
asemănării, „Lac Virginis” şi „Sângele binecuvântat 
al culorii trandafirii”, nume care, totuşi, se potrivesc 
mai degrabă profeților şi fiilor lui Dumnezeu. 
Aşadar sofiştii! au tras concluzia că această substanță 
filosotică se află în sângele animalelor sau al omului. 
Uneori şi din cauză că [animalele] sunt hrănite cu 
plante, au căutat-o în păr, în sarea din urină, în rebis; 
alții au căutat-o în ouăle de găină, în lapte, şi în 
calciul cojilor de ouă, în tot ce gândeau ei că ar fi în 
stare să fixeze Mercurul. 

Unii au extras sarea din urina fetidă, presupu- 
nând că aceasta ar fi substanța Pietrei. Alții au socotit 
că pietricelele care se găsesc în rebis ar fi această 


! Atât de puternică este forța sângelui calcinat, încât atunci când 
este turnat încet peste oțel, produce, în primul loc, o pată albă şi 
apoi rugineşte (Scholia in Libros de Tartaro. In Lib. Il, br. I). 

substanță. Alţii au macerat membrane de ouă în 
lixivium înțepător, pe care l-au amestecat cu coji de 
ouă calcinate, tot aşa de albe ca şi zăpada. Acestor 
operaţii ei le-au asociat arcana fixării pentru trans- 
mutarea Mercurului. 

Alţii, comparând albuşul oului cu argintul, gălbe- 
nuşul cu aurul, l-au ales ca material, amestecându-l 
cu sare obişnuită, cu clorură de amoniu şi tartru 
calcinat. Toate acestea au fost închise într-un vas 
de sticlă şi purificate în Balneum Maris, până când 
materia de culoare albă devenea tot aşa de roşie ca şi 
sângele. După aceea, o distilau în cel mai ofensiv 
lichid, total nefolositor scopului ce-l aveau în vedere. 
Alţii purificau albuşul şi gălbenuşul ouălor, din care 
a apărut basiliscul. Pe acesta, ei l-au ars până ce a 
devenit o pulbere de culoare roşu-închis, cu care au 
căutat să vopsească, aşa cum au învăţat din tratatul 
cardinalului Gilbert. Mulţi altii au macerat fiere de 
bou, amestecată cu sare obişnuită, distilând acest 
compus într-un lichid cu care au umezit pulberile 
întărite, crezând că, datorită acestui panaceu, ar putea 
să coloreze metalele. Acestei reţete ei i-au dat numele 
„O parte cu o parte” şi de acolo nu s-a întâmplat chiar 
nimic. 

Alţii au încercat să transforme tutia prin adăuga- 
rea de sânge de dragon şi alte substanțe, încercând, 
de asemenea, să preschimbe cuprul şi electrumul în 
aur. Alţii, conformându-se Artei Venețiene — cum o 
denumeau ei — au închis într-un vas douăzeci de 
animale asemănătoare mai mult sau mai puțin şo- 
pârlelor. Aceste animale au fost înfometate în aşa 
măsură încât, înnebunite de foame, s-au devorat una 
pe cealaltă, până când a rămas doar una singură. 
Aceasta a fost hrănită apoi cu pilitură de cupru sau 
de electrum. Ei au crezut că acest animal, prin simpla 
digestie a stomacului său, va produce transmutaţia 

dorită [din cupru sau electrum în aur]. La sfârşit, 
ardeau animalul până ce devenea un praf de culoare 
roşie, care, gândeau ei, ar fi aur; dar s-au înşelat. 
Alții, iarăşi, după ce ardeau păstrăvi până se des- 
compuneau, găseau uneori aur; dar nu s-a întâmplat 
aşa decât din acest motiv: acei peşti întâlneau în 
râurile şi curenții prin care înotau particule de metal 
prețios pe care le înghițeau. Sunt rare cazurile când 
astfel de escroci nu sunt întâlniți la curţile princiare. 
Materia filosofilor nu trebuie căutată în animale: 
acest lucru îl spun tuturor. Totuşi, e clar că filosofii 
şi-au numit Piatra „animal, deoarece, în fazele finale 
ale lucrării, virtutea acestui minunat mister incan- 
descent a făcut să apară un lichid întunecos, ce era 
eliminat picătură cu picătură din materia vaselor lor. 
În consecință, ei au prevăzut că în timpul de pe urmă 
va trebui să apară cel mai pur om de pe pământ, prin 
care se va face răscumpărarea lumii, şi că acest om va 
asuda cu picături roşii de sânge, prin care el va 
izbăvi lumea de păcate. În acelaşi fel, sângele Pietrei 
lor a eliberat metalele leproase de slăbiciunile. şi 
bolile lor molipsitoare. Aşadar, pe aceste baze, ei au 
fost îndreptățiți să spună că Piatra lor era animal. 
Referitor la acest mister, Mercurius i se adresează 
regelui Calid astfel: 
„Acest mister este permis a fi cunoscut doar de 
profeții lui Dumnezeu. Prin urmare, se ajunge la 
necesitatea de a considera că Piatra lor era un 
animal, deoarece în sângele ei zace ascuns un 
suflet. Această Piatră se compune, de asemenea, 
din trup, spirit şi suflet. Din acelaşi motiv, ei l-au 
denumit microcosmos, deoarece este asemănător 
tuturor lucrurilor din lume, şi din acest motiv, 
l-au numit animal, deoarece Platon a numit 
lumea cea mare animal”. 

Capitolul IX 
DESPRE ACEIA CARE AU CĂUTAT 
PIATRA ÎN MINERALE 


Acestora li se adaugă mulți oameni ignoranti, 
care presupun că piatra ar fi întreită şi că ar fi 
ascunsă într-un gen triplu: vegetal, animal şi mineral. 
Astfel, ei au căutat-o şi în minerale; însă o astfel de 
opinie este departe de cea a filosofilor. Aceştia afirmă 
că piatra lor este deopotrivă vegetală, animală şi 
minerală. 

Acum, observați că Natura şi-a distribuit să- 
mânța sa minerală în diferite moduri, ca, de exemplu, 
în sulfuri, săruri, borax, azotat de potasiu, amoniu, 
alaun, arsenic, atrament, vitriol, tutia, hematite, auri- 
pigmenți, sulfuri de arsen, oxizi de magneziu, cinabru, 
antimoniu, cochymia, marcasite etc. În toate acestea 
Natura nu a ajuns la materia noastră, cu toate că, în 
unele din aceste categorii enumerate, ea se manifestă 
într-un mod minunat în privinţa transmutaţiei meta- 
lelor imperfecte spre a fi aduse la perfecțiune. 

Într-adevăr, experiența îndelungată, ca şi practica 
în lucrul cu focul, au avut ca rezultat numeroase 
transformări în variante diferite, nu numai trecerea 
de la o culoare la alta, dar şi de lao esență la alta, şi 
de la imperfecţiune la perfecțiune. Şi cu toate că 
Natura a ajuns, cu ajutorul prelucrării metalelor, la o 
oarecare perfecțiune, totuşi filosofii nu vor accepta că 
substanța pietrei filosofale provine din orice mine- 
rale, chiar dacă spun că piatra lor este universală. De 
aceea, sofiştii au ocazia să supună Mercurul la dife- 
rite încercări, cum sunt sublimările, coagulările, apele 
mercuriale, acidul azotic şi altele asemănătoare. Toate 
aceste căi greşite trebuie evitate, împreună cu alte 

complicate preparări ale mineralelor, precum curăți- 
rile şi fixările spiritelor şi metalelor. 

În consecinţă, toate acele operaţii pentru obtine- 
rea pietrei recomandate de Geber, Albertus Magnus, 
şi de ceilalți nu sunt de nici un folos. Curăţirile, ci- 
mentările, sublimările, distilările, rectificările, circu- 
laţiile, putrefacţiile, combinările, soluțiile, înălțările, 
coagulările, calcinările şi arderile sunt zadarnice, fie 
că sunt făcute în tripod (cuptorul cu trei picioare), în 
athanor, în cuptorul cu reverberatie, în cuptorul de 
topire, în accidioneum, în băligar, în cenuşă, nisip şi 
câte altele; [după cum sunt zadarnice şi cele făcute] 
în retortă, în pelican, în alambic, în flacoane, în 
stabilizator şi restul. Acelaşi lucru este valabil şi în 
privinţa sublimării Mercurului de către spiritele mi- 
neralelor, pentru cea albă şi cea roşie, prin vitriol, 
salpetru, alaum, oxizi de fier etc., şi pentru tot ceea ce 
priveşte tot ce expune, ca rod al imaginației sale, so- 
fistul loan de Rupescissa, în tratatul lui despre Piatra 
Filosofală Albă şi Roşie. Luate toate la un loc, acestea 
sunt doar vise înşelătoare. 

Evitaţi, de asemenea sofismul particular al lui 
Geber; de exemplu, cele şapte sublimări sau morti- 
ficări, ca şi reînsufleţirile Mercurului, cu preparările 
lui din sărurile de urină sau sărurile obținute din 
marniţe - toate aceste lucruri se dovedesc a nu fi de 
nici un folos. 

Alţii s-a străduit să fixeze Mercurul cu sulfurile 
mineralelor şi metalelor, dar au constatat că s-au 
înşelat în aşteptările lor. Este adevărat că am văzut 
Mercur realizat prin această Artă şi prin asemenea 
fixări, adus la starea de corp metalic imitând şi 
contrafăcând argintul veritabil în toate aspectele; 
dar atunci când a fost supus probelor, s-a dovedita 
fi un fals. 

Capitolul X 
DESPRE CEI CE AU CĂUTAT DE ASEMENEA 
PIATRA ÎN MINERALE 


Unii sofişti au încercat să stoarcă un ulei fix din 
Mercur sublimat de şapte ori şi tot de atâtea ori 
dizolvat în acid azotic. În acest fel, ei încercau să 
transforme metalele imperfecte în metale perfecte, 
dar au fost obligaţi să renunțe la aceste încercări, 
care nu duceau la nici un rezultat. Alţii au purificat 
vitriolul de şapte ori, prin calcinare, dizolvare şi coa- 
gulare, cu adăugarea a două părți de clorură de 
amoniu şi prin sublimare, astfel încât acesta să poată 
fi descompus în apă albă, căreia i-au adăugat o a 
treia parte de argint viu, ca să poată fi coagulat de 
către apă. Apoi au sublimat Mercurul de şapte ori 
din vitriol şi clorură de amoniu, astfel încât totul să 
devină o piatră. Ei afirmau că această piatră, având la 
bază vitriolul, este Sulful Roşu al filosofilor cu care, 
prin dizolvări şi coagulări, au realizat unele progrese 
în obținerea pietrei. 

Proiectul lor s-a dovedit inutil, întrucât nu s-a 
ajuns la rezultatul dorit. Alţii au coagulat Mercurul 
cu ajutorul apei de alaum, aducându-l la o stare de 
masă solidă asemănătoare alaumului, şi pe aceasta 
au încercat zadarnic să o fixeze cu ape fixatorii. So- 
fiştii propun foarte multe metode de fixare a Mercu- 
rului, dar totul e lipsit de sens, căci nimic nu poate fi 
perfect sau constant. | 

Aşadar, e zadarnic să se adauge minerale prin 
procese complicate, deoarece, prin toate aceste ope- 
raţii, Mercurul este împins spre un rău şi mai mare, 
este făcut să fie şi mai viu, şi este adus mai degrabă 
la o stare de impuritate şi mai mare decât la una de 
perfecțiune. Prin urmare, materia filosofilor nu trebuie 

căută acolo. Mercurul este, într-o oarecare măsură, 
imperfect, şi a-l aduce la perfecțiune este foarte greu; 
mai mult chiar, [este ceva] imposibil pentru orice 
sofist. Nu există nimic acolo care să poată fi stimulat 
sau îndreptat spre perfecțiune. Unii au folosit arsenic 
sublimat de şapte ori, dizolvat în ulei de tartru, şi 
coagulat. Ei au pretins că l-au fixat, şi, în felul acesta, 
că au prefăcut cuprul în argint. Totuşi, ăceasta este 
mai degrabă o albire sofistă, fiindcă arsenicul nu 
poate fi fixat! decât dacă operatorul este un artist 
care cunoaşte bine spiritul lui colorat. Într-adevăr, în 
această privinţă, toți filosofii au stăruit, încercând 
zadarnic să facă ceva în acest sens. Prin urmare, 
oricine nu are cunoştinţe asupra acestui spirit nu 
poate spera că-l poate fixa sau că îi poate conferi acea 
putere care l-ar face capabil să posede capacitatea de 
a transmuta. Astfel, eu am arătat tuturor că albirea 
despre care am vorbit chiar acum se sprijină pe baze 
greşite, şi că se produce doar albirea cuprului şi nu 
transformarea lui. 

Sofiştii au amestecat acest Venus contrafăcut cu 
una având de două ori greutatea lui de Lună şi [acest 
amestec] l-au vândut fierarilor şi bătătorilor de mo- 
nedă, până când, în cele din urmă, ei înşişi s-au 
„transmutat” în falsificatori de bani — nu numai cei 





! O reţetă pentru fixarea arsenicului sună astfel: Luaţi părți egale de 
arsenic şi de azotat de potasiu. Puneţi-le într-un tigillum, peste 
cărbuni, aşa încât să înceapă să fiarbă, şi apoi să se evaporeze. 
Continuati până când fierberea şi evaporarea încetează, iar sub- 
stanțele se adună pe fundul vasului, ca o grăsime topită dintr-o 
tigaie; apoi în intervalul de o oră şi jumătate (cu cât mai mult, cu 
atât mai bine) puneţi totul de o parte. După aceea turnați amestecul 
peste marmură şi acesta va căpăta culoarea aurului. Într-un loc 
umed acesta va căpăta consistenţa unui fluid uleios (De Naturalibus 
Rebus, c. 9). Din nou: Fixarea arsenicului este realizată prin sare de 
urină, după care se transformă în ulei de la sine (Chirurgia Minor, 
Lib. 1). 

care l-au vândut, ci şi cei care l-au cumpărat. Unii 
sofişti au folosit în loc de arsenic alb, arsenic roşu, şi 
aceasta s-a dovedit a fi o artă falsă, deoarece, oricum 
ar fi fost preparat, se dovedeşte a nu fi nimic altceva 
decât albeaţă. 

Unii, din nou, au mers şi mai departe şi au folo- 
sit sulf obişnuit, care, fiind aşa de galben, l-au fiert în 
oțet de vin, leşie sau vinuri foarte acre timp de o zi şi 
o noapte, până când acesta a devenit alb. După aceea, 
l-au sublimat cu sare obişnuită şi calciu de ouă, repe- 
tând procesul de mai multe ori. În afară de aceasta, 
deşi dus la alb, el a rămas întotdeauna combustibil. 
[Folosindu-se de] acesta, ei s-au străduit totuşi să fi- 
xeze Mercurul şi să-l transforme în aur, dar în zadar. 
Din această operaţie a rezultat, totuşi, cel mai bun şi 
frumos cinabru pe care l-am văzut vreodată. Ei au 
propus să-l fixeze 'cu ulei de sulf prin cimentare şi în- 
tărire. Într-adevăr el capătă ceva din ceea ce se urmă- 
reşte, dar nu este obiectul dorit. 

Alţii au redus sulful obişnuit la forma unui 
hepar!, prin fierberea lui în oțet de vin împreună cu 
ulei de in sau cu ulei de măsline. Apoi au turnat 
mixtura într-un mojar de marmură şi au adus-o la 
forma de hepar, pe care l-au distilat, mai întâi, în ulei 
de lămâie, la foc moderat. Dar ei au descoperit, spre 
dezamăgirea lor, că nu pot transforma Luna în Soare. 
Şi după cum există un număr infinit de metale, tot 
atât de numeroase sunt şi metodele de pregătire a 
lor. Nu vom prezenta aici aceste metode, deoarece 
fiecare metodă necesită un tratat special. 

Păziţi-vă însă de uleiurile sofisticate ale vitrio- 
lului şi antimoniului. De asemenea, fiți atenți când 
lucraţi cu uleiurile metalelor perfecte sau imperfecte, 





! Ficat; extract de ficat cu acțiune stimulativă pentru organism. 

ca Soarele sau Luna; deşi lucrul cu acestea este cel 
mai eficient asupra naturii lucrurilor, totuşi adevăra- 
tul proces, chiar şi în zilele noastre, este cunoscut de 
foarte puţine persoane. De asemenea, abțineţi-vă de 
la prepararea sofistă a mercurului obişnuit, a arseni- 
cului, sulfului şi a celor asemenea, prin sublimare, 
degradare, fixare cu oțet, salpetru, tartru, vitriol, clo- 
rură de amoniu, potrivit formulelor Brescrise în 
cărțile sofiştilor. De asemenea, evitați tincturile com- 
plicate extrase din marcasite şi şofran de Marte, ca 
şi sofisticarea cunoscută sub denumirea de „o parte 
cu o parte”, şi [procedeul de] fixare a Lunii şi alte 
lucruri asemănătoare. Deşi au o superficială aparenţă 
de adevăr, precum fixarea Lunii printr-o prelucrare 
mai simplă, progresul obţinut în aceste etape de 
preparare este modest şi lipsit de valoare. 

Aşadar, înțelegând eforturile operatorilor în acest 
domeniu, îmi exprim compasiunea faţă de ei şi am 
hotărât să-mi expun întreaga bază a filosofiei în trei 
arcane separate, primul, explicat prin arsenic, al doilea, 
prin vitriol, şi al treilea, prin antimoniu, cu ajutorul 
cărora voi arăta adevăratul efect asupra Mercurului şi 
asupra metalelor imperfecte. 


Capitolul XI 
DESPRE ADEVĂRATUL ŞI PERFECTUL ARCAN 
AL ARSENICULUI PENTRU TINCTURA ALBĂ 


Unii au scris că arsenicul se compune din Mer- 
cur şi Sulf, alții că se compune din pământ şi apă, dar 
cei mai mulți scriitori afirmă că el ține de natura 
Sulfului. Dar, oricum ar fi, el este de o asemenea 
natură încât poate transforma cuprul roşu în cupru 
alb. De asemenea, el poate fi adus la o stare perfectă 
de preparare încât să fie capabil să coloreze. Însă 

această operaţie nu este realizată în modul expus de 
către sofişti răuvoitori ca Gerber în Suma Perfecțiunii, 
de Albertus Magnus, de Aristotel chimistul în Cartea 
Panaceului Perfect, sau de Rhasis şi Polydorus. 

Toţi aceşti scriitori merg pe o cale greşită, fie din 
ignoranță fie că scriu intenționat neadevăruri din in- 
vidie şi dau reţete false, chiar dacă cunosc adevărul. 
Arsenicul conține în sine însuşi trei spirite naturale. 
Primul este volatil, compatibil, coroziv, şi pătrunde 
prin orice metal. Acest spirit îl albeşte pe Venus şi 
după câteva zile îl face poros. Dar acest artificiu este 
necesar celor care practică o profesie legată de lucrul 
cu substanțe toxice. Cel de-al doilea spirit este cris- 
talin şi dulce. Cel de-al treilea este un spirit colorant, 
separat de celelalte amintite mai înainte. Adevăraţii 
filosofi caută aceste trei proprietăți naturale în arsenic, 
în vederea realizării proiecției perfecte a oamenilor 
înţelepţi. 

Însă acei bărbieri care practică chirurgia caută 
acea natură dulce şi cristalină, separată de spiritul 
colorant, spre a fi folosită în tratarea rănilor, bu- 
boaielor, antraxului şi a altor ulcere similare, care nu 
se vindecă decât cu mijloace delicate. Cât priveşte 
spiritul acela colorant, totuşi, câtă vreme purul nu e 
separat de impurul din el, ceea ce este stabil de ceea 
ce este nestatornic, iar tinctura secretă de combus- 
tibil, acesta nu va reuşi de loc să satisfacă dorința 
voastră ca el să-şi manifeste influența asupra Mercu- 


! Cu privire la diferitele feluri de arsenic, e bine să ştim că există 
arsenici care curg din mineralul sau metalul propriu lor, şi se 
numesc „înnăscuţi”. Următorii sunt arsenicii din afara metalelor, 
de mai multe feluri. Apoi există aceia făcuți prin Arta transmutării. 
Arsenicul alb sau cristalin este cel mai bun pentru medicină. 
Arsenicul galben sau roşu este folosit de chimişti pentru cercetarea 
procesului de transmutare a metalelor, în care arsenicul are un 
efect deosebit (De Naturalibus Rebus, c. 9). 

rului, asupra lui Venus, sau asupra oricărui metal 
imperfect. Toţi filosofii au ascuns acest arcan ca pe 
cel mai prețios mister. Acest spirit colorant, separat 
de celelalte două, aşa cum s-a arătat mai înainte, 
trebuie unit cu spiritul Lunii, şi digerat timp de 
treizeci şi două de zile, până când ele şi-au însuşit 
un nou corp. După ce, în cea de-a patruzecea zi na- 
turală, a fost aprins ca flacără de căldura soarelui, 
spiritul apare într-o lumină albă strălucitoare, fiind 
învăluit într-un perfect arcan colorant. Apoi, în cele 
din urmă, el va fi gata pentru proiecție, respectând 
proporţia de o parte din el la şaisprezece părți din 
corpul imperfect, potrivit preciziei preparării. De acolo 
apare strălucind puternic Luna, ca şi cum ar fi fost 
scoasă din măruntaiele pământului. 


Capitolul XII 
INSTRUCȚIUNI GENERALE PRIVIND ELIXIRUL 
VITRIOLULUI ŞI TINCTURA ROŞIE CARE ESTE 
EXTRASĂ DIN EL! 


Vitriolul este, printre celelalte minerale, unul 
foarte nobil, şi a fost ținut întotdeauna la mare cinste 
de către filosofi, căci Cel Mai Înalt Zeu l-a înzestrat 
cu daruri miraculoase. Ei i-au învăluit arcanul în 
cuvinte enigmatice, cum sunt acestea: 


„Tu te vei duce în părţile lăuntrice ale pămân- 

părț pămân 
tului şi, prin rectificare, vei găsi piatra ocultă, 
adevăratul medicament”. 





! Arcanul vitriolului este uleiul vitriolului. Astfel, după ce umi- 
ditatea a fost eliminată din vitriol prin coacere, spiritul este extras 
printr-o căldură mai puternică. Atunci vitriolul devine foarte pur, 
ca apa. Această apă este combinată cu caput mortuum lăsat de acest 
proces, şi, din nou, separată într-o balneum maris, partea flegmatică 
dispare şi uleiul sau elixirul vitriolului rămâne la fundul vasului 
(De Naturalibus Rebus). 

Prin pământ ei înțelegeau Vitriolul însuşi; iar prin 
părţile interioare ale pământului, dulceața şi roşeața 
lui, deoarece în partea ocultă a Vitriolului se află un 
lichid fin, nobil, foarte frumos mirositor, şi un ulei 
pur. Metoda de a-l obține nu se aseamănă cu aceea 
de calcinare şi distilare, fiindcă acesta nu trebuie 
privat, sub nici un motiv, de culoarea lui verde. Dacă 
arfi aşa, şi-ar pierde deopotrivă arcanul şi puterea. 
Într-adevăr, ar trebui să observăm, în acest punct, 
că mineralele, vegetalele şi alte lucruri asemănă- 
toare, care prezintă culoarea verde la exterior, conțin 
în interiorul lor un ulei roşu ca sângele, care este 
arcanul lor. 

Aşadar, este limpede că distilările farmaciştilor 
sunt inutile, zadarnice, prosteşti şi lipsite de valoare, 
deoarece aceşti oameni nu ştiu cum să extragă din 
vegetale roşeața de culoarea sângelui. Natura este 
înțeleaptă şi transformă culoarea lichidelor tuturor 
vegetalelor în culoarea lămâii, iar apoi transformă 
aceste lichide într-un ulei de culoare roşie ca sângele. 
Motivul pentru care această operație se realizează 
atât de încet e datorat grabei prea mari a operatorilor 
ignoranti, care îl distilează, lucru ce face ca această 
culoare verde să dispară. Ei nu au învățat să în- 
tărească Natura prin propriile lor puteri, pentru că 
acesta este modul prin care culoarea verde nobilă ar 
trebui să fie transformată într-o culoare roşie. Un 
exemplu în acest sens îl constituie vinul alb, ce se 
preschimbă de la sine în culoarea lămâii şi, odată cu 
trecerea timpului, culoarea verde a strugurelui se 
preschimbă în roşu. Aşadar, odată ce, din cauza ne- 
priceperii operatorilor, culoarea verde a plantelor şi 
a mineralelor se pierde, va pieri şi esența şi spiritul 
uleiului şi al balsamului, care este cel mai nobil din- 
tre arcane. 

Capitolul XIII 
INSTRUCŢIUNI SPECIALE PRIVIND 
PRELUCRAREA VITRIOLULUI PENTRU 
TINCTURA ROŞIE 


Vitriolul conține multe impurități vâscoase şi nă- 
moloase. Aşadar, culoarea lui verde! trebuie extrasă 
uneori cu ajutorul apei şi purificată până când eli- 
mină toate aceste impurități ale pământului. Când 
toate aceste operaţii de purificare sunt încheiate, 
aveți grijă mai presus de toate ca materialul să nu fie 
expus la soare, căci verdele i se va veşteji, şi, în ace- 
laşi timp, va absorbi arcanul. Ţineţi-l acoperit într-un 
cuptor cald, astfel încât nici un fir de praf să-l murdă- 
rească. Apoi lăsați-l într-un vas închis de sticlă timp 
de mai multe luni, până ce va căpăta culori diferite 
şi o roşeaţă intensă. Totuşi, nu trebuie să credeți că 
prin acest procedeu roşeaţa este îndeajuns fixată. În 
plus, el trebuie clătit de impuritățile interioare şi 
accidentale ale pământului, în felul următor: trebuie 
rectificat cu acetum până când murdăria din pă- 
mânt este îndepărtată cu totul, iar reziduurile sunt 
eliminate. 

Aceasta este adevărata şi cea mai bună rectificare 
a tincturii acestuia, din care urmează să fie extras 
binecuvântatul ulei. Această tinctură este închisă cu 
grijă într-un vas de sticlă pe care este montat un 
alambic lipit cu mastic sau chit în aşa fel încât spiritul 
acestui ulei să nu scape, spirit care urmează să fie 


1 Atâta timp cât prospețimea sau culoarea verde a vitriolului 
rezistă acolo, acesta are o calitate şi o substanță moale. Dar dacă ar 
fi răscopt, încât să fie privat de umiditatea pe care o posedă, în felul 
acesta s-ar schimba într-o piatră atât de dură încât şi focul poate fi 
aprins de la ea. Când umiditatea se evaporă din vitriol, sulful pe 
care îl conține predomină sarea, iar vitriolul devine roşu (De 
Pestilitate, Tract. 1). 

extras prin distilare la un foc moderat, slab. Acest 
ulei este cu mult mai plăcut şi mai dulce decât orice 
balsam aromat al farmaciştilor, fiind lipsit cu totul de 
orice miros înțepător.! La fundul vasului de distilare 
se va depune un pământ foarte alb, care străluceşte şi 
scânteiază ca zăpada. Pe acesta să îl păziți şi să îl 
ţineţi departe de praf. Acelaşi pământ este despărțit 
cu totul de roşeața lui. 

Urmează apoi cel mai important arcan, Căsă- 
toria Supracerească a Sufletului, preparat în chip 
desăvârşit şi spălat de sângele mielului, cu trupul 
său splendid, strălucitor şi purificat. Aceasta este 
adevărata căsătorie supracerească, prin care viața 
este prelungită până la ultima zi predestinată. În 
acest fel, sufletul şi spiritul Vitriolului, care sunt 
sângele lui, se unesc cu trupul lui purificat, în aşa 
fel încât să rămână inseparabili o întreagă veșnicie. 
Luaţi, aşadar, acest pământ poleit al nostru într-o 
fiolă de sticlă. Turnaţi în ea treptat propriul său ulei. 
Trupul va primi şi îşi va îmbrățişa sufletul, din 
moment ce trupul este cuprins de dorința arzătoare 





! Diagnosticul vitriolului este legat atât de medicină cât şi de 
alchimie. În medicină, el constituie un remediu suprem. În alchi- 
mie, el este utilizat în diferite scopuri. Arta medicinei şi a alchimiei 
se ocupă de prepararea vitriolului, deoarece el este legat de 
valoare, în stare brută. El este asemenea lemnului pe care îl putem 
sculpta cum dorim. Trei feluri de uleiuri pot fi extrase din vitriol — 
un ulei roşu, pentru distilare într-o rețetă, după o metodă 
alchimică, şi este cel mai acid dintre toate substanțele, şi este 
corosiv — de-asemenea, mai există un ulei verde şi un ulei alb, 
distilate din vitriolul brut prin sedimentare (De Vitriolo). Nu 
trebuie considerată ca absurdă ideea de a-i atribui vitriolului 
asemenea calităţi, căci în el rezidă, tainică şi ascunsă, o forță 
minunată, nu fizică, ci spirituală, capacitate excelentă şi admirabilă, 
care, indiscutabil, există într-o mai mare măsură acolo decât în aur. 
Când acest spirit minunat al vitriolului se voiatilizează, şi îşi 
elimină impurităţile, încât să rămână doar esența, el este asemenea 
aurului potabil (De Morbis Amentium, Methodus Il., c.1). 

de a primi sufletul, iar sufletul este încântat de îm- 
brăţişarea trupului. Puneți această combinație într-un 
cuptor de arcană şi țineți-o acolo timp de patruzeci 
de zile. Când acest timp a expirat, veți obține cel 
mai bun ulei, de o perfecțiune nemaipomenită, prin 
care Mercurul şi orice metal imperfect se transformă 
în aur. 

Acum să ne îndreptăm atenția asupra multipli- 
cării lui. Luaţi Mercur corporal în proporție de două 
părți, şi turnați-l peste trei părți egale ca greutate, din 
uleiul de mai sus, şi lăsați mixtura să rămână aşa 
timp de patruzeci de zile. Dacă se respectă propor- 
tiile de greutate şi ordinea operațiilor, multiplicarea 
devine infinită. 


Capitolul XIV 
DESPRE SECRETELE ŞI ARCANA ANTIMONIULUI 
PENTRU TINCTURA ROŞIE, ÎN VEDEREA 
TRANSMUTAŢIEI 


Antimoniul este adevărata baie a aurului. Filo- 
sofii îl numesc examinatorul şi stilanxul. Poeţii spun 
că în această baie Vulcan l-a spălat pe Pheobus şi l-a 
curățat de orice murdărie şi impurități. El este pro- 
dus din cele mai pure şi nobile Mercur şi Sulf, sub 
genul vitriolului, cu aspect metalic şi strălucitor. Unii 
filosofi l-au numit Plumbul Alb al oamenilor înțe- 
lepți sau, simplu, Plumb. 

Aşadar, luaţi antimoniu de cea mai bună calitate, 
oricât doriţi. Dizolvaţi-l în acid azotic şi aruncaţi-l în 
apă rece, adăugându-i puţin şofran de Marte, în aşa 
fel încât el să se poată duce la fundul vasului ca un 
sediment, căci altfel nu-şi va elimina impuritățile. 
După ce a fost dizolvat în felul acesta, va atinge 
suprema frumusețe. Puneţi-l într-un vas de sticlă 
închis ermetic din toate părțile cu un strat foarte gros 

de mastic sau de chit, sau într-o bocia de piatră şi 
amestecați-l cu tutia calcinată, sublimată la o treaptă 
de foc perfectă. El trebuie să fie ferit de lichefiere, 
deoarece, la o încălzire prea puternică, se poate 
sparge sticla. Cu o livră” din acest antimoniu se poate 
face o sublimare perfectă timp de două zile. Puneti 
această substanță sublimată într-o fiolă, încât să 
atingă apa cu a treia parte a ei, într-un vas bine închis 
cu chit, pentru ca spiritul să nu poată ieşi. Sus- 
pendați-l deasupra unui tripod (cuptor) de arcan, şi 
lăsaţi lucrarea să fie stimulată cu ajutorul unui foc 
încet, asemănător căldurii soarelui din miezul verii. 

La urmă, în cea de-a zecea zi, măriți-l treptat, 
căci dacă se transmite o căldură foarte intensă, vasele 
de sticlă se sparg, şi, uneori, chiar şi cuptoarele pot fi 
distruse. În timp ce vaporii se înalță, apar diferite 
culori. Lucraţi cu un foc moderat până când va apă- 
rea o substanţă roşie. După aceea, dizolvaţi în acetum 
foarte puternic şi eliminați impuritățile. Lăsaţi ca 
acetum-ul să fie extras şi apoi dizolvat din nou în apă 
distilată obişnuită. Acesta trebuie să fie separat din 
nou, iar sedimentul să fie distilat la un foc iute 
într-un vas de sticlă foarte bine închis. Întregul corp 
al Antimoniului se va înălța ca un ulei foarte roşu, de 
culoarea rubinului, şi va curge în receptor, picătură 
cu picătură, emanând un miros foarte plăcut, şi 
având un gust foarte dulce.! 


"O livră = 453, 6 gr. 

! Antimoniuul poate fi făcut pastă cu apa vitriolului, şi apoi 
purificat prin clorură de amoniu; în felul acesta, se poate obţine de 
acolo o licoare densă purpurie sau roşiatică. Acesta este uleiul de 
antimoniu, care are multe calități (Chirurgia Magna. Lib. V). Luaţi 
trei livre de antimoniu şi tot atâtea de sare gemă. Distilaţi-le 
împreună într-o retortă timp de trei zile naturale şi, în felul acesta, 
veți obține un ulei roşu care posedă incredibila putere de vindecare 
a rănilor care nu pot fi vindecate altfel (Chirurgia Minor, Tract. H). 

Acesta este arcanul suprem din antimoniu al 
filosofilor, pe care ei îl socotesc cel mai bun dintre 
arcanele uleiurilor. Apoi, în cele din urmă, preparați 
uleiul Soarelui în felul următor: luaţi din cel mai pur 
Soare cât doriți, şi dizolvaţi-l în spirit de vin 
rectificat. Lăsaţi spiritul să fie extras de mai multe 
ori, şi, de tot atâtea ori, lăsaţi-l să se dizolve din nou. 
Lăsaţi ultima soluţie să fie păstrată laolaltă cu spiritul 
vinului şi rotită timp de o lună. După aceea, distilați 
aurul volatil şi spiritul vinului de trei sau patru ori, 
cu ajutorul unui alambic, în aşa fel încât mixtura să 
se scurgă într-un vas colector, şi să fie adus la 
calitatea lui de esență supremă. La o jumătate de 
uncie din acest aur dizolvat adăugaţi o uncie de Ulei 
de Antimoniu. Acest ulei îl îmbrăţişează în căldura 
băii, astfel încât nu-l lasă să plece prea uşor, chiar şi 
atunci când alcoolul urmează să fie extras. În acest fel 
veți stăpâni arcanul şi misterul suprem al Naturii, 
cărora cu greu li se poate găsi un egal în natura 
lucrurilor. Închideți combinația acestor două uleiuri 
într-o fiolă, aşa cum am arătat, aşezaţi-o într-un 
tripod timp de o lună filosofică, şi apoi încălziți-o la 
un foc mic; totuşi, dacă focul este potrivit la măsura 
exactă, această operaţie se încheie în treizeci şi una 
de zile şi atinge perfecțiunea. Prin această metodă, 
Mercurul şi orice alte metale imperfecte ating perfec- 
țiunea aurului. 


Capitolul XV 
DESPRE PROIECTIA CE TREBUIE REALIZATĂ PRIN 
MISTERUL ŞI ARCANUL ANTIMONIULUI 


Nici o greutate precisă nu poate fi stabilită în 
această operă de proiecție, deşi tinctura însăşi poate 
fi extrasă dintr-un obiect anume, într-o proporţie 

definită şi cu aplicații corespunzătoare. De exemplu, 
Remediul colorează uneori treizeci, patruzeci, câteo- 
dată, şaizeci, optzeci sau o sută de părți ale unui metal 
imperfect. Atunci întreaga lucrare depinde mai ales 
de purificarea Remediului şi de îndemânarea opera- 
torului, şi abia după aceea de gradul mai mic sau mai 
mare de puritate a corpului imperfect manevrat. De 
exemplu, un Venus este mai pur decât altul, şi de 
aceea este posibil să nu poată fi stabilită o greutate 
precisă în această lucrare. Doar acest lucru nu va- 
lorează nimic, căci dacă se întâmplă ca operatorul 
să fi luat prea multă tinctură, el îşi poate corecta 
eroarea, adăugând mai mult metal imperfect. Dar 
dacă operatorul a luat o cantitate prea mare din acest 
metal, atunci puterea tincturii slăbeşte; şi în acest caz 
se poate corecta uşor această situaţie prin cineritium, 
prin cimentări sau prin abluţiuni în antimoniu brut. 
Nu există nimic care să-l întârzie pe operator în 
această fază; să-l lăsăm să descopere un adevăr care a 
fost transmis de filosofi şi ascuns cu multă grijă, şi 
anume, că în aceste lucrări trebuie să existe şi o 
revificare, ca să spunem aşa, o însuflețire a corpurilor 
imperfecte — sau ca să zic altfel, o spiritualizare. 
Legat de acest aspect, unii au spus că metalele lor nu 
sunt comune, din moment ce trăiesc şi au un suflet. 


ÎNSUFLEȚIREA SE FACE ÎN FELUL URMĂTOR 


Luaţi din Venus, prelucrat în foi mici, oricât do- 
riti, zece, douăzeci, sau patruzeci de livre. Lăsaţi-le 
să fie acoperite de un strat de arsenic şi tartru 
calcinat, şi calcinaţi-le în propriul lor vas timp de 
douăzeci şi patru de ore. Apoi, lăsaţi ca Venus să fie 
pulverizat, spălat şi purificat în întregime. Calcinarea 
şi spălarea trebuie să fie repetate de trei sau patru 
ori. În felul acesta, el este purificat şi curăţat de 

culoarea verde şi de propriul său sulf impur. Va 
trebui să aveți grijă să nu operaţi o calcinare cu sulf 
obişnuit, fiindcă tot ce este bun în metal va fi dete- 
riorat, iar ceea ce este rău va deveni şi mai rău. La 
zece măsuri din acest Venus purificat, adăugaţi una 
de Lună pură. 

Dar pentru ca prelucrarea Medicamentului să 
fie accelerată prin proiecție, ca să pătrundă mai uşor 
în corpul imperfect şi să elimine toate părțile care 
sunt opuse naturii Lunii, este nevoie de realizarea 
unui ferment perfect. Căci lucrarea este pătată de un 
Sulf impur, astfel încât un nor se întinde pe suprafața 
substanței transmutate, sau metalul este mixtat cu 
încrengăturile Sulfului şi poate fi îndepărtat de acolo. 
Dar dacă urmează să fie realizată proiecția unei 
pietre roşii în vederea unei transmutaţii roşii, e 
necesar mai întâi să se înceapă cu aurul, după aceea 
cu argintul, sau cu alte metale complet purificate, aşa 
cum am arătat mai înainte. De acolo se iveşte cel mai 
pur aur. 


Capitolul XVI 
DESPRE MATERIA UNIVERSALĂ A PIETREI 
FILOSOFALE 


După mortificarea plantelor, acestea sunt trans- 
mutate cu ajutorul a două minerale, cum ar fi Sulful 
şi Sarea, într-o natură minerală astfel încât, în cele 
din urmă, să devină minerale perfecte. Aşa se în- 
tâmplă că, în scobiturile şi cavernele minerale ale 
pământului se găsesc plante, care, perioade lungi de 
timp şi prin căldura continuă a Sulfului au părăsit 
natura lor vegetală şi şi-au asumat-o pe cea minerală. 
Acest fenomen are loc, în cele mai multe cazuri, acolo 
unde hrana corespunzătoare este îndepărtată de 

vegetalele de acest gen, încât ele sunt forțate să-şi 
preia hrana de la sulf şi de la sărurile pământului, 
până când, ceea ce înainte era plantă, se transformă 
într-un mineral perfect. Din această stare minerală 
apare uneori şi o esență metalică perfectă, iar acest 
lucru se întâmplă prin trecerea de la un grad la altul. 

Dar să ne întoarcem la Piatra Filosofală. Materia 
acesteia, aşa cum au menționat unii scriitori, este, 
dincolo de toate, dificil de descoperit şi greu de 
înțeles. Metoda şi cea mai sigură regulă pentru a o 
descoperi, precum şi alte subiecte — pe care ele le 
cuprind sau sunt apte să le producă — constă în 
studierea atentă a rădăcinii şi seminței prin care ele 
ajung la cunoştinţa noastră. În acest scop, înainte de 
orice altceva, este absolut necesar să luăm în conside- 
rare principiile şi modul în care procedează Natura 
pentru a trece, în cele din urmă, de la imperfecţiune 
la perfecţiune. 

Acum, în această privinţă, este bine să înțelegem 
pe .de-a-ntregul că toate lucrurile create de Natură 
constau din trei elemente de bază, şi anume Mer- 
curul, Sulful şi Sarea naturale aflate în combinație, în 
aşa fel încât, în unele substanțe, ele sunt volatile, iar 
în altele sunt stabile, solide. De fiecare dată când 
Sarea corporală este amestecată cu Mercurul spiritual 
şi Sulful însuflețit într-un singur corp, Natura începe 
să lucreze, cu ajutorul unui foc, prin care se poate 
face separarea elementelor, în acele locuri subterane 
ce au rol de vase. În felul acesta, Sulful gros şi impur 
se separă de cel pur, pământul se desparte de Sare, 
iar norii se despart de Mercur, în timp ce părțile cele 
mai pure sunt păstrate pentru a fi unite din nou de 
către Natură într-un corp geogamic pur. 

Această operaţie este considerată de către Magi 
ca fiind o conjuncție, o mixtură de trei constituenți: 
trupul, sufletul şi spiritul. Când această unire este 

completă rezultă un Mercur pur. Acum, dacă acesta, 
atunci când curge prin trecerile şi venele lui subte- 
rane, întâlneşte Sulful haotic, Mercurul este coagulat 
de acesta, în funcţie de natura Sultului. Acesta este, 
totuşi, încă volatil, aşa că abia dacă într-o sută de ani 
se va transforma în metal. De aici a apărut şi ideea 
comună că Mercurul şi Sulful reprezintă materia 
metalelor, aşa cum afirmă minierii. 

Totuşi, nu Mercurul comun şi Sulful comun 
reprezintă materia metalelor, ci Mercurul şi Sulful 
filosofic sunt încorporate şi înnăscute în metalele 
perfecte, şi în formele acestora, astfel că ele nu se 
feresc niciodată de foc şi nici nu sunt deteriorate de 
forța de distrugere provocată de elemente. Este 
adevărat că prin dizolvarea acestui amestec natural, 
Mercurul este slăbit, aşa cum spun toți filosofii. Sub 
această formă, Mercurul nostru ajunge să fie extras 
din corpurile perfecte şi din forțele planetelor pămân- 
teşti. Acest lucru este afirmat de Hermes în cuvintele 
următoare: 


t 


„Soarele şi Luna sunt rădăcinile acestei Arte”. 


Fiul lui Hamuel spune că Piatra Filosofală este 
apă coagulată, şi anume în Soare şi Lună. Este cât se 
poate de clar că materia Pietrei nu este altceva decât 
Soare şi Lună. Acest lucru este confirmat de faptul că 
ceea ce se aseamănă produce ceea ce se asemănă. 

Noi ştim că nu există decât două Pietre — cea albă 
şi cea roşie. Există, de asemenea, două materii ale 
Pietrei — Soarele şi Luna, formate împreună într-o 
căsătorie potrivită atât natural cât şi artificial. Acum, 
văzând că bărbatul sau femeia, fără sămânţa amân- 
durora, nu pot genera, tot aşa, bărbatul, Soarele şi 
soția lui, Luna, nu pot procrea sau face ceva asemănă- 
tor fără sămânţa şi sperma celor doi. De aici filosofii 
au tras concluzia că era necesar un al treilea lucru, şi 

anume sămânţa vie a celor doi, a bărbatului şi a 
femeii, fără de care, socoteau ei, întreaga lor lucrare 
era zadarnică, neproductivă. O asemenea spermă 
este Mercur, care, prin conjuncția celor două corpuri, 
Soarele şi Luna, primeşte în el natura acestora. Numai 
după aceea lucrarea este potrivită pentru asemenea 
adunare, pătrundere şi generare, prin puterea şi vir- 
tutea masculină şi feminină. 

Aşadar, filosofii au spus că acelaşi Mercur se 
compune din trup, suflet şi spirit, şi că şi-a însuşit 
natura şi proprietățile tuturor elementelor. Apoi, cu 
geniul şi inteligenţa lor atât de dezvoltate, ei susțin 
că Piatra Filosofică ar aparţine regnului animal. Ei o 
numesc chiar Adam, care poartă propria sa Evă 
invizibilă, ascunsă în trupul său, din momentul în 
care ei s-au unit prin puterea Supremului Dumnezeu, 
Creatorul tuturor lucrurilor. Din această cauză, se 
poate spune că Mercurul Filosofilor nu este altul decât 
cel mai greu de înţeles Mercur compus, şi nicidecum 
Mercurul comun. Astfel ei au spus cu înțelepciune că 
în Mercur există ceea ce caută oamenii înţelepţi. 
Almadir, filosoful, spune: 


„Noi extragem Mercurul nostru dintr-un corp 
perfect, şi din două condiţii naturale perfecte 
încorporate la un loc, care într-adevăr îşi ma- 
nifestă perfecțiunea în exterior, fiind astfel în 
stare să reziste focului, astfel încât imperfecți- 
unea sa interioară să poată fi protejată de per- 
fecțiunile exterioare”. 


Prin acest fragment al filosofului perspicace este 
înțeleasă materia adamică, limbus-ul microcosmului!, 





1 Omul însuşi a fost creat din ceea ce se numeşte limbus. Acest 
limbus conţinea potența şi natura tuturor creaturilor. De aceea omul 
însuşi este numit microcosm, sau lume în miniatură (De Generatione 
Stultorum). Omul a fost format din limbus, şi acest limbus este lumea 

şi materia unică, omogenă a filosofilor. Afirmațiile 
acestor oameni, pe care le-am menţionat mai înainte, 
sunt neprețuite, şi totdeauna de ţinut la mare cinste, 
deoarece nu conţin nimic superficial şi lipsit de 
temei. Pe scurt, materia Pietrei Filosofale nu este 
altceva decât un Mercur învăpăiat şi perfect extras de 
Natură şi Artă, adică el este adevăratul Adam her- 
mafrodit şi microcosmos preparat artificial. Cel mai 
înțelept dintre filosofi, Mercurius, făcând aceeaşi 
afirmaţie, a numit Piatra „orfan”. Mercurul nostru, 
prin urmare, este acelaşi care conţine toate calitățile 
perfecte, forta şi virtuțile Soarelui, care, de asemenea, 
aleargă prin toate străzile şi casele tuturor planetelor, 
şi din propria-i renaştere a dobândit forța lucrurilor 
de sus şi a celor de jos; de aceea el trebuie comparat 
cu căsătoria [lucrurilor de sus cu cele de jos], cum 
reiese clar din culoarea albă şi roşie a acestuia. 


Capitolul XVII 
DESPRE PREPARAREA MATERIEI PENTRU 
PIATRA FILOSOFALĂ 


Natura are nevoie, în special, ca propriul său om 
filosofic să fie adus la starea unei substanțe mercuri- 
ale, în aşa fel încât să poată fi născut în Piatra filoso- 
fală. De altfel, ar trebui să se observe că preparările 





universală (Paramirum Aliud, Lib. I, c. 2). Limbus-ul a fost prima 
materie a omului... Oricine cunoaşte acest limbus, cunoaşte şi ce 
este omul. Orice este limbus-ul, acelaşi lucru este omul (Paramirum 
Aliud, Lib. IV), Există un limbus dual, omul, micul limbus, şi Marele 
Limbus din care acesta a fost creat (De Podagra). Limbus-ul este 
sămânţa din care sunt create şi dezvoliate toate creaturile, aşa cum 
copacul răsare din propria-i sămânță. Limbus-ul îşi are baza în 
cuvântul lui Dumnezeu (Ibid.). Limbus-ul lui Adam a fost cer şi 
pământ, apă şi aer. Aşadar şi omul rămâne în limbus, şi are în el 
cerul şi pământul, aerul şi apa, cu care se identifică (Paragranum 
Alterum, Tract. II). i 

obişnuite ale lui Geber, Albertus Magnus, Thoma 
d'Aquino, Rupescissa, Polydorus şi alții nu sunt 
decât nişte soluții, sublimări şi calcinări particulare 
ce nu au nici o legătură cu substanța noastră uni- 
versală, care are nevoie doar de focul cel mai secret al 
filosofilor. Aşadar, focul şi Azotul sunt suficiente 
[lucrării noastre]. 

Din faptul că filosofii menționează anumite ti- 
puri de preparări, precum putrefacția, distilarea, 
sublimarea, calcinarea, coagularea, trecerea la alb, 
trecerea la roşu, cerarea, fixarea şi altele asemănă- 
toare, voi ar trebui să înțelegeți că în substanța lor 
universală, Natura însăşi efectuează toate operaţiile 
pentru realizarea fazelor pe care le-am amintit, iar nu 
operatorul, numai într-un vas filosofic, la un foc 
asemănător, iar nu la un foc obişnuit. Albul şi roşul 
izvorăsc dintr-o singură rădăcină, fără vreun inter- 
mediar. Se dizolvă de unul singur, se copulează de 
unul singur, devine alb, devine roşu, se face de cu- 
loarea şofranului şi de culoare neagră, se căsătoreşte 
cu el însuşi şi concepe în el însuşi. 

Trebuie, aşadar, să fie fiert, copt şi topit; se ridică 
şi coboară. Toate aceste operații constituie o singură 
operaţie şi este efectuată doar de foc. Cu toate acestea, 
unii filosofi au dizolvat corpul Soarelui cu ajutorul 
unei esențe de vin foarte concentrată şi l-au făcut să 
devină volatil, pentru ca să se poată ridica printr-un 
alambic, crezând că aceasta este adevărata materie 
volatilă a filosofilor, deşi lucrurile nu stau aşa. Şi 
chiar dacă este un arcan preţios acela în a reduce 
acest corp metalic perfect într-o substanță volatilă, 
spirituală, totuşi ei greşesc în privința separării ele- 
mentelor. 

Acest procedeu al călugărilor ca Lully, Richard 
al Angliei, Rupescissa şi ceilalți s-a dovedit a fi greşit. 
Prin acest procedeu, gândeau ei, vor putea să separe 

aurul într-o putere subtilă, elementară şi spirituală, 
fiecare în mod separat şi, după aceea, prin circulaţie 
şi rectificare, să combine din nou elementele 
într-unul singur — dar în zadar, căci chiar dacă fiecare 
element poate fi, într-un anumit sens, descompus 
într-un alt element, totuşi fiecare element, separat în 
acest fel, poate fi separat din nou în alt element, iar 
aceste elemente separate nu pot fi aduse înapoi din 
nou pentru a forma un singur element, prin acțiunea 
de circulație într-un pelican sau prin distilare, fiindcă 
totdeauna va rămâne o oarecare materie volatilă şi 
aur potabil, aşa cum îl numesc chiar ei. Motivul 
pentru care ei nu-şi pot realiza această intenţie este 
acela că Natura refuză să fie separată, prin inter- 
venția omului cu toate instrumentele şi aparatura 
acestuia. Numai ea singură îşi cunoaşte propriile sale 
metode de lucru, greutățile elementelor, separările, 
rectificările şi copulaţiile, pe care le realizează fără 
ajutorul vreunui operator sau a muncii manuale, 
fiind nevoie doar cu materia conținută în focul secret 
şi de vasul ocult corespunzător. 

Prin urmare, separarea elementelor este impo- 
sibil de realizat de către om. Ar putea părea că s-a re- 
alizat, dar nu este adevărat, orice ar spune Raymond 
Lully, despre acea faimoasă lucrare englezească 
aurită pe care el susține neîntemeiat că a realizat-o. 
Natura însăşi posedă, în interiorul ei, propriul sepa- 
rator, ce adună la un loc ceea ce a fost despărțit, fără 
ajutorul omului. Ea cunoaşte cel mai bine ponderea 
fiecărui element, pe care omul nu o cunoaşte, cu 
toate că anumiţi scriitori vorbesc, în falsele şi neîn- 
semnatele lor lucrări, despre acest aur volatil. 

Aceasta este opinia filosofilor, şi anume că atunci 
când şi-au pus materia în focul şi mai secret şi când, 
cu ajutorul unei călduri filosofice moderate, aceasta 
este nutrită pe fiecare parte, ea va începe se descom- 

pună, căpătând o culoare neagră. Această operație, ei 
o numesc putrefacție, iar această înnegrire o numesc 
Capul Corbului. Urcuşul şi coborâşul [acestei lucrări], 
ei le numesc distilare, înălțare şi cădere. Uscarea o 
numesc coagulare; iar albirea, calcinare; şi fiindcă 
[materia] devine fluidă şi moale la căldură, vorbesc 
de cerare. Când aceasta încetează să mai urce şi 
rămâne lichidă la fundul [vasului], ei spun că se pro- 
duce fixarea. 

În acest sens trebuie să fie înțeleşi termenii ope- 
raţiilor filosofice şi nu altfel. 


Capitolul XVIII 
DESPRE INSTRUMENTE ŞI VASUL FILOSOFIC 


Falşii filosofi au înțeles greşit vasul filosofic ocult 
şi secret, şi mai rău este ceea ce a spus Aristotel 
alchimistul (nu faimosul filosof grec al Academiei), 
susținând că materia trebuie fiartă într-un vas triplu. 
Dar cel mai grav lucru este cel afirmat de un altul, şi 
anume că materia, în prima ei separare şi la primul 
grad, necesită un vas metalic; în cel de-al doilea grad 
de coagulare şi albire a pământului, fiind nevoie de 
un vas de sticlă; iar în cel de-al treilea grad, pentru 
fixare, un vas de pământ. 

Cu toate acestea, de aici filosofii înțeleg doar un 
singur vas pentru toate operațiile de perfecționare a 
pietrei roşii. Deoarece materia noastră este rădăcina 
pentru alb şi roşu, este necesar ca vasul să fie mo- 
delat în aşa fel încât materia din el să poată fi influ- 
enţată de corpurile cereşti, căci influențele cereşti 
invizibile şi energiile stelelor sunt necesare chiar de 
la prima treaptă pentru începerea lucrului. Altfel ar fi 
imposibil de realizat piatra orientală, chaldeeană şi 
egipteană. Prin aceasta, Anaxagora a cunoscut pute- 

rile întregului firmament şi a prevăzut că o piatră 
uriaşă va cădea din cer, ceea ce s-a şi întâmplat după 
moartea sa. 

Cabaliştilor, vasul nostru le este foarte bine cu- 
noscut, căci el trebuie confecționat potrivit proporției 
şi măsurii adevăratei geometrii, şi cuadraturii cer- 
cului bine definită, astfel încât spiritul şi sufletul 
materiei noastre, separate de corpul lor, să poată fi în 
stare să ridice acest vas cu ele în raport cu înălțimea 
cerului. Dacă vasul este mai lat, mai strâmt, mai înalt 
sau mai mic decât trebuie, şi [într-o altă proporție] 
decât îşi doresc spiritul şi sufletul operante domi- 
nante, căldura focului nostru filosofic secret (care 
este, într-adevăr, foarte intens), va agita puternic 
materia şi va accelera foarte mult ritmul desfăşurării 
acestui proces, încât vasul va vibra şi se sparge în mii 
de bucăţi, constituind în acest fel un pericol iminent 
pentru viața operatorului. Pe de altă parte, dacă ar 
avea capacitate mai mare decât este nevoie pentru 
proporţia cuvenită încât căldura să aibă efect asupra 
materiei, atunci munca va fi irosită şi substanța 
pierdută. De aceea, vasul filosofic trebuie făcut cu 
cea mai mare grijă. Care va trebui să fie materialul 
din care va fi confecționat vasul, ştiu doar cei care, în 
prima soluție a materiei noastre fixate şi purificate, 
au adus acea materie la propria ei chintesență pri- 
mară. S-a spus destul de mult la acest punct. 

Operatorul trebuie, de asemenea, să țină cont că 
în prima ei soluție, materia produce şi elimină din ea 
însăşi. 

Metoda descrierii vasului este destul de dificilă. 
Acesta ar trebui să fie aşa cum o cere Natura şi 
trebuie căutat şi cercetat în orice sursă posibilă, astfel 
încât, de la înălțimea cerului filosofic, ridică deasupra 
pământului filosofic, să poată acționa asupra fructu- 
lui propriului său corp pământesc. De asemenea, ar 

trebui să aibă această formă şi pentru ca separarea şi 
purificarea elementelor să poată fi făcută atunci când 
focul acționează asupra lor, şi pentru ca fiecare să 
poată avea puterea de a-şi ocupa locul spre care 
tinde şi, de asemenea, ca soarele şi alte planete să 
poată efectua operaţiile în jurul pământului elemen- 
tal, timp în care mişcarea în traiectoria lor nu este 
nici încetinită şi nici agitată printr-o deplasare prea 
rapidă. În toate aceste particularități menţionate mai 
înainte trebuie respectată o proporţie corespunzătoare 
sub aspectul sfericității şi al înălțimii. 

Instrumentele pentru prima purificare a corpuri- 
lor minerale sunt vasele de topire, foalele, cleştii, 
creuzetele, reactivii, vasele de cimentare, cineritium, 
vasele de distilare, recipiente pentru acid azotic con- 
centrat şi apă regală; ca şi dispozitivele necesare 
pentru realizarea proiecției în punctul culminant al 
operației. 


Capitolul XIX 
DESPRE FOCUL SECRET AL FILOSOFILOR 


Un bine cunoscut dicton sentențios spune:,,Fie ca 
focul şi Azoth-ul să-ți ajungă”. Numai focul este 
întreaga lucrare şi întreaga artă. Mai mult decât atât, 
cei care îşi clădesc focul şi îşi țin vasul la această căl- 
dură, comit o eroare. În zadar unii au încercat acest 
lucru la căldura emanată de balega de cal. La focul 
de cărbuni, fără un agent, ei au reuşit să sublimeze 
materia, dar nu au dizolvat-o. Alţii au recurs la căl- 
dura lămpilor, afirmând că acesta este focul secret al 
filosofilor pentru confecționarea Pietrei. Alţii au pla- 
sat vasul într-o baie, mai întâi pe o mulţime de ouă 
de furnici, iar alții pe cenuşă de jnepeni. Unii au 
căutat focul în varul nestins, în tartru, în vitriol, în 
azotatul de potasiu etc. Alţii, din nou, l-au căutat în 

apa care fierbe. Vorbind despre acest foc, Thoma 
d Aquino greşeşte spunând că Dumnezeu şi îngerii 
nu pot face ceva fără foc, folosindu-se de el zilnic. Ce 
blasfemie! Oare nu este aceasta o minciună clară, a 
afirma că Dumnezeu nu se poate descurca fără 
căldura elementală a apei care fierbe? Orice fel de 
căldură stimulată de toate acele mijloace menţionate 
mai sus nu este de nici un folos pentru lucrarea 
noastră. Aveţi grijă să nu fiți îndrumați greşit de 
Arnold de Villa Nova, care a scris despre subiectul 
focului de cărbuni, fiindcă veţi fi induşi în eroare în 
această problemă. 

Almadir spune că razele invizibile ale focului 
nostru sunt suficiente prin ele însele. Altul dă ca 
exemplu acea căldură cerească care prin reflexiile ei 
tinde să coaguleze şi să perfecționeze Mercurul, iar 
prin mişcarea ei continuă tinde să genereze metale. 
Din nou, aceeaşi autoritate spune: 


„Faceţi un foc vaporos, mistuitor, ca pentru a 
coace, neîntrerupt, dar nu volatil sau care să 
fiarbă, închis, izolat de aer, care să nu ardă, ci 
care să se modifice şi să pătrundă. Acum, 
într-adevăr, am menţionat orice fel de foc şi de 
căldură stimulatoare. Dacă sunteți un adevărat 
filosof, veţi înțelege”. 


Salmanazar, la rândul său, observă: 


„[Focul nostru] este un foc corosiv, care atrage 
peste vasul nostru un aer precum un nor, nor în 
care sunt ascunse razele acestui foc. Dacă această 
învălmăşeală cețoasă şi această umezeală a noru- 
lui slăbeşte, înseamnă că s-a săvârşit o greşeală”. 


Din nou, Almadir spune, că dacă focul nu a în- 
călzit soarele nostru cu umezeala lui, prin excrementul 
muntelui, printr-o ridicare moderată, nu vom avea 
parte nici de Piatra Roşie şi nici de Piatra Albă. 

Toate acestea ne-au înfățişat deschis focul ocult 
al oamenilor înţelepţi. În cele din urmă, aceasta este 
materia focului nostru, şi anume de a fi aprinsă de 
spiritul potolit al focului perceptibil care trage în sus, 
ca să spunem aşa, haosul fierbinte din partea opusă, 
şi deasupra materiei noastre filosofice. Această căl- 
dură, dogorind deasupra vasului nostru, trebuie să-l 
impulsioneze spre mişcarea unei generări perfecte, 
moderate, dar continue, fără întrerupere. 


Capitolul XX 
DESPRE FERMENTIUL FILOSOFILOR 
ŞI DESPRE GREUTATE 


Filosofii au lucrat intens în arta fermenților şi a 
fermentaţiei, ce pare a fi cu mult mai importantă 
decât toate celelalte [arte]. În legătură cu aceasta, unu 
au jurat lui Dumnezeu şi filosofilor că nu vor divulga 
arcanele ei prin comparații sau parabole. 

Cu toate acestea, Hermes, tatăl tuturor filosofi- 
lor, în Cartea celor Şapte Tratate, dezvăluie în chip lim- 
pede secretul fermenților, spunând că aceştia constau 
doar din propria lor dospeală; mai mult, el spune că 
fermentul albeşte prepararea, împiedică arderea, 
întârzie complet curgerea tincturii, întăreşte corpul şi 
amplifică uniunile. El mai spune că aceasta este cheia 
şi sfârşitul lucrării, ajungând la concluzia că fermen- 
tul nu este nimic altceva decât aluat, aşa cum cel al 
soarelui nu este altceva decât soare, şi cel al lunii nu 
este altceva decât lună. 

Alţii spun că fermentul este sufletul, şi dacă 
acesta nu ar fi bine preparat din piatra filosofală, nu 
ar rezulta nimic. Unii mai zeloşi în această Artă o caută 
în sufletul obişnuit, în arsenic, în tutia, în auripig- 

ment, în vitriol etc., dar în zadar, deoarece substanța 
care e căutată este aceeaşi cu cea din care urmează 
să fie extrasă. De aceea este bine să observăm că 
fermentațiile de acest fel nu reuşesc să corespundă 
dorințelor zeloşilor şi închipuirii lor, şi este limpede, 
din cele spuse mai sus, că succesele se obțin doar pe 
cale naturală. 

Dar să ajungem în sfârşit la greutate; aceasta 
poate fi considerată sub două aspecte. Primul mod 
este natural, cel de-al doilea, artificial. Greutatea natu- 
rală îşi atinge rezultatele ei în pământ prin Natură şi 
armonie. Despre acest lucru, Arnold spune: 


„Dacă se adaugă mai mult sau mai puţin 
pământ decât cere Natura, sufletul se sufocă şi 
nu este perceput nici un efect, şi nici vreo con- 
centrare”. 


Acelaşi lucru se întâmplă şi în cazul apei. Dacă 
din aceasta se ia o cantitate mai mică sau mai mare, 
acest lucru va duce la o pierdere corespondentă. Un 
exces va face materia prea jilavă, iar o deficiență o 
face prea uscată şi rigidă. Dacă ar fi prezent prea 
mult aer, se va imprima o urmă puternică asupra 
tincturii; dacă ar fi într-o cantitate prea mică, atunci 
corpul se va deteriora. Tot astfel, dacă focul va fi 
prea puternic, materia va fi arsă; dacă va fi prea slab, 
atunci nu va mai avea putere să usuce, să dizolve sau 
să încălzească alte elemente. În acestea constă 
căldura esențială. 

Greutatea artificială este pe deplin ocultă. Ea este 
conținută în arta magică a echilibrărilor. Între spirit, 
suflet şi corp, spun filosofii, greutatea constă în Sulf 
ca diriguitor al lucrării; căci sufletul doreşte cu ardoare 
Sulful, şi îl controlează pe baza greutății acestuia. 

Puteţi înțelege acest lucru astfel: Materia noastră 
este unită cu un Sulf roşu fixat, căruia i-a fost în- 

credințată a treia parte din regim!, chiar până în 
ultimul grad, în aşa fel încât acesta să poată desă- 
vârşi la nesfârşit operaţia Pietrei, să poată să rămână 
împreună cu focul ei, şi să se poată compune dintr-o 
greutate egală cu materia însăşi, pe de-a întregul, 
fără nici un fel de abatere. Aşadar, după ce materia a 
fost adaptată şi amestecată în greutatea ei propor- 
ționată, va trebui să fie închisă ermetic în vasul 
filosofic şi încredinţată focului secret. În acesta va 
răsări Soarele Filosofic şi se va înălța şi va ilumina 
toate lucrurile ce au căutat această lumină, şi pe care 
au aşteptat-o cu atâta ardoare. 

Cu aceste câteva cuvinte vom încheia arcanul 
Pietrei, un arcan care nu este, în nici un caz, neco- 
respunzător sau imperfect, şi pentru care se cuvine 
să-i mulțumim neîncetat lui Dumnezeu. Acum v-am 
arătat şi vouă comoara noastră, care nu poate fi 
plătită cu toate bogăţiile acestei lumi. 


! Adică din tipul ciclic de evoluţie a unui fenomen natural. 

Revelația lui Hermes 


INTERPRETATĂ DE THEOPHRASTUS PARACELSUS 
CU REFERIRE LA SECRETUL SUPREM AL LUMII 





199 











[Notiţă introductivă. Cel care a adus primul la lumină această 
lucrare este Benedictus Figulus; el o aşază la loc de cinste în 
antologia sa intitulată Cufărul ce cuprinde dauritele şi binecu- 
vântatele Minunăţii ale Lumii. Publicată la Frankfurt pentru prima 
oară în anul 1608, această Revelatie îi este atribuită lui Hermes 
Trismegistus şi e destul de curios că medicul din Hohenheim a 
comentat-o în legătură cu Alchimia medicinei universale. Jan 
Huser, un doctor în medicină din Grossglogaa, a întreprins la 
cererea arhiepiscopului şi prințului Ernst de Colonia o exami- 
nare critică a scrierilor autografe ale lui Paracelsus şi a manus- 
criselor originale ale discipolilor săi; le-a revizuit şi publicat la 
Colonia, într-o ediție generală, între anii 1589 şi 1590. Revelația 
nu se găseşte printre ele, semn că Figulus, care a deplâns 
mutilarea şi pervertirea multor lucrări ale lui Paracelsus, a 
considerat publicarea interpretării dată de Paracelsus acestei 
lucrări drept un gest reparator. Începând de atunci această scri- 
ere a figurat în cele mai importante florilegii de scrieri alchimice.] 





Hermes, Platon, Aristotel şi alți filosofi, care au 
devenit faimoşi în diferite veacuri, care au introdus 
Artele şi au cercetat îndeosebi tainele creaţiei infe- 
rioare, toți aceştia au căutat neostenit un mijloc prin 
care corpul omenesc să poată evita decăderea [bă- 
trâneții] şi să devină nemuritor. Lor li s-a răspuns că 
nu există nimic care să izbăvească trupul de moarte; 
dar că există un Unic Lucru care poate amâna de- 
căderea trupului, care poate să-i redea tinerețea şi 

să prelungească scurta viață omenească [ca în cazul 
Patriarhilor]. Căci moartea a fost lăsată ca pedeapsă 
din vremea primilor noştri părinți, Adam şi Eva, şi 
niciodată moartea nu se va îndepărta de urmaşii lor. 

Aşadar filosofii de mai sus, şi mulți alții, au că- 
utat neostenit acest Unic Lucru, şi au descoperit că 
acel „ceva” care apără trupul omenesc de distrugere 
şi prelungeşte viața, se poartă față de celelalte 
elemente asemeni Cerului; de aici [filosofii] au înțeles 
că Cerul [Eterul] este o substanță mai presus de cele 
Patru Elemente. Şi aşa cum Cerul, în raport cu cele- 
lalte elemente, este socotit a fi cea de-a cincea 
substanţă [fiindcă ele sunt indestructibile, stabile, şi 
nu suportă nici un amestec străin], tot astfel, acest 
Unic Lucru [comparat cu forțele corpului nostru] este 
o esență indestructibilă, care curăță tot ce este ne- 
folositor în trupurile noastre, şi de aceea i s-a dat [din 
punct de vedere] filosofic numele arătat mai sus 
[adică, Cer]. 

[Acest Unic Lucru nu este nici uscat şi fierbinte 
ca focul, nici rece şi umed ca apa, nici cald şi umed ca 
aerul, nici uscat şi rece ca pământul. Ci este o alcătu- 
ire iscusită şi desăvârşită a tuturor Elementelor, o 
combinaţie perfectă a forțelor naturale, o comuniune 
deosebită a virtuților spirituale, o unire indisolubilă a 
trupului cu sufletul. Este cea mai pură şi mai nobilă 
substanță a unui corp indestructibil, care nu poate fi 
distrusă, nici nu i se poate face vreun rău de către 
Elemente, şi este creată de Artă. Cu [această substan- 
tă] Aristotel a preparat un măr [care avea însuşirea] 
să prelungească viața prin mirosul lui, [şi de care s-a 
folosit şi el] căci cu cincisprezece zile înaintea morții 
sale, nu mai putea nici să mănânce nici să bea din 
cauza vârstei lui înaintate. 

Această Esenţă Spirituală, sau Unic Lucru, a fost 
dezvăluită lui Adam din înalt, şi după ea au jinduit 

Sfintii Părinți; Hermes şi Aristotel au numit-o Adevă- 
rul fără Minciună, cel mai sigur dintre toate lucrurile, 
Secretul tuturor Secretelor. [Această substanță] este 
Ultimul şi cel mai înalt Lucru care trebuie căutat sub 
Ceruri, o minunată încheiere a unei lucrări filosofice 
prin care sunt descoperite roua Cerului şi trăinicia 
Pământului. Ceea ce gura omului nu poate exprima 
se află pe de-a-ntregul în acest spirit. 
După cum spune Morienus: 


- 


„Cel care posedă lucrul acesta, are toate lucrurile 
şi nu mai are nevoie de ajutor, căci în el se află 
toată fericirea [lumească] trecătoare, sănătatea 
trupului şi bogăția pământească. Este spiritul 
celei de-a cincea substanțe, o Sursă a tuturor 
Bucuriilor [din sfera aflată sub razele lunii], rea- 
zemul Cerului şi al Pământului, Cel care agită 
Marea şi stârneşte Vântul, Cel care aduce Ploaia, 
care întăreşte toate lucrurile, excelentul spirit de 
deasupra altor spirite Divine, cel care ne dă să- 
nătate, bucurie, pace, iubire, care îndepărtează 
ura şi supărarea, care aduce bucuria şi alungă 
tot Răul, care vindecă pe dată toate bolile, care 
distruge sărăcia şi suferința, care ne călăuzeşte 
spre toate lucrurile bune, care curmă toate vor- 
bele şi gândurile rele [ale omului], împlinind 
dorința inimii sale, aducându-i smerita glorie 
pământească şi viață lungă -— însă, celor netreb- 
nici, care se folosesc de acest lucru în scopuri 
rele, le aduce pedeapsa veşnică”. 


Acesta este Spiritul Adevărului, pe care lumea 
nu-l poate înțelege fără ajutorul Duhului Sfânt, sau 
fără sfaturile celor care îl cunosc. În plus, natura lui 
este misterioasă, tăria lui nu are asemănare, iar pu- 
terea lui e fără margini. Sfinţii, încă de la începutul 
lumii, au dorit să vadă cum arată la înfăţişare. Acest 

203 








Spirit este numit Sufletul Lumii de către Avicenna, 
căci aşa cum Sufletul mişcă toate mădularele cor- 
pului, tot astfel Spiritul acesta pune în mişcare toate 
corpurile. Şi după cum Sufletul se află în toate 
mădularele corpului, tot aşa Spiritul acesta se află în 
toate lucrurile elementare create. El este căutat de 
mulți, dar e descoperit numai de câțiva. Este zărit de 
departe şi găsit în apropiere, fiindcă el există în orice 
lucru, în orice loc şi în orice timp. El posedă puterile 
tuturor lucrurilor create, lucrarea lui o putem vedea 
în toate elementele, iar calitățile tuturor lucrurilor 
le găsim în el, ajunse la cel mai înalt grad de perfec- 
țiune. 

Datorită însuşirilor acestei esențe, Adam şi Patri- 
arhii şi-au păstrat sănătatea şi s-au bucurat de o viață 
îndelungată şi îmbelşugată. Când această esență a 
fost descoperită de către filosofi, în urma unei munci 
ostenitoare, ei au păstrat această descoperire în cel 
mai straşnic secret, folosindu-se în acest scop de un 
limbaj ciudat şi vorbind în parabole, pentru ca el să 
nu ajungă la îndemâna celor ce nu erau vrednici să-l 
cunoască, sau altfel spus, să nu se arunce mărgă- 
ritarele la porci. Dacă oricine ar cunoaşte acest secret, 
munca ar înceta, oamenii nu ar mai dori decât un 
singur lucru — să ducă o viață păcătoasă; întreaga 
omenire ar ajunge la decădere şi ruină, fiindcă s-a 
împotrivit lui Dumnezeu prin zgârcenie şi lăcomie 
nemăsurate. Căci ochiul nu a văzut, nici urechea n-a 
auzit, şi nici inima omului n-a înțeles cu ce fel de 
însuşiri a înzestrat Cerul, în chip firesc, acest Spirit. 


* 


Aşadar, am înfățişat pe scurt câteva din calitățile 
acestui Spirit, spre Slava lui Dumnezeu, pentru care 
oamenii cucernici ar trebui să-L preamărească sme- 

riti pentru darurile Sale [daruri ale lui Dumnezeu, 
care mai apoi le vor fi date]. În felul acesta doresc să 
vă arăt care sunt puterile şi virtuțile pe care [Spiritul] 
le posedă în fiecare lucru, şi de asemenea, înfăţişarea 
lui exterioară, pentru ca astfel să fie mai uşor de 
recunoscut: 

În prima lui stare, [Unicul Lucru] apare ca un 
corp de pământ impur, cu tot felul de imperfecțiuni. 
El are [în această stare] o natură pământească, vin- 
decând toate bolile şi rănile din măruntaiele omului, 
dând o stare de bine şi curățind materia puroioasă, 
eliminând toate mirosurile grele şi, în general, vinde- 
când atât pe dinăuntru cât şi pe dinafară. 

În cea de-a doua lui natură, el apare ca un corp 
de apă oarecum mai frumos decât înainte, căci [deşi 
păstrează unele imperfecţiuni] Virtutea lui este su- 
perioară acum. El este mult mai aproape de adevăr şi 
mai spornic în lucrări. În această formă, el vindecă 
atât frigurile reci cât şi pe cele fierbinţi, şi este un 
remediu împotriva otrăvurilor, pe care le elimină din 
inimă şi plămâni, vindecând rănile, purificând sân- 
gele, şi dacă este luat de trei ori pe zi, aduce o mare 
uşurare pentru toate bolile. 

În cea de a treia sa natură, el ni se înfăţişează ca 
un corp de aer, de natură uleioasă, eliberat de aproape 
toate impuritățile. În această formă el acționează mi- 
nunat dând frumuseţe şi tărie corpului, şi [dacă în 
mâncare se pune o cantitate mică din el] previne stă- 
rile melancolice şi inflamarea bilei, crescând cantita- 
tea de sânge şi spermă, ceea ce face ca să fie necesară 
luarea de sânge în mod regulat. El stimulează dez- 
voltarea vaselor de sânge, vindecă membrele slăbite, 
redă puterea vederii, iar în procesul de creştere 
elimină tot ce este de prisos, şi face bine afecțiunilor 
din mădulare. 

În cea de a patra natură, el ne apare sub o înfă- 
țişare de foc, învăpăiată [nu eliberat chiar de toate 
imperfecțiunile — este oarecum lichid şi nu îndeajuns 
de uscat], înzestrat cu multe virtuți, făcându-l pe cel 
bătrân din nou tânăr şi reînsuflețindu-l pe cel aflat în 
pagul morții, căci dacă unui asemenea bolnav i se va 
da, în vin, o cantitate din acest foc cam cât greutatea 
unui bob de orez, focul acesta ajunge la stomac, se 
duce la inimă înnoind-o imediat, îndepărtând toată 
umezeala dinainte şi otrăvurile, şi redând ficatului 
căldura naturală. Administrat în doze mici celor 
în vârstă, el elimină bolile caracteristice bătrâneții, 
dându-le oamenilor o inimă şi un corp tânăr. De aici 
şi denumirea de Elixir al vieții. 

În cea de-a cincea şi ultimă natură, el ni se înfă- 
țişează într-o formă luminoasă şi strălucitoare, fără 
imperfecţiuni, strălucind ca aurul şi argintul, formă 
în care el dispune de toate puterile şi virtuțile de mai 
înainte, dar într-o mai mare măsură. [În acest stadiu] 
toată lucrarea lui naturală este socotită drept o ade- 
vărată minune. Când este aplicat rădăcinilor unui 
copac uscat, acesta reînvie, căpătând frunze şi făcând 
iarăşi fructe. O lampă al cărei ulei este amestecat cu 
acest spirit continuă să ardă veşnic, fără ca uleiul să 
se termine vreodată. El preschimbă cristalele în cele 
mai preţioase pietre de toate culorile, aidoma celor ce 
sunt scoase din adâncul pământului; de asemenea, el 
poate face minuni de nedescris, care nu pot fi dezvă- 
luite celor care nu merită acest lucru. El vindecă 
corpurile vii sau moarte fără a mai fi nevoie să se 
folosească leacuri. Îl iau drept martor pe Christos că 
spun adevărul, căci în el se unesc şi se împreună 
toate influențele cereşti. 

Această esență descoperă, de asemenea, locurile 
unde se găsesc comorile îngropate în pământ şi în 

mare, şi transformă toate metalele în aur — sub Cer 
nu există nimic asemenea ei. 

Acest spirit este secretul bine tăinuit de la înce- 
puturi, deşi a fost dăruit de Dumnezeu câtorva sfinți 
pentru dezvăluirea acestor comori spre Slava Sa — 
[acest Spirit] sălăşluieşte în aer, într-o formă glori- 
oasă, luând cu sine pământul în cer, în timp ce din 
corpul său izvorăsc toate râurile cu apă vie. Acest 
spirit zboară la sânul cerului ca roua dimineții, duce 
focul aprins în apă, şi îşi are locul strălucitor în cer. 





Şi deşi toate cele scrise [de mine] pot fi socotite 
minciuni, totuşi pentru cei inițiați vorbele mele sunt 
pline de adevăr... şi devin posibile atunci când sensul 
lor tainic e înțeles aşa cum se cuvine, căci Dumnezeu 
este minunat în lucrările Sale, iar înțelepciunea Lui 
este nemărginită. 

Acest spirit, sub înfăţişarea sa de foc, este numit 
Sandaraca; sub forma sa de aer este numit Kybrick; 
în cea de apă este numit Azoth; sub forma de pământ 

este numit Alcosoph şi Aliocosoph. Întrucât [oamenii] 
sunt înşelați de aceste nume, fiind lipsiți de instrucția 
necesară, ei caută acest Spirit al Vieţii socotind că-l 
pot afla în lucruri străine de Arta noastră. Dar cu 
toate că spiritul acesta, pe care noi îl căutăm pentru 
calitățile lui, este cunoscut sub toate aceste nume, 
totuşi el nu se află în aceste corpuri şi nici nu poate fi 
în ele. 

Un spirit purificat nu poate apărea decât într-un 
corp corespunzător naturii lui. Şi orice nume i s-ar 
atribui, n-ar trebui să ne închipuim că ar exista mai 
multe feluri de spirite, căci, orice s-ar spune, există 
doar un singur fel de spirit care lucrează peste tot şi 
în toate lucrurile. Acesta este spirtul, care, atunci 
când se înalță, iluminează Cerul, când apune, capătă 
puritatea Pământului, iar când pluteşte îmbrățişează 
Apele. Spiritul acesta se numeşte Rafael, Îngerul lui 
Dumnezeu cel mai subtil şi mai pur, căruia toți 
ceilalți îl dau ascultare ca unui Rege al lor. Această 
substanță spirituală nu este nici cerească, nici diavo- 
lească, ci un corp puternic, pur şi diafan, [un corp] 
aflat între ce este cel mai jos şi ce este cel mai sus, 
lipsit de rațiune, dar spornic în lucrări; este corpul cel 
mai ales şi mai frumos dintre toate celelalte lucruri 
cereşti. 

Această lucrare a lui Dumnezeu - mult prea 
profundă pentru a fi înțeleasă — este cel mai mare şi 
bine păstrat secret al Naturii, este secretul suprem. 
Este Spiritul lui Dumnezeu, care la Începuturi 
umplea pământul şi plutea pe deasupra apelor, pe 
care lumea nu-l putea cuprinde fără mijlocirea 
binevoitoare a Duhului Sfânt şi a sfaturilor celor care 
cunoşteau aceste lucruri, şi pe care întreaga lume îl 
doreşte pentru înaltele sale calităţi. Spiritul acesta nu 
poate fi prețuit îndeajuns, căci el ajunge la planete, 

înalță norii, îndepărtează negura, dă lumină tuturor 
lucrurilor, transformă orice lucru în Soare şi Lună, 
dăruieşte tuturor sănătate şi bogăție, îi curăță pe 
leproşi, dă lumină ochilor, alungă suferința, vindecă 
bolile, descoperă locul unde sunt ascunse comorile şi, 
în general, vindecă toate bolile. 

Datorită acestui spirit, filosofii au inventat cele 
Şapte Arte Liberale şi astfel au dobândit avuţii. 
Printre aceştia, Moise a făurit vasele de aur din Arcă, 
şi regele Solomon a făcut multe lucruri minunate în 
cinstea lui Dumnezeu. Totodată, Moise a construit 
tabernacolul, Noe [a construit] Arca, şi Solomon [a 
ridicat] Templul. Astfel Ezdra a restabilit legea şi 
Miriam, sora lui Moise, a ajuns să cinstească ospeția; 
Avraam, Isaac şi Iacob, precum şi alți oameni drepți, 
au fost dăruiți cu viață lungă şi bogății — şi toți sfinţii 
care au fost călăuziți [de spiritul acesta] l-au preamă- 
rit pe Dumnezeu. 

Totuşi a dobândi spiritul acesta e lucru anevoios, 
cu mult mai ostenitor decât dobândirea aurului şi 
argintului, căci el este cel mai bun lucru din câte 
există. Dintre toate lucrurile pieritoare pe care omul 
şi le poate dori în lume nici unul nu poate fi compa- 
rat cu acesta, şi numai în el singur se află adevărul. 
De aceea el este numit Piatra şi Duhul Adevărului; 
în tot ce împlineşte el nu se află nici un fel de trufie, 
şi totuşi nicicând nu-l vom preamări îndeajuns. Eu 
nu sunt în stare să vorbesc pe cât s-ar cuveni 
despre virtuțile lui, deoarece înaltele lui însuşiri şi 
puteri depăşesc putinţa noastră de înțelegere, iar 
limba oamenilor nu le poate arăta. Mai mult chiar, 
în tot cuprinsul Naturii nu există nimic mai profund 
[decât el]. 

O, străfund de nepătruns al Înțelepciunii lui 
Dumnezeu, care ai unit şi cuprins în virtutea şi pute- 

rea acestui Spirit Unic calitățile corpurilor existente! 
O cinste de negrăit şi bucurie fără de margini dăruite 
omului muritor! Căci lucrurile pieritoare ale Naturii 
sunt restaurate grație harului acestui Spirit. O, taină 
a tainelor, cel mai secret dintre toate lucrurile secrete, 
[deopotrivă] lecuitor şi leac al tuturor lucrurilor! 
Tu, descoperire ultimă în naturile pământeşti, darul 
ultim şi neprețuit oferit Patriarhilor şi Înțelepților, 
dorit atât de mult de lumea întreagă! O ce spirit 
minunat şi vrednic de laudă este puritatea în care 
stau laolaltă bucuria, bogăţia, împlinirea vieții şi arta 
tuturor artelor, puterea care oferă inițiaților ei toate 
bucuriile materiale! 

O, cunoaştere atât de dorită, nepreţuită, mai 
presus de orice lucru aflat sub cerul Lunii, prin care 
Natura este întărită, iar inima şi mădularele se re- 
înnoiesc, tinerețea înfloritoare rămâne neschimbată, 
bătrânețea este alungată, slăbiciunea dispare, fru- 
museţea este păstrată la starea ei desăvârşită, şi 
belşugul cuprinde toate lucrurile plăcute oamenilor. 
O, tu substanţă spirituală, fermecătoare, mai presus 
de orice lucru! O, tu putere minunată care învigo- 
rezi lumea întreagă! O, tu virtute de nebiruit, mai 
presus de tot ce există, deşi [eşti] disprețuită de 
către ignoranti, [eşti] ținută la mare preț, cinste şi 
slavă de către înţelepţi; lucrând prin umorile [din 
trup], tu trezeşti morții, alungi bolile şi redai glasul 
celor muribunzi! 

O, tu comoară a comorilor, mister al misterelor, 
numit de Avicenna „substanța negrăită”; [tu eşti] cel 
mai pur şi mai perfect suflet al lumii, [ca tine] nu 
există nimic mai de preț sub cer, nimic mai nepă- 
truns ca fire şi putere, minunat în virtute şi lucrare; 
tu nu ai egal printre creaturi şi posezi virtuțile tutu- 
ror lucrurilor de sub Cer! Din tine curge apa vieții, 

uleiul şi mierea tămăduirii veşnice, tu i-ai hrănit [pe 
cei aflaţi în neputinţă] cu miere şi apă din stâncă. 
De aceea, Morienus spune: 


„Cel care are [acest Spirit, acest Unic Lucru], 
posedă de asemenea toate lucrurile.” 


Binecuvântat eşti tu, Domnul Dumnezeul părin- 
tilor noştri, căci tu le-ai dat profeților această cunoaş- 
tere şi înțelegere pe care ei le-au ascuns [ca nu cumva 
să fie descoperite de cei orbi şi de cei cufundați în 
necredinta lumii] şi prin care înțelepții şi cucernicii 
Te-au slăvit! Cei care dezvăluie misterul unei aseme- 
nea învățături unor oameni care nu merită să afle 
aceste lucruri, sunt cei care rup sigiliul Revelaţiei 
Cereşti, jignind prin aceasta Măreţia lui Dumnezeu şi 
atrăgând asupra lor multe nenorociri şi pedepse ale 
lui Dumnezeu. De aceea, îi rog pe toți creştinii care 
posedă asemenea cunoştinţe să nu le împărtăşească 
nimănui, în afară de cei care trăiesc ascultând de 
poruncile Domnului şi în virtute, şi care Îl preamă- 
resc pe Dumnezeu, Cel ce a dat omului o asemenea 
comoară. Mulţi o caută, dar puţini o găsesc. De aceea 
oamenii impuri şi cei care duc o viață păcătoasă nu 
sunt vrednici de ea. 

Aşadar, această Artă este hărăzită a fi arătată 
doar celor care se tem de Dumnezeu, întrucât ea nu 
poate fi cumpărată cu bani. Mărturisesc înaintea lui 
Dumnezeu că vorbele mele sunt adevărate, deşi acest 
lucru pare cu neputinţă neghiobilor, căci nimeni 
până acum nu a cercetat Natura atât de adânc. Atot- 
puternicul fie lăudat pentru că a creat această Artă 
şi a dezvăluit-o oamenilor cu frică de Dumnezeu. 
Amin. 


Şi astfel s-a împlinit această neprețuită şi minu- 
nată lucrare, menită să dezvăluie spiritul ocult, în 

care sunt tăinuite secretele şi misterele lumii. Spiritul 
acesta este o putere minunată, maiestuoasă şi divină, 
întrucât cuprinde la sânul său lumea întreagă şi este 
mai presus de [cele patru] Elemente şi de a cincea 


Substanţă. Anexe | 


Lui Trismegistus Spagyrus, al nostru. 
Isus Christos Nemuritorul fie mărit şi glorificat. 
Amin. 


S 

Terminologia 
folosită de Paracelsus! 


ABESSI, sau REBIS — Reziduu; materie moartă, materii fecale. 
ADECH - Omul interior (spiritual); domnul gândirii şi al 


imaginaţiei, care „formează” în mod subiectiv toate 
lucrurile în mintea lui, şi pe care omul exterior (material) 
le poate reproduce obiectiv. Fiecare dintre aceştia doi 
acţionează potrivit naturii proprii — cel invizibil în invizibil 
şi cel vizibil într-o manieră vizibil. Omul exterior pune în 
act ceea ce gândeşte omul interior, însă gândirea înseamnă 
a acţiona în sfera ideilor, iar produsele gândirii sunt 
substanţiale în planul transcendental, chiar dacă ele nu 
sunt proiectate pe planul material. Omul interior este şi 
face ceea ce doreşte şi gândeşte. Dacă ideile şi intențiile 
sale, bune sau rele, îşi găsesc sau nu expresia în plan 
material, acest lucru este mai puţin important pentru 
propria-i dezvoltare spirituală, decât pentru alţii, care pot 
fi afectaţi de actele lui, dar mai puţin de gândurile sale. 


ADMISURAL — Pământ (în sens literal şi alegoric). 
ADROP, AZANE sau AZAR - „Piatra filosofală”. Aceasta nu 


este o piatră în sensul obişnuit al acestui termen, ci o 
expresie alegorică, însemnând principiul înțelepciunii pe 
care filosoful, care a căpătat-o prin experienţă practică (nu 
cea care reprezintă doar speculație teoretică asupra ei) 
se poate sprijini cu încredere, aşa cum s-ar sprijini pe 
valoarea unei pietre prețioase, sau ca şi cum ar avea 
încredere într-o stâncă trainică, pe care şi-ar aşeza temelia 
casei lui (spirituale). 


ACTHNA - Un foc subpământean invizibil, matricea din care 


iau naştere substanțele bituminoase, şi care produce 
uneori erupții vulcanice. Este o anumită stare a „sufle- 
tului” pământului, un amestec de elemente astrale şi 


| Sursa: Franz Hartmann, Paracelsus (Viaţa şi opera), trad. rom. lie 
Iliescu, Editura Herald, Bucureşti, 2004. Aici sunt redați numai 
termenii cei mai frecvenți. 

materiale, sau poate al unei proprietăți electrice sau 
magnetice. 

ACTHNICI - Spirite elementale ale focului; spirite ale Naturii. 
Ele pot să apară sub diferite forme, ca limbi de foc, globuri 
de foc etc.; ele pot fi văzute câteodată la „şedinţele de 
spiritism”. 

ALCAHEST - Un element ce dizolvă toate metalele, şi prin care 
toate corpurile terestre pot fi reduse la starea lor de Ens 
primum, sau materie primară din care sunt formate. Este o 
forță ce acționează asupra formelor astrale (sau suflete) ale 
tuturor lucrurilor, în stare să schimbe polaritatea mole- 
culelor lor şi, în acest fel, să le dizolve. Puterea Voinței 
constituie aspectul cel mai important al veritabilului 
Alcahest. În aspectul său cel mai puţin important el apare 
ca un fluid vizibil, încă necunoscut alchimiei moderne, 
capabil să dizolve toate lucrurile. 


ALCHIMIE — Ştiinţa cu ajutorul căreia lucrurile pot fi nu numai 
descompuse şi recompuse (aşa cum se face în chimie), ci 
prin care natura lor esențială poate fi schimbată şi înălțată, 
sau transmutată în oricare alta. Chimia operează numai în 
materia moartă, în timp ce alchimia foloseşte viaţa ca 
element de lucru. Toate lucrurile au o natură întreită, a 
cărei formă materială şi obiectivă constituie manifestarea 
ei inferioară. Există, de exemplu, aur spiritual (imaterial), 
aur astral (ca un fluid eteric şi invizibil), şi aur pământesc 
(material, solid şi vizibil). Primele două naturi sunt, ca să 
spunem aşa, spiritul şi sufletul celei din urmă. Cu ajutorul 
puterilor spirituale ale sufletului putem induce schimbări 
în ele, în aşa fel ca acestea să poată deveni vizibile în starea 
obiectivă. Anumite operații exterioare pot ajuta puterile 
sufletului în lucrarea lor, dar dacă nu dispunem de aceste 
puteri sufleteşti, celelalte operaţii vor fi zadarnice. De 
aceea, toate operaţiile specifice alchimiei pot fi efectuate cu 
succes numai de cel care este alchimist prin naştere sau 
prin educație. Orice lucru fiind de natură întreită, există şi 
un aspect întreit al alchimiei. În aspectul cel mai înalt, ea 
ne învață regenerarea omului spiritual, purificarea minţii, 
a cugetării şi a voinței, ca şi înnobilarea tuturor facultăților 
sufletului. În aspectul cel mai de jos, ea se ocupă de 
substanțele fizice; întrucât părăseşte domeniul sufletului 
viu şi păşeşte în jos spre materia moartă, ea ajunge în cele 

din urmă să opereze în domeniul ştiinţei chimice din zilele 
noastre. 


ALCOL -— Substanţa unui corp liber de orice materie pămân- 
tească; forma ei eterică sau astrală. 


ALUECH - Corpul spiritual pur. 
ANIADUS - Activitatea spirituală a lucrurilor. 


ANIADUM - Omul spiritual (născut din nou); activitatea 
spiritului omului în trupul său muritor; sedii! Conştiinței 
Spirituale. 


ANIADA - Activitățile provocate de influențele astrale, puterile 
cereşti; activitatea imaginației şi a fanteziei. 

ANYODEI - Viaţa spirituală; starea subiectivă în care intră 
esența superioară a sufletului la moarte. 


AQUASTOR - O ființă creată prin puterea imaginației, adică 
prin concentrarea gândirii pot fi create forme eterice (ele- 
mentali, sucubi şi incubi, vampiri etc.). Asemenea forme 
imaginare, şi totuşi reale, pot căpăta viață de la persoanele 
prin a căror imaginație au fost create; în anumite condiţii, 
ele pot deveni vizibile şi tangibile. 

ARCHATES, sau ARCHALLES — Element al regnului mineral. 


ARCHAEUS - Puţerea formatoare a naturii, care divide ele- 
mentele şi le grupează în părți organice. Ea este principiul 
de viață, puterea care conține esenţa, vieţii şi proprietățile 
tuturor lucrurilor. 

ARES - Principiul spiritual; cauza caracterului specific al ori- 
cărui lucru. 


ASTRALĂ (Lumină astrală) — Element eteric universal şi viu. În 
acelaşi timp, este un element şi o putere ce conține 
caracteristicile tuturor lucrurilor. Este depozitul memoriei 
lumii mari (Macrocosm), al cărei conţinut poate fi re- 
întrupat şi reîncarnat în forme obiective; este depozitul 
memoriei mici (Microcosmul omului) din care se pot 
extrage amintiri despre evenimentele din trecut. Ea există, 
uniform distribuită, pretutindeni în spaţiile interplanetare, 
deşi este mai densă şi mai activă în apropierea unor 
obiecte din cauza activităților lor moleculare, în special 
în apropierea creierului şi a măduvei spinării ființelor 
omeneşti, care sunt înconjurate de lumina astrală ca de o 
aură de lumină. Este acea aură din jurul celulelor şi 
canalelor nervoase prin care un om este în stare să capteze 

impresii acumulate în aura astrală a cosmosului şi, în felul 
acesta, să „citească în Lumina astrală”. Ea formează 
mediul pentru transmisia gândurilor, căci, în lipsa unui 
asemenea mediu, nici un gând nu ar putea fi trimis la 
distanță. Ea poate fi văzută de un clarvăzător, şi întrucât 
fiecare persoană are o aură astrală proprie, caracterul unui 
om poate fi citit în lumina lui astrală de cei capabili să 
o perceapă. În cazul unui copil, (acolo unde anumite 
caracteristici nu s-au format pe deplin), aura are o culoare 
alb lăptos. La un adult, peste culoarea fundamentală se va 
suprapune întotdeauna o altă culoare: albastru, verde, 
„galben, roşu închis şi chiar negru. Orice nerv viu îşi are 
aura sa astrală, orice mineral, orice plantă sau animal, şi 
orice are viață; până şi corpul de slavă al spiritului este 
făcut să strălucească prin lumina sa. 

ASTRUM - Acest termen este folosit frecvent de Paracelsus şi 
are aceeaşi semnificaţie ca şi lumina astrală. Este o sferă 
specială a minţii, aparţinând oricărui individ, şi care con- 
feră fiecărui lucru calitățile specifice proprii şi constituind, 
ca să spunem aşa, lumea lui. 


AZOTH - Principiul creator în Natură; panaceul universal sau 
aerul dătător de viață spirituală. El reprezintă lumina 
astrală în aspectul ei de vehicul al esenței universale de 
viață; în aspectul lui cel mai de jos, este puterea care 
electrizează atmosfera: ozon, oxigen etc. 


B 


BERYLLUS - O oglindă magică sau un cristal în ale căror aure 
astrale un clarvăzător poate vedea diferite apariţii. 
Berillistica ars: arta divinaţiei cu ajutorul privirii în cristale, 
în oglinda magică, în apă curgătoare, în ceşti, în pietre etc.; 
toate aceste metode sunt concepute ca să plaseze mintea 
într-o stare de pasivitate, devenind astfel capabilă să 
recepționeze impresiile pe care lumina astrală le transferă 
sferei mentale a unui individ, prin abaterea atenţiei de la 
lucrurile exterioare, senzuale. Astfel, omul dinăuntrul 
devine conştient şi receptiv la impresiile sale subiective. 

BRUTA - Forţă astrală care se manifestă în animale; a doua 
vedere din animale; puterea animalelor de a descoperi 
instinctiv remediile otrăvitoare sau vindecătoare etc. 

CABALLI, CABALES, LEMURES - Corpurile astrale ale oa- 
menilor morți prematur, adică cei care au fost ucişi sau 
şi-au luat singuri viața, înainte ca viața lor să se fi sfârşit 
la termenul normal. Ei pot fi mai mult sau mai puţin 
conştienţi şi inteligenți, în funcţie de circumstanţele în care 
au trăit şi murit. Sunt suflete ale celor decedați, legate de 
pământ, suferinde, rătăcind în sfera atracției terestre până 
când soseşte timpul când ar fi trebuit să se producă 
moartea potrivit legii naturale, atunci când se produce 
separarea principiilor lor înalte de cele inferioare. Ei îşi 
închipuie că săvârşesc acțiuni cu trupul, când, de fapt, ei 
nu mai au trupuri fizice, ci acţionează doar în gândurile 
lor. Aceste corpuri lor le apar tot aşa de reale cum ne apar 
nouă corpurile noastre. În anumite condiţii, ei pot să co- 
munice cu oamenii fie prin intermediul unor „mediumi”, 
fie direct printr-o structură mediumică proprie omului. 

CHAOMANTIA - Prezicere prin viziuni aeriene, clarvedere. 

CHERIO — „Chint-esenţă”. Esenţa celui de al cincilea principiu al 
unui lucru; ceea ce constituie calităţile lui esenţiale, eli- 
berate de orice impurități. 

CLISSUS - Puterea specifică, tainică, din toate lucrurile; forța 
vitală care, în vegetale, urcă de la rădăcini la tulpină, 
frunze, flori şi seminţe, şi care face ca acestea din urmă să 
dea naştere unui nou organism. 

CORPUS INVISIBILE - Corpul invizibil; sufletul animal; ceea ce 
se află între formele materiale şi principiul spiritual; un 
lucru real, eteric, dar care, în circumstanţe obişnuite, este 
invizibil; forma astrală inferioară. 

CORPORA SUPERCOELESTIA - Forme care pot fi văzute doar 
de cea mai înaltă percepție spirituală; ele nu sunt forme 
astrale obişnuite, ci elementele purificate şi inteligente ale 
aceloraşi lucruri. 

D 

DERSES — O exhalare ocultă a pământului, cu ajutorul căreia 
plantele pot să se dezvolte. Vehiculele ei sunt gazele de acid 
carbonic etc. 

DIVINATIO - Actul de a prevedea întâmplări viitoare cu aju- 
torul luminii profetice a sufletului. 

DIVERTELLUM - Matricea din care apar elementele. 

DURDALES - Fiinţe substanţiale, dar invizibile, care sălăşluiesc 
în arbori (Dryades); spirite elementale ale naturii. 


E 


EDELPHUS - Persoană care prezice viitorul folosindu-se de 
elementele aerului, pământului, apei sau focului. 


ELECTRUM MAGICUM - O compoziţie de şapte metale, 
combinate potrivit unor anumite reguli şi influențe pla- 
netare; un preparat cu o mare putere magică din care se 
pot confecționa inele magice, oglinzi şi multe alte lucruri. 


ELEMENTALI - Spirite ale naturii. Fiinţe reale dar (pentru noi) 
invizibile, de natură eterică, care trăiesc în elementele 
aerului, apei, pământului, sau focului. Sunt create din 
substanța sufletului şi au diferite grade de inteligenţă. 
Caracterele lor sunt foarte diferite. În natura lor, ele 
reprezintă toate categoriile de senzații. Unii sunt de natură 
benefică, alții de natură malefică. 


ELEMENTUM - Elementul invizibil sau principiul fundamental 
al tuturor substanţelor existente în stare solidă (pămân- 
tească), lichidă (acvatică), gazoasă (aeriană), sau eterică 
(de foc). Nu ne referim la aşa zisele corpuri simple sau 
„elemente” din chimie, ci la o substanță fundamentală 
invizibilă din care sunt formate acestea. 


EVESTRUM - Corpul astral al omului; partea sa eterică, con- 
ştientă, care veghează asupra lui şi îl avertizează în 
legătură cu apropierea morții sau a altor pericole. Cu cât 
corpul fizic este mai activ şi mai conştient de lucrurile din 
afara lui, cu atât este mai amețit corpul astral; starea de 
somn a trupului este starea de trezie a Evestrumului. Pe 
durata acestei stări, el poate lua legătura cu Evestrumurile 
altor persoane, sau ale celor decedați. El se poate deplasa 
temporar la anumite distanțe de trupul fizic, dar dacă 
legătura cu trupul fizic este ruptă, acesta din urmă moare. 


ERODINIUM - O reprezentare grafică sau alegorică a unor 
evenimente viitoare; viziuni şi vise simbolice, care se pot 
produce în diferite feluri. Există trei clase de vise, din care 
pot apărea alte patru stări amestecate de vise. Cele trei 
clase pure sunt: 1. Vise care apar în urma unor stări 
fiziologice; 2. Vise care rezultă din anumite condiţii 
psihologice şi influențe astrale; 3. Vise cauzate de influențe 
spirituale. Numai această ultimă categorie prezintă un 
interes major, deşi prima poate indica uneori schimbări 

importante în planurile de care aparţin — de exemplu, 
un vis despre un cui îndreptat spre cap, poate prezice 
apoplexia etc. 

F 


FIRMAMENT - Sfera sufletului Macrocosmosului, respectiv 
sfera Microcosmosului. 


FLAGAE - Spirite care cunosc secretele omului; spirite familiare; 
spirite ce pot fi văzute în oglinzi, şi care dezvăluie lucruri 
tainice. x 


G 


GAMATHEI sau GAMAHEU - Pietre cu inscripții şi însuşiri 
magice, care posedă puteri de natură astrală. Ele pot fi pre- 
lucrate manual, sau se găsesc în stare naturală. Amulete, 
talismane. 


GIGANTES - Elementali având o înfăţişare umană, dar de 
dimensiuni supraomeneşti. Ei trăiesc asemenea oamenilor 
şi sunt muritori, deşi, în condiții obişnuite, rămân in- 
vizibili. 

GNOMI, PYGMAEI, CUBITALI - Mici Elementali având forme 
umane şi puterea de a-şi extinde forma. Ei trăiesc în 
elementul pământ, în interiorul suprafeței pământului, în 
case şi locuințe clădite de ei înşişi. 

H 


HOMUNCULI - Fiinţe umane create artificial, concepute din 
spermă, fără ajutorul organismului femeiesc (Magie 
neagră). 

HOMUNCULI IMAGUNCULAE - Figurine făcute din ceară, 
argilă, lemn etc., folosite în practica magiei negre şi a 
vrăjitoriei pentru a stimula imaginaţia şi a face rău unui 
duşman, sau pentru a-şi manifesta influența pe cale ocultă 
asupra unei persoane aflate la distanță. 

I 

ILECH PRIMUM, ILEIAS, ILEADUS - Primul început; puterea 
primordială; cauzalitate. 

ILECH SUPERNATURALE - Unirea influențelor astrale supe- 
rioare cu cele inferioare. 


ILECH MAGNUM -Puterea de vindecare specifică medicinii. 


ILECH CRUDUM - Compunerea unui corp în afara celor trei 
principii constitutive ale sale, reprezentate de sare, sulf şi 

mercur, sau corp, suflet şi spirit; respectiv, elementele 
pământului, apei şi focului. 


ILEIADES - Elementele aerului; principiul vital. 


ILIASTER - Puterea tainică a Naturii cu ajutorul căreia toate 
lucrurile se dezvoltă şi se înmulțesc; matrice primordială; 
materia primă. lliaster primus: viaţă; balsamul Naturii 
Iliaster secundus: puterea de viaţă inerentă materiei. Iliaster 
tertius: puterea astrală a omului. Iliaster quartus: perfec- 
țiunea; puterea dobândită prin procesul mistic al cuadra- 
turii cercului. 


IMAGINATIO - Puterea plastică a sufletului, produsă de con- 
ştiinţa activă, de dorinţă şi de voinţă. 

IMPRESSIONES - Efecte ale imaginației pasive, care pot da 
naştere diferitelor afecțiuni ale trupului, boli, malformații, 


stigmate, monştri (buze de iepure, acefalie etc.), aluniţe, 
semne etc. 


INCUBUS şi SUCCUBUS - 1). Entităţi parazite masculine sau 
feminine, care apar din elementele astrale ale unui bărbat 
sau ale unei femei, ca urmare a unei imaginaţii lascive. 
2). Forme astrale ale unor persoane decedate (Elementali), 
atrase în mod conştient sau instinctiv de astfel de 
persoane; îşi manifestă prezența în forme tangibile, şi pot 
întreține relaţii sexuale cu victimele lor. 3). Corpuri astrale 
ale vracilor şi vrăjitorilor care îi vizitează pe bărbaţi sau pe 
femei în scopul satisfacerii unor pofte carnale. Incubii sunt 
masculi, iar Sucubii femele. 


L 


LEFFAS — Corpurile astrale ale plantelor. Acestea pot fi făcute 
vizibile din cenuşa plantelor, după ce acestea au fost arse. 


LEMURES - Elementali ai aerului; Elementari ai celor decedați; 
„Spirite perturbatoare” ce produc manifestări fizice. 


LIMBUS (Magnus) — Lumea ca întreg; matricea spirituală a 
universului; Haos, în care este conținut acela din care este 
creată lumea. 


M 


MAGIE — Înţelepciune; ştiinţa şi arta de a folosi conştient 
puterile spirituale invizibile pentru a da produce efecte 
vizibile. Voința, iubirea şi imaginaţia sunt puteri magice 
pe care le posedă fiecare, iar acela care ştie cum să le 
dezvolte şi să le folosească în mod eficace, este un ma- 

gician. Cel care le foloseşte în scopuri benefice, practică 
magia albă. Cel care face uz de ele în scopuri egoiste sau ca 
să facă rău, este un magician negru. Paracelsus foloseşte 
termenul „Magie” pentru a sublinia că aceasta reprezintă 
puterea cea mai mare a spiritului omului de a controla 
toate influențele inferioare în scopuri benefice. Acţiunea 
de a folosi puteri invizibile în scopuri malefice, el o 
numeşte Necromanţie, deoarece Elementarii celor decedați 
sunt folosiți adesea ca mediumi pentru a transmite in- 
fluențe dăunătoare. Vrăjitoria nu este Magie; vrăjitoria se 
află în acelaşi raport cu Magia ca întunericul cu lumina. 
Vrăjitoria foloseşte forțele sufletului uman şi animal, 
în timp ce Magia apelează la puterea cea mai înaltă a 
spiritului. 

MAGISTERIUM - Proprietățile medicinale ale substanțelor 
medicale conținute într-un dizolvant. 


MANGONARIA - Putere magică prin care corpurile grele pot fi 
ridicate, fără ca să depunem vreun efort mare în plan fizic; 
suspendare magică; levitație. În mod obişnuit, este 
realizată prin schimbarea polarităţii forței de atracţie a 
pământului. 


MATRICES - Vehiculele lucrurilor; bazele elementare. 


MELOSINAE - Spirite elementale ale apei, care apar de obicei 
sub înfăţişarea unor femei, sau care pot să ia forme de 
peşti sau de şerpi. Ele au suflete, dar nu şi un principiu 
spiritual, însă îl pot obține intrând în legătură cu omul (cel 
de al patrulea principiu unit cu cel de-al cincilea). 
Înfățişarea omenească este adevărata lor formă; formele 
lor animale sunt doar presupuse. Ele mai sunt numite şi 
Ondine. 


MACROCOSMOS - Universul; lumea cea mare care include 
toate lucrurile vizibile şi invizibile. 


MICROCOSMOS -— Lumea cea mică. În mod obişnuit, se referă 
la om. O lume mai mică este un microcosmos în compa- 
rație cu una mai mare. Sistemul nostru solar este un micro- 
cosmos în comparaţie cu Universul, şi un macrocosmos în 
comparaţie cu Pământul. Omul este un Microcosmos în 
comparație cu Pământul, şi un Macrocosmos dacă îl 
comparăm cu un atom. Un atom este un Microcosmos, 
deoarece în el există toate premisele dezvoltării unui 
Macrocosmos — dacă împrejurările sunt favorabile. Orice 

lucru conţinut într-un Macrocosmos în stare dezvoltată, 
este conținut în Microcosmos în germene. 


MONSTRA - Fiinţe nenaturale, de obicei invizibile, care pot 
apărea în procesul de putrefacție sau dintr-o legătură 
sexuală nenaturală, din putrezirea (astrală) a spermei, sau 
ca efect al unei imaginații morbide. Toate lucrurile pot 
trece dintr-o stare exclusiv subiectivă într-o stare obiectivă, 
deoarece „obiectiv” şi „subiectiv” sunt termeni relativi, 
depinzând mai degrabă de capacitatea noastră de a le 
percepe decât de calitățile lor esențiale. Ceea ce poate să-i 
pară doar subiectiv unei persoane într-o stare de existență, 
poate să-i pară pe deplin obiectiv altcuiva, într-o altă stare 
de existenţă: de exemplu, în cazuri de delirium tremens, de 

i nebunie, halucinaţiile subiective îi apar pacientului ca 
fiind obiective. 

MUMIA - Esenţa vieții conținută într-un anumit vehicul (Jiva, 
Vitalitate, ataşare de o anumită substanță materială). Părți 
ale corpurilor umane, animale sau vegetale, care, dacă 
sunt separate de organism, îşi păstrează puterea vitală şi 
acţiunea lor specifică pentru un timp, aşa cum se constată 
în transplantul de piele, în cazul vaccinărilor, al otrăvirilor 
provocate de infecțiile de la cadavre şi disecții sau de in- 
fecții produse de răni etc. Bacteriile sunt astfel de vehicule 
de viață. Sângele, excrementele etc. eliminate de organism 

pot conţine vitalitate un timp oarecare; acolo poate să mai 
existe o oarecare atracție între asemenea substanțe şi 
vitalitatea organismului. Acţionând asupra substanţei, 
poate fi afectată vitalitatea. 

MYSTERIUM MAGNUM - Materie originară; materia tuturor 
lucrurilor; esența ultimă; esența naturii interioare; calitatea 
specifică părţii semi-materiale a lucrurilor. Toate formele 
provin, la origine, din Mysterium magnum, şi toate se 
întorc acolo la sfârşit. 

N 

NECROCOSMICA. Viziuni în aer ale unor evenimente viitoare. 

NENUFARENI - Elementali ai aerului. Silfi. 

NYMPHAE - Elementali ai plantelor acvatice. 

O 


OCULTISM - Ştiinţă având ca obiect de cercetare lucrurile ce 
depăşesc puterea de percepție a simţurilor. Ea vizează în 
special efectele ce nu pot fi explicate de legile universal 

recunoscute ale Naturii, şi ale căror cauze constituie încă 
un mister pentru cei ce nu au pătruns îndeajuns de adânc 
în tainele Naturii. Ceea ce poate fi ocult pentru o persoană, 
poate fi înțeles cu uşurinţă de o alta. Cu cât spiritualitatea 
şi inteligența omului se dezvoltă, şi cu cât se eliberează de 
atracția simţurilor, cu atât mai mult va creşte şi se va 
extinde puterea lui de percepție, şi cu atât mai puțin îi vor 
apărea drept oculte procesele din Natură. 
P 


PENATES sau PENNATES, LARES HERCH, MEILICHII, ESTES 
— Spirite ale elementelor focului, ca şi spiriduşii, drăcuşorii 
etc., legate de anumite locuri, cum sunt casele bântuite etc. 
Ele pot produce zgomote, „manifestări fizice”, aruncări cu 
pietre etc. 


PENTACULA - Plăcuţe de metal pe care sunt scrise sau gravate 
simboluri magice. Sunt folosite ca talismane, amulete etc., 
împotriva bolilor provocate de influențe astrale malefice. 

PHANTASMATA - Plăsmuiri ale gândurilor; „spirite“ care tră- 
iesc în locuri izolate (ele pot fi create de imaginația oame- 
nilor şi sunt în stare să comunice cu ei); halucinații. 

PRAESIGIUM — Augur; semne ale evenimentelor viitoare. 

PYGMAEI - Spirite ale elementului pământ; sunt produse ale 
activității organice ce continuă în elementul prin care 
asemenea forme pot fi generate. Sunt pitici şi ființe 
microscopice, aflate în permanent război cu gnomii. 

S 

SAGANI - Elementali sau spirite ale Naturii. 


SALAMANDRI - Salamandre; spirite care trăiesc în elementul 
foc. 

SCAIOLAE - Puteri spirituale, calități, virtuți ce depind de cali- 
tatea şi cantitatea elementelor care le produc. Asemenea 
puteri sunt gândirea, iubirea, ura, imaginația, speranţa, 
teama etc. 

SOMNIA - 1). Vise. 2). Influențele astrale invizibile pe care o 
persoană le poate exercita în vis asupra altei persoane. O 
persoană poate face ca o altă persoană să viseze ceea ce ea 
doreşte; sau corpul astral al unei persoane care doarme 
poate conversa cu cel al altei persoane; sau corpurile 
astrale ale unor persoane în viață pot fi influențate şi 

făcute să promită că vor face anumite lucruri după ce se 
vor trezi, iar ele îşi vor ține promisiunile la deşteptare. 


SPIRIT - Acest termen este folosit fără discernământ, din care 
cauză se pot produce foarte multe confuzii. În adevăratul 
său înțeles, spiritul este o unitate, o unică putere vitală 
universală, sursa întregii vieţi; însă cuvântul spirit este 
folosit foarte des şi pentru a desemna lucruri invizibile, 
dar reale: forme, vedenii, elementali şi elementari, fantome, 
năluci, apariții, îngeri şi diavoli. 

SPIRITUS VITAE - Forţa vitală; principiu extras din elementele 
oricărui lucru ce poate servi drept hrană, sau care poate fi 
acordat prin „magnetism”. 


SPIRITUS ANIMALUS - Putere astrală, prin care voința celor 
mai înalte principii din om se manifestă în planul materiei 
şi al simțurilor; instincte. 

SYLPHES -~ Elementali care locuiesc în regiunile muntoase (nu 
în aer). 

SYLVESTRES - Elementali care sălăşluiesc în păduri; Dusii 
despre care vorbeşte Sfântul Augustin; fauni. 


SYRENES - Elementali care cântă. Melosinae atrase de ape şi 
care adesea adastă în ape; pe jumătate femei, pe jumătate 
peşti. 

E: 

TRARAMES - Putere invizibilă, care poate să comunice cu omul 
prin sunete, voci, dangăte de clopot, zgomote etc. 


U 


UMBRATILES - Fantome; apariţii astrale ce devin vizibile şi 
uneori tangibile. Năluca, sau dublul unei persoane. Ele pot 
deveni vizibile prin atragerea elementelor materiale eterice 
din trupul unui medium sau din orice altă persoană la care 
coeziunea dintre elementele sale inferioare este slabă ca 
urmare a unor boli, sau din cauza unor particularități 
moştenite cu privire la modul de organizare al acestor 
elemente; sau ele le pot atrage din atmosfera încon- 
jurătoare. Viaţa lor este împrumutată de la medium, şi 
dacă ar fi împiedicate să părăsească mediumul, acesta ar 
paraliza sau ar muri. 


v 
VAMPIRES - Forme astrale ce trăiesc pe seama persoanelor de 
la care îşi extrag vitalitate şi forță. Ele pot fi corpurile 

astrale ale unor persoane în viață, sau ale unora care, deşi 
sunt moare, rămân ataşate de corpurile lor fizice îngropate 
în morminte şi încearcă să le furnizeze hrană vitală, 


căutând astfel să le prelungească existența. 

X 

XENI NEPHIDEI - Spirite elementale care oferă oamenilor 
puteri oculte asupra materiei vizibile şi apoi le întrețin în 
creierele lor, ducând în felul acesta la nebunie. Mulți 
mediumi au înnebunit. 3 

Y 

YLIASTER - Materia primordială din care a fost format uni- 
versul la începutul timpurilor. 

Breviarul operațiilor alchimice 


In lucrarea sa Cheia Alchimiei, Samuel Norton împarte în 
paisprezece etape procesele şi operațiile prin care trec sub- 
stanţele alchimice, din momentul în care sunt puse în eprubetă 
până ce acestea devin medicament pentru plante, minerale sau 


oameni. Când sunt luate împreună, aceste operații alcătuiesc 
aşa-zisul „Arbore hermetic”: 





Fiecare ramură simbolizează una din cele patrusprezece 
operaţii ale procesului alchimic: 
1. DIZOLVAREA - operaţia de trecere dintr-o stare solidă sau 
gazoasă într-o stare lichidă. 
2. FILTRAREA - operaţia de separare tehnologică a unui lichid 
de particulele nedizolvate ce se găsesc în el. 
3. EVAPORAREA - trecerea sau transformarea dintr-o stare 


solidă sau gazoasă într-o stare de vapori, cu ajutorul 
căldurii. 

4. DISTILAREA - operația de separare a unui lichid volatil, 
subtil, de părţile sale de substanţă densă. 

5. SEPARAREA - operaţia de descompunere a substanțelor în 
elementele lor componente. 

6. RECTIFICAREA - operația de rafinare sau purificare a 
oricărei substanţe prin distilare repetată. 

7. CALCINAREA - operația de transformare într-o pulbere sau 
cenuşă, prin acțiunea căldurii, şi prin care are loc elimi- 
narea substanţei volatile din materie. 

8. MIXAREA - amestecarea diferitelor elementë într-o nouă 
compoziție. + 

9. PURIFICAREA (prin putrefacție) — dezintegrarea elementelor 
prin descompunere spontană; putrezire prin mijloace 
artificiale. 

10. INHIBAREA - procesul de împiedicare sau de restrângere. 

11. FERMENTAREA - operaţia de transformare a substanțelor 
organice într-o compoziție nouă, sub acțiunea unui 
ferment. 

12. FIXAREA - procesul prin care o substanţă îşi pierde starea 
de fluiditate, devenind o substanţă solidă. 

13. MULTIPLICAREA - operaţia de multiplicare sau de creştere 
numerică; starea de a fi multiplicat. 

14. PROIECȚIA - procesul transmutării metalelor de bază în 
aur. 

Termeni şi simboluri alchimice 


1. Aer — Element alchimic, activ, masculin; îmbinare a 
calităților cald şi umed, alcătuind mediul exterior şi fiind toto- 
dată constituent al spiritelor; amestec de aer şi foc, prefigurând 
Spiritus Vitae sau Spiritus Universalis al alchimiştilor. 


2. Alambic — (arab. Al-anbig, de la grec. ambix = cupă, capitel 
de distilare) Intregul aparat, de distilat, format din 
curcubita (vasul cu substanţele de distilat), alambic (capul, 
partea superioară) cu un „cioc” curbat care conducea 
vaporii la un receptor unde se condensau. 


3. Alb - Culoarea-simbol a argintului, Lunei, a elementului apă; 
a doua fază a Operei, numită albedo (după faza nigredo), 
când conținutul din vas (conţinutul oului filosofic) începe 
să se deschidă la culoare până ce devine de un alb 
strălucitor. Dacă nu se trece la ultima fază (rubedo), din 


conținutul albificat se prepară elixirul alb pentru transmu- 
tarea în argint. 


4. Alcohol — Esenţă, chintesenţă, alcool. 


5. Alkahest — Dizolvant universal. Mercurul comun, dizolvant 
al metalelor. Acid. 


6. Apa - Element alchimic, pasiv, feminin; îmbinare a calităților 
rece şi umed. Origine a vieţii. Opera alchimică reprezintă 
figurat unirea apei cu focul (unirea contrariilor). Simbol al 
abluțiilor purificatoare. 


7. Arcana — Mister, taină a Naturii. Medicament sau partea 
activă din extrasele minerale, vegetale sau animale. 


8. Arheus — Agent ignic misterios, care produce maturarea 
metalelor în sânul pământului, coacerea fructelor şi re- 
glează procesele vitale din organismul animalelor. 


9. Argint — Al doilea metal nobil, după aur, corespunzând 
Lunei. Materia în stadiul albedo. Principiul pasiv, feminin, 
apos, rece. Culoarea albă. 


10. Aripă - Volatilitatea unei substanțe. Principiu aerian. Subli- 
mare. Tăierea aripilor simbolizează pierderea volatilității, 
fixarea substanţei. 

11. Aur — Cel mai nobil metal, inalterabil şi strălucitor, cores- 
punzănd Soarelui. Principiu activ, masculin, uscat şi cald. 
Culoarea galben auriu sau roşu. Simbol al cunoaşterii 
şi nemuririi. Perfecțiunea materială şi spirituală. Trans- 
mutarea în aur semnifică dobândirea cunoaşterii, a 
nemuririi. 


12. Auripigment - Sulfura galbenă de arsen cu aspect sidefiu, 
lucios, auriu, bănuită de alchimişti că ar conţine aur 
(arsenikon). 


13. Azoth — (al-zauq = mercur) Mercurul filosofic, „mercurul 
nostru” înțeles mistic. Totul, alcătuit din Început şi Sfâr- 
şit: A-prima literă din alfabetele latin, grec şi ebraic; Z, O, 
Th-ultimele litere. 


14. Conjunctio — Nuntă chimică (nuptiae chymicae) celebrată de 
Rege şi Regină (Soare şi Lună, Roşu şi Alb, Sulf şi Mer- 
cur) simbolizând unirea principiilor Masculin şi Feminin, 
care în retorta alchimistului înseamnă aducerea în stadiul 
de simpatie sau afinitate a două (sau mai multe) sub- 
stanțe, refăcând unitatea şi plenitudinea Începutului. 


15. Cer — Transcendenţă, sacralitate, perfecțiune. Simbolic, este 
opus pământului. Alchimia orientală a făcut primele 
analogii între Cer (Macrocosmos) şi Om (Microcosmos). 


16. Corb — Faza de nigredo (putrefacție sau descompunere). 
Tăierea corpului sau a capului corbului semnifica opera- 
țiuni de fierbere, digestie, îmbibare, caracteristice fazei 
negre. 


17. Creuzet - Vas ceramic rezistent la, temperatură înaltă, 
folosit la topirea metalelor, având baza mai mică decât 
gura de formă circulară sau triunghiulară. În el se exe- 
cuta operația de proiecție alchimică. 


18. Element - Constituentul „formal” primar, simplu, al 
corpurilor din natură. Alchimia tradițională, pe baza 
teoriilor antice, admitea patru elemente: foc, aer, apă, 
pământ, la care s-a adăugat ulterior al cincilea, eterul, de 
natură spirituală. 


19. Elixir — Băutura vieţii, panaceu, piatra filosofală sub formă 
solubilă. Aur potabil. Tinctura obținută din piatra filoso- 
fală, prin dizolvare, putând vindeca orice boală şi redând 
tinerețea. Elixirul roşu este pudra de proiecție (piatra 

filosofală) folosită ca „ferment”. Elixirul alb este piatra la 
stadiul albedo, transmutând în argint şi stimulând 
creşterea mineralelor şi a vegetalelor. 


20. Embrion (germene, sămânță) — Stadiul incipient (primar) al 
pietrei filosofale. Embrionul se găseşte în toate regnurile, 
inclusiv în cel mineral. Prin maturizarea lui (în mine sau 
în cuptorul alchimistului, aidoma copilului din pântecele 
mamei) devenea metal, operațiunea perfectă conducând 
la obtinerea aurului (pietrei filosofale). 


21. Esenţă — Extract, tinctură, calitate principală, partea cea mai 
evoluată a corpului. Se obținea, de regulă, prin distilare. 


22. Fenix (Phoenix) - Pasărea mitică longevivă ce renaşte la 500 
de ani din propria-i cenuşă, simbol christic şi al pietrei 
filosofale. Opera în faza de rubedo. Mercurul desăvârşit. 


23. Foc — Element alchimic, activ, masculin, îmbinare a calită- 
ților cald şi uscat. Principiu al mişcării, energiei, căldurii şi 
vieții. Centru spiritual, arhetip al sufletului. 


24. Galben — Culoarea simbolică a soarelui şi a aurului. Cu- 
loarea imperială, solară, a Credinței şi eternității. Faza 
citrinas (galbenă) a Operei. 


25. Hermes — Mercur, zeul comerțului şi al meseriilor, patron al 
hotilor, mesager al zeilor. Hermes Trismegistus patrona 
artele, scrisul, misterele, alchimia. 


26. Luna — Argint. Principiu feminin, volatil, umed. Mercurul 
filosofic. Apa mercurială, rece şi umedă. 


27. Magister — Transmutarea în ansamblul ei. Materia folosită la 
obţinerea Lapisului (Pietrei Filosofale) sau chiar Lapisul 
(Piatra). Medicament. Arcanum. Micul Magister: trans- 
mutarea în argint. Marele Magister: transmutarea în aur. 


28. Magnesia — Materia primă a Operei. „Plumbul” ce urmează 
să fie albit. 


29. Materia primară - Materia haotică a începuturilor, con- 
ținând în potenţă cele patru elemente. Materia primă a 
alchimiştilor. 


30. Mercur - Planeta nedefinită; androgin, hermafrodit. Princi- 
piul feminin, volatil, pasiv apos, umiditate radicală, opus 
Sulfului (principiul masculin). Argint viu, mercur obiş- 
nuit. Hermes Mercurius, zeul cu caduceu. 

32. 


34. 


36. 


SI 


38. 


39. 


40 


41 


„ Mercurul Filosofilor - Spiritul Universal, Mercurul alchi- 


miştilor. 

Metal - După Paracelsus, metalele sunt planetele lumii 
subterane. Regimurile Operei au denumirile metalelor 
(planetelor). Simbol al planetelor. Metalul ia naştere în 
matricea pământului din Sulf şi Mercur, sub acțiunea 
influxurilor planetare. 


. Negru - Culoarea simbolică a plumbului, a elementului 
pământ. Prima fază a Operei alchimice, numită şi nigredo, 
când conținutul devine negru. Putrefacție. Descompunere. 


Ou - Principiul generator al Lumii, al elementelor. Ființa 
primară, germenul primordial. Unitatea celor patru ele- 
mente: coaja (pământ), stratul de aer (aer), albuşul (apă), 
gălbenuşul (foc). 


„Oul Filosofic — Vasul hermetic conținând materia primă. 


Prin „clocire” rezultă Piatra Filosofală. 


Proiecție - Operaţie alchimică de adăugare a pudrei de 
proiecţie (piatra filosofală sub formă de pulbere roşie) la 
un metal topit spre a fi transmutat în aur. 


Rege/Regină - Principii alchimice: Sulf/Mercur, Bărbat/ 
Femeie, Soare/Lună. Ei se îmbăiază, se închid în camera 
nupțială (oul filosofic). Căsătoria: faza de conjuncție. 


Roşu - Culoarea simbolică a Soarelui şi a aurului filosofal, a 
elementului foc. Purpura regală. A treia şi ultima fază a 
operei: rubedo, când conţinutul se transformă într-o pulbere 
roşie, pudră de proiecție. Maturarea Mercurului filosofic. 
Faza dominată de Soare (aur). 


Sare - Unul din cele trei principii paracelsiene. Hrană. 
Transmutare materială şi spirituală. Mediator între acid 
şi bază. Cristalul cubic. 


„ Soare — Simbol polivalent. Centrul cerului, inima şi ochiul 
lumii. Rege, împărat, Aur, soarele metalelor. Este cald şi 
uscat (foc). 


. Spirit — Substanţa ideală, necorporală, incoruptibilă, eternă. 
Principiu opus materiei. Orice parte subtilă, foarte vola- 
tilă a unui corp. Spiritus Vitae: spirit universal, spirit 
astral, subtil, volatil, atotpătrunzător. 

42. Solutio — Solvire. Operaţie alchimică de separare a părților 
dense de cele subtile, a fixului de volatil. Este opusă 
coagulării. Dizolvarea, calcinarea, digestia, distilarea sunt 
solviri. Maxima hermetismului alchimic „Solve et coa- 
gula” se referă la toate operaţiile realizate în cadrul 
Operei. 


44. Sublimare — Purificare. Distilare. Materia subtilă (volatilă) 
sublimează, tinde să se ridice, în vas rămânând materia 
terestră, grosieră, solidă. 


45. Suflet — Principiu vital, suflu al vieții. Granița între muritor/ 
nemuritor, material /imaterial. 


46. Sulf — Principiu masculin, fix, activ. Sufletul aflat în materie, 
asociat focului secret. Împreună cu Mercurul sunt gene- 
ratorii metalelor. 


47. Tinctură - Elixir. Piatra Filosofală. Lichid miraculos cu 
proprietăți tinctoriale (de vopsire) a metalelor. 


48. Vitriol - Corp cristalin, sticlos. Cristale de sulfați. Acid 
sulfuric. 


49. Vultur - Volatilizare. Sublimare. Aer. Acizii utilizaţi în 
Operă. Sare volatilă. Aur. Principiu spiritual. 

